
Føreord 


Ein fagleg samtale om skriftkultur kjem ikkje unna spørsmålet om trade- 
ring - altså korleis og i kva grad skriftkulturar vert overførte til nye gene- 
rasjonar og utvikla av dei. Likevel har forskinga på nynorsk inntil relativt 
nyleg halde seg unna dette livsviktige spørsmålet for ein skriftkultur og 
eit språk. For tjue år sidan handla forskinga på nynorsk i stor grad om 
nynorsknorm eller språkhistorie. Dei siste åra har fleire forskarar sett på 
nynorsk med ei breiare og meir samtidsorientert interesse for nynorsk 
i samfunnet og utdanningsinstitusjonar. Det har gjort at forvalting av 
norsk språk i staten, kommunar og høgare utdanning, språkdidaktikk og 
språkskifte i skulen, og nynorsk språkstimulering i barnehagen har vorte 
legitime forskingstema i ein norsk kontekst, og då gjerne sett i saman- 
heng med relevant internasjonal forsking. 

Dette nummeret av skriftserien Skriftkultur er ein del av etableringa 
av tradering av nynorsk som eit forskingsfelt. Forskingsfeltet inklude- 
rer spørsmål knytt til eksponering for og opplæring i nynorsk i utdan- 
ningsinstitusjonar, men også spørsmål om korleis barn og unge sjølve 
stiller seg til nynorsk og kva plass språket har i livet deira. I eit vidare 
perspektiv handlar spørsmålet om tradering av nynorsk også om kva 
plass og funksjonar språket fyller, dvs. kva slags sosial praksis som ligg til 
grunn for nynorsken. Å studera vilkår for nynorsk mellom barn og unge 
er viktig fordi det hjelper oss med å forstå ulike sider av kulturen vår og 
samfunnet vårt, altså slik humanistiske og samfunnsvitskaplege fag har 
som program. Spørsmålet har også ein meir realpolitisk dimensjon: At 
forskarar undersøkjer vilkår for nynorsk mellom barn og unge og for- 
midlar resultat frå forskinga, kan hjelpa det norske samfunnet til å driva 
ei meir informert forvalting av det nynorske språket. 

I dette nummeret undersøkjer 13 forskarar vilkåra for nynorsk mellom 
barn og unge frå ulike vinklar og på ulike tidspunkt i livet, frå barnehage 
til studentliv. Dei to fyrste artiklane, «Nynorsk i ein femåringskvardag - 
om grunnlag for skriftspråkstileigning i ein mindretalsspråksituasjon» 

FØREORD 


av Gudrun Kløve Juuhl og «Nynorske literacyhendingar i barnehagen» av 
Anne Marta Vinsrygg Vadstein og Eli Bjørhusdal handlar om vilkår for 
nynorsk før barna når skulealder. Gudrun Kløve Juuhl har gjort eit etno- 
grafisk arbeid der ho har besøkt fem femåringar heime og i barnehagen 
og studert i kva grad og korleis dei møter nynorske tekstar i kvardagen 
heime og i barnehagen, og kva ungane gjer med desse tekstane. Artikke- 
len viser at det i stor grad er gjennom dei formelle og uformelle tekstane 
til lokalsamfunnet at ungane møter nynorsk og knyter seg til nynorske 
tekstar. Slike tekstar kan vera turvegsskilt, russekort eller tv-seriar med 
lokal tilknyting. 

Anne Marta Vinsrygg Vadstein og Eli Bjørhusdal har undersøkt kva 
som vert lagt vekt på av tilsette når dei legg til rette for literacyhendin- 
gar i barnehagar i nynorskområde. Tre literacyhendingar vert undersøkt: 
høgtlesing, song og oppdagande skriving. Studien viser at jamvel om 
barnehagetilsette ønskjer å leggja til rette for nynorske literacyhendingar, 
samsvarer ikkje praksis med uttalt vilje. Tilrettelegging for nynorske lite- 
racyhendingar skjer usystematisk, er personavhengig og må vika i møte 
med det som vert sett på som viktigare pedagogiske omsyn. 

Det tredje bidraget, skrive av Eli Bjørhusdal, Janne Sønnesyn og Jan 
Olav Fretland, handlar om språkdidaktikk på mellomsteget og har titte- 
len: «Repetisjonens kunst i dekontekstualisert språkdidaktikk: Ein fokus- 
gruppestudie av lærarar på nynorskskular». Studien viser at dei intervjua 
lærarane gjev læreboka ein dominerande plass og fortel om ein språk- 
didaktisk praksis som forfattarane karakteriserer som dekontekstualisert. 

Artiklane «Språkveksling på grunnlag av tekstnormer og mottakar- 
forventingar mellom ungdomar i det nynorske kjerneområdet» av Stig J. 
Helset og Endre Brunstad, «Lokal majoritet, nasjonal minoritet: Fin stu- 
die av skriftspråksskifte i robuste nynorskkommunar» av Kirsti Lunde og 
«Å lære eit mindretalsspråk som andrespråk - erfaringar frå fleirspråk- 
lege ungdomsskuleelevar i to nynorskkommunar» av Hege Myklebust og 
Hilde Osdal tek alle utgangspunkt i ei og same spørjeundersøking der 
706 ungdomsskuleelevar i dei robuste nynorskområda Stord, Sogndal og 
Volda vart spurde om eigen bruk av nynorsk, bokmål og dialektnær skri- 
ving og vurderingar knytte til dette. 


FØREORD 


Artikkelen til Helset og Brunsted synleggjer og analyserer korleis 
ungdom i alderen 13-16 år i det nynorske kjerneområdet vekslar mellom 
bokmål, nynorsk og dialektnær skriving. Artikkelen får fram at ung- 
domane har tydelege normforventingar om kva for språklege uttrykks- 
former dei vil bruka i ulike tekstlege samanhengar, dvs. i ulike sjangrar 
og ulike medium, til ulike mottakarar og i ulike situasjonar. Artikke- 
len til Lunde undersøkjer skriftspråkskifte både til nynorsk og bokmål i 
område der nynorsk er det dominerande språket. Skriftspråkskiftet her 
er kjenneteikna av at flest skiftar til nynorsk, og at skiftet i stor grad skjer 
i løpet av barneskulen. Viktige årsaker til dette er i hovudsak offentleg 
språkpolitikk, kulturell sedvane og språkopplæringa skulen gjev. Artik- 
kelen til Myklebust og Osdal undersøkjer kva erfaringar fleirspråklege 
ungdomsskuleelevar har med å læra eit andrespråk som samstundes er 
eit mindretalsspråk, og kva haldningar til nynorsk skriftspråk dei gjev 
uttrykk for. Det overordna funnet er at svara frå den utvalde gruppa skil 
seg lite frå svara frå det samla informanttalet. Dei fleste definerer seg som 
nynorskbrukarar, lærer bokmål som sidemål og har jamt over positive 
haldningar til nynorsk. 

Endre Brunstad har også skrive artikkelen «Det saumlause språkskif- 
tet - om overgangar frå nynorsk til bokmål i Fjell». Denne artikkelen 
handlar om språkskiftet frå nynorsk til bokmål i eit område der nynorsk 
er under press. I Fjell har så mykje som 42 % av dei elevane som har hatt 
nynorsk som hovudmål, gått over til bokmål innan utgangen av ung- 
domsskulen. Artikkelen drøftar moglege årsaker til dette og peikar på 
særleg fire faktorar: opplevd språkkompetanse, mindretalsposisjonen 
til nynorsken, språkhaldningar og ein språkleg praksis med utbreidd 
språkveksling. 

Artikkelen «Skulen som språkplanleggar: Kva seier ungdomsskule- 
elevar om vilkåra for å læra nynorsk som hovudmål?» av Janne Sønne- 
syn fokuserer på rolla skulen og læraren spelar for dei skriftspråksvala 
som elevar på 10. trinn gjer. Elevane rapporterer jamt over at skulen er 
ein viktig nynorskarena, men fleire peikar samstundes på at opplæringa 
ikkje gjev den naudsynte støtta for at dei skal verta kompetente og trygge 
språkbrukarar. 


FØREORD 


Kristin Kibsgaard Sjøhelle har skrive artikkelen «Grammatikk og 
skriveopplæring - ei problematisk kopling eller ein grunn til nytenking 
i arbeid med nynorsk som sidemål», som byggjer på ein studie av vilkåra 
for å læra nynorsk som sidemål på vidaregåande skule, og som disku- 
terer grammatikk som utfordring og ressurs i skriveopplæringa knytt 
til nynorsk som sidemål. Artikkelen argumenterer for at vi treng vidare 
studiar på korleis vi kan styrka elevar si forståing for og nytte av gram- 
matikk som ein del av skriveopplæringa, med mål om å utvikla ei skrive- 
opplæring som utforskar og tar på alvor elevane sine individuelle val av 
skrivestrategiar i møte med nynorsk. 

Briten Russdal-Hamre har skrive artikkelen «Lærarstudentar og 
nynorsk rettskriving», som viser korleis lærarstudentar i løpet av eit 
semester utviklar ferdigheitene sine i å følga nynorsk rettskriving. Ana- 
lysane avdekker at studentane i eksamenssvara sjeldan gjentek avvik frå 
norma som dei har fått kommentar på undervegs i opplæringa, men at 
det derimot dukkar opp nye avvik i eksamenssvara. Artikkelen argu- 
menterer for at påverknad frå bokmål, dialektar og den rike tilgangen på 
unormerte, ofte digitale tekstar kan vera årsaker til normavvika. 

Marit Brekke avsluttar dette nummeret av Skriftkultur med artikke- 
len «Portretteringa av bygda og bygdejenter i filmen Få meg på, for faen 
(2011). Ein fiksjonslingvistisk analyse». Artikkelen analyserer språkbru- 
ken til Alma Solheimslid, hovudpersonen i filmen Få meg på for faen 
(2011) ut frå omgrepet fiksjonslingvistikk. Analysen viser korleis språk- 
bruken i filmen markerer både geografisk og sosial tilhøyrsle og avstand, 
samstundes som språket også peikar på seg sjølv som fiksjon på måtar 
som kan relaterast til andre forfattarar i nynorsk skjønnlitteratur. 

Me håpar dette nummeret av skriftserien både gjev innsikt i korleis det 
er å vera barn og ungdom i den nynorske skriftkulturen og inspirasjon 
til vidare undersøkingar innanfor dette viktige forskingsfeltet. Her er det 
plass til fleire! 


Volda, 5. juni 2020 


Gudrun Kløve Juuhl, Stig J. Helset og Endre Brunstad 
Redaktørar 


10 


Nynorsk i ein femaringskvardag-om 
grunnlag for skriftsprakstileigning 
i ein mindretalsspraksituasjon 


Av Gudrun Kløve Juuhl 


Samandrag: Skriftsprakstileigninga til born byrjar for skulealder, og eksponering 
for skriftspråket er ein viktig del av grunnlaget for denne. Likevel finst det lite kunn- 
skap om nynorsk i omgivnadene til born under skulealder. Denne artikkelen hand- 
lar om kor mykje og korleis nynorsken er til stades i kvardagen til fem femåringar 
i eit nynorskområde, heime og i barnehagen. Artikkelen viser at borna møter noko 
nynorsk i barnehagen, men lite i ein typisk barnehageaktivitet som samlingsstund, 
og mest i dei mest «skulske» aktivitetane. I heimen møter borna nynorsk fyrst og 
fremst gjennom tekstane til lokalsamfunnet. Døme er tekstar frå trusopplæringa, 
turvegsskilt, russekort. Det er nytta ei etnografisk tilnærming der forskaren har 
vore til stades i barnehagen og heime hjå borna over tid, og har undersøkt korleis 
nynorsk er til stades med utgangspunkt i kva literacyhendingar borna deltek i. 


Nøkkelord: Tidleg literacy, skriftbruksetnografi, nynorsk, literacyhendingar, 
skriftspråkstileigning 


Keywords: Emergent literacy, literacy ethnography, Norwegian Nynorsk, literacy 
events, written language acquisition 


Innleiing 


Det finst nynorskkommunar og nynorskområde, men kvar finst nynor- 
sken i livet til dei som bur i desse områda? Denne artikkelen utforskar ein 
liten del av dette store spørsmålet, nemleg kvar og korleis nynorsken er til 
stades i kvardagen til fem femåringar i det nynorske kjerneområdet, og 


Sitering av denne artikkelen: Juuhl, G. K. (2020). Nynorsk i ein femåringskvardag - om grunnlag for 
skriftsprakstileigning i ein mindretalsspråksituasjon. I G. K. Juuhl, S. J. Helset & E. Brunstad (red.), 
Vilkår for nynorsk mellom barn og unge (s. 11-35). Oslo: Cappelen Damm Akademisk. https://doi. 
org/10.23865/noasp.106 

Lisens: CC-BY 4.0. 

diskuterer kva det kan ha 4 seia for deira tilhove og tilgang til det nynor- 
ske spraket. 

Me veit at mykje av skriftsprakstileigninga til born skjer for skulestart, 
bade i barnehagen og heime (Barton, 2007 [1994]; Whitehurst & Lonigan, 
1998). Studiar viser ogsa, i den grad sporsmalet er undersokt, at born i 
nynorskomrade sannsynlegvis møter lite nynorsk skrift i barnehagen 
(Bjørhusdal, 2017; Langåker, 2017; Pirion, 2017; Vadstein, 2018). Kva dei 
møter på fritida, veit me lite om. 

Nyare teoriar om skriftspråkstileigning hevdar at ein av måtane born 
lærer skriftspråk på, er ved umedviten generalisering om ord og skrive- 
måtar basert på det dei ser (Skaathun, 2007). Det vil enkelt sagt seia at 
dersom born stort sett vert eksponerte for «jeg» og «ikke» i det skrift- 
språksmaterialet dei møter, utviklar dei ei språkkjensle som seier at det er 
slik det skal vera. Dersom ein legg eit slikt språklæringssyn til grunn, har 
det noko å seia for skriftspråkslæringa om det er nynorsk eller bokmål 
ungar som skal læra nynorsk, ser rundt seg. 

Denne samanhengen aktiverer også forskingsfeltet som handlar 
om vilkår og overlevingssjansar for mindre brukte språk. Rapporten 
SMILE - Support for minority languages in Europe samanfattar viktig 
forsking på feltet og oppsummerer at overlevingssjansane til språk har 
med i kva grad språkbrukarane får utvikla ferdigheiter i å bruka språ- 
ket, men også mykje med i kva grad dei har høve til å bruka språket og 
i kva grad dei har lyst til å bruka det (Grin et al., 2002). Erfaringane til 
førskuleungar med nynorski skriftmiljøet rundt seg vedrører på ulike vis 
alle desse dimensjonane. 

Samstundes veit me at ikkje alle delar av dei språklege omgivnadene er 
like viktige eller tilgjengelege for born. Difor har eg nytta ei tilnærming 
der eg prøver å ta utgangspunkt i det barnet gjer og ser - eg har nytta ei 
etnografisk tilnærming der eg har fylgt borna i barnehagen og heime og 
sett korleis dei interagerer med dei språklege omgivnadene. 

For å finna ut kva plass nynorsken har i kvardagen til desse femårin- 
gane, har eg difor stilt fylgjande forskingsspørsmål: 1. Kva slags literacy- 
hendingar pregar kvardagen til borna, heime og i barnehagen? 2. Kva 
plass har nynorsken i desse? 3. Kvar finst nynorsken i dei næraste omgiv- 
nadene til borna? 

NYNORSK | EIN FEMARINGSKVARDAG 


Teoretisk bakgrunn 


For a undersokja og diskutera nynorsk i kvardagen til femaringane er 
det tre kunnskapsfelt som er særleg aktuelle å byggja på. Det eine er 
forsking på språk i samfunnet og særleg språkstyrking, der Grin med 
fleire sin modell og omgrepet lingvistiske landskap vert teke i bruk. Det 
andre er skriftbruksforskinga som vert kalla New literacy studies, særleg 
omgrepa literacyhending og literacypraksis og det tredje er nyare teoriar 
om skriftspråkslæring. 


Språk og samfunn 

Eit utgangspunkt for denne undersøkinga er eit ynske om innsikt i vil- 
kåra for nynorsk mellom dei yngste. Grunnen til at dette i det heile er eit 
spørsmål, er at nynorsk er eit mindre brukt språk i det norske samfunnet. 
Difor kan anna forsking om vilkår for mindre brukte språk gje omgrep 
og forståingsrammer for funna i denne undersøkinga. 

Omgrepet lingvistiske landskap vart utvikla for å seia noko om kor 
synlege språk er i det offentlege rommet. Omgrepet vart etablert med 
ein studie av skilt og bruk av talespråk i Canada, som viste samanheng 
mellom kor synleg eit språk var i det offentlege rommet og kva status 
språket hadde (Landry & Bourhis, 1997). Studiar av lingvistiske landskap 
i nynorskkommunar kan fortelja oss noko om i kva grad det vert opp- 
levd å ha høve til å bruka nynorsk i uformelle samanhengar, slik studien 
til Karine Stjernholm av språk på butikkskilt i sentrum av Oslo og Voss 
viser at nynorsk har status i lokalsamfunnet på Voss (2014). Lingvistiske 
landskap kan vera ein kommune eller eit bysentrum, men ein barnehage 
kan også studerast som eit lingvistisk landskap (Pesch, 2017). Kor synleg 
nynorsk er i ungane sitt lingvistiske landskap, heime og i barnehagen, er 
ein del av grunnlaget for skriftspråksutviklinga deira. 

Rapporten SMiLE - Support for Minority Languages in Europe under- 
søkjer ei rad språkpolitikkar for regional- og minoritetsspråk i Europa, 
og set på bakgrunn av det opp tre vilkår som er nødvendige, men ikkje 
tilstrekkelege kvar for seg, for at folk vil bruka språka. Folk treng ferdig- 
heiter («capacity»), dei treng moglegheiter eller høve til å bruka språket 

(«opportunity», som vert skildra som at det må vera nok situasjonar der 
språket kan brukast), og dei må ha lyst til å bruka det («desire») (Grin 
et al., 2002, s. 80). Ferdigheiter vert knytt til opplæring og utdannings- 
domenet. Domene, forstått som ulike samfunnsområde, er eit sentralt 
omgrep i sosiolingvistikk og språkpolitikkforsking (Grin et al., 2002, 
s. 35). Moglegheiter vert knytt til i kva grad språket er i bruk i offentlege 
tenester og det offentlege rommet, i private verksemder og kulturakti- 
vitetar (Grin et al., 2002, s. 80). «Opportunity creation», å skapa mog- 
legheitsrom, handlar om kva slags domene i samfunnet språket er og er 
forventa å vera i dagleg bruk på (Lo Bianco & Peyton, 2013). Dette kan, 
i alle fall for språk som er skriftfeste, knytast til lingvistiske landskap- 
omgrepet. Vidare skildrar Grin mfl. lyst, som at folk må kjenna seg sosialt 
og psykologisk «empowered» til å bruka språket, og skildrar haldnings- 
arbeid som det som kan skapa slikt (2002, s. 80). Det som handlar om 
lyst, er vanskelegare å få tak på enn det som handlar om ferdigheiter og 
moglegheiter, det skriv også Lo Bianco og Peyton (2013, s. vi). I skildringa 
av kva lyst inneber, går Grin et al. langt i å nærma seg det som vert kalla 
språkhaldningar, altså haldningar til språk, som det er lang tradisjon for 
å studera og prøva å avdekkja i sosiolingvistikken (Kristiansen & Vikør, 
2006; Solheim, 2006; Trudgill, 1992). Sjølv om språkhaldningar er noko 
samfunnsmessig (jf. Trudgill, 1992, s. 44-45), indikerer likevel ordet hald- 
ning noko meir stabilt og indre enn lyst, som kan oppstå og forsvinna 
raskt, og som kanskje i større grad kan knytast til situasjonar. Det gjer 
omgrepet lyst lettare å bruka til å seia noko om femåringar si deltaking i 
literacyhendingar enn språkhaldningar. 

Barnehagen som institusjon kombinerer trekk frå utdanningsinstitu- 
sjonen og frå kvardagslivet (jf. Håberg, 2016). Ifylgje rammeplanen skal 
dei invitera til og støtta barns utforsking av skriftspråket (Kunnskaps- 
departementet, 2017, s. 48), noko som kan knytast til ferdigheitsdimen- 
sjonen og utdanning. Samstundes er barnehagen ein del av dei lokale 
offentlege tenestene og ei eiga del-ålmente for dei som held til der, og 
driv språktradering gjennom kulturaktivitetar, som kan knytast til det 
å utgjera eit moglegheitsrom for språket. I rammeplanen står det ekspli- 
sitt at leik er ein viktig verdi i barnehagen (Kunnskapsdepartementet, 
2017, S. 20, 22). Leik er knytt til lyst og har det som ein viktig dimensjon. 

Difor er alle dei tre dimensjonane av modellen relevante for 4 diskutera 
nynorsk i literacyhendingane og -praksisane i barnehagen. Pa liknande 
vis vil alle dei tre dimensjonane utgjera relevante perspektiv pa nynorsk 
i heimekvardagen, sjølv om barnehagen er ein språkpolitisk aktør på 
andre måtar enn heimen. 


Literacyhendingar og literacypraksisar 


Forskingstradisjonen som vert kalla New literacy studies, har som ideal å 
studera literacy med utgangspunkt i kva folk brukar skrift og tekstar til i 
livet, heller enn i utdanningsinstitusjonen sine mål (Barton, 2007 [1994], 
s. 3-4), og representerer det Kjell Lars Berge kallar det etnografiske para- 
digmet i skriftkulturforskinga (2019, s. 28). I denne tradisjonen vert lite- 
racy forstått som sosiale praksisar der lesing, skriving og tekstar inngår 
(Barton, 2007 [1994], s. 34). Ein føresetnad som etter kvart har etablert 
seg også innan dette paradigmet, er at tekstar er multimodale og brukar 
fleire teiknsystem, altså er ikkje literacy eksklusivt knytt til skriftmodali- 
teten. Meining kan også formidlast i tekstar gjennom t.d. teikning (sjå til 
dømes Kress, 2003, S. 35). 

I ein del forsking på barns tileigning av literacy vert alt born lærer om 
språk frå fødselen til åtteårsalderen, definert som «tidleg litterasitet», sjå 
til dømes (Gjems, 2016). Trass i at det kan vera rimeleg å sjå på all språk- 
utvikling som tileigning av literacy, finst det også grunnar til å avgrensa 
barns utforsking og bruk av tekstar og skriftspråk som eit eige forskings- 
objekt, slik eg gjer i denne studien. Det inneber ikkje ei avvising av sam- 
bandet mellom munnleg og skriftleg språkutvikling, men ei avgrensing 
av forskingsobjekt motivert av erkjenningsinteresser knytte nettopp til 
skrift i barnekvardagen og til skriftspråket nynorsk. Samstundes kjem 
ein viktig del av born sine erfaringar med skriftspråk gjennom øyra. 
Tekst formidla gjennom talt bokmål eller nynorsk er difor også relevant 
for studien. 

Eit omgrepspar som har vorte ein viktig arbeidsreiskap i New literacy 
studies-tradisjonen, er literacy events (som eg kallar literacyhendingar) 
og literacy practices (som eg kallar literacypraksisar). Shirley Brice Heath 
definerer literacy event slik: «any occasion in which a piece of writing is 

integral to the nature of the participants’ interactions and their inter- 
pretive processes» (Heath, 1982, s. 93). I trad med nyare literacyforsking 
forstår eg her «a piece of writing» også som tekstar som nyttar andre 
modalitetar. Literacyhendingar vert altså forstått som episodar eller 
hendingar der nokon gjer noko med skrift eller tekstar. Eit anna kjenne- 
teikn ved literacyhendingar er at dei er observerbare episodar (Barton & 
Hamilton, 1998, s. 7). Det vil seia at dei er hendingar som vert naturleg 
avgrensa av at deltakarane byrjar å gjera noko anna - til domes at ein 
avsluttar skrivinga av handlelista og går på butikken, eller at ei lesestund 
på senga vert avslutta av at den vaksne lukkar boka, seier god natt og 
sløkkjer lyset. Hamilton skildrar dessutan literacyhendingar som saman- 
sette av fire komponentar: deltakarar, stad, artefaktar og aktivitet (2000, 
s. 17). Desse fire komponentane kan vera reiskapar for å drøfta spørsmål 
som korleis literacyhendinga er organisert og kven som tek initiativet. 

Tilhøvet mellom hendingar og praksisar er det mogleg å skildra på 
fleire måtar. Den svenske literacyforskaren Anna Malin Karlsson skil- 
drar det som at tilbakevendande literacyhendingar på sikt kan danna 
mønster og verta til literacypraksisar (Karlsson, 2006, s. 23). Om eg les for 
barnet mitt før ho skal leggja seg ein kveld, så er det ei literacyhending. 
Samstundes er det å lesa på senga for ungar gjort mange gonger før, både 
av meg og andre foreldre, og mange har ei førestilling om korleis det føre- 
går og bør føregå. Me ser føre oss eit visst tal på deltakarar, kanskje nokre 
bestemte bøker osb. Alt dette er teikn på at me har med ein praksis å 
gjera. Karlsson skildrar også literacypraksisen som det som knyter den 
einskilde literacyhendinga saman med den større sosiale og kulturelle 
konteksten (Karlsson, 2006, s. 23). Barton knyter literacypraksisar til 
domene, forstått som livssfærar (t.d. kyrkja, heimen, skulen osb.) (2007 
[1994], s. 37). Dette er eit omgrep denne tradisjonen har felles med for- 
skinga på språk i samfunnet. 

Noko av det som gjer omgrepet literacyhendingar særleg godt eigna 
som analytisk rammeverk for denne studien, er at det ikkje føreset eit 
bestemt ferdigheitsnivå når det gjeld lesing og skriving hjå aktørane 
som vert studerte, og heller ikkje har det å fastsetja eit slikt som inne- 
bygt mål for tilnærminga. I denne studien varierer ferdigheitsnivået 
i lesing og skriving mellom vaksne og born, og mellom ungane. Trass 

desse skilnadene deltek dei alle i literacyhendingar, og desse går det an å 
observera og analysera. Analyse vil mellom anna innebera å knyta dei til 
praksisar og domene. 


Skriftspråkstileigning 

Sjølv om ikkje borna i denne studien er utsette for formell lese- og skri- 
veopplæring, er dei omgjevne av og interagerer med skrift, og dei er 
byrjande skrivarar sjølve. Det er vanleg i skriftlege samfunn at fem- 
seksåringar utforskar skriftspråket før dei byrjar på skulen (Barton, 2007 
[1994]; Heath, 1983; Hofslundsengen, Gustafsson & Hagtvet, 2019; Kress, 
1997; Treiman & Broderick, 1998). Eit sentralt spørsmål når det gjeld bar- 
nehagen som språkleg landskap, er kor viktig dei skriftspråklege omgiv- 
nadene er for skriftspråksutviklinga til born. 

Det dominerande synet på korleis born lærer seg å skriva, altså sjølve 
staveutviklinga, har vore det som vert kalla stadieteorien: Når born lærer 
seg å skriva, går utviklinga gjennom visse fasar der ein går frå å «trans- 
kribera» det ein sjølv seier, i det som vert kalla det fonologiske stadiet, 
til å gradvis meistra rettskrivingsreglane — då er ein på det såkalla orto- 
grafiske stadiet (sjå Skaathun, 2007, s. for grundigare presentasjonar av 
stadieteori om staveutvikling). Det er mellom anna slik skriveutvikling 
vert forklart i norskdidaktikkbøker og lærebøker om språkutvikling (sjå 
t.d. Høigård, 2013; Traavik, 2013; 2014). I denne tradisjonen vert born sine 
rettskrivingsavvik såleis «automatisk» lesne som innslag/restar av fono- 
logiske strategiar. Med ei slik forståingsramme finst det lite rom for å 
diskutera kva born si eksponering for ulike skriftbilete har å seia. 

Stadieteorien vert særleg utfordra av syn på staveutvikling som legg 
vekt på at born lærer språk og skriving også frå frekvente mønster i det 
dei vert eksponerte for av språk. Til dømes brukar byrjarstavarar oftare 
bokstavar frå namnet sitt, og oftare stavemåtar som er godtekne i skrift- 
språket dei er omgjevne av (Pollo, 2008; Treiman & Kessler, 2014). Den 
norske staveutviklingsforskaren Astrid Skaathun meiner at born samti- 
dig har tilgang til både fonologiske stavestrategiar basert på det munnlege 
språket og ortografiske strategiar basert på statistisk kunnskap om van- 
lege skriftbilete, og kan veksla mellom desse (Skaathun, 2007, s. 154-156). 

Dersom ein legg eit slikt perspektiv til grunn, er det ikkje uviktig for 
seinare skriftsprakstileigning kva slags sprak born vert eksponerte for. 

I denne studien studerer eg ikkje borna sine ferdigheiter direkte, men 
byggjer pa premissen om at skriftspraket born er omgjevne av medan dei 
utforskar skrifta, er ein del av grunnlaget for skriveferdigheitene. Altsa 
har ikkje bruk av nynorsk i den skrifta ungane møter, berre ein haldnings- 
skapande dimensjon, men direkte innverknad på ferdigheitsutviklinga. 


Materiale og metode 


Literacyhendingar og -praksisar i borns sine kvardagsliv i eit nynorsk- 
perspektiv er framleis eit uutforska felt. Det gjev rom for ei kvalitativ, 


utforskande tilnærming med eit lite utval. 


Utval 


I dette prosjektet er det fem femåringar frå same avdeling i same bar- 
nehage, siste året i barnehagen, som står i sentrum. Utvalet vart gjort 
med utgangspunkt i eit ynske om å studera kvar nynorsken finst i kvar- 
dagen til born under skulealder i eit område der nynorsken står sterkt, 
det er altså på overordna nivå eit strategisk utval (jf. Johannessen, Tufte 
& Christoffersen, 2016, s. 117). Difor vart det valt ein barnehage i ein 
nynorskkommune med tilnærma hundre prosent nynorsk i grunnsku- 
len. Rekrutteringa skjedde gjennom barnehagekontoret, deretter gjen- 
nom pedagogisk leiar og foreldremøte. 

I studien var det eit poeng å studera literacyhendingar, -praksisar og 
nynorsk slik det kom til uttrykk på ein lokalitet, men gjerne frå fleire vin- 
klar, for å gje ei meir heilskapleg forståing. Difor er studien konsentrert 
kring ei barnehageavdeling, og fleire born som er knytte til denne. På 
den måten er utvalet ein case, altså ei undersøking som brukar ei allereie 
eksisterande grense for kva og kven undersøkinga inkluderer og eksklu- 
derer (Tjora, 2017, 8. 41). 

Barnehagen hadde ei avdeling berre for ungar som gjekk siste året i barne- 
hagen (med 24 ungar), og dermed er også strukturen til barnehagen sty- 
rande for at det vart berre femåringar som vart med i studien. Dei fem borna 

som deltok i studien, vart valde ut fordi det var deira foreldre som melde seg 
da eg informerte om prosjektet pa foreldremote i barnehagen, og utvalet er 
saleis ikkje representativt for borna pa avdelinga eller born generelt. 

Desse fem borna er Peter, Simon, Christina, Maria og Maja. Alle har 
fatt pseudonym. Peter bur saman med mor, far og storesyster i eit rek- 
kjehus. Familien er tosprakleg, og brukte mest russisk heime. Peter heldt 
pa å læra seg å skriva russisk under feltarbeidet og likte å spela pa iPad. 
Simon bur saman med mor, far og to storesystrer. Han likar best å leika 
kafé. Simon fylte fem i perioden. Christina bur saman med mor, far og 
veslesyster på tre år som ho leikar mykje med. Ho fylte seks år i peri- 
oden. Maria bur saman med mor, far, ei storesyster og ein storebror i 
ein einebustad. Ho likar å leika med Barbie og halda på med skjerm. Ho 
fylte seks år i perioden. Maja bur saman med mor, far og to storebrør. 
Ho likar å teikna, skriva og sjå på iPad/telefon og tv. Ho fylte seks år i 
perioden. Christina, Maja og Maria er ein del av ein gjeng som ofte held 
på med teikne- og skriveaktivitetar på «veslerommet» i barnehagen. Alle 
mødrene i familiane har frå kort til lengre høgre utdanning. 


Metode 


Ei etnografisk tilnærming handlar om å vera nær det som skjer og i størst 
mogleg grad prøva å sjå og forstå det deltakarane ser og forstår (Heath, 
Street & Mills, 2008, s. sjå t.d. s. 38-42). Det kan gje ein heilskap til den 
forskingsmessige rapporteringa som kvantitative tilnærmingar - som 
ofte er oppstykka i spørsmål i eit spørjeskjema - ikkje kan gje. I slike 
meir heilskaplege rapportar/attforteljingar kan også samanhengar mel- 
lom hendingar, praksisar og haldningar koma til syne. 

Eg har besøkt kvart barn fem gonger heime på ettermiddagen, og vore 
i barnehagen åtte torsdags føremiddagar. Eitt av borna vart besøkt i mai/ 
juni 2018, resten vinteren 2018/19, i same tidsrom som barnehageobser- 
vasjonen fann stad. Metoden for datainnsamling har vore delvis delta- 
kande observasjon, som er vanleg i etnografisk forsking (jf. Karlsson, 
2006, $. 151). Dokumentasjonen har skjedd med penn og papir gjennom 
feltnotat som seinare vart skrivne inn på pc, og gjennom innsamling 
og foto av tekstar som borna har laga eller interagert med på andre vis. 

Avidentifisert materiale har vore lagra pa pc med internettilgang og 
kodenokkel i ein last skuff. Feltnotata har vore opne, og det er ikkje brukt 
observasjonsprotokoll. Dei har vore fokuserte pa a skildra literacyhendin- 
gar som barnet har delteke i eller som har føregått i nærleiken av barnet, 
detaljert og etter som dei har falda seg ut, og synlege tekstar i dei umid- 
delbare omgivnadene, i tråd med Karlsson (2006, s. 152-154) og Heath 
med fleire (2008, s. 76-79). Spørsmål, svar og brokkar av samtale knytt til 
literacyhendingar har også vore nedteikna. Observasjonane frå feltnotata 
heime hjå kvart barn og for barnehagebesøka (ikkje sortert på kvart barn, 
men sett som heilskap) vart etterpå systematisert i ein tabell med desse 
kategoriane: literacyhendingar, literacyhendingar med nynorsk, tekstlege 
omgivnader, nynorsk i tekstlege omgivnader. 

Det er ein uvanleg situasjon å ha ein framand person med notatblokk 
i sofaen, og det påverkar interaksjonen i familien. Samstundes er ikkje- 
forstyrrande observasjon i prinsippet umogleg, jamfør det som vert kalla 
observatørens paradoks: det umoglege i å observera korleis nokon ter seg 
når dei ikkje er observerte (Karlsson, 2006, s. 151). Dette spørsmålet gjeld 
både kva ein kan få innsikt i og dei etiske vurderingane ein må gjera som 
forskar. Det siste vert drøft under Etiske vurderingar. 

Ein påverkar med nødvendigheit kvardagen til ein familie når ein kjem 
inn, anten ein gjer det som noterande person eller med videokamera. Eg 
vurderte at det å vera til stades med notatblokk i stova og delta i dei inter- 
aksjonane som det fall naturleg å delta i, ville vera ein mindre invade- 
rande måte å koma inn i heimen til folk på enn med eit videokamera. 

Trass i at situasjonen vert noko kunstig, kan ein anta at det ungar viste, 
spontant, då eg var der, av literacyaktivitetar, og dei tekstane som var i hei- 
men, utgjorde ein del av eit tilgrunnliggjande literacyrepertoar som barnet 
og familien hadde — og at det eg såg, difor var ting som allereie fanst i 
skriftkvardagen til ungane, sjølv om det at eg var til stades, kan ha bidrege 
til t.d. hyppigare brettspeling og høgtlesing enn vanleg. Det siste kan vera 
både fordi foreldre har ynskt å bidra, og dermed teke initiativ til literacyak- 
tivitetar med barnet for at eg skulle få noko å skriva om, fordi dei vil syna 
at dei er gode foreldre som stør borna si skriftspråksutvikling, og fordi det 
at eg var der og foreldra hadde sett av tid til besøket, gav ungane nokon å 
spela spel med og eit høve til å gjera det. Såleis har observasjonssituasjonen 

truleg meir innverknad pa kor mykje literacyaktivitet som fann stad, enn 
pa kva slags typar aktivitetar eg fekk sja dome pa. 

I barnehagen er det truleg ein mindre unaturleg, og difor mindre inn- 
gripande, situasjon å ha personar som observerer pa besøk. Det er ulike 
faggrupper inne og observerer, og barnehagen har ofte studentar i praksis 
og i arbeid med ulike studentoppgåver. 


Etiske vurderingar 


Forsking som inneber å besøka folk heime, kan opplevast invaderande. 
Difor er det viktig å skapa tryggleik. Dette vart mellom anna gjort ved at 
prosjektet vart presentert på foreldremøte, der foreldra fekk med informa- 
sjonsskriv i tråd med retningslinene til NSD. Foreldra som ynskte å delta, 
leverte inn svarslipp med kontaktinformasjon. Pedagogisk leiar gav også 
samtykke. Fyrste gong eg besøkte kvar familie, fortalde eg barnet og den/ 
dei vaksne om kvifor eg var der: at eg ville læra korleis ungar held på med 
lesing, teikning, nettbrett, skriving, speling, telefon, tv og alle slike ting. 

Nokre av borna var entusiastiske ved fyrste besøk, medan andre var 
meir tilbakehaldne. Etter kvart oppfatta eg at besøka vart opplevd som 
meiningsfulle av alle borna, og at det å ha ein interessert vaksen på besøk 
som ville vera med og spela spel, sjå på russekortsamlinga eller tv, vart 
opplevd som greitt. Eg la også opp til at foreldra var til stades medan eg 
var på besøk (t.d. var me mest i kjøken/stove), og vende meg i starten mest 
til foreldra og etter kvart som borna vart trygge, meir direkte til borna. 
Det var viktig for meg at borna skulle vera komfortable med at eg var til 
stades, og at dei skulle oppleva at dei hadde kontroll over situasjonen og 
kunne styra t.d. kva tid dei skulle snakka med meg og ikkje. 

Problemet med utryggleik vart også handtert ved at eg som forskar var 
på besøk fem ettermiddagar, og også besøkte barnehagen i same tidsrom, 
slik at borna etter kvart kjende meg. Eg let også ungane sjå i notatblokka 
mi, og las gjerne opp når dei spurde kva eg skreiv der, og dei fekk også 
teikna eller skriva i blokka mi sjølve om dei ville. Eg tok også med feltno- 
tata tilbake til foreldra til gjennomsyn ved neste besøk, og bad dei seia frå 
dersom det var noko som var feil eller det var noko dei ikkje ville skulle 
stå der, sjølv om det vart av-identifisert. 

Prosjektet er meldt inn til og tilradd av NSD. Det er den vaksne som 
forvaltar personvern og samtykke for sa sma born. Likevel har born rett 
til medverknad nar det gjeld eiga deltaking i forsking (Staksrud, 2013). 
Ein kan diskutera kor reell desse femåringane sin rett til å velja om dei 
ville delta, var. Eg spurde ikkje då eg kom om det var greitt at eg var der, 
for det føresette eg at foreldre og barn hadde innstilt seg på i og med at 
dei hadde meldt seg. Samstundes passa eg på at borna kunne styra kor 
mykje dei ville interagera med meg medan eg var der. I og med at foreldra 
administrerte samtykket andsynes meg, hadde også borna nære vaksne å 
seia frå til dersom dei ikkje ville at eg skulle vera der. 


Funn 


Denne delen er organisert ut frå spørsmåla: 1. Kva slags literacyhendin- 
gar pregar kvardagen til borna, heime og i barnehagen? 2. Kva plass har 
nynorsk i desse? 3. Kvar finn me nynorsk i omgivnadene? Fyrst går eg 
gjennom funna frå barnehagen, deretter frå besøka hjå kvart barn. 


Samlingar i barnehagen 

I barnehagen var det særleg ei, kollektiv literacyhending som ungane vart 
styrte inn i kvar dag: samlingsstunda. Dei torsdagsføremiddagane eg var 
i barnehagen, var det to samlingar kvar dag, som alle ungane på avde- 
linga var med på, ei klassisk samlingsstund der alle sat i ring inne på 
avdelinga, og ei samling i garderoben. 

Den fyrste samlinga var i nitida om morgonen, og det var denne som 
vart kalla samling. Denne vart leidd av ein av dei vaksne, og dei starta 
alltid med same rituale: songen God morgen alle sammen, der dei også 
brukte teikn-til-tale til medan dei song. Ein annan fast post var dagtavle — 
då gjekk dei gjennom kva som skulle skje den dagen ved hjelp av borrelås- 
kort frå dagtavla. I denne posten hadde to born ei tydelegare rolle enn dei 
andre: Det var dei to som var hjelparar denne dagen, som fekk halda oppe 
dagtavlekorta, medan dei andre ungane rekte opp handa for å gissa kva det 
var. Hjelparane fekk så avgjera kven av dei andre ungane som fekk svara. 
Andre element som kunne vera ein del av samlinga, var: gjennomgang av 

oppgavene dei skulle gjera i boka Trampoline (fast post dersom dei skulle 
arbeida med boka), bursdagsrituale dersom nokon hadde bursdag, jule- 
kalenderrituale i julekalendertida, hogtlesing (ein periode hadde dei eit 
opplegg fra Raude Krossen med ei dokke som skada seg og høgtlesing fra 
ei bok, før jul hadde dei høgtlesing frå ei bok med juletema). 

Barnehagen hadde også ei garderobesamling før måltidet, der ungane 
sat på plassen sin i garderoben, og opplegget var at dei trekte kort med 
songar frå ein Singsang-boks og song desse, medan ungane vart sende 
pa do etter tur. Imedan ein vaksen leidde denne samlinga, hjelpte to av 
borna ein vaksen med å laga til mat og dekkja bordet. Etter at borddek- 
kinga var ferdig, fekk hjelparane koma inn og seia og bestemma kvar 
kvart barn skulle sitja. 

Desse samlingane er prega av gjentakande, kollektive handlingar: 
Samling er ein literacypraksis, og det er ein literacypraksis i denne bar- 
nehagen: Det er hendingar som vert gjentekne og har danna eit møn- 
ster. Samlinga vert alltid leidd av ein vaksen. Det er avgrensa rom for 
ytringar og initiativ frå borna. Rommet vert avgrensa både av at det er 
den vaksne som fører ordet og gjerne gjev ungane rom til å svara i lukka 
spørsmål-svar-sekvensar, og av den rituelle karakteren borna sine bidrag 
i samlinga har. Den største rolla har borna i dagtavleritualet, der jobben 
er å halda og visa fram dagtavlekorta, og å gje ordet til andre born. Vari- 
asjonen i samlinga er knytt til kva slags postar den vaksne legg opp til å 
ha med i samlinga, og kva slags tekstar ho brukar (julebok eller Raude 
Krossen-opplegget om Henry). Det kan også vera at den vaksne på eige 
initiativ tek med andre element: Ein gong skulle dei telja alle som var med 
i samlinga, ein annan gong skulle dei ha opprop der ungane skulle svara 
med ein dyrelyd når den vaksne sa namnet. 

Garderobesamlinga er endå meir rituell: Her er det å trekkja songkort 
etter tur og å syngja som er sjølve den faste tingen dei gjer. Av og til har 
den vaksne «fylt på» med gåter, «heilklassesamtale» eller høgtlesing etter 
songen, men det har preg av ekstrastoff. 

Literacyaktivitetane som borna får vera med i i desse samlingane, er: 
å trekkja kort med tekst på, å vera med og syngja, å lytta til høgtlesing, 
å vere med i dagtavlegjennomgang der ein skal gissa kva dagtavlekorta, 
som har både bilete og verbaltekst, uttrykkjer. 

I kva grad var nynorsk til stades i samlingane? Det vart ikkje drege inn 
nynorske tekstar ut frå initiativ frå dei vaksne i samlinga - nynorsk vart 
brukt i den grad det alt fanst i materialet som det var bestemt på føre- 
hand at skulle brukast. Bøkene som vart lesne høgt, var alle på bokmål 
(utanom den siste dagen eg var der, då dei las høgt ei bok eg hadde gjeve 
i presang som takk for at eg fekk koma). Den faste startsongen i samlinga 
var på bokmål. Av Singsang-korta som vart tekne i bruk medan eg var 
der, var tre av dei 17 songane som vart trekte, på nynorsk. Nynorsk var 
også til stades på dei ulike borrelåskorta dei brukte i dagtavlearbeidet, 
til dømes når dei snakka om kva dag det var i dag, stod dagnamna på 
nynorsk. Dei fleste aktivitetskorta (samling, tur osb.) er like på nynorsk 
og bokmål. Nynorsk var også til stades når den vaksne gjekk gjennom 
oppgåvene dei skulle gjera i Trampoline, sidan barnehagen hadde den i 
nynorskutgåve. Nynorsk var altså til stades i samlingane, men bokmål 
dominerte. Det var også slik at bokmål dominerte i dei tekstane borna 
sjølve deltok i å framføra — songane. 


Førskuleklubb 


Det var også ei anna kollektiv literacyhending som prega desse torsdagane: 
førskuleklubb, der ungane arbeidde med boka Trampoline. Trampoline vert 
omtala som eit aktivitetshefte for barnehagen av forlaget Gyldendal, men 
det tette sambandet med Rammeplanen for barnehagen vert understreka, 
og det finst i både nynorsk og -bokmålsutgåve, så det ligg nært eit lære- 
middel. Det som skjedde i øktene, var at kvart barn fekk utdelt si Tram- 
poline-bok som det skulle gjera oppgåver i. Dei vaksne omtala oppgåvene 
som oppgåver når dei gjekk gjennom. Alle skulle gjera dei same oppgå- 
vene. Oppgåvene kunne vera å sortera ting gjennom å fargeleggja ting som 
høyrde saman, å måla ulike ting med ein tråd og teikna inn lengda i boka, 
å skriva namnet sitt på ein sirkelsektor i eit årshjul som viste den månaden 
ein var fødd, med meir. Ein vaksen gjekk gjennom oppgåvene i samlinga, 
og dei vaksne hjelpte ungane med oppgåvene dersom dei stod fast. Det ser 
ut til at dei vaksne i barnehagen har henta inspirasjon frå det «skulske» 
domenet til arbeidet med boka: Aktivitetane vert omtala som oppgåver, 
ungane får vita om dei har gjort det rett, og strukturen med at læraren 

fyrst gjennomgår kva ein skal gjera og så set ungane i arbeid medan ein 
går rundt og hjelper, er også noko me kjenner frå skulen. 

I tillegg til «skulsk» kan denne literacypraksisen også skildrast med 
dei same adjektiva som samlinga: kollektiv, rituell, vaksenstyrt. I desse 
øktene hadde nynorsk ein plass gjennom at det som var av skriven tekst 
i boka, var på nynorsk, og gjennom at når dei vaksne las opp oppgåvene, 
ordrett, var det på nynorsk. 

Gjennom å likna ei lærebok og innordna seg språkreguleringar knytt 
til lærebøker viser Trampoline tilknyting til utdanningsdomenet. Boka 
vart også brukt på ein måte som har førebilete i skulen. Det er interessant 
at det er mest nynorsk tekst i den (gjenkomande) literacyhendinga der 
barnehagen nærmar seg utdanningsdomenet mest. I samlingane, som er 
like kollektive, rituelle og vaksenstyrde som Trampolineboka, men som 
er ein meir barnehagespesifikk praksis, og der tekstutvalet i større grad er 
opp til dei tilsette, dominerer bokmål, sjølv om nynorsk også er til stades. 

I førjulstida vart torsdagstidsrommet, som vanlegvis vart brukt til 
arbeid med Trampoline, brukt til å laga og pakka inn julegåver. Sjølv om 
dette ikkje vart ramma inn som arbeid med lesing og skriving av dei 
vaksne, innebar aktivitetane literacyhendingar: Borna dekorerte nett der 
dei trykte med stofftrykk og skreiv namnet sitt, laga julepynt og pakka inn 
gåver og skreiv på pakkelappar. Fyrst skreiv den vaksne på lappane, men 
etter at nokre born ville skriva namnet sitt sjølve, fekk også fleire lov til det. 
Literacyarbeidet i juleførebuingane er i ein forstand kollektivt, fordi det å 
skriva namn på nettet og på pakkelappane er oppgåver som alle er innfor- 
ståtte med at høyrer heime i aktiviteten. Likevel gjev dei eit større rom for 
variasjon og barneinitiativ enn samlinga og arbeidet med Trampoline. 

Utanom desse kollektive og relativt styrte literacyhendingane var det 
i stor grad opp til kvart barn sitt individuelle, personlege initiativ. Det 
var ein jentegjeng som ofte sat inne på veslerommet og teikna og skreiv 
i frileiktida. Dei tre jentene eg besøkte heime, Cristina, Maja og Maria, 
var mellom desse. Ein gong leikte dei skule. Dei ungane som likte andre 
ting, gjorde andre ting. Eg noterte eitt tilfelle av ei spontan, barneinitiert 
literacyhending der ein nynorsk tekst var involvert: Ein gong sette nokre 
jenter seg ned på golvet for å bla i og snakka om trampolinebøkene. I den 
aktiviteten kan ein seia at nynorsk hadde ein plass, sidan teksten dei tok 

utgangspunkt i, var pa nynorsk, sjolv om dei ikkje las opp, men fortalde 
kvarandre kva dei hadde gjort på dei ulike oppgåvene. 

Om ein ser føre seg dei skildra literacyhendingane i barnehagen på eit 
kontinuum frå sterkt styrte og kollektive (samling, Trampoline) til frie/ 
spontane og individuelle (jentene sine teikneaktivitetar på veslerommet), 
var det mest nynorsk i dei mest regulerte og kollektive, som arbeid med 
Trampoline og samling, og minst i dei meir spontane og individuelle. Det 
var også mest nynorsk i den mest «skulske» literacyhendinga. 

Når det galdt tekstar i rommet i barnehagen, var både bokmål og 
nynorsk til stades på veggane. Dei tekstane eg såg at ungane interagerte 
med, var dei ulike dagtavletekstane, til dømes biletlista over kven som var 
i barnehagen, og tekstane om kva dag det var i dag og dagsplan som vart 
brukt i samlingsstunda. Her var det brukt nynorsk der det var relevant. 


Heime 

Dei ungane eg besøkte heime fem ettermiddagar kvar, var Peter, Simon, 

Cristina, Maja og Maria. I alle desse heimane føregjekk det literacyhendin- 

gar som var prega av utforsking, interesse, borna sine initiativ og samarbeid. 
Heimen til Peter var prega av tekstar på veggene, mest russisk, men 

også noko norsk. På kjøleskåpet hang det ein lapp der det stod: 


Bilete 1: «Sjå Heimebane», lapp på kjøleskåpet. 

Peter heldt på å læra å lesa på russisk og norsk samtidig. Literacy- 
hendingar som gjentok seg i heimen hans, var at han skreiv, prøvde å 
lesa og arbeidde i aktivitetsbøker på russisk, å spela brettspel med mor, 
storesyster og meg og å halda på med iPad, både kommersielle spel og 
aktivitetar knytt til lesekampanjen Sommarles. 

Hjå Peter var nynorsken del av literacyhendingar då han og systera 
snakka om ei Leseland-bok som låg framme i stova (fordi dei hadde lånt 
henne på biblioteket), då mor las høgt frå eit brev storesystera hadde fått 
på skulen, då me var ute og gjekk tur og han stava seg gjennom nynorske 
namn på turskilt (namn med -vatn, -rås osb.), då han og mora bladde 
seg gjennom barnehagepermen hans og såg på teikningar han hadde laga 
og mora las høgt frå ting han hadde arbeidd med (m.a. ein brannvern- 
kviss som er på nynorsk), og då han skreiv inn Sommarles-kodeordet 
Mjølkevegen, som han hadde funne på biblioteket, på iPaden. Her ser me 
at han er involvert i eit ganske breitt spekter av literacyhendingar som 
involverer nynorsk. Mora er ikkje spesielt oppteken av nynorsk, men opp- 
teken av lesing og bibliotek. Dei tekstane Peter her har interagert med, er 
lokalsamfunnet sine tekstar: bibliotekbok, brev frå skulen, turvegskilt, 
barnehagens tekstar, det nynorske sommarles-kodeordet som biblioteket 
hadde goymt i hyllene sine. 

Heime hjå Simon var det mykje tekstar på veggene, men dei intera- 
gerte han i liten grad med då eg var der. Simon likte best å leika kafé. 
Der var det lite tekstar og skrift involvert, sjølv om det kan vera rimeleg 
å sjå som literacyhendingar i ein breiare forstand. Literacyhendingar 
som Simon deltok i fleire gonger, var snakk om dørskilt/husnummer i 
samband med duplohusleik, at mor las høgt for han, å spela lesespelet 
Poio på iPad, religiøse literacyhendingar som snakking om bibeltekstar 
og favorittkveldssong. Heime hjå Simon var nynorsk ein del av ei lite- 
racyhending ein gong. Det var då mora viste fram barnebiblar og ulike 
religiøse bøker for born i ein samtale med meg, og sa at ho skulle vel 
hatt barnebibelen på nynorsk. Denne hendinga var ikkje Simon direkte 
involvert i. Av tekstane i omgivnadene observerte eg to som kunne 
knytast til nynorsk. Familien hadde ein sjølvutfylt oppgåvekalender på 
kjøleskåpsdøra og ein dialektgradestokk med lokale ord og uttrykk ved 
ytterdøra. 

Heime hja Christina var det ikkje tekstar pa veggene i fellesromma, 
men bade ho og veslesystera hadde namneskilt pa dora til romma sine. 
Christina brukte skriving til mykje forskjellig: Ho skreiv namnelappar til 
dokkene sine til ein leik ho og systera hadde, ho skreiv i vindaugskarmen, 
ho laga kort til meg, ho skreiv ned reknestykke som ho rekna i rekneap- 
pen Matemagisk pa iPaden, i boka si, til hjelp nar ho rekna. Hja henne var 
nynorsk involvert i ei literacyhending: da veslesystera kom og viste fram 
Mi kyrkjebok til meg, som storesystera hadde fatt pa dapsskulen. 

Maja hadde hengt opp gule lappar som ho hadde skribla pa, elles var 
det ikkje mykje tekstar pa veggene i fellesromma. Typiske literacyhen- 
dingar Maja heldt pa med medan eg var der, var skriving og skribling 
på lappar, å spela spel med mor og meg, og å sjå pa tv. Mor til Maja seier 
uoppfordra den fyrste gongen eg er der, at ho er oppteken av nynorsk. 
Elles er det fire tilfelle der nynorsk er til stades i literacyhendingar ved 
Maja, to der ho deltek sjølv: når Maja ser i og kommenterer eit hefte 
frå dåpsskulen, og når Maja, mora og eg sit rundt kjøkenbordet, mora 
tek fram lokalavisa og kommenterer ei sak om utdanningsnivået til 
lærarar i området. Det tredje tilfellet er då Maja vil finna fram tv-se- 
rien Marit og dyra på NRK Super, og samarbeider med mora om kvar 
dei skal trykkja for å få fram serien. Maja veit at mora likar best at ho 
ser på NRK Super. Marit og dyra er ein dokumentarserie for born med 
nynorsk, opplese kommentarspor. Sjølv om Marit og dyra er barne-tv 
og nasjonalt, har det også ei lokal tilknyting, sidan det er teke opp ein 
stad som er godt kjend i lokalsamfunnet. Det fjerde tilfellet der nynorsk 
vert drege inn i interaksjonen, er då mora kommenterer eit nummer av 
medlemsbladet til Noregs Mållag som ligg framme. Det reknar eg ikkje 
som lokalsamfunnet sine tekstar, men knytt til noko nasjonalt, nynorsk 
og til foreldreengasjement. 

I heimen til Maria føregår det mange literacyhendingar rundt henne 
når eg er på besøk. Far og storebror spelar spel, storebror googlar for å 
finna instruksjonar til å hengja opp ei hengjekøye han har fått, mor ser 
på parasollar som ligg ute på Finn og vurderer å by på ein. Det ligg også 
framme bøker og aviser, og bror har skrive ein hugselapp til seg sjølv 
(på nynorsk) som heng på spegelen i gangen. Gjentakande literacyhen- 
dingar som Maria deltek i, er iPad-aktivitetar (både å «lesa» bokappar 

og sjå på gamle bilete og seriar), å syngja ulike songar ho har lært seg. Ei 
literacyhending som har med nynorsk å gjera, er når ho held på med og 
viser fram russekortsamlinga si, både av rosarusskort frå barnehagen og 
ekte russekort som ho har samla rundt 17. mai. Språket i desse er både 
bokmål, dialekt, nynorsk og engelsk. Sjølv om det er einskildpersonar 
som lagar teksten på kvart sitt russekort, kan ein sjå på det som ein type 
lokalsamfunnet sine tekstar, sidan det er ein måte 17. mai-rituala vert 
utøvd på den lokale vidaregåande skulen og i barnehagen. Dei to andre 
literacyhendingane hennar med nynorsk knyter an til det nasjonale 
nynorskkrinslaupet: ho viser fram og «les gjennom» Unni og Gunni- 
appen på iPaden sin, og Jakob og Neikob-appen. Dette er prislønte 
nynorskbøker frå Samlaget som finst i huset fordi foreldra er opptekne 
av nynorsk og litteratur. Nynorsk var også til stades i heimen på andre 
måtar: Nynorske barnebøker låg på stovebordet og i ei bokhylle på eit 
leikerom. Ein dag gjekk storebror i ei T-skjorte med slagord på nynorsk 
frå det lokale renovasjonsselskapet. 

I tilfella av nynorsk i dei heimane der eg såg minst literacyhendingar 
som involverte nynorsk, altså hjå Simon og Cristina, kjem nynorsken inn 
når det religiøse domenet vert aktivert. Fire av dei fem borna var med på 
sundagsskule/dåpsskule. 

Ein gjennomgang av kvar nynorsken finst i heimekvardagen til desse 
ungane, vert berre halv om ein ikkje ser det i samanheng med kvar bok- 
mål finst. Alle ungane likar å halda på med iPad og/eller smarttelefon. I 
det barnekulturelle tilbodet dei finn der og på tv, er det mykje bokmål i 
tekst og tale og noko engelsk. Peter spelar på iPaden på russisk og engelsk. 
Simon held på med bokstavspelet Poio, som er på bokmål. Cristina likar 
å spela Matemagisk (eit mattelæringsspel som er på bokmål) og spelar 
Fantorangen-spelet saman med veslesystera. Maja heldt lite på med iPad 
og telefon då eg var der, men det ho likte best å sjå på tv, var Svampe- 
bob og Boblepuppy (og Marit og dyra og Klart eg kan når ho ville gjera 
mora glad). Maria likte å halda på med dei nynorske bok-appane, men 
det ho ville gjera i skjermtida si, var å sjå på ein Disney-serie som heitte 
Jessie. I det barnekulturelle medietilbodet som omgjev desse ungane, er 
det mykje bokmål og lite nynorsk. Dette gjeld også meir tradisjonelle 
medium som spel: Desse spela var eg med og spelte med ulike ungar: Den 

forsvunne diamanten, Monopol, Alias, Yatzy, Øysteins dyreyatzy, Øysteins 
drodlespill. Dei var alle på bokmål. 

Skal ein oppsummera rommet til skriftspråka i den delen av heime- 
kvardagen til desse fem ungane som eg har teke del i, er nynorsk knytt 
til det religiøse domenet, til lokalsamfunnet sine formelle og uformelle 
tekstar, til skule- og barnehageinstitusjonen og til foreldra sitt eventu- 
elle engasjement. Bokmål er knytt til nye medium og barnekultur, både 
kommersiell og meir pedagogisk/kulturelt orientert, som spel, Poio og 
ulike barnebøker. Barnebøker er elles vanskeleg å plassera i ei slik streng 
oppdeling, for dei finst både på nynorsk og bokmål. Samstundes var det 
berre i ein av heimane, hjå Maria, at nynorske barnebøker var like fram- 
tredande som barnebøker på bokmål. 


Oppsummering, drøfting og implikasjonar 


Den skriftspråklege kvardagen til desse ungane er klart fleirspråkleg — 
alle er omgjevne av både bokmål og nynorsk, slik mellom anna Vangsnes 
har framheva som bakgrunn for at nynorskelevar meistrar både bokmål 
og nynorsk (Vangsnes & Söderlund, 2015). At det nasjonalt dominerande 
skriftspråket bokmål er til stades i barndomen også til ungar i nynorsk- 
område, er likevel knapt eit funn eigna til å overraska. Meir interessante 
svar får me på spørsmålet om kvar nynorsken finst. 

I barnehagen er det mest nynorsk i dei literacyhendingane som ligg 
nærast utdanningsdomenet sin logikk: arbeid med oppgåver i Trampo- 
line. Der barnehagen opptrer på tradisjonelt barnehagevis, i samlingane, 
er delen nynorsktekstar liten i høve til bokmål, men likevel til stades. 
I spontane og barneinitierte literacyhendingar i barnehagen er nynorsk 
knapt til stades. Dette er ein annan posisjon for nynorsken enn me ser i 
heimane. 

Eitt funn frå heimane er at ein viktig eksponent for nynorsk for desse 
femåringane er det religiøse domenet, kyrkja. Kyrkja som språkdomene 
er på eitt vis sjølvsagt, men kanskje ikkje så vanleg å framheva som eit 
språkdomene i norsk barndom. Meir overordna og prinsipielt interessant 
er det at lokalsamfunnet sine formelle og uformelle tekstar er ei så viktig 
kjelde til nynorsk for desse borna. I ordskifte om nynorsken si stilling 

i Noreg har det pa eine sida vorte lagt vekt pa nasjonal politikk og for- 
valtning (sja t.d. Bjorhusdal, 2014) og pa hi, i stor grad pa individuell 
sprakbruk og sprakhaldningar. Nasjonale og lokale politiske vedtak og 
forvaltning ligg til grunn for den institusjonaliserte nynorsken som desse 
borna møter: som Trampoline, brev frå skulen og ein del av tekstane i 
barnehagen. Samstundes er den nasjonale nynorskkulturen, om ein kan 
kalla han det, lite synleg i kvardagen deira. Det finst døme på nynor- 
ske biletbøker som er i bruk, men ikkje mykje, og det er knytt til forel- 
dra sitt eksplisitte engasjement. Der alle borna møter nynorsk, er i møte 
med lokalsamfunnet sine tekstar, frå trusopplæring innanfor og utanfor 
statskyrkja, til turvegsskilt, russekort, ein lapp med eit passord som ein 
bibliotekar har gøymt i hyllene på biblioteket, ein storebror med reklame- 
t-skjorte med nynorskslagord frå det lokale renovasjonsselskapet på 
ryggen. 

Eit hovudpoeng hjå Grin et al. er at språkplanlegginga ikkje må sjå 
seg blind på ferdigheitsdimensjonen, altså utdanning, men også vurdera 
moglegheitsrommet til språket og om brukarane har lyst til å bruka det. 
Her vil eg sjå desse dimensjonane i samanheng med funna i barnehagen 
og heime: 

Funna viser at utdanningsdomenet, som formelt har ansvar for å gje 
born nynorskkompetanse, til ein viss grad også verkar og gjev rom for 
nynorsk i barnehagen. Samstundes ser det ikkje-«skulske» ved barneha- 
gen ut til å skapa situasjonar der ungane møter mest bokmål. Det ser 
altså ut til at barnehagen sin status som delvis innanfor og delvis utanfor 
utdanningsdomenet bidreg til at ungane møter lite nynorsk, og dette gjer 
grunnlaget deira for å tileigna seg skriftspråksferdigheiter dårlegare. Når 
det gjeld moglegheiter til å bruka nynorsk i barnehagen, er situasjonen 
noko annleis. Tekstar som dei tilsette i denne barnehagen har produsert, 
som tekstar på garderobeplassane og på veggene, er på nynorsk. Nynorsk 
vert dermed brukt i barnehagen, og det viser eit moglegheitsrom. Lyst er 
det vanskeleg å knyta til nynorsk i barnehagen. Den mest stabile nynorsk- 
situasjonen var knytt til Trampoline-øktene. Dei var ikkje prega av mot- 
stand, men heller ikkje av entusiasme i barnegruppa. 

Må då barnehagen verta meir «skulsk» dersom ungane skal få møta 
nok nynorsk? På ein måte er svaret ja: Eit krav i lov eller forskrift om 

nynorskutgaver av pedagogisk materiell til bruk i barnehagen vil fora 
til noko meir nynorsk i barnehagar som denne. Samstundes er svaret 
nei: Det er sannsynlegvis ikkje ynskeleg at borna arbeider meir med 
oppgaveboker i barnehagen enn dei allereie gjer. Da gar sporsmalet om 
korleis behovet for nynorsk skriftspraksstimulering skal takast vare pa 
gjennom den frie kulturformidlinga til barnehagelærarane, vidare til 
barnehagepedagogikken. 

I heimen, og det som siv inn der av lokalsamfunnet, er biletet eit anna 
enn i barnehagen. At lokalsamfunnet vender seg til foreldre og ungar pa 
nynorsk i eit mangfald av situasjonar, utgjer nettopp den invitasjonen til 
a bruka spraket som forskingsfeltet lingvistiske landskap er oppteke av, 
og som ligg i det å skapa moglegheitsrom for språket (jf. Grin et al., 2002, 
s. 80), og i Per Henning Uppstad si formulering om å invitera ungane til 
å knyta seg til nynorsk (2019). 

Om me ser på lyst, kompliserer det seg likevel noko. Eit døme er 
Maria. Russekortsamlinga hennar har ein openberr lyst-dimensjon, slik 
all samlarverksemd har, og det er delvis ei samling av nynorske tekstar. 
Likevel - elles i literacykvardagen hennar er tekstar på bokmål i større 
grad knytte til lyst enn tekstar på nynorsk. Ho føretrekkjer bokmålsom- 
sette Disney-seriar framfor bok-appar frå Samlaget. Sameleis er det med 
Maja: Når ho skal velja kva ho sjølv vil sjå på tv, er det i stor grad seriar 
omsett til bokmål, men når ho vil kosa seg i sofaen i lag med mora, finn 
ho fram Marit og dyra. På denne måten har nynorsk noko mindre lyst 
å tilby enn bokmål i den massemedialt baserte delen av barnekulturen. 
Samstundes er tekstane til lokalsamfunnet også ei kjelde til lyst i bar- 
nekulturen. Slike funn viser verdien av ei skriftbruksetnografisk tilnær- 
ming, der ein fylgjer aktørane og korleis dei interagerer med tekstar. 


Summary 


The process of acquisition of written language starts before children enter 
school, and exposure to written language is a foundation for this process. 
However, there is little knowledge about the place of written Nynorsk 
in the lives of preschool-children in Nynorsk areas. The present article 
concerns how and to what extent Nynorsk is present in the everyday lives 

of five five-year-olds, at home and in kindergarten. The article shows 
that the children are exposed to some Nynorsk in kindergarten, but not 
so much in a typical kindergarten literacy activity like circle time, and 
most in the most school-like activities. At home the children see or hear 
Nynorsk in texts connected to the local community. Examples are texts 
from religious education, signs on hiking paths, and «russekort». The 
approach has been ethnographical, where the researcher has spent time 
with the children and registered how Nynorsk is present within literacy 
events they take part in. 


Gudrun Kløve Juuhl 

Institutt for språk og litteratur 
Høgskulen i Volda 

Postboks 500 

NO-6101 Volda 
juuhl@hivolda.no 


Litteratur 


Barton, D. (2007 [1994]). Literacy: An introduction to the ecology of written language. 
Malden, Mass.: Blackwell Pub. 

Berge, K. L. (2019). Skriftkulturforsking i Norden. Nokre overordna perspektiv 
pa forskingsfeltet og forskingsresultat pa 2000-talet. I S. J. Helset & E. Brustad 
(Red.), Skriftkulturstudiar i ei brytingstid (s. 21-51). Oslo: Cappelen Damm 
Akademisk. 

Bjorhusdal, E. (2014). Mellom noytralitet og spraksikring. Norsk offentleg sprakpolitikk 
1885-2005 (Doktoravhandling). Universitetet i Oslo. 

Bjorhusdal, E. (2017). Nynorsk sprakstimulering i barnehagen: framlegg til eit fagleg 
grunnlag. I E. Bjørhusdal & I. B. Budal (Red.), Nynorsk med dei minste (s. 11-31). 
Oslo: Samlaget. 

Gjems, L. (2016). Barnehagens arbeid med tidlig litterasitet - på barns vilkår. Bergen: 
Fagbokforlaget. 

Grin, F. et al. (2002). SMiLE - support for minority languages in Europe. Brussel: 
Europakommisjonen. 

Heath, S. B. (1982). Protean shapes in literacy events: Ever-shifting oral and literate 
traditions. I D. Tannen (Red.), Spoken and written language: Exploring orality and 
literacy (s. 91-118). Norwood, NJ: Ablex. 


33 


JUUHL 


Heath, S. B. (1983). Ways with words: Language, life, and work in communities and 
classrooms. Cambridge: Cambridge University Press. 

Heath, S. B., Street, B. V. & Mills, M. (2008). On ethnography: Approaches to language 
and literacy research. New York: Teachers College Press. 

Hofslundsengen, H., Gustafsson, J.-E., & Hagtvet, B. E. (2019). Contributions of the 
home literacy environment and underlying language skills to preschool invented 
writing. Scandinavian Journal of Educational Research, 63(5), 653-669. https://doi. 
org/10.1080/00313831.2017.1420686 

Høigård, A. (2013). Barns språkutvikling muntlig og skriftlig (3. utg.). Oslo: 
Universitetsforlaget. 

Håberg, L. I. A. (2016). Kvardagslivets didaktikk i barnehagen. Oslo: Universitetsforlaget. 

Johannessen, A., Tufte, P. A. & Christoffersen, L. (2016). Introduksjon til 
samfunnsvitenskapelig metode. Oslo: Abstrakt forlag. 

Karlsson, A.-M. (2006). En arbetsdag i skriftsamhållet: ett etnografiskt perspektiv på 
skriftanvåndning i vanliga yrken. Stockholm: Språkrådet. 

Kress, G. (1997). Before writing: Rethinking the paths to literacy. London: Routledge. 

Kress, G. (2003). Literacy in the new media age. London: Routledge. 

Kristiansen, T. & Vikør, L. (Red.) (2006). Nordiske språkhaldningar. Oslo: Novus. 

Kunnskapsdepartementet. (2017). Rammeplan for barnehagens innhald og oppgåver. 
Oslo: Kunnskapsdepartementet. 

Landry, R. & Bourhis, R. Y. (1997). Linguistic landscape and ethnolinguistic vitality: 
An empirical study. Journal of Language and Social Psychology, 16(1), 23-49. 

Langåker, S. O. (2017). Nynorske barnehagar syng og les mest på bokmål. Pirion. 
Henta fra http://pirion.info/artiklar/439-nynorske-barnehagar-syng-og-les-mest- 
pa-bokmal 

Lo Bianco, J. & Peyton, J. K. (2013). Vitality of heritage languages in the United 
States: The role of capacity, opportunity, and desire. Heritage Language Journal, 
10(3), I-viii. 

Pesch, A. M. (2017). A skape rom for flerspraklighet. En studie av diskursive vilkar 
for barnehagens språklige praksis med flerspråklige barn (Doktoravhandling). 
Universitetet i Tromsø. Henta frå https://munin.uit.no/bitstream/handle/ 
10037/12202/thesis entire.pdf?sequence=4&isAllowed=y 

Pirion. (2017). Barnehageundersøkinga. Henta frå http://pirion.info/images/ 
barnehageunderskinga.pdf 

Pollo, T. C. (2008). The nature of young childrens phonological and nonphonological 
spelling (Doktoravhandling). Washington University, Saint Louis, Missouri. 

Skaathun, A. (2007). Staveferdigheit. Ei undersøking av stavetileigning i norsk 
barneskule (Doktoravhandling). Universitetet i Stavanger. 


34 


NYNORSK | EIN FEMARINGSKVARDAG 


Solheim, R. (2006). Sprakbruk og sprakhaldningar i Hoyanger etter andre 
verdskrigen. Eit sosiolingvistisk særtilfelle eller eit lokalt døme på ein allmenn 
tendens? Malbryting, 8, 7-28. 

Staksrud, E. (2013). Forskning på barns bruk av internett: metodiske og etiske 
utfordringer. I H. Fossheim, J. C. Hølen, & H. Ingierd (Red.), Barn i forskning: 
etiske dimensjoner. Oslo: De nasjonale forskningsetiske komiteene. 

Stjernholm, K. (2014). Urbane offentlige landskap i bygd og by. Lingvistiske landskap 
i Oslo og på Voss. Oslo: Språkrådet. Henta frå https://www.sprakradet.no/upload/ 
Aktuelt/Rapport%2oStjernholm.pdf 

Tjora, A. (2017). Kvalitative forskningsmetoder i praksis. Oslo: Gyldendal akademisk. 

Traavik, H. (2013). Den tidlege skrive- og leseutviklinga. I H. Traavik & B. K. Jansson 
(Red.), Norskboka 1. Oslo: Universitetsforlaget. 

Traavik, H. (2014). Rettskriving og rettskrivingsutvikling. I B. K. Jansson & H. Traavik 
(Red.), Norskboka 2. Oslo: Universitetsforlaget. 

Treiman, R. & Broderick, V. (1998). What's in a name: Children's knowledge about 
the letters in their own names. Journal of Experimental Child Psychology, 70, 
97-116. 

Treiman, R. & Kessler, B. (2014). How children learn to write words. New York: 
Oxford University Press. 

Trudgill, P. (1992). Introducing language and society. London: Penguin English. 

Uppstad, P. H. (2019). Opplæring i nynorsk som skriftspråk — utan dialektane. I S. J. 
Helset & E. Brustad (Red.), Skriftkulturstudiar i ei brytingstid (s. 137—149). Oslo: 
Cappelen Damm Akademisk. 

Vadstein, A. M. V. (2018). Skriftkultur i barnehogd - Den vaksne som tilretteleggar 
for nynorsk språkstimulering i barnehagen (Masteroppgåve). Høgskulen i Volda. 

Vangsnes, Ø. A. & Söderlund, G. (2015). Språk og læring. Finst det nynorske 
tospråksfordelar? I G. Langfeldt (Red.), Skolens kvalitet skapes lokalt. Presentasjon av 
funn fra forskningsprosjektet «Lærende regioner» (s. 97-120). Bergen: Fagbokforlaget. 

Whitehurst, G. J. & Lonigan, C. J. (1998). Child development and emergent literacy. 
Child Development, 69(3), 848-872. 


35 


Nynorske literacyhendingar 
i barnehagen 


Av Anne Marta V. Vadstein og Eli Bjørhusdal 


Samandrag: Det er usikkert om og kor mykje born som skal ha nynorsk som opp- 
læringsspråk, møter skriftspråket sitt før dei startar på skulen. Problemstillinga for 
denne kvalitative intervju- og observasjonsstudien er såleis: Kva legg tilsette vekt på 
når dei legg til rette for literacyhendingar i barnehagar i nynorskområde, og korleis 
kan desse vala forståast i lys av teoriar om tidleg literacy? Tre literacyhendingar vert 
undersøkt: høgtlesing, song og oppdagande skriving. Studien viser at jamvel om 
barnehagetilsette ønskjer å leggje til rette for nynorske literacyhendingar, samsvarer 
ikkje praksis med uttalt vilje. Tilrettelegging for nynorske literacyhendingar skjer 
usystematisk, er personavhengig og må vike i møte med det som blir sett på som 
viktigare pedagogiske omsyn. At rammeplanen ikkje koplar skriftspråkaktivitetar til 
spørsmålet om dei norske målformene, kan vere med å forklare desse funna. 


Nøkkelord: Barnehage, nynorsk, tidleg literacy, høgtlesing, song, oppdagande 
skriving 


Keywords: Preschool, Norwegian Nynorsk, emergent literacy, reading aloud, 
singing, invented spelling 


Tema og problemstillingar 


Om vi legg til grunn at norske born går i barnehage i fem år før skule- 
start, skal om lag 40 000 barnehageborn byrje på skular som har nynorsk 
som opplæringsspråk (GSI, 2020). Det finst heller lite forsking på i kva 
grad og korleis desse borna møter det framtidige opplæringsspråket sitt 
i barnehagen. Dette eit viktig utgangspunkt for denne studien, som først 
og fremst har som mål å framskaffe meir kunnskap om kva barnehage- 
tilsette i kommunar med nynorsk som dominerande opplæringsspråk i 
skulen legg vekt på når dei legg til rette for literacyhendingar. 


Sitering av denne artikkelen: Vadstein, A. M. V. & Bjørhusdal, E. (2020). Nynorske literacyhendingar 
i barnehagen. I G. K. Juuhl, S. J. Helset & E. Brunstad (red.), Vilkår for nynorsk mellom barn og unge 
(s. 37-62). Oslo: Cappelen Damm Akademisk. https://doi.org/10.23865/noasp.106 

Lisens: CC-BY 4.0. 

Sprakstimulering i barnehagen handlar om å leggje til rette for at born 
får utvikle talespråket sitt og at dei får møte ulike typar tekstar (Selås 
& Gujord, 2017). Aktivitetar som tek sikte på at born skal møte og bli 
kjende med skriftspråk, kunne vi såleis ha kalla skriftspråkstimulering 
(Bjørhusdal, 2017). Ettersom vi her legg til grunn og også vil aksentuere 
ei forståing av skriftsprakstimulering som meir enn det å skrive — i denne 
studien gjeld det høgtlesing, song og oppdagande skriving - vil vi bruke 
omgrepa literacy og literacyhendingar (Barton, 2007; Heath, 1988). Slik vil 
vi synleggjere at skrift- og tekstmøte som bidreg til skriftspråktileigning, 
skjer på mange ulike måtar i barnehagen. 

Den teoretiske bakgrunnen for undersøkinga er den etter kvart 
omfattande forskingslitteraturen om det som med eit samleomgrep 
vert kalla emergent literacy (Barton, 2007; Clay, 1966; Teale & Sulzby, 
1986). I omgrepet, som kan omsetjast til tidleg literacy, ligg ei forståing 
av at Og småborn deltek i sosiale praksisar knytte til språk og tekstar, at 
språkerfaringane som dei får i dei første leveåra sine, spelar ei rolle for 
den vidare utviklinga av språk-, lese- og skrivekunne - og at støtte og 
tilrettelegging frå vaksne er nødvendig for slik literacyutvikling (Heath, 
1988; Vygotsky, 1971). Dei heller få studiane som finst om nynorsk i bar- 
nehagen, fortel at det er usikkert om og kor mykje born som skal ha 
nynorsk som opplæringsspråk, møter skriftspråket sitt før dei startar 
på skulen (Bjørhusdal & Budal, 2017; Grepstad, 2015; Juuhl, 2017; LNK, 
2016; Matre, 2005). 

Språkstimulering har vore eit satsingsområde for barnehagen frå og 
med Rammeplan for barnehagen frå 2006 (Kunnskapsdepartementet, 
2006), men i rammeplanen frå 2017 vart skriftspråk og inkludert i dette 
språkomgrepet: «Personalet skal støtte barna i leiken med og utfor- 
skinga av skriftspråket» (Kunnskapsdepartementet, 2017, s. 48). Men kva 
for skriftspråk borna skal få støtte til å utforske og leike med, er ikkje 
tematisert. 

Vi har såleis gjennomført ein kvalitativ observasjons- og intervjustu- 
die av ti tilsette i fem barnehagar for å undersøkje følgjande: Kva legg 
tilsette vekt på når dei legg til rette for literacyhendingar i barnehagar i 
nynorskområde? Korleis kan desse vala forståast i lys av teoriar om tidleg 
literacy? 

Tidleg literacy - høgtlesing, song og 
oppdagande skriving 


Tidleg literacy omfattar born sine erfaringar med munnleg språk, symbol- 
språk og skriftspråk (Barton, 2007; Christie, 2005). Christie viser til for- 
sking på 1980- og 1990-talet som definerte tidleg literacyperioden frå o til 
8 år (Christie, 2005). Barton legg større vekt på at literacy er gradvis fram- 
veksande, «emergent literacy». Synet hans er dermed at ein ikkje bør kate- 
gorisere tidleg literacyperioden etter alder, fordi den gradvise utviklinga 
i lese- og skrivekunne skjer i gjensidig samspel med talespråket (Barton, 
2007, S. 140). Teale og Sulzby brukar omgrepet «emergent literacy» som ein 
motsats til «reading readiness», for å peike på at born tileignar seg literacy- 
ferdigheiter og skriftspråkkunnskap også før dei er «leseklare», og at sti- 
mulering heime og i barnehagen er avgjerande (Teale & Sulzby, 1986, s. ix). 

Heath (1988, s. 350) definerer literacyhendingar som «any occation 
in which a piece of writing is integral to the nature of the participants” 
interactions and their interpretive processes». Ho har funne at born, heilt 
frå dei er små, systematisk tek del i sosiale praksisar knytte til språk og 
tekstar. Då borna ho studerte starta i første klasse, var dei allereie sosiali- 
serte inn i bestemte måtar å møte og handtere tekst, lesing og skriving på. 
Studien hennar kan såleis stø synet på at barnehagen er ein viktig arena 
for å gjere born kjende med ein lese- og skriftkultur før den grunnleg- 
gjande leseopplæringa på skulen tek til (sjå og t.d. Hagtvet, 1988; Høigård, 
2013a; Valvatne & Sandvik, 2007). Såleis er dei tilsette i barnehagen vik- 
tige modellar for den språklege utviklinga til borna, og for at dei vert 
sosialiserte inn i ein literacykultur (sjå også Vygotsky, 1971; Wood, Bruner 
& Ross, 1976). Studien til Tabors, Snow og Dickinson (2001, s. 334) er ei av 
fleire undersøkingar som konkluderer med at barnehagen spelar ei sen- 
tral rolle når det gjeld å jamne ut gapet mellom dei som veks opp i heimar 
med lite literacystimulering, og dei som har fått mange literacyerfaringar 
heime (sjå også Hagtvet, 2015; Gjems, 2016). 

Den refererte litteraturen, særleg Tabors, Snow og Dickinson (2001), 
Barton (2007), Valvatne og Sandvik (2007), Høigård (2013b) og Hagtvet 
(2015), gjev oss grunnlag for å sjå nærare på tre særleg relevante literacy- 
hendingar: høgtlesing, song og oppdagande skriving. 

Høgtlesing 

Høgtlesing stimulerer språkutviklinga til born, legg eit grunnlag for sei- 
nare lese- og skrivekompetanse og fremjar leselyst (Dickinson & Tabors, 
2001; Hagtvet, 2015; Sandvik, Garmann & Tkachenko, 2014). Høgtlesing 
og samtale kring innhaldet er skriftspråkstimulerande, hevdar Bar- 
ton: «The child is hearing written language [...] They can attend to the 
function and structure of language. A broader range of grammatical 
structures and much wider vocabulary is available in stories than in 
ordinary everyday speech» (Barton, 2007, s. 144). Hofslundsengens inter- 
vensjonsstudie om oppdagande skriving viser at hogtlesing kan paverke 
skriftspraket til borna. Ei mogleg forklaring, meiner ho, er at «forhol- 
det mellom fonem og grafem er sa tett i semi-transparente sprak som 
norsk at hoytlesing i seg selv kan bidra til okt bevissthet om det alfa- 
betiske systemet» (Hofslundsengen, 2017, s. 47). Gjennom høgtlesing og 
oppdagande skriving i barnehagen oppdagar born samanhengen mellom 
lydane (fonem) og skriftspråket med bokstavar (grafem) og meir saman- 
sette semantiske einingar (Hofslundsengen, 2017). 

I ein studie frå 2011 undersøkte Hoel, Oxborough og Wagner (2011) 
omfanget av høgtlesing i barnehagen. Dei fann at tidsskilnaden mellom 
born som blir lesne høgt for eit kvarter kvar dag, og dei som ikkje tek 
initiativ til lesing, utgjer om lag 50 timar på eit barnehageår. Dette kan 
verte 250 timar i løpet av tida i barnehagen. Også Håberg (2019) sin studie 
av samlingsstunder i barnehagen finn at høgtlesing er relativt lite nytta. 
Dette samsvarer med skandinavisk forsking på høgtlesing (Sandvik, 
Garmann & Tkachenko, 2014). 


Song 

Å bli sungen for, og å syngje sjølv, er òg ei literacyhending. Gjennom 
song (med ord) får barnet møte ein tekst hovudsakleg gjennom øyret, og 
i andre rekkje ved å sjå illustrasjonar eller teksten i ei songbok, i ein app 
eller liknande. Språk og musikk er båe reiskapar for kommunikasjon og 
er kulturelle ressursar. Både når vi snakkar og når vi musiserer, ordnar 
vi uttrykka gjennom rytme, dynamikk, artikulasjon, frasering, tempo og 
form (Skjerdal, 2017, s. 176; Aalberg & Semundseth, 2006). 

Standley har analysert 30 studiar av samanhengen mellom song og 
literacy, og konkluderer med at det er klare samanhengar mellom song- 
aktivitetar og born si evne til å lære å lese og skrive (Standley, 2008). I eit 
av forskingsarbeida i Standley sin metastudie vert dette mellom anna for- 
klart med at songaktivitetar dannar tydelege og trygge rammer for å til- 
eigne seg tekstar, og at musiske aktivitetar er eit springbrett for å utvikle 
fonologisk medvit (Montgomery & Smith, 2014). I ein annan studie vart 
det funne ein signifikant samanheng mellom evna til å skilje mellom 
tonar og evna til å skilje mellom lydar i lesing (Lamb & Gregory, 1993). 


Oppdagande skriving 

Born utforskar skriftsystemet og det skrift vert brukt til, og bruk og sys- 
tem føreset kvarandre gjensidig (Høigård, 2013, s. 281). Leik med skrift 
startar ofte i teiknesituasjonen saman med andre born, og skriverabbelet 
er ei etterlikning av den skrifta barnet observerer rundt seg. Vi veit då og 
at born festar seg ved visse karakteristiske trekk ved skriftsystemet i den 
kulturen dei veks opp i (Bjørhusdal, 2017, s. 17; Gee, 2011; Hofslundsengen, 
2017; Høigård, 2013a, s. 283; Pollo, 2008; Treimann & Kessler, 2014). I star- 
ten av skriveutviklinga har barnet ei oppfatning av kva skriving er, men 
har ikkje kunnskap nok til å kople lyd og bokstav. Det skriv bokstavrek- 
kjer utan samanheng med ordet dei vil formidle. 

Denne utprøvinga kan vi etter Hagtvet kalle oppdagande skriving 
(Hagtvet, 2015). Hagtvet er òg av dei som har formulert korleis vaksne 
kan ta på seg ei slags sekretærrolle i born si oppdagande skriving, ved at 
born bed vaksne om å skrive det dei vil få formidla. Etter kvart kopierer 
barnet det andre gjer, eller spør korleis den og den bokstaven er (Hagtvet, 
2015). Femåringane som Hofslundsengen granska i sin intervensjons- 
studie, fekk auka fonologisk medvit, betre skriveferdigheiter og byrja å 
lese enkeltord når dei fekk tilpassa støtte til slik oppdagande skriving 
(Hofslundsengen, 2017). Det var vedvarande positive effektar av inter- 
vensjonen etter at borna hadde gått eit halvt år på skulen, viser studien, 
som såleis presenterer empirisk støtte for at aktivitetar med oppdagande 
skriving i barnehagen kan vere ein metode for å få borna merksame 
på skrift. 

I studien sin om innhald i samlingsstunder har Haberg (2019) funne 
fa aktivitetar rundt bokstavar og skriving i samlingsstundene. Ho argu- 
menterer for at «Eit konstruktivt sprakmiljo for barn i barnehagealder 
tyder mellom anna at personalet aktivt arbeider med fonologisk medvit, 
narrativ, spørsmål og samtale, vokabular inkludert forklaringar, og erfa- 
ringar med skrift og bokstavar» (Håberg, 2019, s. 289). 


Utval og metode 


Vi har valt ein kvalitativ innfallsvinkel med observasjon og intervju. Til 
grunn for studien ligg eit strategisk utval (Krumsvik, 2014, s. 115) av ti 
tilsette i fem barnehagar fordelte på tre kommunar i to (gamle) vestlands- 
fylke. Datahentinga vart gjort i 2017 i samband med ein masterstudie 
(Vadstein, 2018) den same hausten som den nye rammeplanen for barne- 
hagen var sett i verk. Vadstein samla inn empirien som ligg til grunn for 
denne artikkelen, under rettleiing frå Bjørhusdal. 

Vi var ute etter barnehagar med born som skal ha nynorsk som første 
opplæringsspråk. Alle barnehagane i studien er offentleg drivne, og den 
administrative språkpraksisen deira er såleis regulert av mållova (Mål- 
lova, 1980). Utvalet var også avgrensa til tilsette i storbarnsavdelingar, 
fordi det truleg er fleire literacyhendingar her enn i småbarnsavdelingar. 
Barnehagane var små og mellomstore, med 1-3 avdelingar totalt og 5-18 
born i den observerte gruppa. Nedanfor vert barnehagane kalla barne- 
hage 1, barnehage 2, barnehage 3 og så bortetter. 

Pedagogane har ansvaret for det pedagogiske innhaldet i barnehage- 
kvardagen, og derfor ville vi observere og intervjue dei. Fire av pedago- 
gane var utdanna barnehagelærarar, medan ein var barnehagelærar på 
dispensasjon, med anna utdanning. Alle fem var pedagogiske leiarar på 
si avdeling. Dessutan ville vi intervjue ein annan vaksen tilsett på same 
avdelinga, det vi heretter kallar fagarbeidarar, fordi vi trur at desse er vel 
så mykje saman med borna som dei pedagogiske leiarane, og fordi vi ville 
ha eit sideblikk på eventuelle skilnader mellom dei to gruppene. Dei fem 
pedagogiske leiarane er kategoriserte som 'gruppe A’, dei fem fagarbei- 
darane som ‘gruppe B’. Pedagogen som arbeider i barnehage 1, vert såleis 
omtalt som pedagog 1 eller 1A, fagarbeidaren som er i barnehage 1, vert 

omtalt som fagarbeidar 1 eller 1B, og sa bortetter. Pedagogane er alle kvin- 
ner, alle fem kjem fra same staden som dei no bur og arbeider pa, og har 
vakse opp med nynorsk som hovudmål. Dette er også skriftspråket dei no 
nyttar, privat og på arbeid. I ‘gruppe B’ er det større variasjon: Der er det 
fire kvinner og ein mann. Tre har fagbrev som barne- og ungdomsarbei- 
dar, og den eine av desse (5B) går siste året på barnehagelærarutdanninga. 
Av dei andre i gruppe B er ei utdanna barnepleiar med fagarbeidargod- 
kjenning (4B), og ei arbeider som styrar, på dispensasjon, utdanna sosio- 
nom (2B). Fire av fagarbeidarane har nynorsk som hovudmål, medan 5B 
har bytt til bokmål som føretrekt skriftspråk i vaksen alder. 

Først vart observasjonane gjennomførte med relativt opne observa- 
sjonsskjema. Kvar av øktene varte i om lag to timar på føremiddagstid. 
Vi såg særleg på korleis informantane som seinare skulle intervjuast, la 
til rette for dei aktuelle literacyhendingane i samlingsstunder og frileik, 
og om det var dei tilsette eller ungane som tok initiativet. Vi ville ikkje 
observere talemål med mål om å gjere ei sosiolingvistisk gransking, men 
i situasjonar der det var samtalar om bøker, songar eller liknande, var 
talemålet og høgtlesingspraksisen til dei tilsette interessant i eit literacy- 
perspektiv. Vi såg også på kor mange songar og bøker som vart nytta. 
Observerte hendingar vart registrerte og nummererte deskriptivt i obser- 
vasjonsskjemaet. Etter observasjonsøkta vart pedagogen intervjua først, 
deretter fagarbeidaren. 

Kvart av dei ti intervjua varte frå 20 til 60 minuttar, og baserte seg 
på både intervjuguide og oppfølgingsspørsmål frå observasjonsøkta. 
Hovudtemaa i intervjua var språkstimulerande aktivitetar og skrift- 
språkval i barnehagen, dessutan tilhøvet til rammeplanen. I kvart 
underkapittel i resultatdelen (kapittel 4) gjer vi meir greie for spørsmåla 
informantane fekk. I utgangspunktet var intervjuguiden lik for peda- 
gogar og fagarbeidarar, men spørsmål som handla om leiing, vart stilte 
berre til dei pedagogiske leiarane. Det vart teke lydopptak av intervjua, og 
dei vart transkriberte etterpå. Deretter vart dataa frå observasjonsskjema 
og transkripsjonane bearbeidde og systematiserte i tråd med det Kvale 
og Brinkmann omtalar som «meiningsfortetting»: Det som i tråd med 
problemstilling og teoretisk grunnlag vert sett på som meiningsberande, 
vart attgjeve med få ord (Kvale & Brinkmann, 2012, s. 212). Resultata av 

meiningsfortettinga vart sette inn i eit Excel-dokument, og var, saman 
med notat og transkripsjonar, utgangspunkt for analysen. Kvar infor- 
mant og kvar observasjonsokt hadde ei kolonne i skjemaet, og kvart tema 
i intervjuguiden og observasjonsskjemaet hadde si rad. Særleg relevante 
resultat vart koda, kodar som viste tilbake til heile utsegner i dei transkri- 
berte intervjua eller til sekvensar i observasjonsnotata. 


Resultat frå observasjons- og intervjugranskinga 


Det skal no gjerast greie for kva som kom fram i observasjons- og inter- 
vjuøktene om høgtlesing, song og oppdagande skriving, dessutan om 
refleksjonar rundt språkstimulering og rammeplanen sine føreskrivingar 
om dette. I kapittel 5 vil resultata bli diskuterte i lys av faglitteratur. 


Høgtlesing 

I intervjua vart informantane spurde om korleis dei ser på høgtlesing i 
barnehagen, om det er personalet eller borna som vel bøker, om kva for 
faktorar som påverkar bokvalet, om organisering av og tidspunkt for 
lesestundene, om kva for målform bøkene er på, og om høgtlesinga skjer 
på dialekt eller normalisert nynorsk eller bokmål. Det siste var vi også ute 
etter å finne ut av gjennom observasjonsøktene. 

Alle ti informantar omtalar høgtlesing i barnehagen som ein positiv 
aktivitet for borna og for seg sjølve: «Eg synest det er kjempekjekt å lese 
bok, og det synest mange andre av dei tilsette også», meiner til dømes 
pedagog 1A. Alle informantane seier at det i barnehagane deira er spon- 
tane lesestunder når born eller tilsette tek initiativ til det, og alle dei fem 
pedagogane seier at dei av og til les høgt i samlingsstunda, men ikkje kvar 
gong. 

Observasjonane viser éi høgtlesingshending i samlingsstund - dette 
var gjort av pedagog 4. Høgtlesing i samlingsstundene vart ikkje obser- 
vert i dei andre barnehagane. I frileiken vart det ikkje observert høgt- 
lesing frå nokon i pedagoggruppa, men i barnehage 3 og barnehage 5 las 
ein fagarbeidar høgt for eit barn i den observerte frileiken. Såleis regis- 
trerte vi ikkje høgtlesing i to av barnehagane (barnehage 1 og 2). 

Alle ti informantar seier at det av og til er dei tilsette som vel boka i 
samlingsstunda, andre gonger borna. Det kjem an pa temaet, om det er 
spontanlesing initiert av born eller ein i personalet, eller om det er plan- 
lagd lesing. Bade pedagogar og fagarbeidarar ser ut til a forst og fremst 
velje bok ut fra tema, noko desse utsegnene far illustrere: «Eg tek det som 
passar til tema» (3B), «Men det er klart at vi vel ofte ut fra kva tema vi 
held pa med» (1A), «Hogtlesing skjer kvar dag. Men akkurat no er vi inne 
i andre tema pa planen, så akkurat no skjer høgtlesing litt spontant når 
ungane har lyst til det [...] Desember er ein typisk høgtlesingsmånad» 
(4A). 

I den samlingsstunda der høgtlesing vart observert, var det pedagogen 
som hadde valt boka og førebudd aktivitetar knytte til henne. I frileiken i 
barnehage 3 var det barnet som valde bok i den spontane lesestunda som 
oppstod, medan det i barnehage 5 var vanskeleg å registrere kven som 
valde. 

Alle ti informantar seier at høgtlesing går føre seg om morgonen eller 
seint på ettermiddagen, og grunngjev det med at det er ein koseleg akti- 
vitet som krev ein viss grad av ro. Pedagog 1 seier det slik: «Det første 
nokre av dei seier når dei kjem om morgonen, er om eg vil vere med og 
lese ei bok. [...] Og om ettermiddagane. [...] Når ein har seinvakt, heilt 
på slutten av dagen roar det seg som regel litt. Frå klokka 16 og utover. Å 
kunne krype opp i sofaen med nokre få ungar og lese, det er toppen» (1A). 

Denne informanten fortel og at dei har hatt lesegrupper tidlegare år, 
slik at dei har hatt systematisk høgtlesing for alle, men at det ikkje er 
slik dette året. Pedagog 3 fortel at hennar barnehage gjorde systematiske 
eigenobservasjonar for å finne ut på kva tider dei tilsette las for borna. 
Då såg dei at dei las «for lite», og dermed innførte dei høgtlesingsgrupper 
for å sikre høgtlesing for alle. Denne barnehagen loggfører høgtlesinga 
og kven som deltek. Det gjer også barnehage 4: Her har dei lister der dei 
kryssar av for kven som deltek i lesestunda, og om borna sjølve kjem med 
ei bok og tek initiativ til at nokon skal lese for dei. 

Ni av ti informantar tematiserer ikkje sjølve målform i bokutvalet i 
intervjua. Unnataket er pedagog 5: «Vi prøver å blande litt. Vi har ein 
god del nynorske bøker [...] Og så har vi ein del bøker på bokmål» (5A). 
På direkte spørsmål om dei tenkjer over kva for målform bøkene er på, 

seier dei fem pedagogane at nynorsk er viktig for borna, og at dei dermed 
prover a velje nynorske boker: «Vi tenkjer pa det nar vi laner boker, kva 
boker som er pa nynorsk og kva boker som er pa bokmal», seier til domes 
pedagog 3. Liknande svar kjem ogsa fra to av fagarbeidarane (4B og 5B). 
Dei tre andre i fagarbeidargruppa (1B, 2B og 3B) seier ikkje noko om val 
av boker knytt til malform. 

Pedagog 1 er den einaste informanten som seier at ho hovudsakleg pro- 
ver å lese på den målforma boka er skriven pa. Dei andre informantane 
i pedagoggruppa seier at dei varierer mellom å lese bøkene høgt på dia- 
lekt og «som dei star» (2A). Svaret til pedagog 4 synest symptomatisk for 


gruppa: 


Eg les mest på dialekt. Eg prøver å lese det som står i teksten, men likevel så les 
eller fortel eg litt utanom akkurat det som står ordrett [...] Er det ord som eg 
tykkjer har eit bokmålspreg, så seier eg det på dialekt. [...] Vi har brukt ein del 
møtetid på det å snakke om formidling og bøker. Vi seier at det viktigaste er at 
vi sjølve er komfortable med korleis vi formidlar boka. Eg vil ikkje påleggje dei 


som snakkar bokmål, å snakke eller lese rein nynorsk. (4A) 


Alle fem fagarbeidarar seier at dei føretrekkjer å «lese» eller fortelje boka 
på dialekta si. Svaret til fagarbeidar 3 ymtar om at ho ser på dialekta si 
som «nynorsk», altså nynorsknær: «Eg brukar mest dialekt. Eg er ikkje 
flink til å lese akkurat som det står [...] Eg føler ikkje det er heilt meg å 
sitje der og lese bokmål. [Intervjuar: Og dersom boka er på nynorsk?] - 
Då les eg mest på nynorsk [...] Det er litt meir naturleg» (3B). 

Oppsummeringa er at både pedagogar og fagarbeidarar i hovudsak 
føretrekkjer å lese boka på dialekt eller å tilpasse det dei les, til talemålet 
sitt. Vi har ikkje talt kor mange bøker som er tilgjengelege for borna i 
kvar barnehage, og på kva for målform dei tilgjengelege bøkene var. Til- 
gjengelege bøker seier heller ikkje nødvendigvis noko om kva for bøker 
som faktisk blir lesne for borna. 


Song 


I intervjua ønskte vi å få kunnskap om haldningane til det å syngje i 
barnehagane, på kva for målform eller språk det vert sunge, kva for 

songar som vert nytta, og kven som vel dei. Dessutan var vi interesserte i 
om det vert sunge med tonefølgje frå digitale spelelister eller CD. 

Alle informantane seier det blir sunge i barnehagen. Pedagoggruppa 
ser ut til å leggje større vekt på å syngje enn det fagarbeidargruppa gjer. 
Fire av fem pedagogar seier at dei syng «mykje» med borna. Pedagog 3 
likar ikkje å synge sjølv, men har gjort avtale med andre tilsette: «Det 
er ikkje alle som likar å syngje, og det gjeld både ungar og vaksne. Eg 
likar det ikkje sjølv, så det er veldig lite song i samling når eg har sam- 
ling, mens andre er flinkare» (3A). I gruppa med fagarbeidarar svarer to 
informantar (1B og 3B) at dei syng, men då helst åleine med borna. Fagar- 
beidar 2, som også er styrar i sin barnehage, oppgjev at ho syng «mykje» 
og at dei nyttar Tunkatten si songbok, ei nynorsk songbok på nett, når dei 
skal lære seg nye songar. 

Alle informantane i pedagoggruppa oppgjev at det er både planlagde 
og spontane innslag av song i barnehagekvardagen. Pedagog 2 svarer slik 
på spørsmålet om når dei syng og kven som tek initiativet: 


Dei vaksne syng og ungane hengjer seg på [...] Vi har kanskje litt meir struktur 
med dei største, så då vert det i samlinga vi syng. Viss det er noko spontant, at 
ein unge lurer på ein song, så tek vi den, sjølvsagt. Men hovudregelen er i sam- 
linga. Og kven som syng? Jau, det er den vaksne som har samlinga, og ungane. 
(2A) 


Observasjonane viser at fire av barnehagane (barnehage 1, 2, 3 og 5) song 
i samlingsstunda eller som start på måltidet. I barnehage 4 observerte vi 
verken spontan eller planlagd song, men pedagog 4 oppgjev at dei «syng i 
songstund kvar dag». Om dette er ei eiga songstund seinare på dag, kom 
ikkje fram gjennom intervju eller observasjon. 

Alle songane var initierte og leia av pedagogar, med unntak av barne- 
hage 3, der ein fagarbeidar tok opp songen. 

Alle pedagogane seier at dei ønskjer å velje nynorske songar, men at dei 
synest gode nynorsksongar er vanskeleg å finne: «Vi tenkjer over det. Det 
er vanskeleg å finne på nynorsk. Der vi kan, omset vi, slik at det i alle fall 
vert litt nynorsk eller dialekt. Men det er ikkje alltid at det går opp med 
rimet i songen. Så då kan det bli litt knoting også» (3A). Også pedagog 4 
fortel at dei prøver å velje nynorske songar, men at det er vanskeleg: 

No til jul held vi pa 4 ove inn to nye songar som er pa bokmal, som vi da har 
provd a gjere litt nynorske [...] og sameleis bruke litt dialekt nar vi syng. Men 
det er ikkje alltid sa lett. Eg synest eigentleg det er altfor lite. Og viss vi finn son- 
gar på nynorsk, sa er det [...] tradisjonssongar, litt gamle songar. Men dei nyaste 


og moderne songane er pa bokmal. Det er ei utfordring. (4A) 


Ho fortel også at dei likar å høyre på og syngje til CD eller digitale musikk- 
filer, men at det gjev nokre språklege utfordringar. Om ho legg opp til at 
dei skal syngje songen på dialekt eller nynorsk i barnehagen, kan borna 
seie at «det er ikkje slik han er på CD» (4A). 

Pedagog 5 legg vekt på tematisk relevans og løfter fram ferdiglaga song- 
kort: «Vi finn songar som passar til tema, songar som kan utvikle ordfor- 
rådet. Både nye og kjende songar. Og så har vi Sing Sang-kort, og dei er 
veldig kjekke. Vi legg ut bilete, og så får ungane trekkje» (5A). Barnehage 
3 og 4 har laga eigne songkort, og dei legg til nye songar i denne songkort- 
basen. Desse songane er på nynorsk, bokmål, dialekt eller ei blanding. 

I intervjua seier alle pedagogane at dei ønskjer å velje nynorske son- 
gar, men at det er temaet og innhaldet i songen som avgjer. Intervju- og 
observasjonsdataa gjev til saman dette biletet av songpraksisen: I dei fire 
barnehagane der det vart observert song, var det til saman sunge 28 gon- 
gar (to songar vart sungne fleire gongar — derfor er det 22 songar, men 28 
songsekvensar). Fire av songsekvensane var på nynorsk, 16 på bokmål, 
og åtte var på ei blanding av dialekt, nynorsk og bokmål. Av dei 22 son- 
gane er ein av tekstane skriven av barnehagen sjølv (barnehage 3), ein 
innleiingssong til samlingsstunda. Tre av dei 22 songane er julesongar 
med kjent opphav. Elleve songar er tradisjonelle barnesongar med ukjent 
opphav, og dei sju siste songane let seg spore tilbake til gamle lese- eller 
songboker frå 1923-1983. To av dei fire nynorske songane var julesongar 
som kyrkja hadde sendt ut til å øve på før julesamling i kyrkja. Oppsum- 
mert var to av 22 songar pedagog-initierte og på nynorsk. 


Oppdagande skriving 


Vi spurde og informantane om korleis, når og om dei legg til rette 
for aktivitetar som inviterer til oppdagande skriving, og om borna 

prover ut skriving i samband med teikning. Dette sag vi ogsa etter i 
observasjonsøktene. 

Ingen av informantane rapporterer om teikning som ein vaksenstyrt 
aktivitet, eller seier noko om når teikneutstyr er tilgjengeleg. Alle fem 
pedagogar seier at dei hjelper borna med skriving og bokstavar når borna 
etterspør det, noko desse utsegnene kan illustrere: «Dei som er ivrige og 
har begynt å forstå det med bokstavar og skriftspråket, vi hjelper dei på 
det stadiet dei er. Men vi har ikkje undervisning og slikt, det er eg litt 
påpasseleg med. Men vi møter ungane der dei er i utviklinga» (4A), «Eg 
har førskulegruppa, og der jobbar vi litt med leikeskriving. Litt for å sti- 
mulere dei. Kanskje legg vi fram eit ark med bokstavane i alfabetet. Og så 
er det tilgjengeleg, og då har dei moglegheit for å leike seg med skriftsprå- 
ket. Mange skriv, har vi sett» (5A). 

Ingen av pedagogane «pålegg» borna å øve på skriving. Pedagog 3 seier 
til domes: «[...] den skriftlege [stimuleringa] kjem litt med åra og med 
alderen og modninga til ungane. Når dei er interesserte, er vi litt på» 
(3A). Samstundes meiner to av pedagogane (1A og 4A) at det er viktig 
at borna har lært å skrive namnet sitt når dei tek til på skulen. Pedagog 1 
hevdar følgjande: «Eg tenkjer at det er viktig at dei har lært seg å skrive 
namnet sitt. Vi startar med det tidlegare, men viss dei ikkje har lært seg 
det det siste halvåret før skulestart, øver vi litt intensivt på det. Då gjeld 
det å få det inn, til dømes ‘Har du teikna? Å, då må du skrive namnet 
ditt på.» (1A). 

To av pedagogane (1A og 2A) har refleksjonar rundt det at borna skal 
kunne sjå at det ein seier, også kan skrivast ned og lesast av andre. 

Alle barnehagane har ein type ‘klubb’ for dei som går siste året i barne- 
hagen. To av pedagogane (3A og 5A) seier at dei brukar pedagogisk tilfang 
som til dømes aktivitetsboka Trampoline (Hals, 2018). Begge poengterer 
at desse klubbsamlingane har eit variert innhald, og at dei ikkje berre 
øver på å vere rolege og jobbe med boka. 

To av pedagogane (3A og 4A) fortel at dei har jobba med skrivedans, 
ein metode som stimulerer motorikken til borna for å gje dei eit grunnlag 
for å forme bokstavar. Dessutan fortel pedagog 4 om samarbeidsprosjek- 
tet Språkleik saman med 1. og 2. klasse på nærskulen. Her set læraren 
og pedagogen saman grupper som får eit gjeve tema dei skal leike, til 

domes «fellesfjøs» eller «kulturhus». Barnehageborna vert inspirerte av 
skuleborna til å lage til dømes skilt, namnelappar, menyar og program. 

Vi observerte éin barnehage med teikneøkt eller med skriveutforsking 
leia av ein vaksen (pedagogen). Det var i barnehage 4, der borna teikna 
Jakob og Neikob etter å ha lese boka. Her var det eitt barn som spurde 
korleis den og den bokstaven såg ut, fordi ho sjølv ville skrive på arket sitt. 

Alle ti informantar fortel at dei somme tider skriv på teikningane der- 
som borna har fortalt noko om det dei har teikna og ønskjer at dette skal 
stå på teikningane deira. Men dei seier også at borna ikkje etterspør dette 
så ofte. Fagarbeidar 3 er den med det mest ‘skulske’ perspektivet på skri- 
vinga til borna: «Vi må jo prate om at dei skriv rett og korleis dei skriv, og 
hjelpe dei. For at dei skal kunne skrive rett» (3B). 

Alle barnehagane hadde tilgjengeleg materiell for teikning og skriving 
til bruk i frileikøktene som vi observerte, men i varierande grad. Barne- 
hage 3 hadde ein tydeleg skriveinspirasjonsplass, med laminerte, illus- 
trerte bokstav- og ordark over skriveplassen, som var ein av stasjonane 
i rommet. Denne stasjonen var tilgjengeleg utan at noko måtte ryddast 
vekk for andre aktivitetar. Dei andre barnehagane hadde teiknesaker til- 
gjengelege i hyllene, eller på hovudbordet, som då måtte ryddast vekk for 
andre aktivitetar. Pedagogane deltok ikkje i teikning og skriving, bortsett 
frå i den nemnde sekvensen i barnehage 4. I dei andre barnehagane var 
det ein fagarbeidar eller assistent som sat ved teiknebordet med borna. 

Ingen av informantane tematiserer nynorsk som skriftspråk direkte i 
denne delen av intervjua, og då heller ikkje om dei modellerer på bokmål 
eller nynorsk. To observasjonar kan likevel knytast til nynorsk språksti- 
mulering: I barnehage 4 er ei bok på nynorsk utgangspunktet for teikne- 
og skriveaktiviteten, og i barnehage 3 er skrivestasjonen utstyrt med små 
ordbilete på nynorsk. 


Synet på språkstimulering og forståing 

av rammeplanen 

Det siste vi vil dra fram frå intervjua, er informantane sine refleksjonar om 
munnleg og skriftleg språkstimulering og dermed 6g om korleis dei for- 
held seg til rammeplanen sine føreskrivingar om skriftspråkstimulering. 

Termen «sprakformer» er det som er brukt i rammeplanen sitt avsnitt 
om dei norske skriftspraka (Kunnskapsdepartementet, 2017, s. 48). Dette 
er eit ord som ikkje er brukt i læreplanen for skulen eller i barnehagelova. 
Vi ønskte å høyre kva dei tilsette la i omgrepet, og om dei barnehagane 
som tilsynelatande arbeider mest med skriftspråkstimulering gjennom 
varierte literacyhendingar, forstår «språkformer» også som «målformer». 

Munnleg språkstimulering vert løfta fram av alle informantane som 
den viktigaste delen av språkstimuleringa i barnehagen. Dei fem pedago- 
gane svarer at dei tenkjer mykje på munnleg språkstimulering og meiner 
dei er bevisste på å trene på ord og omgrep: «Det jobbar vi med heile tida, 
kvar einaste dag. Vi pratar med ungane, set ord på ting, bekreftar dei, 
repeterer det dei seier, spør dei, undrar oss i lag med dei. Det gjer vi kvar 
einaste dag», seier såleis pedagog 5. Også alle fem fagarbeidarar uttryk- 
kjer at munnleg språkstimulering er viktig, og at det skjer kvar dag. 

Vi observerte fleire literacyhendingar i form av høgtlesing og song, 
men då vi diskuterte rammeplanen i intervjua knytte ikkje informantane 
denne til omgrepet skriftspråkstimulering. På direkte spørsmål om dei 
konkrete aktivitetane nemner derimot fleire ordet «skriftspråk». 

Inntrykket er at alle barnehagane har arbeidd med den nye ram- 
meplanen og med endringane frå den førre. Alle dei ti informantane 
seier at rammeplanen er eit styringsdokument som dei skal følgje, her 
er det ingen skilnad mellom informantgruppene. Pedagog 2 seier det 
slik: «Det er arbeidsboka vår, då. Vi skal jo følgje den. Om den påver- 
kar det daglege arbeidet i barnehagen, har alt med leiaren å gjere. Bryr 
leiaren seg, så bryr vi oss» (2A). Også fagarbeidarane omtalar ramme- 
planen som eit bindande dokument som dei har arbeidd mykje med i 
personalmøtetida. 

Ingen av informantane tematiserer sjølve rammeplanens term «språk- 
former». Dermed spurde vi dei direkte om kva dei la i dette ordet, eksem- 
plifisert av ei setning frå rammeplanen: «I barnehagen skal barna møte 
ulike språk, språkformer og dialektar, gjennom rim, regler, songar, littera- 
tur og tekstar frå notid og fortid» (Kunnskapsdepartementet, 2017, s. 48). 
Svara var ulike, men felles var at ingen informantar tolkar «språkformer» 
som ‘målform’, bokmål” eller ‘nynorsk’. Alle ti uttrykkjer usikkerheit om 
korleis dei kan tolke «språkformer» i setninga frå rammeplanen. 

To av pedagogane (4A og 5A) ser pa «sprakformer» som dialektar, 
kroppsspråk og gestar, medan dei tre andre (1A, 2A og 3A) meiner «sprak- 
former» ma referere til mangfald, dialekter og ulike sprak. Pedagog 2, til 
domes, tolkar det slik: «Skriving er jo ei sprakform. Og forskjellige dia- 
lekter. Forskjellige ord pa forskjellige ting. Og det med notid og fortid. 
[...] Ungane er jo veldig gode i engelsk [...] Vi har ungar med foreldre fra 
Finland og frå Russland ... det er jo også sprakformer» (2A). 

Fagarbeidarane verkar endå meir usikre på korleis dei skal tolke 
«språkformer». To av fagarbeidarane (1B og 4B) svarte at dei «ikkje vis- 
ste» kva omgrepet tydde. Dei tre andre (2B, 3B og 5B) vurderte det som 
ulike måtar å uttrykkje seg på, som mimikk, kroppsspråk, verbalspråk- 
lege uttrykk for kjensler og tekstsjangrar. 


Drøfting av resultata 


Dei presenterte praksisane og refleksjonane rundt dei utvalde literacy- 
hendingane høgtlesing, song og oppdagande skriving skal vi no disku- 
tere i lys av faglitteratur om tidleg literacy generelt, og i nynorskområde 
spesielt. 


Lite og usystematisk nynorsk skriftinnputt 
gjennom øyra 

Rammeplanen frå 2006 (revidert i 2011) slo fast at alle born skulle bli 
lesne høgt for dagleg, men i rammeplanen frå 2017 er dette tona noko 
ned. Solstad, Jansen og Øines meiner dette inneber at barnehagens arbeid 
med litteratur er svekt (Solstad, Jansen & Øines, 2018, s. 13). Også stu- 
diar frå før 2017 har konkludert med at høgtlesing og forteljing ikkje har 
hatt ein så sentral plass i barnehagen som ein kunne forvente, i lys av 
at rammeplanen sa at dette burde skje dagleg (Høigård, Hoel & Mjør, 
2009; Høigård, 2013b; Sandvik, Garmann & Tkachenko, 2014). Infor- 
mantane i studien vår verkar jamt over medvitne om at høgtlesing er ein 
språkstimulerande aktivitet. Vi observerte likevel berre tre høgtlesingar 
(ved to fagarbeidarar og ein pedagog). I intervjua svarer rett nok både 
fagarbeidarar og pedagogar at dei les «ofte», så vi burde nok hatt fleire 

observasjonsøkter og på andre tidspunkt pa dagen for a fa djupare innsikt 
i høgtlesingspraksisen. 

At høgtlesinga i denne studien går føre seg tidleg og seint på dag, sam- 
svarer med anna forsking på høgtlesingspraksisar i barnehagen (Hoel, 
Oxborough & Wagner, 2011). Konsekvensen av dette kan vere at borna 
som kjem seint og vert henta tidleg, ikkje får delta i dei same literacy- 
hendingane som dei borna som er der i starten og på slutten på dagen. 
I tråd med til dømes Hagtvet og Hofslundsengen kan ein også diskutere 
i kva grad småborn er mottakelege for å delta i samtalar eller leike og 
teikne rundt leseaktivitetar seint på dag (Hagtvet, 2015; Hofslundsengen, 
2017). I ein av barnehagane er det rett nok medvite organisert lesegrupper 
midt på dagen, etter at borna har ete og såleis kanskje har betre føre- 
setnader for å få utbyte av høgtlesinga, noko som viser oss at kunnska- 
pen om ‘optimale høgtlesingstidspunkt finst i praksisfeltet. Vi ser at det 
hadde vore nyttig å gjere ei grundigare undersøking av den kvalitative og 
kvantitative bokbruken i barnehagane, og over lengre tid enn rammene 
for denne studien har tillate. Mellom anna kunne vi ha observert i dei to 
første og dei to siste timane av barnehagedagen, for å sjå i kva grad det 
vart lese høgt tidleg og seint på dagen. 

Ni av ti informantar føretrekkjer å fortelje bøker og andre tekstar, 
framfor å lese teksten i dei som han er. Rett nok har vi grunn til å tru, 
særleg ut frå det fagarbeidar 3 seier, at somme av informantane ser på 
dialekten sin som ‘nynorsk’, og at «det å lese på skriftspråket» såleis er 
tolka som å lese bokmål. Her kan det altså liggje ei feilkjelde. Ein kan og 
spørje seg kvifor så mange av informantane oppgjev at det er viktig at 
barnehagen har bøker på nynorsk, dersom dette ikkje spelar ei rolle for 
dei i den praktiske høgtlesingsaktiviteten. Fleire av informantane svarer 
då og at dei les litt nynorsk, litt dialekt. Likevel ser vi at temaet for boka 
og korleis dette korresponderer med årsplanen, gjennomgåande vert rap- 
portert som viktigare enn boka si målform — det gjeld både pedagogar og 
fagarbeidarar. 

Det er semje i fagfeltet om at born må få møte ei leikande tilnærming 
til bøker gjennom forteljing, rolleleik og samtalar, fordi dette spelar ei 
viktig rolle for bade munnleg og skriftleg språktileigning (Lindqvist, 1997, 
s. 164; Solstad, Jansen & Øines, 2018). Vi veit altså at barnet blir påverka av 

det skriftspraklege forebiletet dei moter gjennom høgtlesinga, og vi veit 
at nynorsk og bokmal er ulike skriftsprak fonologisk (ortografisk), mor- 
fologisk og vokabularmessig, og at det saleis ikkje er det same om born 
hovudsakleg vert stimulerte for det eine eller det andre. Matre peikar da 
også på at smaborn møter nynorsk «gjennom øyra», og at den vaksne 
bør vere særleg merksam på å lese nynorske bøker som dei er skrivne, 
i staden for å omsetje til dialekt. Born som skal ha nynorsk som opplæ- 
ringsspråk på skulen, møter bokmål frå dei er små, og før dei byrjar på 
skulen er dei mindre eksponerte for nynorsk, hevdar ho (Matre, 2005, 
s. 44). Om høgtlesinga vert erstatta med forteljingar i eit munnleg språk, 
i stor grad frigjort frå skriftspråket, kan lyttarane gå glipp av den skrift- 
språkstimuleringa som boka tilbyr - som fonologisk, morfologisk, syn- 
taktisk og omgrepsmessig innputt (Barton, 2007, s. 144; Hofslundsengen, 
2017; Hagtvet, 2015). Vi vurderer det å fortelje ei bok som ei anna form 
for literacyhending enn å lese henne. Fyrstnemnde kan sjåast på som ein 
munnleg forteljartradisjon som legg vekt på innhald framfor form, og er i 
så måte ikkje fyrst og fremst skriftspråkstimulering. I staden kan vi kalle 
ei slik hending talespråkstimulering med element av literacy - ho gjev 
innblikk i eventyr og forteljingar som delar av skriftkulturen. 

At praksisane på høgtlesingsfeltet er lite diskuterte og kanskje tilfel- 
dige, får vi demonstrert av pedagogen som gjennomgåande verkar svært 
oppteken av nynorsk barnelitteratur, og som elles står fram med ein gjen- 
nomtenkt «nynorsk» literacypraksis, men som likevel seier at ho ikkje vil 
påleggje tilsette å lese normalisert nynorsk. Om born som skal ha nynorsk 
som hovudmål, vert lesne høgt for på nynorsk eller ikkje, framstår såleis 
som avhengig av einskildtilsette sine val. Utsegna til pedagogen kan nok 
også vise oss at ho har forstått forventningane (våre) som ligg i spørsmå- 
let, og at ho veit at dette kan vere konfliktstoff i personalet. 

Resultata våre antydar altså ein kombinasjonen av lite/tilfeldig høgt- 
lesing på nynorsk og få/tilfeldige høgtlesingsaktivitetar på tidspunkt 
når dei fleste ungane er i barnehagen, altså midt på dagen. Dette gjev 
grunnlag for ein hypotese om at barnehageborn som skal ha nynorsk som 
skulespråk, får lite og lite systematisk høgtlesingsinnputt på nynorsk — 
eventuelt: Det er potensial for langt meir og langt meir systematisk inn- 
putt av dette slaget. 

| praksis er a syngje viktigare enn a syngje pa nynorsk 
Det er ein samanheng mellom det informantane svarer om høgtlesing, og 
det dei svarer om song. Alle pedagogane ønskjer å syngje på nynorsk og 
synest det er viktig. Men i motsetnad til når dei les høgt og simultanom- 
set til dialekt, meiner informantane at dei synest språket vert «dårleg» 
når dei prøver å omsetje songane. Songar har ein tydelegare tekststruktur 
med rim og rytme, og dermed kan ikkje alle ord omsetjast direkte. At 
dette vert definert som eit problem, ser vi i det at ein av barnehagane 
omset songar til nynorsk og lagar eigne songkort, slik at barnehagen får 
ein felles versjon av songane. 

I intervjua seier alle pedagogane at dei ønskjer å bruke nynorske son- 
gar, men fleire av dei seier at det er vanskeleg å finne desse. Vi tolkar 
svara slik at det også handlar om at dei ønskjer å velje songar dei kjen- 
ner frå før, som dei kan syngje utanåt. Det finst rimelegvis fleire barne- 
songar på bokmål enn nynorsk, men vi ser det likevel som overraskande 
at berre to av 22 pedagog-initierte songar i studien er på nynorsk. Truleg 
spelar barnehagen sine tradisjonar når det gjeld munnleg språkstimu- 
lering inn, sidan åtte av songane var på ei blanding av dialekt, bokmål 
og nynorsk. 

I ein av barnehagane problematiserer pedagogen innhaldet i nynor- 
ske barnesongar og seier dei handlar om det rurale og er gammaldagse. 
I den same barnehagen tematiserer pedagogen kulturelle utfordringar i 
det digitale perspektivet: Sjølv om dei tilsette ønskjer å omsetje songar til 
nynorsk eller dialekt, seier borna at det ikkje ‘er’ slik på CD-en/på Spotify 
(eller andre strøymetenester). Dette viser at somme songar har større sta- 
tus blant dei vaksne og blant ungane, noko som spelar inn på repertoar 
og dermed på språkstimulering. Når det gjeld bruk av musikk og songar 
på CD og frå strøymetenester, handlar det truleg også om at det er enklast 
å velje songar frå populærkulturen, både når det gjeld barnesongar og 
andre songar. 

Song og musikk stimulerer språket og gjev kulturell tilhøyrsle, sidan 
både borna og dei tilsette kan delta i literacyhendinga. Dessutan kan 
det å syngje og høyre songar på nynorsk vere den same fonologiske, 
morfologiske, syntaktiske og omgrepsmessige skriftspråklege innput- 
ten som høgtlesing kan vere (Lamb & Gregory, 1993; Montgomery & 

Smith, 2014; Skjerdal, 2017, s. 176-178). Særleg pedagogane i studien 
uttrykkjer ønske og medvit om å bruke songar på nynorsk, men obser- 
vasjonane viser skilnad mellom idé og praksis. Songane og intervju- 
svara i denne studien fortel samla sett at den musiske literacypraksisen 
i stor grad er basert på tilfeldigheiter, temaet i årsplanen og pedagogen 
sine haldningar og songbakgrunn. Informantane fortel at det blir sunge 
«mykje», noko også funna våre for så vidt støttar. Det kan likevel verke 
som om medvitet er større om høgtlesing enn om song og musikk som 
literacyaktivitetar. 


Dei tilsette initierer ikkje oppdagande skriving 

Alle dei fem pedagogane fortel i intervjuet at dei svarer på spørsmål om 
bokstavar og skriving når borna etterspør det, men at det er viktig for dei 
å ikkje påleggje nokon å øve på skriving. Informantane fortel at borna 
kjem til dei for å få hjelp til å skrive om noko som opptek dei, og til å 
skrive namnet sitt, men det er lite rapportering om og heller ikkje obser- 
vasjonar av vaksenstyrt oppdagande skriving. Faglitteratur argumente- 
rer for at det kan vere viktig at dei vaksne ikkje er for tilbakelente og 
berre hjelper dei som etterspør det (Gerdem Wright & Bingham, 2019; 
Hopperstad & Semundseth, 2012, s. 308; Håberg, 2019). Skriftspråksti- 
mulering kan også forståast som involverande samtalar om det å skrive 
og om kva borna skriv (Gerde, Wright, & Bingham, 2019, s. 3-5), og ei 
medviten haldning til oppdagande skriving vil såleis og kunne gje sam- 
talar om språklege skilnader, til dømes mellom talemål og skriftspråk, 
nynorsk og bokmål, som er med på å forme den språklege identiteten og 
forsterke ei utforskande haldning til språk (Mjør, 2017). 

Men i materialet finn vi også indikasjonar på eit tradisjonelt, skule- 
likt syn på skriftspråkutforsking i barnehagen (Hagtvet, 2015, s. 267). 
Ein pedagog legg vekt på at det ikkje skal vere formell skriveopplæring 
i barnehagen, men fortel seinare at dei legg vekt på at alle skal kunne å 
skrive namnet sitt før skulestart, og at dei difor øver ekstra på det. Kan- 
skje spring denne praksisen ut av synet på at det å skrive namnet sitt er 
«brua til skriftspråket» som ein kan finne i faglitteraturen (jf. Høigård 
20134, S. 258). 

Alle barnehagane i denne studien hadde tilgjengeleg teikne- og skri- 
veutstyr, men som med høgtlesinga var det fagarbeidarane som la til rette 
for teikning og skriving i frileiken, med eitt unntak. Dette synest interes- 
sant i lys av at fagarbeidarane ser ut til a ha eit noko meir formelt syn pa 
skriveopplering enn pedagogane. 


Dei tilsette les ikkje krav om nynorsk ut 

av rammeplanen 

Undersokinga var syner at rammeplanen har ein sterk posisjon og er 
ei svært viktig rettesnor for praksisen til dei tilsette. Dette samsvarer 
med tidlegare studiar (Bjørhusdal & Budal, 2017; Håberg, 2019). Likevel 
ser vi at omgrepet språkstimulering i planen i liten grad vert knytt til 
nynorsk skriftstimulering. I tråd med norsk barnehagetradisjon er det 
for det første munnleg språkstimulering som er i fokus. For det andre 
ser det ut som det er vanskeleg for dei tilsette å lese føreskrivingar om 
‘nynorsk’ ut av rammeplanen — både fordi omgrepet ‘sprakformer’ ikkje 
ser ut til å kommunisere noko tydeleg meiningsinnhald, og kanskje og 
fordi rammeplanen ikkje tematiserer den norske toskriftspråksituasjo- 
nen konkret. 


Avrunding: Vilkår for nynorske 
literacyhendingar i barnehagen 


Denne undersøkinga viser døme på barnehagar som driv systematisk 
høgtlesing, som har lesestunder i midt på dagen når det er flest born til 
stades, som utviklar eigne songkort, som har skrivekrok lett tilgjengeleg, 
som driv jamlege bibliotekbesøk og bokutlån i garderoben og som har 
kunnskap om literacy i barnehagen. Vi har altså både rapportar om og 
observasjonar av einskilde literacyhendingar og literacypraksisar som 
peikar mot medviten skriftspråkstimulering. 

Likevel fortel studien vår at den nynorske skriftspråkstimuleringa 
ikkje er så systematisk. I observasjonstida vart det drive lite høgtlesing og 
lite høgtlesing på normalisert nynorsk, trass i at informantane jamt over 

framhevar kor viktig det er med høgtlesing og bøker pa nynorsk i barne- 
hagen. Det vart òg sunge klart flest songar med tekst på bokmål, trass i at 
informantane seier at det er viktig å bruke nynorske songar. Vi såg dess- 
utan lite aktiv tilrettelegging for oppdagande skriving, sjølv om særleg 
pedagogane oppgjev at dei tykkjer det er viktig med eit ikkje-formelt per- 
spektiv på skriving i barnehagen. I tillegg vart skriftspråkføreskrivingane 
i rammeplanen og omgrepet språkstimulering lite knytt til nynorske lite- 
racyhendingar - i fokus er munnleg språkstimulering - jamvel om dei 
tilsette synest det er viktig at born som skal ha nynorsk opplæringsspråk, 
får møte nynorsk skriftkultur alt i barnehagen. 

Dei tilsette sine haldningar til språkstimulering på nynorsk korre- 
sponderer altså ikkje heilt med literacyhendingane som dei i praksis legg 
opp til. Praksisen rundt nynorske literacyhendingar i barnehagane i stu- 
dien vår ser ut til å vere personavhengig, og dessutan noko som må vike 
i møte med viktigare omsyn, som til dømes temaet i høgtlesingsbøkene 
eller songane, rim og rytme i songen og frykta for at skriveaktivitetar skal 
likne aktivitetar som primært høyrer heime i skulen. Det er altså i stor 
grad ytre vilkår som styrer dei tilsette bort frå å gjere det dei seier dei vil, 
men ikkje gjer, nemleg å leggje til rette for nynorske literacyhendingar. 
Kanskje er ikkje det så merkverdig all den tid rammeplanen ikkje tema- 
tiserer spørsmålet om nynorsk og bokmål. Såleis kan det vere grunn til 
å tru at sporadisk nynorsk språkstimulering for barnehageborn som skal 
ha nynorsk hovudmål på skulen, er eit meir generelt fenomen. Det er eit 
argument for tydelegare krav om nynorsk språkstimulering i rammepla- 
nen for den norske barnehagen. 


Summary 


Norway has two written standards: Norwegian Nynorsk, the lesser used 
standard, and Norwegian Bokmål, the majority standard. Research does 
not tell much about whether, or to what extent, children who are going 
to learn Nynorsk at school participate in Nynorsk literacy events in 
preschool. This qualitative interview and observational study therefore 
addresses the following questions: «How do preschool teachers and assis- 
tants facilitate early literacy in areas where Nynorsk is the first written 

language in school, and in what ways can early literacy theories shed light 
on these practices?» The research is categorized as three literacy events: 
Reading aloud, singing and invented spelling. Even though the preschool 
personnel seek to facilitate Nynorsk literacy events, the study shows few 
such events. The literacy practice is unsystematic and person dependent, 
and Nynorsk literacy events are downgraded. The National Curriculum 
(2017) does not address which of the two written standards preschool 
children should be exposed to. This may explain the lack of a Nynorsk 
literacy practice in preschools. 


Anne Marta V. Vadstein 
Nynorsksenteret 

Høgskulen i Volda 

Postboks 500 

NO-6101 Volda 
anne.martaØnynorsksenteret.no 


Eli Bjørhusdal 

Institutt for språk, litteratur, matematikk og tolking 
Høgskulen på Vestlandet, studiestad Sogndal 
Postboks 7030 

NO-5020 Bergen 

eli.bjorhusdal@hvl.no 


Litteratur 


Aalberg, E. A. & Semundseth, M. (2006). Sprusikk — språkstimulering gjennom 
fagene norsk og musikk. Barnehagefolk, (4), 52-57. 

Barton, D. (2007). Literacy. An introduction to the ecology of written language 
(2. utg.). Malden: Blackwell Publishing. 

Bjørhusdal, E. (2017). Nynorsk språkstimulering i barnehagen: Framlegg til eit fagleg 
grunnlag. I E. Bjørhusdal & I. B. Budal (Red.), Nynorsk med dei minste (8. 11-31). 
Oslo: Samlaget. 

Bjørhusdal, E. & Budal, I. B. (2017). Språk og nynorsk — kva er planen? Ein analyse 
av årsplanar i barnehagar på Vestlandet. I E. Bjørhusdal & I. B. Budal (Red.), 
Nynorsk med dei minste (s. 41-66). Oslo: Samlaget. 


59 


VADSTEIN & BJ@RHUSDAL 


Christie, F. (2005). Language education in the primary years. Sidney: UNSW Press. 

Clay, M. (1966). Emergent reading behaviour. University of Auckland, New Zealand. 
Henta fra http://library.adoption.com/Teaching-and-Training-Children/ 
Understanding -Literacy-Development-in- Young-Children/article/3380/1.html 

Dickinson, D. K. & Tabors, P. O. (2001). Beginning literacy with language. Baltimore, 
MD: Paul H. Brookes Publishing Co. 

Gee, J. P. (2011). An introduction to discourse analysis. Theory and method (3. utg.). 
New York: Routledge. 

Gerde, H. K., Wright, T. S. & Bingham, G. E. (2019). Preschool teachers’ beliefs about 
and instruction for writing. Journal of Early Childhood Teacher Education, 40(4). 
https://doi.org/10.1080/10901027.2019.1593899 

Gjems, L. (2016). Barnehagens arbeid med tidlig litterasitet pa barns vilkår. Bergen: 
Vigmostad & Bjørke AS. 

Grepstad, O. (2015). Språkfakta 2015. Hovdebygda: Nynorsk kultursentrum. 

GSI. (2020). Grunnskolens informasjonssystem. Henta frå https://gsi.udir.no/ 
informasjon/ 

Hagtvet, B. E. (1988). Skriftspråkutvikling gjennom lek. Oslo: Universitetsforlaget. 

Hagtvet, B. E. (2015). Språkstimulering. Tale og skrift i førskolealderen (6. utg.). Oslo: 
Cappelen Akademisk Forlag. 

Hals, J. (2018). Trampoline. Oslo: Gyldendal. 

Heath, S. B. (1988). Protean shapes in literacy events. Ever-shifting oral and literate 
traditions. I E. B. Kintgen, B. M. Kroll & M. Rose (Red.), Perspectives on literacy 
(s. 348-352). Carbondale and Edwardsville: Southern Illinois University Press. 

Hoel, T., Oxborough, G. H. & Wagner, A. K. (2011). Lesefrø. Språkstimulering 
gjennom leseaktiviteter i barnehagen. Oslo: Cappelen Damm Akademisk. 

Hofslundsengen, H. (2017). Betydningen av barns oppdagende skriving i barnehagen. En 
kvasi-eksperimentell intervensjonsstudie. (Doktoravhandling). Universitetet i Oslo. 

Hopperstad, M. H. & Semundseth, M. (2012). Førskolelærers praksis og femåringers 
skriving i formelle læringssituasjoner i en norsk barnehage. Nordic Studies in 
Education, 32, 297-310. ISSN 1891-5914. 

Høigård, A. (2013a). Barns språkutvikling muntlig og skriftlig (3. utg.). Oslo: 
Universitetsforlaget. 

Høigård, A. (2013b). Frå barnehage til skole. I H. Traavik & B. K. Jansson, Norskboka 
1 (s. 5-37). Oslo: Universitetsforlaget. 

Høigård, A., Hoel, T. & Mjør, I. (2009). Temahefte om språkmiljø og språkstimulering 
i barnehagen. Oslo: Kunnskapsdepartementet. 

Haberg, L. A. (2019). Samlingstunda — tradisjonsberar eller nyskapar i arbeidet med 
tidleg litterasitet i barnehagen? Norsk Pedagogisk Tidsskrift, 103(4), 288-299. ISSN: 


0029-2052. 


60 


NYNORSKE LITERACYHENDINGAR | BARNEHAGEN 


Juuhl, G. K. (2017). Nynorsk i skriftkvardagen til Matias, fire og eit halvt. I 
E. Bjorhusdal, & I. B. Budal (Red.), Nynorsk med dei minste. Oslo: Det Norske 
Samlaget. 

Krumsvik, R. J. (2014). Forskingsdesign og metode. Ei innforing. Bergen: Fagbokforlaget. 

Kunnskapsdepartementet. (2006). Rammeplan for barnehagens innhold og oppgaver. 
Oslo. 

Kunnskapsdepartementet. (2017). Rammeplan for barnehagen. Oslo: 
Utdanningsdirektoratet. 

Kvale, S. & Brinkmann, S. (2012). Det kvalitative forskningsintervju (2. utg.). Oslo: 
Gyldendal Akademisk. 

Lamb, S. J., & Gregory, A. H. (1993). The relationship between music and reading 
in beginning readers. Educational Psychology, 13(1), 19-27. https://doi.org/10.1080/ 
0144341930130103 

Lindqvist, G. (1997). Lekens muligheter. Oslo: Ad Notam Gyldendal. 

LNK. (2016). Barnehageundersøkinga. Henta frå http://pirion.info/images/ 
barnehageunderskinga.pdf 

Matre, S. (2005). Dei yngste barna og nynorsken. I A. S. Nordal (Red.), Didaktiske 
perspektiv på nynorskopplæring (3. utg.). Volda: Nynorsksenteret. 

Mjør, I. (2017). Åtte innspel for ei nynorsk språkstimulering i barnehagen. I 
E. Bjørhusdal & I. B. Budal (Red.), Nynorsk med dei minste. Oslo: Samlaget. 

Montgomery, A. P. & Smith, K. M. (2014). Together in song: Building literacy 
relationship with song-based picture books. Language and Literacy, 16(3). https:// 
doi.org/10.20360/G23886 

Mållova. (1980, 04 11). Lov om målbruk i offentleg teneste. Henta frå https://lovdata. 
no/dokument/NL/lov/1980-04-11-5?q=lov om målform 

Pollo, T. (2008). The nature of young children’s phonological and nonphonological 
spellings. Avhandling (ph.d.). Saint Louis, Missouri: Washington University. 

Sandvik, M. M., Garmann, N. G. & Tkachenko, E. (2014). Synteserapport om 
skandinavisk forskning på barns språk og sprakmiljo i barnehagen i tidsrommet 
2006-2014. Oslo: Høgskolen i Oslo og Akershus. 

Selås, M. & Gujord, A.-K. H. (2017). Språkmøte i barnehagen. Bergen: 
Fagbokforlaget. 

Skjerdal, L. (2017). Syng nynorsk i barnehagen! I E. Bjørhusdal & I. B. Budal (Red.), 
Nynorsk med dei minste. Oslo: Samlaget. 

Solstad, T., Jansen, T. T. & Øines, A. (2018). Lesepraksiser i barnehagen. Inn i 
litteraturen på mange måter. Bergen: Vigmostad & Bjørke AS. 

Standley, J. M. (2008). Does music instruction help children learn to read? 
Update: Applications of Research in Music Education, 27(1), 17-32. https://doi. 
org/10.1177/8755123308322270 


61 


VADSTEIN & BJ@RHUSDAL 


Tabors, P., Snow, C. & Dickinson, D. (2001). Homes and schools together. I D. K. 
Dickinson, & P. O. Tabors (Red.), Beginning literacy with language (s. 313-334). 
Baltimore, MD: Paul H. Brookes Publishing Co. 

Teale, W. H. & Sulzby, E. (1986). Emergent literacy. Writing and reading. Norwood, 
New Jersey: Ablex Publishing Corporation. 

Treimann, R. & Kessler, B. (2014). How children learn to write words. New York: 
Oxford University Press. 

Vadstein, A. M. (2018). Skriftkultur i barnehøgd. Den vaksne som tilretteleggar for 
nynorsk språkstimulering i barnehagen. (Masteroppgåve). Høgskulen i Volda. 
Henta frå https://bravo.hivolda.no/hivolda-xmlui/handle/11250/2581016 

Valvatne, H. & Sandvik, M. (2007). Barn, språk og kultur: språkutvikling fram til 
sjuårsalderen. Oslo: Cappelen Akademisk. 

Vygotsky, L. (1971). Tænkning og sprog. København: Hans Reitzel. 

Wood, D., Bruner, J. S. & Ross, G. (1976). The role of tutoring in problem solving. 
Journal of Child Psychology and Psychiatry, 17(2), 89—100. https://doi.org/10.1111/ 
j.1469-7610.1976.tbo0381.x 


62 


Repetisjonens kunst i 
dekontekstualisert sprakdidaktikk: 
Ein fokusgruppestudie av lærarar 
på nynorskskular 


Av Eli Bjørhusdal, Janne Sønnesyn og Jan Olav Fretland 


Samandrag: Det finst få studiar om norsklærarar si undervisning om rettskriving, 
formverk og ord - det me her kallar sprakdidaktikk — og særleg finst det lite kunn- 
skap om språkdidaktikk for elevar med nynorsk som hovudmål. Denne elevgruppa 
er interessant ettersom ho er i språkleg mindretalsposisjon: Manglande eksponering 
for nynorsk kan føra til problem med å meistra norma i hovudmålet. Denne fokus- 
gruppestudien spør såleis om kva for språkdidaktiske val lærarar på nynorskskular 
seier at dei tek, og om korleis vala kan forståast i lys av teoriar om grammatikkun- 
dervisning. Lærarane i studien gjev læreboka ein dominerande plass og fortel om 
ein språkdidaktisk praksis som me karakteriserer som dekontekstualisert. Til ein 
viss skilnad frå tidlegare granskingar legitimerer ikkje lærarane denne praksisen 
med at nynorskelevar har eit særskilt behov for målretta trening på systematiske 
feil. Dei problematiserer ikkje dei dekontekstualiserte tilnærmingane sine og ser til- 
synelatande ingen samanhengar mellom desse tilnærmingane og nynorskelevar sine 
(eventuelle) særskilde utfordringar. 


Nøkkelord: Språkdidaktikk, grammatikk, nynorsk, kontekstualisert undervisning, 
dekontekstualisert undervisning 

Tema og problemstilling 


Dei siste tiåra har norsk skriveforsking gjort kraftige byks i kunnskap om 
korleis elevar skriv og om opplæring i skriving (Berge, Evensen, Hertzberg 

& Vagle, 2005; Berge, Evensen & Thygesen, 2016; Blikstad-Balas, 2015; 
Bueie, 2019; Hertzberg & Roe, 2016; Matre, 2011; Smidt, 2010; Smidt, 
Solheim & Aasen, 2011). Dette inkluderer interesse for elevar sine ferdig- 
heiter i spraklege kategoriar som ordforrad, rettskriving, formverk og 
setningslære, det me inntil vidare kan kalle grammatikk, bade nasjonalt 
og internasjonalt (Aske & Holmen, 2017; Bjørhusdal & Juuhl, 2017; Jones, 
Myhill & Bailey, 2013; Kabel, Christensen & Brok, 2019; Myhill, Jones, Lines 
& Watson, 2012; Tonne, 2017). Det internasjonale feltet har lenge vore domi- 
nert av forsking som syner at grammatikkundervisning har liten effekt 
for elevane sine skriveferdigheiter (t.d. Andrews et al., 2006; Hillocks, 
1984; Braddock, Lloyd-Jones & Schoer, 1963). Ein stor del av denne for- 
skinga har likevel undersøkt tradisjonell” undervisning, som fokuserer 
på isolerte grammatiske kategoriar — det vil seia gjev læring om språk. 
Denne forskinga har då og vorte problematisert. Særleg har studiane til 
Myhill og kollegaer levert argumentasjon for at dersom undervisning i 
og om grammatiske kategoriar i staden gjev læring i språk, gjennom ein 
‘kontekstualisert’ didaktikk, vil ein sjå effekt for skrivedugleiken (Jones, 
Myhill, & Bailey, 2013; Myhill et al., 2012; Myhill, Jones & Wilson, 2015; 
sjå Og Tonne & Sakshaug, 2007). Undersøkingane til Myhill mfl. tek altså 
ikkje utgangspunkt i spørsmålet om grammatikkundervisning er effek- 
tiv for tekstkvalitet, men spør heller om grammatikkdidaktiske val kan 
påverka den eventuelle effekten. 

I norsk kontekst finst få studiar om grammatikkdidaktikk, jamvel om 
det er levert masteroppgåver om temaet (t.d. Balevik & Kjartansdöttir, 
2014; Horn, 2018; Sellevoll, 2016; Tiller, 2016; Trygsland, 2017; Tørring, 
2019; Van Duijn, 2016), og jamvel om det har vore ein levande fagdebatt 
om grammatikk i norsk skule. «Skulegrammatikkdebatten i Noreg har i 
svært stor grad dreia seg om kvifor ein (eventuelt) skal undervise i gram- 
matikk, og langt mindre om didaktikkens kva og korleis», hevdar såleis 
Haugen (2019, s. 8). Det er ein påstand som fell saman med utgangspunk- 
tet for studien vår: Trass i at det føregår ei rik skrivedidaktisk forsking i 
Noreg i dag, har me relativt lite kunnskap om lærarar si undervisning i 
rettskriving, formverk og ord - det me nedanfor vil kalla språkdidaktikk. 

I denne samanhengen er elevar med nynorsk hovudmål ei særleg 
interessant elevgruppe ettersom dei er i språkleg mindretalsposisjon. 

Studiar ymtar om at manglande eksponering for eige skriftsprak kan 
føra til normproblem generelt og bokmalssamanfallande normavvik 
spesielt i tekstane til elevar og studentar med nynorsk som fyrsteskrift- 
språk (Bjørhusdal & Juuhl, 2017; Fretland, 2015; Fretland, 2011; Fretland, 
Balevik & Kjartansdöttir, 2016). Det er likevel ingen merkbar fagleg dis- 
kusjon om kvifor og korleis normproblema til nynorskelevar kan arbei- 
dast med didaktisk. 

Problemstillinga for denne studien er såleis: Kva for språkdidaktiske 
val seier lærarar på nynorskskular at dei tek, og korleis kan vala forståast 
i lys av teoriar om kontekstualisert grammatikkundervisning? Problem- 
stillinga er undersøkt ved hjelp av to forskingsspørsmål: Korleis oppfattar 
dei undersøkte lærarane rettskrivings-, formverk- og ordkompetansen til 
elevane sine? Kva legg dei vekt på når dei utfører og vurderer språkdidak- 
tisk arbeid med desse elevane? 

Me har valt lærarar på mellomsteget, dels med utgangspunkt i rele- 
vante granskingar (jf. Bjørhusdal & Juuhl, 2017), men også fordi mel- 
lomsteget er eit tidspunkt i skuleløpet der læreplanen for alvor har sett 
skriving og tekstproduksjon, og dermed også ferdigheiter i rettskriving, 
formverk og ordval, på dagsordenen (Udir, 2013). 


Forskingsbakgrunn 
Grammatikkdidaktikk og språkdidaktikk 


Me innleidde med å visa til studiar om grammatikkdidaktikk, samstundes 
som me sa at undersøkinga vår handlar om undervisning i ‘rettskriving’, 
‘formverk’ og ‘ord’. Det er dermed pa sin plass å gjera ei omgrepsavkla- 
ring. Undervisning i ‘grammatikk’ kan forståast som den som gjeld ord- 
klassar, setningsledd og setningstypar (Hertzberg, 2008, s. 19), og ein kan 
såleis argumentera for å skilja omgrepet ‘grammatikk’ frå omgrepet ‘rett- 
skriving. Men som Tonne understrekar: «[Djet ligger grammatiske prin- 
sipper til grunn for rettskrivingen» (Tonne, 2015, s. 220). Fordi både det 
fonologiske prinsippet og det etymologisk-morfologiske prinsippet hand- 
lar om å forstå og kjenna att lyd- og meiningsstrukturar og omsetja desse 
til skrift, er det ikkje urimeleg å sjå undervisning i dei som undervisning 


65 


BJØRHUSDAL, SONNESYN & FRETLAND 


i ein del av eit språk sin grammatikk - det Hertzberg samanfattar som 
«undervisning i språklige strukturer og kategorier» (Hertzberg, 2008, 
s. 19). I spørsmålet om kunnskap om leksikon, altså ordforrådet, skal eller 
kan skiljast frå kunnskap om grammatikk, argumenterer Haugen for at 
skilnaden er «i grad, ikkje i art» (Haugen, 2019, s. 11): Det lukka systemet 
som utgjer til dømes substantivskjemaet, er immanent i det konkrete 
substantivet, og såleis er òg eit ord ein ‘lyd- og meiningsstruktur’ som 
kan omsetjast til skrift. Ikkje alle studiane som me straks skal koma til- 
bake til, har ei så vid forståing av grammatikk som dette, men få av dei 
avgrensar omgrepet til syntaks og morfologi (formverk). Me meiner der- 
med at me kan bruka resonnement og funn i grammatikkdidaktiske stu- 
diar til å kasta lys over våre resultat. 

Fordi ‘grammatikk’ kan konnotera eit smalare sett av kategoriar enn 
det me tek føre oss, har me likevel ikkje valt å nytta ordet ‘gramma- 
tikkdidaktikk’ om det denne studien dreier seg om. I staden bruker me 
nemninga ‘sprakdidaktikk’. Ho er inspirert av Tonne og Nergårds innfø- 
ringsbok Språkdidaktikk for norsklærere (2008), og strekar under at inter- 
essa vår ligg i det Hertzberg kallar undervisning i språklege strukturar og 
kategoriar (sjå over, Hertzberg, 2008, s. 19). 


Kontekstualisert og dekontekstualisert 
språkdidaktikk 


Me gjorde innleiingsvis eit poeng av at eldre effektgranskingar har 
vorte kritiserte for å berre undersøkja samanhengen mellom ‘tradi- 
sjonell” grammatikkundervisning og skriveutviklinga til elevane. 
Nyare granskingar antydar at ein får andre resultat om ‘kontekstua- 
lisert’ grammatikkdidaktikk ligg til grunn. Nemningane ‘tradisjonell’ 
og 'kontekstualisert om desse ulike didaktiske retningane er nytta i 
til dømes Kabel mfl. (2019) og Trygsland (2017), medan til dømes Selj 
(2015) og Askland (2019) kallar dei “dekontekstualisert’ og ‘kontekstu- 
alisert’. Askland stor seg til studiane til Myhill og kollegaer, som er 
dei som har etablert og i størst grad teoretisert skilnaden mellom dei 
to innfallsvinklane (t.d. Myhill et al., 2012; Myhill et al., 2015; Myhill, 
2018). 

Myhill og kollegaer byggjer pa Hallidays (t.d. 2004) funksjonelle 
syn pa grammatikk i si omgrepsfesting av «contextualized teaching of 
grammar» (Myhill, 2018, s. 10). Såleis er føremålet med kontekstualisert 
språkdidaktikk at grammatikkarbeidet skal ha ein funksjon for skriving: 
«[...] to develop learners’ metalinguistic understanding about writing 
and being a writer, and to develop explicit knowledge about language 
choices in writing which can be internalised» (s. 11). Ein lærar som driv 
kontekstualisert sprakdidaktikk, vil ikkje primært fremja elevane sine 
ferdigheiter i å identifisera språklege strukturar, men i å ta spraklege val: 
«[...] it is more important to know how a passive construction alters the 
emphasis in information conveyed than it is to know that it is a passive 
construction» (s. 11). Å kunna identifisera ein passivkonstruksjon er ifyl- 
gje Myhill ein ‘lukka’ kompetanse som berre peikar mot seg sjølv, og som 
ikkje har nokon openberr bruksverdi for skriving. Ein slik verdi har der- 
imot kunnskap om korleis passivkonstruksjonar er nytta, og om tilhø- 
vet deira til den meininga som teksten skaper hos mottakaren. Målet for 
kontekstualisert språkdidaktikk er altså å få elevane til å forstå koplinga 
mellom lingvistiske val som dei tek når dei skriv, og korleis desse vala 
skaper meining i teksten for lesaren (s. 10). Dermed skal det gramma- 
tiske metaspråket alltid forklarast gjennom døme og mønster. Elevane 
må få modellar som dei kan bruka i eiga skriving, og modellane skal vera 
henta frå autentiske tekstar. Det skal dessutan alltid lagast ei kopling mel- 
lom språktrekket som er i fokus, og korleis dette kan heva kvaliteten på 
den aktuelle teksten, og undervisninga skal medføra aktiv diskusjon om 
språkval og effektar av dette valet (Myhill et al., 2012, s. 148; Hertzberg, 
2008, s. 82). Kabel, Bjerre og Bock (2019) bestemmer ikkje kontekstuali- 
sert undervisning som eit like konkret føreskrivande didaktisk omgrep, 
men også dei seier det handlar om «[...] sammenhænge mellem ord- og/ 
eller sætningsniveauet og en eller flere facetter af konteksten, og hvor 
dette sker i et arbejde med en hel tekst» (s. 59). Både Myhill (2018) og 
Kabel mfl. (2019) presiserer at denne språkdidaktikken set store krav til 
læraren sin kompetanse. 

Det Myhill formulerer som «doing decontextualised grammar» 
(Myhill, 2018, s. 10), er på si side undervisning som handlar om å iden- 
tifisera språklege kategoriar som kan vurderast som korrekte eller 

ukorrekte i samanhengen. Dermed er dekontekstualisert sprakdidaktikk 
kjenneteikna av øvingar med ord og setningar isolerte frå ko(n)tekst, det 
vil seia oppgåver som skal få elevane til å forstå, repetera og automati- 
sera syntaks- og rettskrivingsreglar og bøyingsparadigme. Myhill kallar 
denne praksisen for «decontextualised drills» (s. 10). Ho understrekar at 
dekontekstualisert didaktikk ikkje nødvendigvis fell saman med under- 
visning utan bruk av tekstar: Omgrepet dekkjer og bruk av mini-gram- 
matikkleksjonar i litteraturundervisning, øving i å identifisera spraklege 
kategoriar og fenomen i ein autentisk tekst og å forklara kva som er rett 
og gale i ein elevtekst utan å eksplisitt gjera greie for kvifor og korleis. 
Kabel mfl. (2019) presiserer det same: «Vi bruger heller ikke begrebet 
[kontekstualiseret] om undervisning, hvor [...] den fælles tekst træder 
i baggrunden til fordel for et isoleret fokus på ord- og/eller sætnings- 
niveau» (s. 60). 

Omgrepa ‘kontekstualisert’ og ‘dekontekstualisert’ ser ut til å overlappa 
med det Nygård (2017) kallar «funksjonelle» og «systemgrammatiske» til- 
nærmingar (sjå òg Hertzberg, 1998). Ifylgje Nygård tek den systemgram- 
matiske undervisninga utgangspunkt i dei formelle kategoriane og stiller 
opp systemet bak språkbruken, «de grunnleggende grammatiske møn- 
strene vi finner i språket» (2017, s. 41), medan ei funksjonell tilnærming 
fokuserer på språket i bruk og «hvordan man bruker ulike systemgram- 
matiske kategorier for å få fram ulike effekter i språklig kommunikasjon» 
(sst). Men Nygård presenterer ikkje dei to tilnærmingane som motsetnin- 
gar, snarare tvert om: «[...] en bruksnær, funksjonell grammatikkunder- 
visning [er] avhengig av å stå på skuldrene til systemgrammatikken. [...] 
dersom elever og lærere skal kunne analysere og snakke om språksys- 
temet, trenger de relevante begreper» (s. 42). Dessutan, hevdar Nygård, 
er ei viktig side av grammatikken i norskfaget målet om å ha kunnskap 
og medvit om norsk språk, uavhengig av om det har direkte nytteverdi 
for skrivinga og tekstkvaliteten til elevane. Ho er likevel kritisk til under- 
visningsformer som byrjar med gjennomgang av kategoriar og automa- 
tiseringsoppgåver (til dømes utfylling), og som held fram med at elevane 
skal bruka dei nyss innlærte strukturane i eiga skriving. Dette gjev ei 
mekanisk form for undervisning, seier Nygård, «[...] der grammatiske 
fenomener presenteres løsrevet fra kommunikasjonssituasjoner, og der 

arbeidet preges av pugging og ‘paradigmegymnastikk’, det vil si utfylling 
i ulike typer boyingsskjemaer, mer enn av forståelse» (s. 44). 


Didaktisk arbeid med nynorskelevar sine 
hovudmålsferdigheiter 


Bjørhusdal og Juuhls (2017) undersøking av avvik frå nynorsknorma i 
tekstar skrivne av sjetteklasseelevar med nynorsk som hovudmål viser at 
43 prosent av normavvika i tekstane er avvik i kraft av at dei fell saman 
med bokmålsnorma (s. 93). Dei er såleis avvik som er spesifikke for 
nynorskelevar. Dei største av desse avvikstypane er bruk av leksem som 
ikkje er i tråd med nynorsknorma, berre bokmålsnorma, bruk av mon- 
oftong der nynorsk krev diftong (s. 104), og at sterke verb vert bøygde 
svakt i presens (s. 107). Fleire andre undersøkingar har peika på samanfall 
med bokmålsnorma i rettskriving og formverk i tekstar av elevar med 
nynorsk som hovudmål, til dømes den omfattande studien til Wiggen 
(1992), undersøkingane til Søyland (2002) og Skjelten (2013) frå KAL- 
materialet og forprosjektstudien til Normprosjektet (Matre, 2011). Ana- 
lysar av studenttekstar viser den same tendensen (Fretland, 2011; 2015; 
Stauri, 2001; Vassenden, 1994). 

Det finst altså eit forskingsbasert grunnlag for å hevda at elevar med 
nynorsk opplæringsmål har særskilde språklege utfordringar fordi 
dei ser og les nynorsk for lite. Det kan motivera lærarar til å arbeida 
målretta språkdidaktisk med nynorsk for elevar som har dette som 
hovudmål, men me har lite forskingsbasert informasjon om korleis 
dette eventuelt vert gjort. Somme studiar, til dømes Tørring (2019) og 
Askland (2019), syner rett nok at lærarar føretrekkjer ei dekontekstu- 
alisert språkdidaktisk tilnærming når dei underviser i nynorsk som 
sidemål. Meir interessant i denne samanhengen er at Asklands (2019) 
informantar argumenterer for at denne tilnærminga også må brukast i 
undervisning i nynorsk som hovudmål. At nynorskelevar har problem 
med å meistra dei sentrale kategoriane i sitt eige hovudmål, har altså 
vorte nytta som legitimitet for eksplisitt opplæring i og dekontekstuali- 
sert øving på isolerte kategoriar i nynorsk hovudmålsdidaktikk. Under- 
søkinga vår er ei djupare utforsking av den eventuelle samanhengen 

mellom nynorskelevar sine normutfordringar og dekontekstualiserte 
sprakdidaktiske tilnærmingar. 


Materiale og metode 
Utval 


Materialet for denne undersøkinga er intervju med norsklærarar pa mel- 
lomsteget frå fire skular i Sogn og Fjordane. Skulane representerer dei tre 
regionane i tidlegare Sogn og Fjordane fylke: ein frå Sunnfjord, ein frå 
Nordfjord og to frå Sogn. Her er skulane anonymiserte og vert refererte 
til med regionnamna: Sunnfjord, Nordfjord, Sogn 1 og Sogn 2. Me gjer 
ikkje noko analytisk poeng ut av deira geografiske plassering, men nyt- 
tar regionnamna for å gjera presentasjonen av resultata meir lesarvenleg, 
samstundes som skulane sin anonymitet vert teken vare på. Informan- 
tane vert ikkje refererte til med nummer eller andre individelle kjenne- 
teikn, berre skuletilknyting. 

Rekrutteringa av informantar vart gjord ut frå eitt hovudkriterium: 
undervisningserfaring frå norskfaget på mellomsteget på skular med 
nynorsk som opplæringsspråk. Ut over dette stilte me ingen krav til utva- 
let. Dei ulike intervjugruppene var difor sett saman av informantar med 
ulik utdanningsbakgrunn og ulik mengd undervisningserfaring. Infor- 
mantane vart rekrutterte via rektor. Me understrekar at informantane 
individuelt har samtykt til deltakinga. Dei har også hatt høve til å trekkja 
seg på alle punkt i prosessen, noko ingen har gjort. Totalt 15 lærarar del- 
tok i dei fire intervjua, og det var to til fem informantar på kvar gruppe. 


Datainnsamling 


Datainnsamlinga vart gjennomført ved bruk av fokusgruppeintervju 
(Kvale & Brinkmann, 2015; Stewart, Shamdasani & Rook, 2009). For- 
delane med å velja denne tilnærminga er fleire. Her nemner me berre 
ein av dei mest sentrale, nemleg at det å gjennomføra intervjuet som ein 
gruppesamtale, kan ha hatt ein tryggande effekt på deltakarane. For- 
skingsintervjusituasjonen er rimelegvis prega av ein viss asymmetri i 

forholdet mellom forskar og deltakar (Kvale & Brinkmann, 2015, s. 51). 
Det var difor viktig for oss at lærarane ikkje opplevde samtalane som 
eit forsøk på å sjekka om praksisen deira var god eller dårleg, men som 
eit genuint ynske om å læra meir om språkdidaktisk arbeid i skulen. Me 
valde dermed å vera opne om føremålet med intervjuet. Når norsklæra- 
rane då og fekk diskutera praksisen i fellesskap med kvarandre, vart sam- 
talen kanskje opplevd som tryggare. Intervjua vart tekne opp på lydband 
og hadde ei snittlengd på 50 minuttar. 

Intervjuguiden hadde fire hovudspørsmål. Det fyrste var eit ope spørs- 
mål om korleis gruppene vurderer elevane sin kompetanse i og utfor- 
dringane deira med «rettskriving og formverk» og som ikkje spesifiserte 
bestemte lingvistiske kategoriar ut over oppklaringar av omgrepet «form- 
verk». Det omtalte me òg som «bøying». Deretter spurde me om elevane 
har problem som særleg knyter seg til å skriva nynorsk, formulert som 
eit spørsmål om «meistring av» hovudmålet og «innslag av bokmål eller 
talemål» i elevarbeid. Det tredje spørsmålet handla om korleis dei som 
norsklærarar arbeider med å heva elevane sin kompetanse i rettskriving 
og formverk, som me også omtalte som «grammatikk», altså om korleis 
dei arbeider didaktisk med dette. Me nytta ikkje omgrepet «språkdidak- 
tikk» i sjølve intervjua. Til slutt bad me informantane om å reflektera 
over korleis ei ideell, «optimal» undervisning i dei emna me hadde vore 
inne på i intervjuet, ville vera, dersom dei kunne bestemma sjølve og 
ikkje måtte ta praktiske omsyn. 


Datahandsaming og analyse 


Lydopptaka vart transkriberte i nynorsk standardortografi, men med 
markering av nokre ikkje-språklege trekk. I transkripsjonen, og i attgje- 
vinga av sitat i resultatdelen, gjeld fylgjande transkripsjonsnøkkel: 


Tabell 1: Transkripsjonsnøkkel. 


Nøling/pause 


(i...) Uhøyrbar del av ytring 
BS Utelating av tekst 

Analysen baserer seg på hermeneutiske fortolkingsprinsipp (jf. Kvale & 
Brinkmann, 2015, s. 237), og for å styrka validiteten i granskinga har heile 
materialet gått gjennom to uavhengige analysar, med bruk av tilgrensande, 
men samstundes noko ulike tekstlesingsmetodar. Begge tilnærmingane er 
former for tematisk analyse (jf. Johannessen, Rafoss & Rasmussen, 2018, 
s. 279-280), men framgangsmåten for analysane har vore litt ulik. 

Den fyrste analysemåten byggjer på det som ofte vert referert til som 
kvalitativ innhaldsanalyse (Bratberg, 2017, s. 25; Ringdal, 2018, s. 268 ff.). 
Ved hjelp av denne metoden vert innhaldet i dataa systematisert og klas- 
sifisert både gjennom å stilla spørsmål til materialet og å køyra søk etter 
lykelord. Døme på spørsmål som me stilte til transkripsjonane, er: Kva 
vert sagt om det som me definerer som morfologiske kategoriar, når i 
intervjua vert morfologiske spørsmål tematiserte og med kva for fre- 
kvens? Kva seier transkripsjonane om elevtekstrettleiing, når i intervjua 
vert dette tematisert og med kva for frekvens? Dome på lykelord er “boy- 
ing’, ‘ord’, ‘diktat’, ‘undervegsrettleiing’. Ved å arbeida slik med materia- 
let fekk me trekt ut den informasjonen som var mest relevant ut frå den 
overordna problemstillinga. 

Den andre analysemåten stør seg på prinsipp frå narrativ analyse, slik 
dei er skildra hjå Kronholm-Cederberg (2009), samt det ho kallar «trippel- 
hermeneutisk tolkning» (Kronholm-Cederberg, 2009, s. 67). Ved hjelp av 
fortettingsstrategiar vart det laga innhaldskonsentrat av det transkriberte 
materialet i analyseprogrammet NVivo. Innhaldskonsentrata vart deretter 
grupperte ut frå spørsmåla i intervjuguiden, og vart og fargekoda. Også 
denne tilnærminga gjorde det mogleg å identifisere mønster i materialet. 

Begge analysemåtane har altså nytta ulike strategiar for å systemati- 
sera og kategorisera materialet, men har likevel komme fram til saman- 
fallande resultat. Presentasjonen av resultata frå analysen vil såleis byggja 
på dei kombinerte funna frå dei to analysane. 

Nokre atterhald bør nemnast til gjennomføringa av denne granskinga. 
Me må for det fyrste presisera at datamaterialet byggjer på eigenrappor- 
tering. Lærarane har fortalt oss om korleis dei jobbar med rettskriving, 
formverk og ordval med sine elevar, men me har ikkje gjennomført eigne 
observasjonar for å sjå kva dei faktisk gjer. I dette ligg det også at me berre 
har lærarane sine vurderingar av kva metodar som fungerer og ikkje 

fungerer. Funna fra granskinga kunne ha vorte styrkte og/eller nyanserte 
dersom me ogsa hadde gjennomfort observasjonsstudiar eller effektstu- 
diar, men ettersom vårt primære forskingsobjekt i denne omgangen var 
lærarane sine tankar om og vurderingar av språkdidaktisk arbeid, mei- 
ner me likevel at den valde metoden har tent føremålet. 

Eit anna atterhald er knytt til måten me formulerte spørsmåla våre på. 
At me nytta omgrepa ‘rettskriving’, ‘formverk’, ‘boying’ og grammatikk), 
kan ha styrt lærarane sine tankar mot arbeidsmåtar og øvingar som sær- 
skilt fokuserer på isolerte lingvistiske kategoriar, medan andre aktivitetar 
kan ha vorte gløymde. Kanskje hadde svara til informantane sett annleis 
ut om me spurde meir ope om korleis elevane skriv, og om korleis det 
vert arbeidd didaktisk med skriving generelt og på nynorsk spesielt. Men 
då kunne me ha støytt på problem som at lærarane tematiserte andre 
sider ved tekstskaping meir enn (arbeid med) språklege kategoriar. Alt 
i alt meiner me at det ville vore vanskeleg både å gjennomføra presise 
intervjusamtalar om det me har definert som språkdidaktikk, og å henta 
relevant informasjon om dette, utan å nytta gjevne fagomgrep. Så lenge 
analysane av datamaterialet vert gjorde med dette atterhaldet i mente, 
er ikkje granskinga sin interne validitet svekka. I kapittelet «Drøfting av 
resultata» kjem me attende til kva desse atterhalda har å seia for forstå- 
inga vår av einskildresultat. 


Resultat frå fokusgruppeintervjua 


Nedanfor gjer me fyrst greie for kva lærarane i fokusgruppene rappor- 
terer om elevane sin kompetanse i ordval, rettskriving og formverk, der- 
etter om kva dei seier om det språkdidaktiske arbeidet sitt. Me la opp 
til samtalar om båe desse temaa, i den rekkjefylgja, i fall informantane 
hadde identifisert systematiske problem som dei arbeidde spesifikt med. 


Om elevane sin kompetanse i rettskriving 
og formverk 


I utgangspunktet stilte me gruppene eit ope spørsmål om kompetan- 
sen og utfordringane til elevane i «rettskriving og formverk», utan å 

spesifisera om me meinte utfordringar som særleg gjeld det å skriva 
hovudmålet nynorsk, og utan å spesifisera lingvistiske kategoriar eller 
feiltypar. Det viste seg at tre av fire grupper startar samtalen sin på om 
lag same måten: Dei tematiserer nokre bestemte rettskrivingsproblem, 
dessutan det dei kallar problem med ‘ord’. Desse problemfelta relaterer 
ikkje spesifikt til elevane sin nynorskkompetanse, men er felles for skri- 
ving både på nynorsk og bokmål. Dermed handlar desse svara om det me 
vil kalla elevane sin «generelle» rettskrivings- og formverkkompetanse. 
Fordi me òg var interesserte i om lærarane hadde identifisert problem 
som særleg knyter seg til å skriva nynorsk, stilte me oppfylgingsspørsmål 
om dette. 

Me ser fyrst på dei rapporterte «generelle» rettskrivingsutfordringane. 
Tre av dei fire gruppene nemner -skj-/sj-/kj- som eit problemområde for 
elevane, og tre av fire nemner dobbelt konsonant. Båe desse fenomena 
vert vurderte som utfordringar som elevane treng mykje øving i: «Kj-lyd 
og sj-lyd og sånt [...] Det er jo ikkje noko godt system og logiske forkla- 
ringar på kvifor det er ‘skj’ ein plass og ‘sj’ på ein anna, det berre er slik, 
og det må dei berre læra» (Sogn 1). Også dobbelt konsonant vert sett på 
som noko som må hugsast som automatiserte ordbilete: 


Vi kan repetera reglane om og om igjen, sant, med kort vokal og lang vokal, og 
kva er forskjellen på det, og kva fører den korte vokalen til ... altså, dei skjønar 
det der og då [...] men når dei faktisk skal setja seg til og skriva sjølv [...] dei 


kan kanskje regelen, men dei klarar ikkje anvenda den i praksis. (Sunnfjord) 


Jamvel om eit fleirtal av gruppene byrjar med å nemna desse systempro- 
blema som knyter seg til fonologisk avkoding og dermed rettskriving, 
fokuserer dei vel så mykje på ordnivået. Informantane diskuterer til 
dømes problem med det dei kallar «ordbilete» hos elevar som ikkje les 
mykje (Sogn 2), og orddeling/samskriving (Sunnfjord). Ei av gruppene 
startar ikkje samtalen med «generelle» lingvistiske problem, men med 
det dei kallar problem med «bokmålsord» — det vil seia ord som elev- 
ane brukar i talt språk, men som dei ikkje kan skriva innanfor nynors- 
knorma. På oppfylgingsspørsmål om kva slike “bokmalsord’ er, svarer 
informantane til dømes «Spørjeorda merkar eg, dei vel ofte ‘hvordan og 
‘hvor’ i staden for ‘kvifor og "korleis» (Sogn 1), og «[...] ikkje minst dette 

med ‘mulighet’, for det seier nok dei fleste. Dei seier også ... i dialekten 
her seier me ‘sier’, ikkje seier» (Sogn 1). Spørsmålet vårt om ordval vert og 
svara på med døme frå bøying: «For eksempel er-ending der me ikkje har 
ending på nynorsk. Ligger og finner» (Sunnfjord). 

Også på oppfylgingsspørsmålet om elevane sine ferdigheiter i hovud- 
målet, i intervjuet formulert som eit spørsmål om «meistring» av nynorsk 
og eventuelle «innslag» av bokmål eller talemål i elevtekstar, legg infor- 
mantane vekt på ordnivået. Uttrykka «bokmålsord» og «nynorskord» 
går att. Bokmålsord* som informantane nemner, er til dømes «frokost, 
‘skole’ [...] gjør [...]» (Sunnfjord), «være, med ‘æ, er veldig klassisk» 
(Sunnfjord). Gruppene er samstemde om at jamvel om elevane har ein 
del innslag av bokmålslike ord frå talemålet i tekstane sine, kan dei 
ikkje skriva desse, som til dømes denne informanten uttrykkjer: «[...] eg 
påpeikar jo bokmålsord [...] du klarar ikkje å lære deg god nynorsk viss 
du puttar inn ordet ‘man’, tenkjer eg» (Nordfjord). I alle gruppene er det 
ein eller fleire som hevdar at det av ulike grunnar er viktig at elevane har 
nynorsk som hovudmål og lærer dette godt. Det er synspunkt som ikkje 
får motbør. 

To av gruppene diskuterer læreverka sin ordbruk, som dei meiner gjer 
det vanskelegare for nynorskelevar å tileigna seg hovudmålet sitt: 


Eg ser jo at mange fort kan velja nokon bokmålsformer. Altså, dei har lettare for 
å forstå bokmålsordet enn nynorskordet [...] Når eg då i ei KRLE-bok les ordet 
døgeret, så sit det då 28 sjuandeklassingar og klør seg i hovudet og har ikkje 
aning om kva det ordet betyr. (Sunnfjord) 


Andre vanskelege ‘nynorskord’ frå læreverka vert og trekte fram, til 
domes «i røynda», «korkje» og «løyndom» (Nordfjord). 

Ordnivået er altså i fokus når samtalen dreier seg om bokmåls- eller 
talemålsinnslag i elevtekstar, men gruppene kjem òg inn på formverk og 
strukturar i rettskrivinga. Når det gjeld systemfeil, er likevel verbbøying 
det einaste som er tematisert i meir enn éi gruppe, her illustrert av denne 
utsegna frå Sunnfjord: «Og eg ser og når dei bøyer verb, så kan dei starta 
på nynorsk og så endar det opp i preteritum, då er det bokmål... Ja, 'ete — 
et — spiste — har åte” [...] eg ser jo veldig godt korleis dei bøyer “a finne — 
finn’ [...] dei skriv ‘fant’. Fant, vant’ [...].» 

Forebels oppsummerer me at nar lerarane far eit ope sporsmal om ele- 
vane sin kompetanse i rettskriving og formverk, trekkjer dei for det fyrste 
fram problem som er felles for skriving på nynorsk og bokmål. Berre ei 
av gruppene startar med å tematisera særskilde nynorskproblem. For det 
andre fokuserer dei i minst like stor grad på einskildord som på systema- 
tiske rettskrivings- og morfologiske problem. For det tredje forklarer dei 
elevane sine rettskrivingsproblem anten med at regelen/logikken ikkje 
finst, eller med at regelen er vanskeleg å hugsa. For det fjerde: Også når 
gruppene får spesifikt spørsmål om korleis elevane meistrar hovudmålet 
sitt, handlar samtalane primært om ordnivået, då med vekt på problem 
med ‘bokmalsord’ i/frå talemålet og gamaldagse ‘nynorskord’ i læreverka. 
For det femte ser me at informantane ikkje alltid presenterer døme på den 
kategorien dei seier dei snakkar om: Til dømes er -er-endingar i presens 
av sterke verb nytta som eksempel på bokmålsord. Me kjem attende til 
desse oppsummeringane i kapittelet «Drøfting av resultata». 


Om språkdidaktisk arbeid i norskfaget 

På spørsmål om korleis lærarane (i norskfaget) arbeider med å gjera elev- 
ane betre i rettskriving og formverk, er alle gruppene raskt ute med å visa 
til læreverket sitt: 


[...] rettskriving er jo ein sentral del, iallfall i sjette klasse er det ein god del av 
pensumet i læreverket [...] Og det er i år kj-lyd og j-lyd og dette som er veldig 
fokus på, pluss at det er eigne kapittel for reine bøyingar av substantiv, verb og 


adjektiv, og fleire ordklassar som er med der. (Sogn 1) 


[...] i norskfaget på mellomtrinnet så følgjer ein jo eit læreverk [...] dei har rettskri- 
vingsreglar på tema, denne veka jobbar me med det, denne veka er det bøying av 


verb, denne veka er det doble konsonantar, denne veka er det sj-lyden. (Nordfjord) 


[m]e brukar jo læreverka som dei har her på skulen, då, så. Vekeordbok, det går 
på rettskriving [...] Du har både grammatikken og du har setningsoppbygging 
og bøying [...]. (Sogn 2) 


[b]oying av verb og substantiv [...] Det er jo tema som kjem igjen på alle trinn 
i læreverka, så eg fylgjer jo eigentleg litt det opplegget som læreverket legg opp 


til, då, i forhold til kva tema vi tar opp innanfor rettskriving. (Sunnfjord) 

Diskusjonane om norsklæreverka handlar og om kor vidt lærarane er 
nøgde med dei. Dei som er nøgde med læreverket dei nyttar, legg vekt 
på framstillingsstruktur, oppgåvefrekvens og oppgåvevariasjon i gram- 
matikk- og rettskrivingskapitla. Til dømes rosar fleire informantar lære- 
verket sitt for å vere «ryddig» i delane om grammatikk og rettskriving 
(Nordfjord) og for at læreverket «tek det [temaet grammatikk] opp med 
jamne mellomrom» (Nordfjord). Ein informant meiner grammatikk- 
kapittelet sine «gode oppgåver» er «lett å forstå» og har «mykje variasjon» 
(Sogn 1), og ein annan dreg fram øvingsboka til læreverket som bidrag 
til variert og tilpassa opplæring: «[Øveboka] startar med dei enkle opp- 
gåvene, og så er det fargekode på dei. Grøne og raude oppgåver, sant. Du 
kan byrja enkelt og så kan du ... viss du gjer alle, då, så far ein jo ein del 
meir utfordringar» (Sunnfjord). 

Fleire informantar i alle grupper er misnøgde med læreverket. Alle 
som er misnøgde, synest læreverket har for få oppgåver om grammatikk 
og rettskriving, noko desse utsegnene får illustrera: «[...] det er veldig lite 
grammatikk. Veldig lite fokus på det, sånn som på bøying av verb, for 
eksempel. Det er altfor lite [...]» (Sunnfjord), «[...] det er ikkje for mange 
oppgåver på kvart tema. Altså du lyt vera litt kreativ og laga skjema sjølv 
og sånn [...] (Nordfjord), og 


Det kunne eigentleg vore endå meir rettskrivingsoppgåver [...] så er det jo kun 
to sider, trur eg, i den arbeidsboka som handlar om rettskriving med dobbel 
konsonant og enkel konsonant, for eksempel [...] Det er masse sånne tekst, 
skriv historie, skriv forteljing, masse sånne oppgåver der elevar spør “Uff, ma 
me skriva enno ein gong til”, medan dei eigentleg er veldig glade i sånne drille- 


oppgåver. (Sogn 2) 


I tre av fire grupper hevdar altså fleire informantar at læreverka har for 
få grammatikk- og rettskrivingsoppgåver og legg opp til for lite repeti- 
sjon. Dermed snakkar informantane og om korleis dei kompenserer for 
denne mangelen. Det gjer dei fyrst og fremst gjennom oppgåvetypane 
utfyllingsøvingar, stafett og diktat. 

Ein informant (Nordfjord) fortel at hen lagar og deler ut «skjema» 
sjølv: Hen har i årevis operert med ein type utfyllingsark med det hen 
kallar «den viktigaste grammatikken i oppgåveform», og dette blir delt 

med og nytta av andre norsklærarar i kollegiet. Denne serien med opp- 
gaveark tek fore seg sentrale reglar innanfor rettskrivinga og formverket, 
forklarer informanten, 


[...] som dei skal gjera opp igjen og opp igjen og opp igjen, helst kvar veke i tre 
ar, sa det bikkar 100 gonger. For nokon ma jo sja eit skjema hundre gonger for dei 
skjønar kva som skal inn i skjemaet [...] Berre det at dei må skriva to adjektiv, 
verb eller adverb kvar veke [...] ser ein på det, så er det nok ganske mange elevar 
som byrjar i 8. klasse på landsbasis som ikkje veit kva eit verb eller adjektiv er. Då 


har ein ikkje gjort det nok. [...] Dei må jo tvingast til å repetera det. (Nordfjord) 


Dei andre i gruppa er begeistra for repetisjonen, visualiseringa og auto- 
matiseringa som dei meiner desse utfyllingsoppgåvene representerer, ei 
begeistring me ser døme på her: 


Altså det er noko med når du har gjort det veldig mange gonger, og du ser det 
føre deg. Det er ikkje berre ein tanke du skal henta fram oppi hovudet ditt. Så 
det med å visualisera alt du kan, med strukturar, kolonnar, ruter og alt mogeleg, 


eg trur det er nyttig for veldig mange elevar. (Nordfjord) 


I ei gruppe fortel båe informantar at dei brukar stafettar som dei koplar til 
FYSAK («Fysisk aktivitet i skulen») for å få repetert grammatiske reglar 
og bøyingsmønster: 


Du må jo ha alle orda og klyppa opp [...] Då startar elevane på ein plass og så 
skal dei bøya eitt ord, springa tilbake, så er det nestemann som skal av garde og 
boya eitt ord. Då ligg orda heilt blanda. Og det same også med alle desse -kj- og 
-sj-lydane, då gjorde eg det på same måten [...]. (Sogn 2) 


Tre av fire grupper nyttar diktat hyppig i grammatikkdidaktisk arbeid. 
Ein informant rapporterer om «diktat kvar veke»: «[e]g vel ut litt sånne 
ord som eg veit går att, sånn som ‘å koyra’, for eksempel, den j-en som 
alltid kjem inn, då. Og 'skjerf” har me hatt, det var ufatteleg vanskeleg å 
skriva, så det har me hatt fleire veker» (Sogn 2), og også den andre infor- 
manten i same gruppa seier hen ofte brukar diktat, men ikkje kvar veke. 
I ei anna gruppe fortel ein informant at hen nyttar «[...] diktat annakvar 
veke der dei får 15 ord dei skal pugga, av ulik type, og så har me diktat på 
skulen av god gammal form. Like bra i 2017 som i 1975» (Nordfjord), og 

ogsa to andre informantar i denne gruppa seier at dei nyttar diktat hyp- 
pig. I ei tredje gruppe vert det fortalt at skulen driv med «40-ordsdiktat 
ein gong i året eller to» (Sunnfjord), og at diktatliknande øvingsoppgåver 
vert nytta oftare: «[...] så har ein hatt sånne øveord, som ein skal øva seg 
på å skrive riktig, som er høgfrekvente og kanskje litt spesielle i skrivemå- 
ten [...]» (Sunnfjord). I den siste gruppa vert diktat nemnt berre ein gong, 
og då er det presisert at det er til kartleggingsbruk (Sogn 1). 

Retting/rettleiing av elevtekstar er òg eit tema i fokusgruppene. Infor- 
mantane rapporterer om avtalar med elevar og foreldre om kor mykje 
som skal rettast, om korleis og kor mykje dei markerer rettingar, om ‘to 
stjerner, eit ynske, om kameratvurdering og om ulike typar undervegs- 
retting/-rettleiing. I alle gruppene vert det peika på at retting må vera 
individuelt tilpassa, og i alle gruppene vert det sagt at læraren ikkje kan 
retta ‘alt’ i ein elevtekst, men gjera eit medvite utval, og at dette er relatert 
til motivasjonen til elevane. Ein av informantane rapporterer om indivi- 
duell og samtaleprega undervegsrespons: «Eg går mykje rundt, altså når 
dei held på med skriving ... når dei er ferdige med oppgåva og ‘[...] eg er 
ferdig, kan du komma og lesa min”, når eg då les gjennom, kan eg velja å 
seia ‘her, det ordet kan du sla opp i ordlista 'sjå nett på den setninga her, 
høyrest det rart ut [...]?’» (Sogn 1). 

Fleire av informantane er opptekne av at retting av elevtekstane må 
vera ei oppfylging av grammatikk- og rettskrivingsfenomen som er gjen- 
nomgatte og øvde på i klasseplenum, oppgåver og diktat: «[...] me kon- 
sentrerer oss om det som me har fokus på den veka» (Nordfjord), «Då 
er det eventuelt at ein har ein periode då vi ser på... ja, -ng-lydar eller 
dobbel-konsonant eller kva det er, og så fokuserer vi litt på det i skrivear- 
beidet [...]» (Sunnfjord). I alle grupper vert det fortalt at klassen i lag gar 
igjennom problemområde etter at læraren har retta for å setja elevane i 
stand til å retta eigne tekstar. 

Me spurde også gruppene om korleis dei ideelt tenkjer seg at den 
«optimale» språkdidaktikken for mellomsteget kunne ha vore om dei 
hadde hatt uavgrensa ressursar eller praktiske moglegheiter til å gjen- 
nomføra han. Også her kjem to av gruppene (Sogn 1, Sunnfjord) snøgt 
inn på lærebøker. Denne utsegna er symptomatisk: «[...] anledning til 
å heile tida jamleg hatt fokus på grammatikk og rettskriving som ein 

naturleg del [...] sånn ynskjer eg å undervisa, men eg får det ikkje til på 
grunn av stofftrengselen [...]» (Sunnfjord). Også i gruppene der læreboka 
ikkje vert diskutert under dette spørsmålet, fokuserer informantane på 
repetisjonsdidaktikk: 


Og då er det repetisjonens kunst, å gje eksempel, og oppatt og oppatt ikkje sant, 
doble konsonantar, at Å bake’ er noko anna enn ‘bakke [...] Sånne ting, oppatt 
og oppatt, at det har forskjellig tyding, ikkje sant. Når me har gjort det hundre 


gonger, så gjer me det med eit smil. (Nordfjord) 


Resten av gruppa sin diskusjon under dette spørsmålet går såleis på kor- 
leis og kvifor ein best lagar repetisjonsoppgåver. Også i ei anna gruppe 
vert mangelen på øvingsoppgåver teken opp under dette spørsmålet: 
«Men heilt konkrete, enkle, greie oppgåver, øvingsoppgåver, der me kan 
jobba med det i klassen, og så kan dei øva seg meir sjølv. Det likar elevane, 
er iallfall mi oppleving» (Sogn 2). I denne samanhengen peikar infor- 
mantane igjen på verdien av stafettar og tevlingar. 

A ta utgangspunkt i elevane sine tekstar vert òg framheva som ein 
«optimal» arbeidsmåte: «[...] når eg då les over elevane sine tekstar og ser 
kva for feil som går att, sant, då veit eg jo [...] At elevane blir litt med på 
det, at dei ser det sjølve» (Sogn 2). Den andre informanten i Sogn 2 fylgjer 
opp: «Eg og har tru på at den måten å jobba på er bra, for då... det blir litt 
nærare dei, ikkje sant, det er noko dei har laga og så at du... og det at ein 
kan jobba i lag med dei om det også, ikkje sant?» 


Drøfting av resultata 
Læreboka si rolle for dekontekstualisert undervisning 


Når lærarane i denne studien vert bedne om å gjera greie for korleis dei 
utfører og vurderer språkdidaktisk arbeid med elevane sine, er det fyrst 
og fremst norsklæreverket dei vil snakka om. At læreboka spelar ei sen- 
tral rolle i det språkdidaktiske arbeidet deira, kjem fram på fleire måtar. 
Eit fleirtal av lærarane fortel eksplisitt at dei fylgjer opplegget i læreverket 
i språkundervisninga, og det er også dette eit fleirtal av gruppene rappor- 
terer fyrst om. Dessutan vert mange av utfordringane som dei knyter til 

språkdidaktisk arbeid, relaterte til veikskaper med læreboka, noko som 
også viser seg når dei diskuterer den «optimale» språkdidaktikken: Då er 
det betringspotensialet til lærebøkene som fyrst og mest vert tematisert. 
Me kjenner ikkje til nyare undersøkingar av kva for plass læremid- 
del har i språkundervisninga i morsmålsfaget norsk (jf. òg oversynet til 
Haugen, 2019. s. 22). Det finst nokre danske studiar om rolla til læreverk 
i danskfaget, og her viser me til Christensen, Kabel og Brok (2019) si 
samanlikning av språkdidaktisk praksis i dansk, engelsk og tysk, og Riis 
(2019) sin studie om digitale læremiddel i danskfaget. Båe undersøkin- 
gane konkluderer med at både tradisjonelle og digitale læremiddel har 
ein stor og viktig plass i (det desse studiane kallar) grammatikkundervis- 
ninga i danskfaget, og at undervisninga til ein viss grad er «overladt til 
læremidler» (Christensen et al., 2019, s. 54). Studien vår gjev ikkje grunn- 
lag for same konklusjon, særleg fordi fokusgruppene og rapporterer om 
eigenproduserte didaktiske opplegg. Me kan likevel trygt slå fast at lære- 
boka er den språkdidaktiske hovudporten også for informantane våre. 
At læreboka er viktig for informantane, er ikkje nødvendigvis eit rele- 
vant funn i seg sjølv, ettersom me ikkje har analysert dei aktuelle lære- 
midla og såleis ikkje veit kva for språkdidaktikk dei tilbyd. Det me likevel 
veit, er at lærarane i studien vår er nøgde når læreboka byd på frekvente, 
repeterande og såkalla «konkrete» oppgåver, som nok helst må tolkast 
som utfyllingsoppgåver, og at nokre ytrar misnøye mot tekst- og skrive- 
oppgåver i språkkapitla. Me veit og at når dei kompenserer for manglar 
ved læreverket, gjer dei det med utfyllingsoppgåver, diktat og stafettar — 
delvis i samband med klasseromsgjennomgangar og målretta elevtek- 
stretting. Derfor kan me kanskje gå ut frå at det er opplegg som samsvarer 
med dette, som lærarane brukar frå læreverket, eller som dei eventuelt 
hentar frå andre læremiddel eller lagar sjølve. Desse føretrekte tilnær- 
mingane meiner me peikar mot ein dekontekstualisert sprakdidaktikk. 


Dekontekstualisert språkdidaktisk praksis: 
utfyllingsoppgåver, diktat og stafettar 


Det er mange informantutsegner om verdien av utfyllingsoppgåver, bøy- 
ingsskjema og diktat. Her minner me om atterhaldet me presenterte i 

«Materiale og metode»: Kanskje har omgrepa me nytta i intervjua, fatt 
informantane til å tenkja særleg på desse arbeidsformene. Men me ma 
og minna om at spørsmåla våre ikkje har hindra dei i å også tematisera 
tekstrettleiingspraksisar med element av kontekstualisert språkdidak- 
tikk (sjå nedanfor). Difor forstår me intervjua slik at arbeid med isolerte 
ord, former og setningar vert vektlagt i undervisninga. Me høyrer ikkje 
om at desse oppgåvene er kopla til autentisk tekst og kontekst, og rime- 
legvis høyrer me då heller ikkje om felles klasseromdiskusjonar om val 
av språklege former og effektar av vala knytte til desse oppgåvene. Føre- 
målet med dei er å få elevane til å hugsa kva som er rett. Repetisjon er 
dermed ein verdi som stadig vert framheva i alle gruppene: Reglane må 
forklarast, men for at elevane i skriving skal kunna bruka formene som 
reglane lagar, må dei hugsa korleis formene ser ut. Og dette hugset, må me 
forstå informantane som, vert skapt av visualisering, av å skriva formene 
ofte og mykje, altså av å repetera. 

Kva då med konkurranseprega og FYSAK-inspirerte aktivitetar som 
stafettar? Desse medfører kommunikasjon mellom elevane og handlar ofte 
om å kopla form med ord og ord med setning, og kan med ein viss godvilje 
vurderast som språkundervisning i ein større tekstleg kontekst (kotekst). 
I tråd med Hjorth, Jørgensen og Christensen (2019), som mellom anna 
undersøkjer fysiske aktivtetar i språkdidaktisk arbeid i danskfaget, vil me 
likevel argumentera for at den rapporterte stafettdidaktikken i botn og 
grunn er ei utfyllingsoppgåve: «Omend rammerne for grammatikunder- 
visningen er innovative, er selve øvelsen i sin kerne meget traditionel; en 
indsættelsesøvelse [...] - forklædt som kommunikativ aktivitet» (Hjorth 
et al., 2019, s. 117). Elevane trenar på rett val av språklege kategoriar gjen- 
nom leik og rørsle, men det føregår ikkje eksplisitte forklaringar av eller 
diskusjonar om kva som gjer koplingar og val adekvate. 


Element av kontekstualisert språkdidaktikk: 
tekstrettleiing 

Derimot har tekstretting/-rettleiingspraksisen som lærarane framhevar, 
element av kontekstualisert språkdidaktikk. Då tenkjer me særleg på 
utsegnene om at einskilde språklege fenomen vert plukka ut som emne 

og arbeidd med i skriving, og at to informantar i same gruppe meiner 
at ein optimal sprakdidaktikk ma ta utgangspunkt i elevane sine eigne 
tekstar, fordi arbeidet då kjem «nærare» dei, og at lærarane då kan jobba 
i lag med elevane om tekstskapinga. Me tolkar dette som at dei nemnde 
informantane ser verdien av å nytta autentiske tekstar, av forhandlingar 
om språklege val og av korleis desse vala skaper teksten og meininga han 
ber. At somme av lærarane fortel at elevane får retta tekstane sine før eller 
etter samla klassegjennomgang av bestemte språklege fenomen/feiltypar, 
og at me dessutan får vita at lærarar går rundt mellom elevane i klas- 
sen og diskuterer feila deira med dei, kan og peika mot kontekstualisert 
undervisning. Men som Myhill (2018) og Kabel mfl. (2019) argumenterer 
for: Denne typen elevtekstarbeid kan også føregå dekontekstualisert, det 
vil seia ved at læraren forklarer kva som er rett og gale i elevtekstane utan 
å forklara kvifor og korleis, eller ved at teksten vert sett i bakgrunnen til 
fordel for fokus på ord- eller setningsnivå. Me har for lite grunnlag til å 
kunna slå fast at det ikkje er denne tilnærminga lærarane i studien vår 
rapporterer om. 

Alt i alt verkar det som at målet for både den rapporterte og den tenkte, 
«optimale» sprakdidaktikken er språkleg automatisering - som kan sjå- 
ast som ei motsetning til den kontekstualiserte språkdidaktikkens mål 
om refleksjon rundt effektar av språklege val. Inntrykket vårt er at den 
dekontekstualiserte didaktiske tilnærminga dominerer både i kraft av 
rolla til læreboka og i kraft av supplerande opplegg. Som me har sett, 
handlar den faglege kritikken av denne tilnærminga om at ho ikkje 
fremjar forståing, berre meir eller mindre varig minne (Myhill, 2018, s. 10; 
Nygård, 2017, 8. 44). 


Kvifor dominerer dekontekstualisert språkdidaktikk? 
Ei av årsakene til at den dekontekstualiserte språkdidaktikken domi- 
nerer, kan, i tillegg til læreverka sine opplegg, vera dei krava som både 
Myhill (2018) og Kabel (2019) meiner ein kontekstualisert didaktikk 
set til lærarane sin kompetanse. Myhill meiner til dømes å ha funne at 
undervisninga til lærarar med dokumenterte mangelfulle grammatiske 
kunnskapar «[...] can lead to an over-focus on [traditional] grammar 

[...]» (2018, s. 17). Me har ikkje grunnlag for å påstå at lærarane i studien 
vår gjennomgåande manglar kunnskap om formverk og rettskriving, 
men me merkar oss at fleire av dei vaklar eller tek beinveges feil i kate- 
goribestemmingar. Me spør oss òg om gruppene sitt overordna fokus på 
ordnivået kan forståast som vanskar med å omtala systematiske rettskri- 
vings- og morfologiske fenomen. Truleg krev det siste større grammatisk 
innsikt og eit meir utvikla fagspråk enn det å snakka om einskildord gjer. 


Forsvar for dekontekstualisert didaktikk 


Det kan reisast innvendingar mot kritikken av dekontekstualisert gram- 
matikk. Som me har sett, hevdar Nygård at det ikkje er mogleg å driva 
bruksnær, kontekstualisert sprakundervisning dersom ikkje elevane kan 
snakka om språksystemet med relevante omgrep (2017, s. 42). Ein kan argu- 
mentera for at elevar treng til dømes identifiseringsoppgåver for å kjenna 
til desse omgrepa, og at dette også må innebera repetisjon. Eit anna forsvar 
for det Nygård kallar systemgrammatiske tilnærmingar, er at språkkunn- 
skap skal tena til meir enn å skapa betre skrivarar. Det har ein verdi i seg 
sjølv å kunna noko om språk er argumentet til Nygård: «[...] kunnskap om 
grammatikk og språk bør være en del av allmenndanningen, på linje med 
kunnskap om litteratur og matematikk» (Nygård, 2017, s. 43). 

Slik argumentasjon for dei føretrekte dekontekstualiserte tilnærmin- 
gane finn me likevel ikkje i materialet vårt. Det me høyrer av legitime- 
ringar, handlar fyrst og fremst om at didaktikken fungerer: Repeterande 
øvingar på einskildfenomen er det som gjer at elevane faktisk greier å 
bruka dei rett. Drilloppgåvene gjev læringsutbyte. Informantane for- 
svarer tilnærminga si engasjert - ho verkar altså som ein medviten og 
erfaringsbasert språkdidaktisk strategi. Dei hevdar òg at elevane set pris 
på drilloppgåver, og at dei ikkje set pris på skrive- og tekstoppgåvene i 
sprakkapitla i læreverka. At elevane likar oppgåver som kan karakterise- 
rast som dekontekstualiserte, er naturlegvis ikkje ein valid indikator på 
at denne didaktikken gjev læringsutbyte, men det indikerer at lærarane 
greier å legitimera temaet for elevane. Hjorth mfl. (2019, s. 116) antydar då 
Og at det motiverande potensialet til slike typar oppgåver er undervur- 
dert. Men til dette må det leggjast til at fleire informantar også fortel om 

elevar som hugsar lite trass i at dei gjer ovingane igjen og igjen, noko som 
tyder pa at læringsutbytet likevel varierer. Om undervisninga ikkje gjev 
læring, er det ikkje så relevant at elevane er motiverte. 


Læreboka si rolle for nynorsk språkdidaktikk 

Til slutt skal me attende til læreboka si rolle for kva for språkdidaktikk 
som vert driven av lærarane i studien vår, og no gjeld det didaktisering 
av språklege utfordringar som nynorskelevar har når dei skriv på hovud- 
målet sitt. 

Me ser at svara som lærarane gjev på spørsmålet om ferdigheitsutfor- 
dringane til elevane, i stor grad fell saman med det dei seier om kva lære- 
boka fokuserer på. Det gjeld særleg problemområda -skj-/sj-/kj og dobbel 
konsonant, men også verbbøying. Det er truleg derfor lærarane trekkjer 
om lag dei same problema fram når dei rapporterer om kva dei arbeider 
konkret med: Dei nemner då -skj-/sj-/kj-, dobbel konsonant og bøying av 
verb og substantiv. 

Eit problem med dette kan vera at ettersom læreverka i norsk er utvikla 
for både nynorsk- og bokmålselevar, må dei fokusera på problemfelt som 
er felles for dei to elevgruppene. No viser rett nok Bjørhusdal og Juuhl 
(2017) og Fretland (2015) at både dobbel konsonant og verbbøying er store 
feiltypar hos elevar og studentar med nynorsk som hovudmål. Derimot 
viser ikkje studiane at feil med -skj-/-sj-/-kj- har særleg stort omfang. 
Såleis kan det diskuterast om denne feiltypen fortener eit så stort fokus 
som lærebøkene, og dermed lærarane, legg opp til, og om det kan vera 
slik at lærarane ‘kjem pa’ denne systemutfordringa fordi ho er vektlagd 
i læreboka. 

Bjørhusdal og Juuhl (2017) peikar dessutan på at nynorskelevane sine 
utfordringar med verbsystemet særleg syner seg i bøying av sterke verb i 
presens og a-verb i presens, som ofte får endingar som i bokmål (s. 107). 
Særleg ei av fokusgruppene nemner då også -er-ending på sterke verb i 
presens som eit problem, men rapporterer ikkje at dei arbeider didak- 
tisk med det. At desse verbproblema er spesifikke nynorskelev-problem 
gjev grunn til å tru at læreboka ikkje legg opp til spesifikt arbeid med 
dei. Det same poenget gjeld monoftongering der nynorsk krev diftong, 

som ifylgje Bjørhusdal og Juuhl òg er ei stor gruppe av bokmålssamanfal- 
lande avvik hos nynorskelevar (2017, s. 104). Dette vert ikkje nemnt som 
eit problemområde av informantane våre. Men ei anna stor avviksgruppe 
som Bjørhusdal og Juuhl dokumenterer, nemleg bruk av bokmålsleksem 
i staden for nynorskleksem (sst), er lærarane i studien meir opptekne av — 
trass i at me må gå ut frå at dette ikkje er tematisert av læreverket. Igjen 
vil me spørja om fokuset deira på einskildord kan forklarast med at dette 
krev minst innsikt og faglege termar. Me ser heller ikkje bort frå at spørs- 
målsstillinga vår om «innslag av talemål eller bokmål i elevtekstar» kan 
ha styrt informantane til å rapportera om ordnivået. 

Såleis slår me fast at lærarane i studien vår er meir opptekne av «gene- 
relle» problem som er felles for nynorskelevar og bokmålselevar enn av 
«spesifikke nynorskproblem» hos elevar med nynorsk som hovudmål. 
Me konkluderer også med at dei relativt få nynorskspesifikke problema 
som vert nemnde, i liten grad løyser ut didaktiske tiltak som er retta mot 
akkurat desse problema. Informantane meiner det er viktig at elevane 
har nynorskkompetanse, men dei arbeider ikkje med denne spesielt. 


Konklusjon 


Me skal avslutta med det me ser som hovudfunna i denne studien. Til 
liks med tidlegare granskingar slår me fast at læreboka spelar ei svært 
viktig rolle for språkdidaktikken, og at denne undervisninga må karakte- 
riserast som dekontekstualisert — delvis som eit resultat av læreboka sine 
opplegg. Den rapporterte praksisen skil seg såleis mykje frå dei språk- 
didaktiske prinsippa som vert føreskrivne i forskingslitteraturen. Mest 
overraskande er det at trass i at dekontekstualisert språkdidaktikk opnar 
for målretta og isolert trening på systematiske feil som me har grunn til 
å tru at nynorskelevar gjer, legitimerer ikkje lærarane han med nynorsk- 
elevane sine særskilde ferdigheitsutfordringar. Me trur såleis ikkje at 
lærarane ser eit behov for ein nynorsk språkdidaktikk, og at den domine- 
rande læreboka er ein faktor også for dette. Den vidare diskusjonen om 
språkdidaktikk for både nynorsk- og bokmålselevar må dermed inklu- 
dera kritiske blikk på lærebokas didaktikk. 


86 


REPETISJONENS KUNST | DEKONTEKSTUALISERT SPRAKDIDAKTIKK 


Summary 


There are few studies on Norwegian teachers’ teaching of vocabu- 
lary, morphology and orthography - what we refer to as language 
didactics — and in particular language didactics tailored for pupils with 
Nynorsk as their main language of instruction. This group of pupils is 
in a minority position and is therefore of particular interest: Lack of 
exposure to Nynorsk may lead to difficulties in mastering the written 
standard of their primary language. This focus group study thus asks 
which language didactics choices the teachers in schools with Nynorsk 
as the main language of instruction say they make, and how we can 
understand these choices in light of theories on grammar teaching. 
The teachers in the study give the textbook a dominating position and 
report on a language didactics practice that we characterize as decon- 
textualized. In partly contrast to previous studies, the teachers do not 
legitimize this practice with Nynorsk pupils’ specific needs for pur- 
poseful training on systematic errors. They do not problematize their 
decontextualized approaches and do apparently not see connections 
between these approaches and the (potentially) specific challenges that 
Nynorsk pupils have. 

Innleiing 


Føremålet med denne artikkelen er å synleggjere og analysere sprakveks- 
ling mellom nynorsk, bokmål og dialektnær skriving mellom ungdom i 
det nynorske kjerneområdet. Vi har som premiss at denne skriftspråk- 
vekslinga er utbreidd mellom unge nynorskbrukarar, dvs. ungdom med 
nynorsk som hovudmål. Hypotesen er at denne vekslinga har eit varia- 
sjonsmønster der sjanger, medium, mottakar og situasjon spelar ei vesent- 
leg rolle. Ved å granske kontekstuelle variasjonsmønster ønskjer vi og å få 
innsikt i kva for kulturell og sosial meining som kan liggje i skriftspråk- 
vekslinga. I den samanhengen er vi særleg interesserte i den meininga 
som ungdomane tillegg nynorsken brukt i ulike tekstlege samanhengar. 

I fleire studiar blir det peikt på at nynorskungdom i større grad enn 
bokmålsungdom ser ut til å drive med skriftspråkleg veksling mellom 
nynorsk, bokmål og dialektnær skriving (Fiskerstrand, 2017; Hernes, 
2012; Juuhl, 2014; Myklebust, 2015). På den måten er det grunnlag for 
å hevde at nynorskungdom, i større grad enn bokmålsungdom, kan 
karakteriserast som fleirskriftlege, i alle fall dersom vi fokuserer på den 
norske språkkulturelle konteksten, og utelet den eventuelle bruken av 
engelsk (jf. Brunstad, 2018; Vangsnes, Söderlund & Blekesaune, 2017). 
Denne fleirskriftlegheita er det rimeleg å sjå i samanheng med dei gene- 
relle språksosiologiske vilkåra for unge nynorskbrukarar i det norske 
språksamfunnet. Dei opererer i eit skriftkulturelt felt som er prega av 
både bokmål, nynorsk og dialektprega skriving på ulike digitale flater 
der nynorsken er eit mindretalsspråk i høve til bokmålet. Som brukarar 
av eit mindretalsspråk må nynorskbrukarane vere meir fleksible enn det 
brukarane av fleirtalsspråket må vere. Dette følgjer eit mønster vi kjen- 
ner frå internasjonal forsking om tilhøvet mellom fleirtalet og mindre- 
talet i eit samfunn: Mindretalet må i større grad tilpasse seg fleirtalet, 
medan fleirtalet ikkje utan vidare må tilpasse seg mindretalet (Bourdieu, 
1991). 

I det nynorske kjerneområdet er nynorsken majoritetsspraket, i alle 
fall lokalt. Såleis har vi i dette området eit anna språksosiologisk utgangs- 
punkt enn kva tilfellet er i randsona for nynorsken. Derfor er det rimeleg 
å forvente at omfanget av språkvekslinga vil vere mindre omfattande i 
kjerneområdet enn i randsona for nynorsken. 

Det er samstundes rimeleg å forvente ei viss sprakveksling òg i kjer- 
neomradet, og at mønsteret for språkveksling ikkje er altfor ulikt det vi 
finn i randsona. Erfaringar frå den typiske randsona for nynorsk, frå tid- 
legare Fjell kommune utanfor Bergen, tyder på at språkvekslinga mel- 
lom nynorskungdom er gjennomgåande kontekstualisert, dvs. at den er 
kopla til ulike språkbrukssituasjonar, ulike sjangrar og medium, og til dei 
tekstnormene og mottakarforventingane som gjeld i desse kontekstane 
(Brunstad, 2020). 

På denne bakgrunnen er hypotesen at det også mellom ungdomane 
i kjerneområdet er normforventingar om at det «passar» betre å bruke 
nynorsk, bokmål eller dialektnær skriving når ein skriv i visse sjangrar, i 
visse medium, til visse mottakarar, i visse kontekstar. Det er derfor vi vil 
leggje vekt på å få fram skilnadene mellom ulike skrivesituasjonar, dvs. 
kva slags forventingar om språkval og språkveksling som vi kan finne 
mellom ungdomane i ulike kontekstar. Ulike normforventingar opnar 
samstundes for at det finst eit språkleg medvit mellom ungdomane om 
kva som «passar» eller «ikkje passar». 

Med utgangspunkt i momenta ovanfor vil det første forskingsspørs- 
målet for denne artikkelen handle om å identifisere språkvekslinga: I kva 
grad og korleis vekslar ungdomar i det nynorske kjerneområdet mellom 
nynorsk, bokmål og dialektnær skriving i ulike sjangrar og ulike medium, 
til ulike mottakarar og i ulike situasjonar? Det andre forskingsspørsmålet 
handlar om språkoppfatningar: Kva for kulturell og sosial meining er det 
dei same ungdomane legg i nynorsken når dei bruker han i ulike tekstlege 
samanhengar? Her kjem òg spørsmålet om språkleg medvit inn: I kva 
grad og på kva måte er nynorskbrukarane medvitne språkvekslinga? 

Det empiriske grunnlaget for artikkelen er ei spørjegransking mellom 
ungdomsskuleelevar på Stord, i Sogndal og i Volda, gjennomført av for- 
skarar tilknytte prosjektet «Vilkår for nynorsk blant ungdom»." Elevane 
har fått spørsmål om når og korleis dei bruker nynorsk, bokmål og dia- 
lektnær skriving i ulike situasjonar og i ulike tekstlege samanhengar. I 
tillegg er der spørsmål som oppfordra elevane til metaspråkleg refleksjon 


1 Dette prosjektet har fått økonomisk støtte frå UH-nett Vest og er leidd av professor Endre Brun- 
stad, Universitetet i Bergen. 

om det a vere nynorskbrukar. Gjennom svara fra ungdomane er ambi- 
sjonen a formulere nokre moglege samanhengar mellom sprakveksling, 
tekstnormer, mottakarforventingar og sprakleg medvit mellom nynorsk- 
ungdom. I tillegg vil det bli gjort nokre jamforingar med ei gransking 
gjort i tidlegare Fjell kommune. 


Kjerneomradet for nynorsken 


Nynorsken har etter kvart fatt ei tydeleg regional forankring pa Vest- 
landet nord for Rogaland. Dette området utgjer det såkalla kjerneområ- 
det for nynorsken i lag med delar av Telemark (jf. Grepstad, 2010, s. 36). 
Kjerneområdet er karakterisert ved at dei fleste kommunane er nynorsk- 
kommunar, dei fleste lokalavisene er redigerte på nynorsk, og ved at det 
er her vi finn dei fleste av dei som har nynorsk som hovudmål i skulen. 
Det er med andre ord tale om det området der nynorsken er mykje meir 
brukt enn i resten av landet. 

Nemninga kjerneområde skal på ingen måte forståast som eit forsøk 
på å avgrense territoriet for nynorsken. Det finst nynorskbrukarar i ulike 
delar av landet, og nynorsken er eit offisielt skriftspråk i Noreg på lik linje 
med bokmålet. Nemninga må i staden forståast som ein måte å operasjo- 
nalisere den kritiske massen for nynorsk som bruksspråk. 

Det må presiserast at det nynorske kjerneområdet verken er eit saman- 
hengande eller einskapleg område. Det kjem til uttrykk ved at på Vest- 
landet, der nynorsken samla sett står sterkast, har nynorsken ikkje fått 
gjennomslag som bruksspråk i dei større byane som Bergen, Ålesund og 
Haugesund. I tillegg er der fleire område på Vestlandet som ber preg av 
å vere randsoner og pressområde for nynorsken. Det er såleis ikkje tale 
om at nynorsken definerer Vestlandet som region på ein tilsvarande måte 
som t.d. katalansk definerer regionen Catalonia i Spania med storbyen 
Barcelona som spydspiss. Medan katalansk språk fekk tilslutnad frå vik- 
tige delar av borgarskapet i byane i Catalonia, har det tilsvarande ikkje 
skjedd for nynorsken i byane på Vestlandet. Generelt er likevel den rela- 
tive styrken til nynorsken langt sterkare på Vestlandet enn han er i andre 
delar av Noreg. Det er på Vestlandet vi finn dei fleste lokalsamfunna 
der nynorsken er det absolutte majoritetsspråket når det gjeld skule, 

administrasjon, kultur, media etc. I tillegg er det pa Vestlandet samla sett 
ein sterkare politisk vilje til 4 satse pa nynorsken enn kva tilfellet er i 
andre delar av landet. 

Dei tre kommunane som dataa i denne artikkelen er henta fra, tilhoy- 
rer dei mest solide delane av det nynorske kjerneomradet, nemleg Stord, 
Sogndal og Volda. I desse kommunane er nynorsken det absolutte majo- 
ritetsspraket. Det er administrasjonsspraket i alle dei tre kommunane og 
er så å seie eineradande i lokalaviser og i lags- og organisasjonsliv i omra- 
det. Samstundes har dei aller fleste elevane i desse kommunane nynorsk 
som hovudmål. I tillegg er dette kommunar med institusjonar som tilbyr 
høgare utdanning, m.a. lærarutdanning, og som produserer forsking på 
nynorsk. Nynorsken har såleis ein sterkare institusjonell basis enn kva til- 
fellet er i dei fleste andre nynorskkommunar. Rett nok finn ein og i desse 
lokalsamfunna bokmål som forretningsspråk, og som del av storsamfun- 
net vert ungdomane som bur der, òg eksponerte for bokmål. Relativt sett 
er det likevel tale om høgborger for nynorsken. Dermed forventar vi at 
haldningane til nynorsk og til bruk av nynorsk generelt vil vere positive. 


Teoretisk bakgrunn 


Vi har som hypotese at vekslinga mellom nynorsk, bokmål og dialekt- 
prega skriving er systematisk. At den er systematisk, indikerer at språk- 
vekslinga følgjer eit mønster for kva som «passar» og «ikkje passar» i 
ulike tekstkulturelle samanhengar. Vi går vidare ut frå at dei som driv 
med språkveksling, tillegg språkvarietetane visse kulturelle meiningar i 
dei ulike tekstkulturelle samanhengane. Sjølv om vi er mest interesserte i 
å sjå på kva meining språkbrukarane legg i nynorsken, har vi samstundes 
som utgangspunkt at meiningsskaping er relasjonell: Ei språkleg form 
(som nynorsken) får ei kulturell meining i relasjon til andre språklege 
former (som t.d. bokmål eller dialektnær skriving) og i relasjon til situ- 
asjonen. At folk har kunnskap om slike kulturelle meiningsforskjellar 
knytte til språkformene og er i stand til å utnytte desse forskjellane gjen- 
nom eigen skriftpraksis, vil ikkje utan vidare seie at dei er medvitne desse 
forskjellane. Det er på same måten som vi kan bruke ulike grammatiske 
former eller ulike tekstsjangrar utan at vi tenkjer over at det er det vi gjer. 

Metasprakleg medvit er eit sentralt omgrep innanfor kognitiv tosprak- 
legheitsforsking (Malakoff, 1992). Innanfor dette forskingsparadigmet er 
ein oppteken av 4 granske korleis sprakbrukarane reflekterer kring eigen 
sprakkunnskap og sprakkompetanse; det handlar om at sprakbrukarane 
er medvitne ikkje berre det spraklege innhaldet, men og formsida av 
spraket. I skuleverket blir det for tida lagt ganske stor vekt pa metakogni- 
sjon og sjølvregulering som grunnlag for djupnelæring (jf. Udir, 2020), og 
i eit slikt utdanningspolitisk paradigme vil metaspråkleg medvit stå sen- 
tralt, fordi det i stor grad handlar om metakognisjon applisert på språk. 
Vektlegginga av kontrastivt arbeid i læreplanverket for norskfaget (t.d. 
om å samanlikne norsk språk med andre språk) er døme på denne vekt- 
legginga. Eit ideelt resultat av arbeidet med metaspråkleg medvit vil vere 
at språkbrukarane blir klar over at språket har ein struktur som ein kan 
manipulere med, dvs. at ein kan skrive og snakke på ulike måtar i ulike 
situasjonar og medium, og at språket er i endring. Dersom vi aksepte- 
rer denne tenkjemåten, kan vi seie at språkvekslinga mellom nynorsk, 
bokmål og dialektnær skriving er eit godt utgangspunkt for å fremje 
metaspråkleg medvit, i alle fall mellom nynorskungdom, fordi det er ein 
praksis som dei både kjenner til og meistrar. 

I forskingslitteraturen finst det ulike forklaringar på kva som ligg 
bak denne typen språkveksling. Gjennom den såkalla tilpassingsteorien 
freistar Giles og Smith (1979) å vise korleis ulike kontekstar får individet 
til å veksle mellom ulike talemålsvarietetar ved anten å konvergere eller 
divergere språkbruken i høve til samtalepartnaren. Det er ikkje urimeleg 
å rekne med at det kan vere slik også når det gjeld skrivesituasjonar, jf. 
Juuhl (2014) si påvising av retoriske dimensjonar ved ungdom si skrift- 
språkveksling. Vi kan og dra nytte av nettverksteorien utvikla av Mil- 
roy (1980), som seier at ulike delar av det sosiale nettverket både fører til 
språkleg intravariasjon hjå individet og er avgjerande for den språklege 
identitetsdanninga til individet. Dessutan kan vi trekkje vekslar på Le 
Page og Tabouret-Keller (1985), som i boka Acts of Identity argumente- 
rer for at språket både gjev uttrykk for personleg identitet og søken etter 
sosiale roller. I dette ligg det at språkvekslinga både kan botne i pragma- 
tiske og retoriske tilhøve og i identitetsmessige tilhøve. Samstundes skal 
vi vere merksame på maktaspektet i språkveksling. I boka Language and 

symbolic power far Pierre Bourdieu (1991) fram korleis standardspraket, 
maktspraket, far karakter av a vere doxa, det ein tek for gjeve, det som 
er «naturleg». At noko blir teke for å vere gjeve, er ein del av det Bour- 
dieu kallar for symbolsk vald, der dei sterke gruppene får sine normer 
til å bli oppfatta som naturlege, medan dei som er svakare, aksepterer at 
det er slik. Her er vi inne på eit vesentleg poeng med det å fremje meta- 
språkleg medvit kring språkvekslinga: den kritiske funksjonen. Det er 
ved å reflektere over slik språkveksling at nynorskbrukarar kan vurdere 
om denne språkvekslinga er tenleg, og om det er slik at nynorsken berre 
passar til visse avgrensa domene. 

Den digitale revolusjonen har ført med seg grunnleggjande endringar 
i lesemønster og skriftpraksis i skriftkulturen (Apelseth, 2019). Desse 
endringane gjeld og tilhøvet mellom skrift og tale, som er blitt meir 
samansett, bl.a. med den etter kvart svært så omfangsrike «snakke- 
skrivinga» som føregår i fleire sosiale medium, særleg mellom ungdom 
(Rotevatn, 2014). Utviklinga i den digitale kulturen har lagt tilhøva til 
rette for ein massiv skriven og spontan kvardagskommunikasjon. Den 
nær sagt konstante tilgangen ungdomen har til å kommunisere med 
andre via digitale plattformer, har ført til at dei som er unge i dag, tru- 
leg produserer mangedobla mengder med skriven tekst jamført med 
dei som var unge for berre 10-20 år sidan. Sjølv om mykje av denne 
typen kommunikasjon tek form av skriven tekst, er den ofte prega av 
ein munnleg og visuell stil, gjerne referert til som «chatspeak» eller 
«digital orality» (jf. Androutsopoulos, 2011; Soffer, 2012). Sidan ein stor 
del av den digitale kommunikasjonen føregår utan regulering frå ein 
øvre normeringsinstans, gjev den deltakarane høve til å bruke trekk 
frå (ulike) skriftspråk, dialektar, stilar og register - og dessutan bruk 
av forkortingar, emojiar og andre teikn frå biletspråk. Rett nok spelar 
automatiske ordretteprogram og emoji-tilbodet frå programprodu- 
sentane ei normerande rolle, men variasjonsmoglegheitene er framleis 
store. Samstundes opnar denne typen digital kommunikasjon opp for 
forhandling om nye meiningar og bruksdomene brukarane imellom 
(Cutler & Røyneland, 2018; Deumert & Lexander, 2013). Fleire studiar 
peikar på at bruk av dialekttrekk er tydeleg tilpassa sjangrar, motta- 
karar og plattformer (jf. Bell, 1984), og at dialektnær skriving kan bli 

brukt til å indeksere noko uformelt og emosjonelt; nærleik, engasjement 
og dessutan lokal identitet (jf. Røyneland, 2018). Woolard (2016, s. 7) 
poengterer at det finst ulike former for ideologiar som gjev ulike former 
for autoritet, nemleg: 


[A]n ideology of authenticity, which holds that a language variety is rooted in 
and directly expresses the essential nature of a community or a speaker, and an 
ideology of anonymity, which holds that a given language is a neutral vehicle 
of communication, belonging to no one in particular and thus equally available 


to all. 


Alt dette dannar eit viktig bakteppe når vi no skal sjå nærmare på den 
skriftspråklege vekslinga mellom ungdom i det nynorske kjerneområdet. 


Metode og materiale 


Datagrunnlaget for studien er ei kvantitativ spørjegransking mellom 
ungdomsskuleelevar i dei tre nemnde nynorskkommunane; Stord, Volda 
og Sogndal. Føremonen med ei kvantitativ gransking av den typen vi 
har gjennomført, er at ho gjev ei oversikt over språkbruk og over språk- 
haldningar mellom eit etter måten stort utval av nynorskungdom. Ved 
å lage korrelasjonar mellom ulike svaralternativ på ulike spørsmål kan 
vi dessutan få innsyn i språkbruk og språkhaldningar på tvers av ulike 
respondentgrupper. 

Spørjegranskinga tek føre seg eigenrapporteringar om kva slags språk- 
val elevane ville ha gjort i hypotetiske språksituasjonar. Det er altså ikkje 
ein studie av faktisk språkbruk. Dette poenget er viktig å få fram, for vi 
kan ikkje slutte av det elevane rapporterer om tenkt språkveksling til fak- 
tisk språkveksling. For det første vil eigenrapporteringar ikkje naudsyn- 
legvis samsvare med den faktiske bruken. For det andre kan denne måten 
å hente inn data på medføre fleire feilkjelder, til dømes ved at informan- 
tane misoppfattar spørsmåla, legg inn tolkingar som vi ikkje er medvitne 
om, eller blir påverka av dei kontekstuelle omgjevnadene i svarsituasjo- 
nen (jf. Johannessen, 2003, s. 136; Schiitze, 2011, s. 216). Her er det verdt å 
opplyse om at elevane svara digitalt på spørsmåla i ein skuletime som var 
avsett til dette føremålet. Vi var til stades i nokre av timane, men ikkje 

alle, og sjølv om elevane sat ved sin eigen datamaskin og arbeidde indi- 
viduelt med spørsmåla, kan moglege kommentarar frå medelevar eller 
lærarar ha spela inn. Sjølve skuletimesituasjonen kan og påverke svara 
ved at elevane vil vere meir «skulske» i svara enn elles. Samstundes vart 
elevane tydeleg informerte om at lærarane ikkje skulle sjå svara, og at 
ingen svar skulle kunne førast tilbake til dei individuelt. Erfaringane frå 
datasamling i Fjell kommune støttar opp om eit inntrykk om at dette 
ikkje vart oppfatta som eit vesentleg problem. 

Sjølv om vi skal ta fleire atterhald ved resultata frå granskinga, må det 
påpeikast at kjeldematerialet er ganske stort med svar frå 731 ungdoms- 
skuleelevar i tre ulike kommunar. Det gjev grunn til å tru at det samla 
resultatet av spørjegranskinga kan gje visse indikasjonar på faktisk bruk 
av ulike skriftspråklege uttrykksformer mellom ungdomsskuleelevar i 
det nynorske kjerneområdet, og i alle fall kan det seie noko om mogleg 
variasjon. Det mest interessante er likevel at elevane sine forventingar 
om eigne språkval i hypotetiske situasjonar kan gje oss informasjon om 
fleire språkkulturelle og språkpsykologiske tilhøve. Dei kan seie noko 
om haldningar til og bruk av bokmål, nynorsk og dialektnær skriving. 
Vidare kan dei indikere korleis elevane oppfattar tekstnormer i dei ulike 
situasjonane, og korleis dei opplever mottakarforventingane i ulike grup- 
per. Som vi skal gå nærmare inn på, er det ein tydeleg og ikkje uventa 
variasjon i svara som relaterer til ulike kontekstuelle vilkår. Det tyder 
på at spørsmåla og svara er relevante for føremålet med denne studien. I 
tillegg tyder det på at respondentane også oppfattar spørsmåla som rele- 
vante, og at dei har svara seriøst på spørsmåla. 

Sjølve spørsmåla er laga etter mønster av ei spørjegransking som Endre 
Brunstad (2020) har hatt mellom ungdomsskuleelevar i Fjell kommune, 
som er ein kommune i den typiske randsona for nynorsk. Spørsmåla frå 
Fjell-granskinga er her blitt bearbeidde og tilpassa vårt føremål, både på 
bakgrunn av erfaringar frå Fjell og for å passe betre til dei språksam- 
funna som skal gjennomgåast i denne granskinga. Samstundes har det 
vore eit mål at det skal kunne gjerast komparasjonar mellom granskinga 
i Fjell og granskinga på Stord, i Sogndal og i Volda. Derfor har vi vore 
varsame med å gjere vesentlege endringar, så lenge vi meiner dei ikkje har 
vore nødvendige. 


101 


HELSET & BRUNSTAD 


Pa bakgrunn av desse avvegingane enda vi opp med til saman 35 spors- 
mal. For det eine har vi formulert nokre sosiale bakgrunnsvariablar som 
gar igjen i sosiolingvistiske og utdanningsvitskaplege granskingar: kjonn, 
skule, klassetrinn (dermed ogsa alder), tid ein bruker pa skulearbeid og 
foreldrebakgrunn (utdanning, sprakbruk, fleirsprakleg bakgrunn). For 
det andre har vi formulert spørsmål som tek sikte på a få fram forestillin- 
gar og kunnskap om faktisk lesing og skriving - om eiga lesing av bøker, 
om å bruke dataspel og om å vere på sosiale medium. For det tredje har vi 
formulert spørsmål som er knytte til språksituasjonar, sjangrar og motta- 
karar. Såleis er det spørsmål ikkje berre om kva slags skriftspråk ein skriv 
i ulike sosiale medium som Facebook, Instagram og meldingstenester, 
men òg korleis ein skriv til ulike tenkte mottakarar innanfor desse sosiale 
media. Her er det tale om korleis informantane trur dei vil handle i hypo- 
tetiske situasjonar. For det fjerde har vi formulert spørsmål som får fram 
haldningar til det å vere nynorskbrukar. Alle desse variablane ser vi på 
som relevante for betre å kunne forstå vilkår for språkbruk mellom ung- 
domsskuleelevar. Materialet er omfattande, og denne artikkelen tek ikkje 
sikte på å gje eit komplett oversyn over resultata. Her vil vi, som nemnt 
innleiingsvis, rette søkjelyset mot elevane si veksling mellom nynorsk, 
bokmål og dialektnær skriving i ulike situasjonar og mot kva kulturell og 
sosial meining dei legg i nynorsken når dei bruker han i ulike tekstlege 
samanhengar. 

Skulane som inngår i granskinga, er Stord ungdomsskule og Nysæter 
ungdomsskule på Stord, Kvåle skule i Sogndal og Volda ungdomsskule. 
Sidan fleire av ungdomsskuleelevane er under 15 år, inneheld granskinga 
berre svar der føresette i tillegg til elevane har signert samtykkeskjema 
om deltaking. Vi har søkt og fått løyve frå Norsk Senter for Forsknings- 
data (NSD) om gjennomføring. Som i Fjell-granskinga, vart spørje- 
granskinga gjennomført digitalt ved hjelp av det nettbaserte verktøyet 
SurveyXact. 

Det kom inn svar frå i alt 731 respondentar. 25 gav seinare beskjed om 
at dei ikkje samtykka i deltaking, og svara deira vart då sletta. Dermed 
stod vi att med 706 teljande respondentar, der dei aller fleste hadde svara 
på alle spørsmåla, medan nokre få hadde svara på ein større eller mindre 
del av spørsmåla. Av dei teljande respondentane var 373 jenter (53 %) og 

333 gutar (47 %). 225 av elevane gjekk i 8. klasse (32 %), medan 184 gjekk i 
9. klasse (26 %) og 297 (42 %) gjekk i 10. klasse. Fordelinga mellom skulane 
elles var slik: Volda ungdomsskule, 240 respondentar (34 % av det samla 
materialet); Stord ungdomsskule, 267 respondentar (38 %); Nysæter ung- 
domsskule, 113 respondentar (16 %) og Kvåle skule 86 respondentar (12 %). 
Volda ungdomsskule er sentrumsskule for nettopp Volda (6500 innbyg- 
gjarar), og har til saman 300 elevar, noko som gjev ein svarprosent på 
80 %. Stord ungdomsskule er sentrumsskule for Leirvik (15 000 innbyg- 
gjarar) og har til saman 320 elevar, noko som gjev ein svarprosent på 83 %. 
Nysæter ungdomsskule er ein skule for mindre tettstader som Litlabø, 
Sagvåg, Tjødnalio og Nysæter, og har til saman 180 elevar, noko som gjev 
ein svarprosent på 63 %. Kvåle skule er sentrumsskule for 6.-10.-klassin- 
gar i Sogndal (4000 innbyggjarar), og har til saman 360 elevar, derav 240 
ungdomsskuleelvar. Ved denne skulen fekk vi av praktiske grunnar berre 
gjennomført spørjegranskinga i dei fire 10.-klassane og i den eine av dei 
fire 8.-klassane, noko som førte til svarprosenten blei så låg som 36 %. Det 
er dermed og vesentleg færre informantar frå Sogndal enn kva tilfellet er 
frå andre kommunar. Prosenten av teljande respondentar i høve til det 
samla elevtalet ved alle skulane blei dermed 68 %. Sidan vi i denne artik- 
kelen er særleg opptekne av å finne ut kva for preferansar og haldningar 
ungdomar i det nynorske kjerneområdet har, har vi valt å berre ta med 
svara frå dei elevane som har nynorsk som hovudmål, noko som utgjer 
den absolutte majoriteten av vår respondentgruppe, nærmare bestemt 
670 av 706 respondentar (95 %). 


Resultat 


I det følgjande skal vi sjå nærmare på svara som kom inn på dei spørs- 
måla i spørjegranskinga som, slik vi ser det, kan kaste best lys over for- 
skingsspørsmåla vi formulerte innleiingsvis. 


- Kva for skriftspråklege uttrykksformer seier elevane dei vil bruke 
når dei noterer i skulen, i skriving overfor ulike mottakarar i digi- 
tale medium og i presentasjonsskriving i formelle situasjonar? 
Denne problemstillinga handlar om å synleggjere språkvekslinga. 

- Kva for metaspraklege refleksjonar ved det å vere nynorskbrukar er 
det elevane oppgjev? Denne problemstillinga handlar om kva slags 
meining det er elevane tillegg dei ulike språkvekslingsvarietetane 
som blir brukte, dvs. nynorsk, bokmål og dialektnær skriving. 


Når elevane noterer i skulen 


Reint intuitivt går ein ut frå at når elevane skriv i skulen, bruker dei 
hovudmålet sitt, med unntak av når dei har sidemålsskriving. Likevel er 
val av målform eller skriftform meir samansett, og vi skal her sjå nær- 


mare på kva elevane skriv når dei noterer i timane. 


Respondenter 
Mest norsk. lll TES) 420 
Mest bokmål | 2% 13 
Mest dialekt | UUZ08) 136 
vekslar SS 101 
0% 25% 50% 75% 100% 


Diagram 1a: Kva skriv du når du noterer i timane? (Ikkje framandspråk) 


Som diagrammet viser, er det nesten to tredjedelar (63 %) av respondentane 
som rapporterer at dei bruker mest nynorsk, medan berre 2 % rapporterer 
at dei bruker mest bokmål. Meir overraskande er det at så mykje som ein 
femtedel (20 %) av elevane rapporterer at dei bruker «mest dialekt». Det er 
Og verdt å notere seg at 15 % av elevane rapporterer at dei «vekslar» når dei 
noterer i timane. Dei om lag 100 elevane som rapporterte at dei veksla, fekk 
eit oppfølgingsspørsmål som handla om kva dei veksla mellom. 


Respondenter 
Nynorsk og bokmål MR 22 
Nynorsk og dialekt GST 35 
Bokmål og nynorsk 55%. 5 
Bokmål og dialekt |] 2% 2 
Bokmål, nynorsk og dialekt [7 A) 37 
0% 25% 50% 75% 100% 


Diagram 1b: Kva vekslar du mellom nar du skriv i timane? 

Diagrammet syner at meir enn ein tredjedel (37 %) av desse elevane rap- 
porterer at dei vekslar mellom bokmal, nynorsk og dialekt nar dei noterer 
i timane, medan om lag ein tredjedel (35 %) rapporterer at dei vekslar 
mellom nynorsk og dialekt, og vel ein femtedel (22 %) rapporterer at dei 
vekslar mellom nynorsk og bokmål.* Det at så mykje som 20 % av elevane 
svarar at dei bruker mest dialekt nar dei noterer i timane, og det at 15 % 
svarar at dei vekslar mellom ulike spraklege uttrykksformer i ein sa pass 
formell skrivekontekst, tyder pa at mange av ungdomane i det nynorske 
kjerneomradet er sprakvekslarar, og at dei og er det i skuletimane. 

I den tilsvarande granskinga i Fjell kommune er det ogsa stilt sporsmal 
om kva for malform elevane bruker nar dei noterer i timane, og elev- 
ane kunne da velje mellom nynorsk og bokmal (dialekt var ikkje eit val 
ved akkurat dette spørsmålet). Her er språkvekslinga jamvel meir omfat- 
tande. Mellom elevane med nynorsk som hovudmål er det nemleg nesten 
halvparten (46 %) som rapporterer at dei vekslar mellom nynorsk og bok- 
mål, medan 41 % seier at dei bruker «berre» eller «mest» nynorsk, og 13 % 
seier at dei bruker «berre» eller «mest» bokmål (Brunstad, 2020). 

Dersom «dialekt» hadde vore eit svaralternativ, kan ein tenkje seg at 
fleire elevar hadde oppgjeve det i Fjell kommune. Skilnaden mellom Fjell 
og kjerneområdet er likevel tydeleg: Langt færre av elevane med nynorsk 
som hovudmål oppgjev at dei skriv mest nynorsk, og dei aller fleste seier 
dei driv med språkveksling. For elevane med bokmål som hovudmål er 
talet på dei som seier dei bruker «berre» eller «mest» bokmål i timane, 
på 90 %. Det er med andre ord ein grunnleggjande forskjell på nynorsk- 
elevar og bokmålselevar når det gjeld språkveksling. 

Samanlikninga mellom Fjell og kjerneområdet tyder på at språksitua- 
sjonen er meir ustabil i randsona enn i kjerneområdet. Vi skal samstundes 
ta nokre atterhald, ikkje berre når det gjeld det å overføre sjølvrapporte- 
ring til faktisk språkbruk, men og når det gjeld kva slags språkbruk det 
her er tale om. Notering i timane handlar ikkje om å lage tekstar som skal 


2 Nemninga «dialekt» vart her nytta i staden for «dialektnær skriving», men det er rimeleg å gå ut 
frå at elevane tolkar nemninga som einstydande med dialektprega skriving. Då kan det i praksis 
vere variasjon i kor dialektprega elevane vil gjere skrivinga. 

visast til andre, men om å skrive noko som skal vere til hjelp for deira eiga 
læring. Elevane veit at det dei skriv i timane, ikkje vert utsett for formell 
vurdering. Det er her tale om det som i skrivepedagogikken blir kalla for 
«tankeskriving» eller «tenkjetekstar», dvs. tekstar som ikkje er meint til 
presentasjon (jf. Dysthe, Hertzberg & Hoel, 2010). I personlege intervju 
har ungdomsskuleelevar i Fjell understreka at dei tydeleg veit forskjel- 
len på det å notere noko i timane og det å skrive noko som skal leverast 
inn (personleg kommunikasjon, Endre Brunstad). Denne ulikskapen i 
pragmatisk funksjon, mellom tankeskriving og presentasjonsskriving, 
gjer at vi ikkje må overdrive effekten av at elevane noterer på noko anna 
enn hovudmålet sitt i timane. Eit anna moment er at elevane ofte nyttar 
den same målforma som læraren eller læremidla nyttar, når dei noterer 
(Dysthe et al., 2010). 

Samstundes illustrerer dette punktet eit meir grunnleggjande språk- 
sosiologisk poeng, nemleg at nynorsken ikkje er «freda». Den språkveks- 
linga som skjer elles i språksamfunnet, skjer og i skulekvardagen. 


Skriving overfor ulike mottakarar i digitale medium 


I denne delen av spørjegranskinga hadde vi eitt fellesspørsmål som elev- 
ane blei bedne om å svare på for ulike kommunikasjonssituasjonar, både 
uformelle og meir formelle situasjonar. Det er med andre ord tale om 
tenkt språkbruk i hypotetiske situasjonar. Det blei presisert overfor elev- 
ane at dei for kvar situasjon kunne krysse av for fleire alternativ samstun- 
des. Resultata syner at dei aller fleste elevane likevel berre kryssa av for 
eitt av alternativa (jf. at svarprosenten på desse spørsmåla berre så vidt 
overstig 100 %). 

Fellesspørsmålet var «Kva språk vil du bruke i desse samanhengane?», 
og det var ikkje berre tale om ulike medium, men og ulike tenkte mot- 
takarar, høvesvis venner, foreldre og besteforeldre. Respondentane vart 
dermed indirekte oppmoda til å reflektere over korleis dei ville vende 
seg til desse ulike mottakarane. Sjølv om resultata ikkje utan vidare kan 
tolkast som einstydande med kva elevane faktisk ville ha skrive i situa- 
sjonane, er det tale om eigenvurderingar som igjen kan utgjere moglege 
kjelder for mottakarrefleksjon knytt til normval. 

Respondenter 
Nynorsk ET 143 
Bokmal 6 51 
e A ss6 
Engelsk | 12% 77 
Uaktuelt | 1% 9 
0% 25% 50% 75% 100% 
Diagram 2a: Melding til venner (t.d. Snapchat, Messenger). 
Respondenter 
Nynorsk NER 256 
Bokmal 188) 51 
Dialekt/dialektnzert Mee 440 
Engelsk |] 2% 12 
Uaktuelt |I 3% 20 
0% 25% 50% 75% 100% 
Diagram 2b: Melding til foreldre (t.d. Snapchat, Messenger). 
i Respondenter 
nynorsk. 358 
Bokmal | a% 54 
Diaiek/diaieknæn 268 
Engelsk J1% 6 
Uaktuelt [9] 57 
0% 25% 50% 75% 100% 


Diagram 2c: Melding til besteforeldre (t.d. Snapchat, Messenger). 


Vi ser at heile 83 % av respondentane har kryssa av for at dei vil bruke dia- 
lekt/dialektnært språk når dei skal skrive melding til venner, og at berre 
21 % har kryssa av for at dei vil bruke nynorsk i denne typen kommunika- 
sjonssituasjon. At nynorskbrukarar har ein omfattande bruk av dialekt- 
nær skriving i sosiale medium, kjenner vi frå andre språkgranskingar. 

Ein rapport fra Opinion (2016) syner at 51 % av dei med nynorsk som 
hovudmal oppgav at dei ofte nytta dialekt, medan det tilsvarande talet 
for dei med bokmål som hovudmål var 26 %. At dialektdelen er jam- 
vel storre mellom respondentane i var studie enn i sporjegranskinga 
fra Opinion, kan naturlegvis ha samanheng med alderssamansetjinga, 
sidan respondentane i var studie var ungdomsskuleelevar, medan spor- 
jegranskinga til Opinion gjekk ut til eit representativt utval av heile 
befolkninga. 

Samstundes er sosiale medium samansette, og vi ma ta omsyn til 
ulike variablar. Om vi jamforer dette med svara ungdomen gjev pa kva 
for språk dei vil bruke i melding til foreldre og besteforeldre, ser vi ein 
viss nedgang i bruk av dialekt/dialektnært språk i meldingar til foreldre 
(66 %) og ein ganske sterk nedgang i meldingar til besteforeldre (40 %). 
Tilsvarande ser vi nesten tilsvarande auke i bruk av nynorsk til foreldre 
(38 %) og besteforeldre (54 %). Denne auken er endå meir påfallande der- 
som vi utelet den gruppa som seier at det er «uaktuelt» å sende melding, 
som overfor besteforeldra utgjer så mykje som 9 %. 

Desse tala syner ikkje berre at nynorskungdom er språkvekslarar, men 
at dei har internalisert ei form for tekstkulturell kompetanse om vari- 
asjonsmønster: Dei skil tydeleg mellom ulike språklege uttrykksformer 
alt etter kva som er mediet og kven som er mottakarane. Ein kan hevde 
at desse resultata styrker hypotesane i den nemnde tilpassingsteorien til 
Giles og Smith (1979). Det er og tydeleg at språkbrukarane har eit medvit 
om denne tekstkulturelle kompetansen, dvs. at dei har eit medvit om kva 
for språkformer som kulturelt sett «passar» i ulike situasjonar. Grunnla- 
get for å hevde det ligg i metoden - at det er sjølvrapportering der infor- 
mantane sjølve må oppgje kva for språkformer dei trur at dei vil bruke. 
Medan ein studie av faktisk språkbruk ikkje ville føresetje medvit om 
variasjon, vil svara i ein sjølvrapporteringsstudie gjere det. At informan- 
tane er medvitne det faktum at dei driv med språkveksling og korleis dei 
gjer det, vil likevel ikkje seie at dei har eit medvit om kvifor dei gjer det. 
I boka Acts of Identity argumenterer Le Page og Tabouret-Keller (1985) 
for at mange av dei språklege vala våre føregår på eit umedvite plan, og 
det er ikkje utan vidare gjeve at informantane i vår studie har eit høgt 
refleksjonsnivå kring språkvekslinga dei driv med. For å få tilgang til eit 

slik refleksjonsniva matte vi ha komplettert med meir kvalitative studiar 
i form av djupneintervju. 

Vi merker oss elles at resultata ovanfor syner at det i sekkekategorien 
«digitale medium» vil vere ein ikkje uvesentleg variasjon i sprakbruken, 
og at det er tale om ulike typar tekstnormer som ein ma tilnærme seg på 
ulike matar. 


Presentasjonsskriving i formelle situasjonar 

At informantane har tydelege forventingar om kva sprakform som 
«passar» og «ikkje passar» i ulike samanhengar, ser vi og nar dei skal 
oppgje foretrekte språklege uttrykksformer for meir formelle kommu- 
nikasjonssituasjonar. Medan skriving i timane er typisk døme på «tanke- 
skriving», skal vi no sjå på to skrivesituasjonar som vil vere døme på 
«presentasjonsskriving» (jf. Dysthe et al., 2010). Den eine handlar om å 
sende e-post til ordføraren i heimkommunen. 


Respondenter 
nynorsk NT 558 
Bokmal [Å 4% 24 
Dialekt/dialektnært l5% 34 
Engelsk | 1% 6 
Uaktuelt MN 77 
0% 25% 50% 75% 100% 


Diagram 3a: E-post til ordføraren i kommunen din. 


Vi ser at den store majoriteten av elevane (84 %) har kryssa av for at dei 
vil bruke nynorsk om dei skulle skrive e-post til ordføraren i heimkom- 
munen, medan berre ein svært liten del rapporterer at dei ville ha brukt 
dialektnær skrift (5 %) eller bokmål (4 %). Dette er eit overveldande, men 
ikkje uventa, resultat, sidan nynorsk er administrasjonssprak og fullsten- 
dig dominerande i alle dei tre aktuelle kommunane Stord, Sogndal og 
Volda. Her slår det oss at nynorsken i visse lokalsamfunn språksosiolo- 
gisk sett kan fungere som bokmålet gjer på eit nasjonalt plan. Den andre 
situasjonen handla om å sende e-post der ein søkjer sommarjobb i Oslo. 

Respondenter | 

Nynorsk Re 381 

Sokma TAT) 276 

Dialekt/dialektnaert [E 4% 26 

Engelsk J 1% 4 

Uaktuelt (7) 48 
0% 25% 50% 75% 100% | 


Diagram 3b: E-post der du sakjer sommarjobb i Oslo. 


Pa dette sporsmalet ser at vi at seks av ti ville ha valt nynorsk (57 %) og 
fire av ti (41 %) ville ha valt bokmal, medan berre eit lite mindretal ville ha 
valt dialekt/dialektnært språk (4 %). Det kan diskuterast om 41 % bokmål 
er eit høgt eller lågt tal, men utgangspunktet for å stille dette spørsmålet 
var å setje respondentane i ein skvis, og det ser vi og har skjedd: Det er 
velkjent mellom ungdom i nynorskområde at i Oslo dominerer bokmålet. 
Såleis er det grunn til å tru at dei som gjev opp bokmål her, vil tilpasse seg 
majoritetsspråksituasjonen - at det t.d. vil vere strategisk viktig å ikkje 
skilje seg ut i høve til andre søkjarar ved å bruke nynorsk. Her er vi inne 
på doxa hos Bourdieu (1991), og ein slik strategi er også overførbar til 
det som Woolard (2016) karakteriserer som «an ideology of anonymity». 
At godt over halvparten av nynorskungdomen hadde valt nynorsk også i 
denne kommunikasjonssituasjonen, er eit noko overraskande funn. Det 
kan ha fleire årsaker som vi ikkje har direkte data på, men som vi kan 
formulere rimelege hypotesar om: Det kan vere at for (nokre av) desse 
respondentane er det mest naturleg å bruke nynorsk i alle formelle skri- 
vesituasjonar, og/eller at lojaliteten til nynorsk trumfar eventuelle tankar 
om å tilpasse seg bokmålet, noko som stemmer godt overeins med det 
som Woolard (2016) karakteriserer som «an ideology of authenticity». 
Det kan ogsa vere at (nokre av) desse respondentane moglegvis har tenkt 
at det vil vere foremalstenleg 4 nytte motsett strategi: «Ved a skrive sok- 
nad om sommarjobb i Oslo pa godt og korrekt nynorsk vil eg kanskje 
skilje meg ut mellom andre søkjarar og stå fram som ein særleg påliteleg 
og seriøs søkjar.» Ei kryssfiltrering med spørsmålet om klassesteg syner 
at ein større del av 10.-klassingane enn 8.- og 9.-klassingane ville ha valt 

nynorsk i denne kommunikasjonssituasjonen, noko som kan indikere 
storre sprakleg medvit med auka alder. Vidare syner andre kryssfiltrerin- 
gar at dei som rapporterer at dei gjer relativt mykje lekser og dei som vil ga 
studieførebuande, musikk eller idrett, i større grad ville ha valt nynorsk 
enn dei som rapporterer at dei gjer lite lekser og dei som vil gå yrkesfag, 
men skilnadene mellom desse gruppene er ikkje signifikante, noko som 
gjer det vanskeleg å trekkje sikre konklusjonar på spørsmålet om kva for 
motiv som ligg bak nynorskvalet i denne kommunikasjonssituasjonen. 

Derimot er det rimeleg å hevde at det faktum at heile 84 % av elev- 
ane ville ha valt nynorsk i brev til ordføraren i heimkommunen, medan 
«berre» 57 % ville ha valt denne målforma om dei skulle søkje sommarjobb 
i Oslo, peikar i retning av at mange ungdomar i nynorskens kjerneområde 
tek meir eller mindre medvitne val om kva for språklege uttrykksformer 
dei vil eller bør bruke i ulike samanhengar. Dette blir endå tydelegare 
om ein ser på prosentane som ville ha valt dialektnær skriving i dei ulike 
situasjonane vi har vore innom: Medan vi har sett at heile 83 % av elevane 
rapporterer at dei ville ha brukt dialektnær skriving i melding til venner, 
ser vi at berre 4-5 % ville ha valt ei slik skriftspråkleg uttrykksform i 
dei to langt meir formelle presentasjonsskrivingssituasjonane vi har pre- 
sentert for dei. Samla sett kan ein hevde at desse resultata klart styrker 
tilpassingsteorien til Giles og Smith (1979). 


Metaperspektiv på det å vere nynorskbrukar 

Ein del av spørsmåla i granskinga oppfordrar elevane direkte til å oppgje 
haldningar til det å vere nynorskbrukar. Mellom anna stilte vi spørsmål om 
kor einige elevane var i påstanden om at «Det er sjølvsagt for meg å bruke 
nynorsk», og om dei hadde kjent seg stolte over å vere nynorskbrukarar. 
Det ligg fleire moglege feilkjelder i slike direkte haldningsspørsmål. For det 
eine har denne typen granskingar blitt kritiserte fordi dei føreset at hald- 
ningar er noko stabilt og målbart som ein har, og ikkje noko dynamisk og 
foranderleg som ein (stadig) forhandlar med omgjevnadene om (jf. Soukup, 
2013). For det andre er det ei mogleg feilkjelde at informantane veit kva som 
er føremålet med granskinga, dvs. at dei er medvitne at dei skal svare på 
noko som har med verdivurdering av nynorsken å gjere. Sosiolingvistiske 

studiar har vist at dei same informantane kan uttrykkje ulike haldningar alt 
etter om dei veit eller ikkje veit kva dei er med pa (jf. Giles, 1988). Det som 
den direkte metoden ofte kan gjere, er å reprodusere svar som vi finn i den 
offentlege diskursen som omgir respondentane. Samstundes kan nettopp 
det vere interessant for elevane i kjerneområdet for nynorsken, for det kan gi 
indikasjonar på ein del generelle haldningar der. Svara på dei direkte hald- 
ningsspørsmåla er synte i diagram 4a) og b) nedanfor. 


Respondenter 
Heit ini. AE 306 
Delvis einig [TITT 219 
Verken einig eller ueinig | 16% 108 
Delvis ueinig |I) 3% 21 
Heilt ueinig ] 2% 14 
0% 25% 50% 75% 100% 


Diagram 4a: Det er sjølvsagt for meg å bruke nynorsk. 


Respondenter 
| 

svært ofte MGE 88 
Ganske ofte | 13% 88 
Av og til 2 170 
Ganske sjeldan | 10%) 65 
svært sjeldan | TTS) 71 
Aldi (NES) 185 

0% 25% 50% 75% 100% 


Diagram 4b: Har du kjent deg stolt over a vere nynorskbrukar? 


Vi ser at sa mykje som atte av ti av respondentane (79 %) svarar at dei er 
heilt eller delvis einig i at det er sjolvsagt for dei a bruke nynorsk. Det kan 
vi sja som ein indikator pa den posisjonen nynorsken har i kjerneomradet. 
Svaret tyder på at omgjevnadene gjev ganske trygge vilkår for det å vere 
nynorskbrukar. At det er «sjølvsagt» med nynorsk, er ikkje til hinder for å 

drive sprakveksling samstundes, slik elevane gjev opp at dei gjer. Poenget 
er at elevane ikkje oppfattar det som problematisk 4 bruke nynorsk. 

Sporsmalet knytt til det verdiladde ordet «stolt» er meir utfordrande 
for elevane, fordi det handlar om affektive haldningar til nynorsken. Vi 
ser at om lag halvparten av respondentane i kjerneomradet svarar at dei 
har kjent seg stolte av å vere nynorskbrukar anten «svært ofte» (13 %), 
«ofte» (13 %) eller i det minste «av og til» (25 %). Det er rimeleg å tenkje 
seg at dei som er stolte av å vere nynorskbrukar, identifiserer seg med 
nynorsken. Dermed er identitetsomgrepet relevant å trekkje inn, nemleg 
på den måten at desse elevane ser på nynorsken som ein identitetsmar- 
kør. Det er nærliggande å vise til Le Page og Tabouret-Keller (1985), som 
altså argumenterer for at språket både gjev uttrykk for personleg identitet 
og søken etter sosiale roller. Her er det i så tilfelle tale om ei identitets- 
form som handlar om å oppleve samanheng i ein fellesskap, nemleg som 
nynorskbrukar - jf. det som Woolard (2016, s. 7) omtalar som «an ideo- 
logy of authenticity». 

Samstundes svarar den andre halvparten av informantane at dei «sjel- 
dan» eller «aldri» har kjent seg stolte over å vere nynorskbrukar. Svara 
kan indikere at eit ord som «stolt» kan framstå som for sterkt eller svuls- 
tig for desse elevane. Ulike informantar kan såleis leggje ulikt innhald i 
nemninga. Det kan og indikere at mange ikkje kjenner eit sterkt kjensle- 
messig tilhøve til det å bruke nynorsken. Sjølv om det er «sjølvsagt» for 
dei fleste av ungdomane i det nynorske kjerneområdet å bruke nynorsk, 
er det ikkje utan vidare ei rolle ein identifiserer seg sterkt med. Ein kan 
med andre ord vere meir eller mindre likegyldig til rolla som nynorsk- 
brukar. Likevel vil ikkje ei fornekting av det å vere «stolt av nynorsken» 
vere til hinder for at folk likevel kan kjenne ei sterk kjensle overfor nynor- 
sken, det kan vere berre det konkrete ordet som ein reagerer på. Ein kan 
såleis ikkje utan vidare seie at dei som ikkje er stolte over nynorsken, 
ikkje identifiserer seg affektivt til nynorsken, men det er tydeleg at dei 
som seier at dei er «stolte», gjer det. 

Mellom ungdomsskuleelevane med nynorsk som hovudmål i Fjell 
kommune gav spørsmålet om «stolt» litt tydelegare indikasjonar. Der var 
det 57 % som svara «ja», 8 % som svara «nei», medan 34 % svara «ver- 
ken eller». Sjølv om det og i Fjell var mange som ikkje hadde noko klart 

synspunkt på spørsmålet, kan det å vere i ein språkleg pressituasjon gjere 
at elevane blir tvinga til å reflektere tydelegare over nynorsken. Ei anna 
sak er at språkskiftet frå nynorsk til bokmål er meir omfattande i Fjell, og 
at dei som står att som nynorskbrukarar, er dei som har ei meir affektiv 
tilknyting til skriftspråket, medan ein i kjerneområdet i større grad kan 
vere ein «likegyldig» nynorskbrukar (jf. Brunstad, 2020). 


Konklusjon 


Studien får fram at nynorsken generelt har ein sterk posisjon mellom elev- 
ane i det nynorske kjerneområdet. Elevane oppgjev at dei bruker nynorsk i 
mange samanhengar og ser det som «sjølvsagt» å bruke nynorsk. Såleis ser 
nynorsken generelt ut til å ha ein trygg status i det nynorske kjerneområdet. 

Samstundes kjem det fram at elevane i det nynorske kjerneområdet 
ikkje er monolingvale, men driv med språkveksling. Dei går inn i den 
fleirskriftkulturen som, slik vi ser det, pregar tilværet til dei fleste unge 
nynorskbrukarar. 

Elevane har tydelege normforventingar om kva for språklege uttrykks- 
former dei vil bruke i ulike tekstlege samanhengar (jf. Giles & Smith, 
1979). Dialektnær skriving er utan tvil hovudnorma når det gjeld skriving 
til venner via sosiale medium. Nynorsken dominerer i formelle skrivesi- 
tuasjonar, t.d. i presentasjonsskriving i skulen og i e-post til ordføraren i 
heimkommunen. Veksling mellom nynorsk, bokmål og dialektnær skri- 
ving førekjem i såkalla tankeskriving i skulen, medan bokmål kan bli 
brukt i søknader om sommarjobb i Oslo. 

Det er i desse ulike samanhengane ikkje berre mediet, men og motta- 
karane som styrer forventingar om språkval. Medan den store majorite- 
ten av våre informantar seier dei vil bruke dialektnær skriving i melding 
til venner, vil eit fleirtal av informantane bruke nynorsk i melding til 
besteforeldre. Denne ulikskapen kan seie noko om vilkåra for å bruke 
standard og ikkje-standard: Dei ein har større avstand til, blir knytt til 
standardspråket (i dette tilfellet besteforeldra). Denne ulikskapen illus- 
trerer samstundes at studiar av språkbruk i sosiale medium ikkje må sjå- 
ast på som sekkekategori. Ein må gjere relevante differensieringar etter 


mottakar og situasjon. 

Dersom vi hadde gjort empiriske studiar av faktisk språkbruk mellom 
ungdom, kunne vi få meir kunnskap om korleis språkvekslinga arta seg, 
dvs. kva slags former som vart brukt i «dialektnær» språkbruk, kva som 
låg i «blanding», om der var tekstintern og setningsintern kodeveksling 
etc., og vi kunne få eit grunnlag for å seie noko om korleis språkveksling 
vart brukt til dømes for å posisjonere språkbrukarane i ein spesiell kon- 
tekst. Å få eit slikt tekstutval ville samstundes vere svært vanskeleg å få til 
i praksis, og ville dessutan by på mange forskingsetiske problem knytt til 
personvern. I så måte er dei eigenrapportane som vi har lagt opp til, noko 
av det nærmaste vi i dag kjem for å få oversikt over overordna tendensar. 
Sjølv om studien primært får fram forventingar om språkval og språk- 
bruk, er slike forventingar relevante for å formulere rimelege hypotesar 
om faktisk språkveksling. I tillegg vil eigenvurderingane som kjem fram, 
vere nyttige som kjelder for metaspråkleg medvit (jf. Malakoff, 1992). 

Kvifor finn vi så desse forventingane om ulike språkval hos ungdo- 
mane? Den påviste sterke koplinga mellom språkval på den eine sida, 
og sjanger, medium, mottakar og situasjon på den andre, indikerer at 
den skriftspråklege vekslinga heng saman med retoriske og pragmatiske 
tekstnormer. Det ser ut til å ha blitt etablert konvensjonar om kva slags 
språkform ungdomane skal bruke når, kvar og for kven (jf. Bell, 1984). 
Desse tekstnormene ser ut til å vere internaliserte som delar av tekstkul- 
turen, og det skjer tydelegvis ein konvergens i retning dei uformelle, men 
etablerte normene. Samla sett viser språkvekslinga at ungdomane har ein 
omfattande tekstkompetanse og eit stort språkleg repertoar, og det utgjer 
samla sett ein språkleg rikdom. At dei så tydeleg kan identifisere språk- 
vala sine, indikerer òg at dei har eit medvit om variasjon og variasjons- 
moglegheiter. Vi har ikkje kunnskap om medvitsnivået, dvs. kor mykje 
ungdomane reflekterer over språkval og språkvariasjon, men gjennom 
det medvitet som finst, vil der vere eit grunnlag for å fremje både meir 
metakunnskap og meir språkleg refleksjon hos nettopp nynorskungdo- 
mane i kjerneområdet. 

Vi har teikn på at identitetsmessige tilhøve kan spele inn når det gjeld 
val av skriftspråkleg uttrykksform i ein gjeven samanheng (jf. Le Page & 
Tabouret-Keller, 1985). Desse tilhøva kan eventuelt moderere språkveks- 
linga, utan at vi har kjeldegrunnlag for å hevde det. Eit anna moment som 

eventuelt kan fungere modererande for sprakveksling, er den generelt 
sterke posisjonen til nynorsk som lokalt majoritetssprak. Denne posisjo- 
nen ser i alle fall ut til å spele ei rolle i høve til dei tilfella der sprakbru- 
karar opplever språkleg sjølvtillit som nynorskbrukarar. Bokmålet spelar 
nok ei rolle som nasjonalt majoritetsspråk òg i kjerneområdet, men den 
lokale styrken til nynorsken held bokmålsposisjonen på fråstand i mange 
samanhengar. Det er altså til saman fleire faktorar som har noko å seie 
for språksituasjonen og språkvekslinga i det nynorske kjerneområdet. 


Summary 


This article is about language alternation in writing among adolescents 
with Nynorsk as their main language. The article examines how these 
language users alternate between Nynorsk, Bokmål and dialectal writing 
and how this alternation is connected to different genres, media, purpo- 
ses, and receivers. In addition, the article discusses the cultural and social 
meaning attached to language alternation in general and to Nynorsk. 
Data are based on a survey questionnaire with response from pupils in 
lower secondary school (between the age of 13 and 16). All of these pupils 
are living in one of the municipalities of Stord, Sogndal and Volda, which 
again are part of the so-called core area of Nynorsk. The results of the 
study show that pupils are conscious about which language variety they 
are to use in different norm areas. It is clear that the pupils have textual 
norms and dialectal writing and that writing in Nynorsk and Bokmål are 
connected to different domains. There is a striking tendency that ado- 
lescents with Nynorsk as their first language switch between Nynorsk, 
Bokmål and dialectal writing depending on genres, media, purposes, and 
receivers. 

Lokal majoritet, nasjonal minoritet: 
Ein studie av skriftsprakskifte 
i robuste nynorskkommunar 


Av Kirsti Lunde 


Samandrag: Skriftspråkskifte frå nynorsk til bokmål er veldokumentert, særleg i 
område der bokmål er det dominerande språket, og skiftet skjer i ungdomsskule 
eller vidaregåande skule. Denne artikkelen undersøker derimot skriftspråkskifte 
både til nynorsk og bokmål i område der nynorsk er det dominerande språket. 
Skriftspråkskiftet her er kjenneteikna av at flest skiftar til nynorsk, og at skiftet i stor 
grad skjer i løpet av barneskulen. Viktige årsaker til dette er i hovudsak offentleg 
språkpolitikk, kulturell sedvane og språkopplæringa skulen gjev. Men undersøkinga 
syner òg at det er elevar som skifter til bokmål, og for dei er det i hovudsak ferdig- 
heiter i nynorsk som er årsaka til skiftet. Jamvel om nynorskelevane i materialet er 
trygge språkbrukarar og opptekne av nynorsken si forankring lokalt, er dei delte i 
framtidstrua si på nynorsk. Difor er eit hovudfunn at skriftspråkskiftet i område 
der nynorsk dominerer, er prega av statusen nynorsk har som lokal majoritet, men 
nasjonal minoritet. 


Nøkkelord: Språkskifte, skriftspråk, mindre brukte språk, nynorsk 


Keywords: Language shift, written languages, lesser used languages, Nynorsk 


Introduksjon 


I Noreg er bokmål det mest brukte skriftspråket på nasjonalt plan, men 
i kommunar i Møre og Romsdal, Vestland, Rogaland, Agder, Telemark 
og Vestfold og Innlandet er nynorsk og mykje brukt. Likevel varierer 
det kva status nynorsk har her: Nokre av kommunane vert gjerne kalla 
kjerneområdet for nynorsk fordi det er område der nynorsk tradisjonelt 


Sitering av denne artikkelen: Lunde, K. (2020). Lokal majoritet, nasjonal minoritet: Ein studie av skrift- 
språkskifte i robuste nynorskkommunar. I G. K. Juuhl, S. J. Helset & E. Brunstad (red.), Vilkår for nynorsk 
mellom barn og unge (s. 119-144). Oslo: Cappelen Damm Akademisk. https://doi.org/10.23865/noasp.106 
Lisens: CC-BY 4.0. 

og framleis i dag er det samfunnsberande spraket. Andre kommunar vert 
kalla randsoner fordi dei er omrade der nynorsk tradisjonelt har vore eit 
samfunnsberande sprak, men ikkje lenger dominerer i samfunnet, eller 
fordi dei grensar til kommunar der bokmal dominerer (sja Wold, 2019, 
for eit oversyn over bruken av omgrepa kjerneomrade og randsone i lit- 
teratur om skriftspråkskifte mellom nynorsk og bokmål). I kommunane 
som vert undersøkte nærare i denne artikkelen, er nynorsk det domi- 
nerande spraket.' Sjølv her møter sprakbrukarane i stor grad bokmål i 
kvardagen på grunn av statusen bokmål har som majoritetsskriftspråk. 
Også språkbrukarar i meir robuste nynorskområde står fylgjeleg i ein 
kontaktsituasjon mellom nynorsk og bokmål, og i slike språkkontaktsi- 
tuasjonar er ein mykje kjend konsekvens at språkbrukarane byter språk, 
særleg frå minoritetsspråket til majoritetsspråket (sjå t.d. Fishman, 1964; 
Mæhlum, 2007; Potowski, 2013). Språkskifte frå nynorsk til bokmål er eit 
veldokumentert fenomen i randsonene, men har i liten grad vore under- 
søkt i kjerneområda for nynorsk (sjå Sønnesyn, 2018, for eit forskings- 
oversyn). Etter det eg kjenner til, er språkskifte frå bokmål til nynorsk 
heller ikkje undersøkt, noko som vil vere interessant å sjå nærare på fordi 
bokmål i kjerneområda for nynorsk har status som minoritetsspråket 
lokalt, medan nynorsk er det lokale majoritetsspråket. Difor ynskjer eg 
med denne artikkelen å undersøke språkskiftet i område der eit min- 
dre brukt språk nasjonalt er det mest brukte språket lokalt ved å svare 
på spørsmålet: Kva karakteriserer skriftspråkskiftet både til nynorsk og 
bokmål i område der nynorsk er det dominerande språket? 


Forskingsbakgrunn 


Språkskifte som forskingsfelt vart fyrst definert av Joshua A. Fishman 
som eit felt der forskingsobjektet er «[...] the relationship between change 
or stability in habitual language use, on the one hand, and ongoing 


1  Tilgrunn for denne undersøkinga ligg ei digital spørjegransking gjennomført av ungdomsskule- 
elevar i Volda, Sogndal og på Stord. Spørjegranskinga er ein del av prosjektet «Vilkår for nynorsk 
blant ungdom», som er støtta av UH-nett Vest og leidd av professor Endre Brunstad ved Univer- 
sitetet i Bergen. 

psychological, social or cultural processes, on the other hand, when pop- 
ulations differing in language are in contact with each other» (Fishman, 
1964, S. 32). Sprakskifte er altså eit kontaktfenomen som oppstår som fyl- 
gje av at ulike folkegrupper med ulike sprak er i kontakt med kvaran- 
dre. I slike kontaktsituasjonar er forholdet mellom gruppene ofte prega 
av ein majoritet-minoritet-relasjon: Den eine gruppa er i fleirtal, og/eller 
det er ein asymmetrisk maktrelasjon mellom gruppene slik at majori- 
teten dominerer minoriteten (Mæhlum, 2007, s. 24). Denne situasjonen 
omfattar og dei spraklege foresetnadane til gruppene slik at minoriteten 
ofte har meir avgrensa moglegheiter til å bruke språket sitt i samfunnet. 
I mange tilfelle resulterer difor desse situasjonane i språkskifte: Den eine 
gruppa, oftast minoriteten, tek til å bruke majoritetsspråket, anten ved å 
kodeveksle eller ved å skifte språk fullstendig. Denne prosessen går over 
tid, og det er vanlegvis slik at minoritetsspråket gradvis vert erstatta av 
majoritetsspraket. Haugen (1953, s. 370-371) gjev ei framstilling av dette 
der han syner korleis språkskifte ofte er generasjonsvise, der han skildrar 
stega for ei gjeven språkgruppe på vegen frå einspråklegheit i minori- 
tetsspråket via ulike variantar av fleirspråklegheit til einspråklegheit i 
majoritetsspraket. 

Men kontaktsituasjonar treng ikkje fore til sprakskifte: Sprakbrukarar 
kan òg bevare språket sjølv om dei står i ein kontaktsituasjon. Å finne 
ut kva mekanismar som medverkar til språkskifte, og kva faktorar som 
medverkar til språkbevaring i ulike kontaktsituasjonar, har difor vore 
ei sentral oppgåve for forsking på språkskifte. Ifylgje Sønnesyn (2018) 
og Potowski (2013) kan faktorar som medverkar til språkbevaring eller 
språkskifte, kategoriserast som samfunnsfaktorar, nærmiljøfaktorar og 
individorienterte faktorar. Samfunnsfaktorar omfattar kva haldningar 
storsamfunnet har til språka som individet vel mellom, kva den kultu- 
relle sedvanen er i samfunnet, kva status dei ulike språka har, og korleis 
den offentlege språkpolitikken er (Potowski, 2013, s. 332). Nærmiljøfak- 
torar omfattar sosiale nettverk og kva lojalitet individet har til dei ulike 
nettverka. Skulen er òg ein viktig nærmiljøfaktor, for der brukar ung- 
dom store delar av vaken tid og møter skriftspråk og skriftkultur, og 
gjennom det haldningar til språk (Potowski, 2013, s. 327). I tillegg kjem 
demografiske forhold innunder kategorien nærmiljøfaktorar (Sønnesyn, 

2018, s. 305). Dei individorienterte faktorane handlar om kva haldningar 
individet sjolv har til spraka i spraksamfunnet, kva ferdigheiter individet 
har i dei ulike spraka, og om samanhengen mellom identitet og sprak 
(Potowski, 2013, s. 322-323). Sonnesyn poengterer at sprakskiftegran- 
skingar tradisjonelt har hatt talespraket som sitt forskingsobjekt, men at 
sidan skriftsprakskifte og handlar om val av ein språkleg varietet over ein 
annan, kan dei teoretiske aspekta la seg overfore til skifte mellom skrift- 
språk (2018, s. 305). Dette er i trad med Harstad, Lohndal og Mæhlum 
(2017, s. 122), som peikar pa at jamvel om studieane av sprakleg variasjon 
pa bakgrunn av sosiale forhold tradisjonelt har fokusert pa talesprak, har 
det dei seinare ara vorte vanlegare a inkludere skriftsprak pa ulike are- 
naer òg. Vidare vil eg difor bruke dei perspektiva som er presenterte over, 
når eg ser nærare på skriftspråkskifte til nynorsk og bokmål i robuste 
nynorskområde. 

Tendensen Hårstad, Lohndal og Mæhlum (2017) peikar på, ser ein og 
att i forsking på kontaktsituasjonar mellom ulike språk og på språkskif- 
tet i slike situasjonar i norsk kontekst. Det har vore forska på språkskifte 
blant nye minoritetar (t.d. Haugen, 1953), på språkskifte frå samiske språk 
til norsk (t.d. Todal, 1998) og på språkskifte frå kvensk til norsk (t.d. Lane, 
2010). Fyrst dei seinare åra har kontaktsituasjonen mellom dei to nor- 
ske skriftspråka fått auka fokus. Fleire har forska på korleis det er å lære 
og bruke to skriftspråk, om skriftspråksituasjonen kan sjåast på som ei 
form for fleirspråklegheit, og om han gjev fordelar som liknar på dei ein 
kjenner frå forsking på anna fleirspråklegheit, seinast samla i Bjørhusdal, 
Bugge, Fretland og Gujord (2018). I denne samanhengen vil eg herifrå 
trekkje fram artiklane til Vangsnes (2018) og Bull (2018), som båe frå ulike 
perspektiv peikar på at nynorsk sin posisjon som mindre brukt og min- 
dre synleg i samfunnet gjer det vanskeleg for elevar med bokmål som 
hovudmål å lære nynorsk som sidemål, medan elevar med nynorsk som 
hovudmål ser ut til å meistre både nynorsk og bokmål. Det har og kome 
fleire undersøkingar på skriftspråkskifte mellom nynorsk og bokmål. Eg 
skal no presentere kva studiar som er gjort på dette med mål om å syne 
kva forskingsobjekt og innfallsvinkel dei har hatt. Difor vil eg berre gå 
kort inn på relevante funn frå studiane her, og heller kome attende til dei 
når eg presenterer og drøftar mine eigne resultat. 

Skriftspråkskifte frå nynorsk til bokmål har særleg vore undersøkt på 
mastergradsnivå: Krogsæter (2017), Idsøe (2016), Øvrelid (2014) og Kleg- 
getveit (2013) undersøker alle skriftspråkskifte frå nynorsk til bokmål, 
anten berre i randsoner for nynorsk eller som ei samanlikning mellom 
kjerneområde og randsoner. Hårstad (2018) og Stemshaug (2015) under- 
søker 10.-klassingar i randsoner sine tankar om språkval og haldnin- 
gar til nynorsk og bokmål. Haugsgjerd (2018) undersøker haldningar 
til nynorsk som hovudmål hjå ungdomsskuleelevar i ei randsone. I til- 
legg har Proba samfunnsanalyse publisert ein rapport om nynorsk som 
hovudmål retta mot skriftspråkskifte i randsoner (2014), Garthus, Øzerk 
og Todal (2010) ein rapport om skriftspråkskifte frå nynorsk til bokmål 
i Valdres og Sogn og Fjordane på oppdrag frå Noregs Mållag, og Øzerk 
og Todal (2013) ein artikkel basert på det same materialet som Garthus, 
Øzerk og Todal (2010) om skriftspråkskifte hjå ungdom i Valdres. Dess- 
utan har Wold (2019) gjort ein kvalitativ metaanalyse av fleire av desse 
masteroppgåvene og rapportane. Ho finn at mangel på kompetanse er 
den forklaringa som oftast blir gjeve for språkskiftet: Heile 153 av 260 
enkeltargument, rett under 60 prosent, handlar om dette. Andre bety- 
delege argument er dei som er knytte til omgjevnad (16,15 prosent) og 
identitet og tilhøyrsle (15 prosent) (Wold, 2019, s. 82). 

Felles for fleire av desse undersøkingane er at dei freistar å undersøke 
kvifor elevar med nynorsk som hovudmål skiftar til bokmål som hovud- 
mål i løpet av grunnskule eller vidaregåande opplæring, og at dei freistar å 
1) kartleggje skriftspråkskiftet i bestemte område, ofte gjennom å saman- 
likne stoda i område der nynorsk står sterkare, med område der nynorsk 
står svakare, og 2) finne ut kva faktorar som gjer at elevane vel å skifte til 
bokmål eller halde på nynorsk. Det finst nokre unntak: Hårstad (2018), 
Proba samfunnsanalyse (2014), Stemshaug (2015) og Øzerk og Todal (2013) 
samanliknar ikkje skriftspråkskiftet i område der nynorsk står sterkare 
med område der bokmål står sterkare, men ser på skriftspråkskifte og 
språkhaldningar i randsoner for nynorsk. Med dette i minne kan ein 
likevel seie at undersøkingar på skriftspråkskifte i Noreg har fokusert på 
dei som har nynorsk som hovudmål, og på skilnaden mellom område der 
nynorsk står sterkt og område der nynorsk står svakare. Ein har under- 
søkt den same språkgruppa, men i ulike språkbrukssituasjonar. 

Fishman (1964) set opp fire moglege komparative studiar ein kan gjere 
pa sprakskifte ut fra kva sprakgruppe ein undersoker, kva «interaction 
context» sprakgruppene er i, og om desse kontekstane er svært like eller 
ganske ulike (s. 58-59). Jamvel om Fishman (1964) ikkje eksplisitt defi- 
nerer kva som ligg i «interaction context», syner doma han gjev pa slike 
kontekstar, at det involverer bade eit bestemt språkmiljø og sosiokultu- 
relle verdiar knytte til dei involverte språkgruppene, som til dømes majo- 
ritet og minoritet eller rural og urban. Som gjennomgangen over syner, 
har dei fleste undersøkingane på skriftspråkskifte i Noreg sett på språk- 
vala til elevar med nynorsk som opplæringsmål i område der nynorsk 
dominerer, og i område der bokmål dominerer. Språkgruppa som vert 
undersøkt i desse studiane, er elevar med nynorsk som hovudmål i inte- 
raksjonskontekstar som er ganske ulike, både fordi det er tale om ulike 
språkmiljø, både rurale og urbane, og fordi elevane med nynorsk som 
hovudmål i nokre av kontekstane høyrer til majoriteten lokalt og i andre 
til minoriteten. Ein kan difor seie at dei hamnar innanfor Fishman sin 
andre kategori av kva moglege komparative studiar ein kan gjere på 
språkskifte: «(ii) The same language group in two separate interaction 
contexts judged to be quite dissimilar (with respect to major socio-cultu- 
ral process(es) and contact type [...]» (1964, s. 58). Men i Noreg er nynorsk 
eit mindre brukt sprak pa nasjonalt plan, medan bokmal er det domine- 
rande spraket. Difor vil sprakbrukarane i kommunar der nynorsk er det 
dominerande spraket, likevel mote bokmal i stor grad. Det gjer det inter- 
essant og relevant a undersoke sprakskifte, bade til bokmal og nynorsk, 
i desse språkmiljøa nærare, for å få meir kunnskap om kva dynamik- 
kar som verkar til språkskifte og språkbevaring i område der statusen til 
språka som majoritet eller minoritet er mindre statisk. 

Interaksjonskontekstane til både elevar med nynorsk som hovudmål 
og bokmål som hovudmål i stabile nynorskområde har ein del til fel- 
les: Skulane dei går på, har nynorsk som opplæringsmål, og kommunane 
har lang tradisjon for å nytte nynorsk. Men ein viktig sosiokulturell 
verdi er ulik, nemleg statusen til kvart av språka: Nynorsk er majoritets- 
språket lokalt, men minoritetsspråket nasjonalt. Bokmål er minoritets- 
språket lokalt, men majoritetsspråket nasjonalt. Denne ulike statusen 
nynorsk og bokmål har lokalt og nasjonalt er eit sentralt kjenneteikn på 

interaksjonskontekstane elevane i desse områda er i. Jamvel om dei lever 
i ganske like språkkvardagar, er måten dei kan bruke skriftspråka sine i 
kvardagen på, ganske ulik. Å vere i verda som nynorskbrukar inneber 
andre utfordringar enn å vere i verda som bokmålsbrukar fordi kontakten 
gruppene har med dei ulike språka i språkmiljøet, er ulik: Sidan bokmål 
har høgare status nasjonalt, er det eit mykje meir synleg språk i kvardagen 
både for elevar med nynorsk som hovudmål og bokmål som hovudmål. 
Eg vurderer difor interaksjonssituasjonane deira til å vere ulike nok til at 
dei fell inn under Fishman sin fjerde kategori for moglege komparative 
studiar på språkskifte, nemleg den Fishman skildrar slik: «(iv) Different 
language groups in two separate interaction contexts judged to be quite 
dissimilar (with respect to major socio-cultural process(es) and contact 
type [...]» (Fishman, 1964, s. 59). Å sjå på skriftspråkskifte i slike område, 
der eit mindre brukt språk nasjonalt er det dominerande språket lokalt, 
kan gje meir kunnskap om korleis språkmiljøet i eit samfunn verkar som 
faktor i val av skriftspråk hjå enkeltindivid. Slik kan me forstå meir om 
kva vilkår det er for nynorsk mellom unge språkbrukarar i dag. 


Metode 


Datamaterialet som ligg til grunn for denne studien, er svar på ei digital 
spørjeundersøking gjennomført på ungdomsskular i Volda, Sogndal og 
på Stord som ein del av eit større prosjekt om språkbruk mellom unge. 
I alt kom det inn svar frå 731 respondentar. Sidan 25 av respondentane i 
ettertid leverte samtykkeskjema der dei meldte frå om at dei ikkje sam- 
tykte til deltaking, enda me til slutt opp med 706 teljande respondentar. 
Av desse hadde dei aller fleste svara på alle spørsmåla, medan nokre få 
hadde svara på ein del av spørsmåla. For å kunne undersøke språkskifte 
i denne gruppa nærare, isolerte eg ut dei av elevane som svara at dei har 
skifta hovudmål. Dette utgjorde 81 av dei 706 respondentane. I tillegg 
ynskte eg å undersøke kva skilnader det var mellom dei som hadde skifta 
hovudmål til bokmål, og dei som hadde skifta til nynorsk. Difor delte eg 
vidare inn datamaterialet etter kva hovudmål respondentane oppgav at 
dei hadde då me gjennomførte spørjeundersøkinga. Då sat eg att med 
to grupper som fordelte seg slik: 62 elevar som svara at dei hadde skifta 

hovudmål og hadde nynorsk som hovudmål, og 19 elevar som svara at dei 
hadde skifta hovudmål og hadde bokmål som hovudmål. Spørsmåla dei 
svara på, var både lukka og opne spørsmål. 

Her er det viktig å understreke at me i spørjeundersøkinga ikkje har 
spurt «Kva skifta du hovudmål til/frå?». Me spurde kva som var deira 
hovudmål på tidspunktet dei gjennomførte spørjeundersøkinga, og om 
dei hadde skifta hovudmål i løpet av skuleløpet. Det er altså mogleg at 
nokre av elevane har skifta hovudmål fleire gongar, til dømes ved at dei 
har skrive bokmål opphaveleg, skifta til nynorsk og så skifta attende 
til bokmål seinare i skuleløpet. Ein liten del av datamaterialet stadfes- 
tar dette, og dette går eg nærare inn på under Resultat og drøfting. Eg 
nemner det likevel her for å understreke at datamaterialet ikkje gjev eit 
fullstendig bilete av «språkhistoria» til kvar einskild respondent. I til- 
legg fekk respondentane eit ope spørsmålet om kvifor dei hadde skifta 
hovudmål, og dette var eit valfritt spørsmål: Respondentane kunne svare 
dersom dei ville. Difor gjev ikkje datamaterialet tilgang til argumentasjo- 
nen for språkskiftet hjå alle respondentane. Opne spørsmål krev mykje 
av informantane, både når det gjeld å forstå spørsmålet og å formulere eit 
svar, og det er difor ein risiko for at opne spørsmål gjer at informanten 
avbryt spørjegranskinga eller ikkje svarar på spørsmålet (Hårstad, 2008; 
Schleef, 2013). Ei mogleg feilkjelde her kan difor vere at dei som har eit 
meir medvite forhold til språkskiftet og ein meir gjennomtenkt argumen- 
tasjon for det, er dei som svarar på spørsmålet. 

Fleire av spørsmåla i spørjeundersøkinga er fleirvalsspørsmål. Ei feil- 
kjelde med slike spørsmål er at respondentane ikkje forstår spørsmåla og 
difor svarar feil (Schleef, 2013, s. 47). Nokre svar, særleg på spørsmålet om 
kvifor ein skifta hovudmål, syner at dette forekjem i vårt materiale òg. 
På spørsmål om kvifor ein har skifta hovudmål, svarar til dømes ein av 
respondentane med bokmål som hovudmål «GJORDE IKKJE DA»’, og 
ein av respondentane med nynorsk som hovudmål «Eg har ikkje 
skifta hovudmål». For å få opp spørsmålet om kvifor ein hadde skifta 
hovudmål, måtte respondentane krysse «ja» eller «i ei kort periode» på 


2 Dette og alle fylgjande sitat frå spørjeundersøkinga er sitert slik respondentane sjølv har skrive 
dei. 

fleirvalsspørsmålet om dei hadde skifta hovudmål. Dette syner at gruppa 
av elevar som har skifta hovudmål, nok er noko lågare enn kva datama- 
terialet gjev inntrykk av. 

Svara respondentane gjev om eigen og andre sin språkbruk, er sjølv- 
rapporterte. Det vil seie at me til dømes ikkje veit korleis respondentane 
faktisk skriv når seier at dei skriv nynorsk. Dette er, om ikkje ei feilkjelde, 
så eit viktig moment å vere klar over når ein les resultata av undersø- 
kinga. Dei gjev oss tilgang til korleis respondentane oppfattar og vurderer 
språksituasjonane dei er del av, men ikkje korleis desse situasjonane fak- 
tisk er. Ei mogleg feilkjelde kan difor vere at respondentane svarar det dei 
tenkjer er dei sosialt aksepterte svara, eller dei «riktige» svara forskaren 
er ute etter (Garrett, 2010, $. 44-45). Likevel peikar både Garrett (2010) 
og Krumpal (2013) på at dette oftare inntreffer når temaet for under- 
søkinga er sensitivt for informantane. Spørsmåla i spørjeundersøkinga 
vår handla om informantane sine språkval, både munnleg og skriftleg i 
ulike kontekstar, og om språkkvardagen deira. Jamvel om det eksisterer 
ulike meir eller mindre negative haldningar til både nynorsk og ulike 
dialektar, kan ikkje dette seiast å vere sensitive tema for informantane. 
Ei anna feilkjelde knytt til sjølvrapportering er at informantane kan ha 
manglande kunnskap om emnet dei vurderer. Nokre av svara i materi- 
alet vårt syner at det kan vere tilfelle hjå oss òg: På spørsmål om kva 
språk foreldra skriv, svarar fleirtalet av respondentane anten «nynorsk» 
eller «bokmål», men ein stor del av respondentane svarar «veit ikkje». Det 
kan tyde på at mange ikkje har så mykje kunnskap om emnet eller ikkje 
er så medvitne om det. Stjernholm og Ims (2014) gjer ei samanlikning 
av sjølvrapporterte svar frå Oslo-testen og faktisk språkbruk frå Norsk 
talespråkskorpus — Oslo-delen, og finn at dei sjølvrapporterte dataa i stor 
grad samsvarar med faktisk språkbruk. Dei forklarar dette med det høge 
talet på respondentar i Oslo-testen, noko eg ikkje kan seiast å ha i mitt 
utval. Likevel kan sjølvrapporterte data ha verdi, så lenge ein er vaken i 
handsaminga av materialet og medviten om kva slike data kan seie oss 
noko om, og kva dei ikkje kan seie oss noko om. 

Desse momenta har eg teke høgde for når eg har tolka svara i under- 
søkinga. Som gjennomgangen over syner, bestod spørjeundersøkinga av 
både lukka og opne spørsmål. Utvalsgruppene er relativt små (19 med 

bokmål som hovudmal og 62 med nynorsk som hovudmål), og å gjen- 
nomfore statistiske analysar av sa sma datasett opnar for fleire feilkjelder. 
Difor har eg valt å framstille dei lukka spørsmåla deskriptivt, og gje ei 
tolking av dei ut frå faktorane for språkskifte eller språkbevaring som 
Sønnesyn (2018) og Potowski (2013) nemner. Fleire tidlegare undersø- 
kingar på skriftspråkskifte mellom nynorsk og bokmål (til dømes Idsøe, 
2016; Kleggetveit, 2013; Krogsæter, 2017; Øvrelid, 2014) har hatt som mål 
å identifisere slike faktorar, medan eg legg etablerte faktorar til grunn 
og vurderer i kva grad dei er verksame for skriftspråkskifte i språksam- 
funn der nynorsk er det dominerande språket. Difor er framstillinga mi 
og med på å vurdere kva faktorar som er dei viktigaste påverkarane for 
språkskifte eller språkbevaring i område der eit mindre brukt språk er 
det dominerande. Svara på det opne spørsmålet om kvifor respondentane 
hadde skifta språk, har eg tolka ved ein kvalitativ innhaldanalyse med 
element av kvantitativ handsaming: Eg har klassifisert kva ulike årsaker 
respondentane nemner, og eg har rekna kor mange gongar kvar årsak 
vert nemnt. Det var valfritt å svare på det opne spørsmålet, og utvals- 
gruppene er difor noko mindre her: Det var 45 av elevane med nynorsk 
som hovudmål og 18 av elevane med bokmål som hovudmål som svara 
på det opne spørsmålet, og resultatet er framstilt i Figur 2 og Figur 3. 
Mange respondentar skriv svar som inneheld fleire ulike årsaker til kvi- 
for dei skifta hovudmål, slik som dette respondentsvaret: «Fordi eg syntes 
at nynorsk var veldig vanskelig å skrive, hele familien har skrevet bokmål 
og snakker bokmål så da ble eg vandt til det.» Her oppgjev respondenten 
to årsaker for skiftet: Nynorsk er vanskeleg, og påverknad frå andre. Eg 
har rekna kvar ulik årsak for seg, jamvel om dei inngår i same svaret. 
Difor er den totale førekomsten av årsaker i Figur 2 og Figur 3 større enn 
talet på kor mange respondentar som svara på spørsmålet. 


Resultat og drøfting 


I denne delen vil eg presentere resultata frå spørjeundersøkinga med 
utgangspunkt i kategoriane frå Sønnesyn (2018) og Potowski (2013): sam- 
funnsfaktorar, nærmiljøfaktorar og individuelle faktorar for språkskifte. 
Undervegs kjem eg til å drøfte hovudfunna som analysane peikar mot. 

Samfunnsfaktorar 

I vårt materiale utmerkar offisiell språkpolitikk og kulturell sedvane seg 
som dei mest aktuelle samfunnsfaktorane å sjå nærare på. Gjeve statusen til 
nynorsk på nasjonalt plan og funna frå tidlegare undersøkingar på skrift- 
språkskifte i Noreg, kunne ein venta seg at flest skiftar til bokmål også i 
område der nynorsk er det dominerande språket. Slik er det ikkje. Av dei 81 
respondentane som har skifta hovudmål, svarar 77 prosent (62 responden- 
tar) at dei har nynorsk som hovudmål og 23 prosent at dei har bokmål som 
hovudmål (19 respondentar), og skriftspråkskiftet har skjedd både i løpet 
av barneskulen, i overgangen til ungdomsskulen og i løpet av ungdoms- 
skulen. Fleire av dei tidlegare undersøkingane på språkskifte frå nynorsk 
til bokmål har i stor grad sett på elevar i vidaregåande skule på grunn av 
oppfatninga om at hovudmålsskifte i hovudsak skjer i løpet av ungdoms- 
skulen og i overgangen mellom ungdomsskule og vidaregåande skule (sjå 
t.d. Kultur- og kyrkjedepartementet, 2008; Wold, 2019). Vårt materiale 
syner ein noko annan tendens enn andre undersøkingar: Skiftet skjer i stor 
grad i løpet av barneskulen. Heile 58 prosent av dei som har skifta hovud- 
mål, svarar at det skjedde i løpet av barneskulen, som ofte er sett på som 
det «tryggaste skuleslaget» når det gjeld språkskifte (Figur 1). 


Respondenter 


I løpet av barneskulen 47 

Ved overgangen frå barneskule til = 
ungdomsskule 

I løpet av ungdomsskulen 12 


0% 25% 50% 75% 100% 


Figur 1: Eg har skifta hovudmål. 


Truleg er det den offentlege språkpolitikken som er årsaka til skifte i løpet 
av barneskulen: Ifylgje opplæringslova (1998 $ 2-5) er det kommunen som 
bestemmer kva skriftspråk som skal vere hovudmål på skulen på 1.-7. års- 
steg. Frå 8. årssteg er det opp til den einskilde eleven kva skriftspråk som 
skal vere hovudmålet. Stord, Sogndal og Volda kommunar har alle berre 
nynorske skulekrinsar på 1.-7. årssteg (Grunnskolens informasjonssys- 
tem (GSI)). Sidan så mange av respondentane svarar at skriftspråkskif- 
tet skjedde på barneskulen, har dei truleg skifta fordi dei har byrja i ein 
nynorsk skulekrins. Fleire av svara på det opne spørsmålet om kvifor dei 

bytte hovudmal, byggjer oppunder ei slik tolking: Bade hja elevane med 
nynorsk som hovudmal og bokmal som hovudmal er grunngjevingar om 
at dei har skifta som ein konsekvens av kva som er skulen sitt språk, svært 
frekvente. Hjå elevane med nynorsk som hovudmål er det elleve føre- 
komstar av slike argument, og hjå elevane med bokmål som hovudmål er 
det fem (Figur 2 og Figur 3). Det vil ikkje seie at alle svara nemner skulen 
og/eller offentleg språkpolitikk eksplisitt, men at ein kan lese svara som 
ein referanse til dette. Døme på slike svar er «fordi eg er trønder å hadde 
lært meg bokmål, men ble tvingt til å ha nynorsk» og «Hådde bokmål helt 
til 5kl. Flyttet og ble fortalt at nynorsk var mye betre og fikk egentlig ikke 
noe annet valg enn å bytte. [...]» 


Flytting 11 
Påverknad frå andre 4 
Familie 3 
Nærleik til talemål (Eg snakkar...) 3 
Tvang/andre bestemte/skulen var slik 11 
Det berre vart slik/naturleg/veit ikkje 6 
Eg ville halde på det 4 
*Nynorsk er vanskeleg/bokmål er enkelt 3 


Figur 2: Kvifor skifta du hovudmål? Nynorsk som hovudmål. 
*Av desse tre svara er to på bokmål, og det eine av desse to seier «Det er enklare med bokmål» 


Flytting 5 
Påverknad frå andre 1 
Familie 2 
Nærleik til talemål (Eg snakkar...) 2 
Tvang/andre bestemte/skulen var slik 5 
Det berre vart slik/naturleg/veit ikkje [0] 
Eg ville halde på det 1 
Nynorsk er vanskeleg/bokmål er enkelt 6 


Figur 3: Kvifor skifta du hovudmål? Bokmål som hovudmål. 

I tillegg spelar truleg kulturell sedvane ei rolle her: Opplæringslova 
slår fast at når det skal haldast rådgjevande røystingar om kva hovud- 
målet i ein skulekrins skal vere, er det ikkje berre kommunestyret eller 
dei med ungar i skulekrinsen som har røysterett. Alle som bur i skule- 
krinsen, kan røyste over kva skriftspråk som skal vere hovudmålet på 
skulen (oppleringslova $ 2-5). Hoel (2011, s. 442) kallar fyrste halvdel av 
1900-talet for ein «framgangs- og konsolideringsperiode» for nynorsk 
skriftkultur, av di nynorsk i denne perioden vart sterkare innanfor fol- 
keskule og lærarutdanning, det kyrkjelege feltet, i lokalstyre, delar av 
organisasjonslivet og i litteratur og presse, jamvel om nynorsk ikkje 
fekk innpass på teknologisk-økonomiske domene. Forklaringa på dette 
er at rørsler som jobbar for eit språk i mindretalsposisjon, ofte rettar 
innsatsen inn mot utdanningssystemet fordi det spelar ei så viktig rolle 
i språkopplæringa (Hoel, 2011, s. 443). Saleis kan ein seie at hovudmålet 
til ein skulekrins ikkje berre er eit uttrykk for kva skriftspråk foreldra 
i skulekrinsen ynskjer at ungane skal ha opplæring på, men i stor grad 
og eit uttrykk for kva skriftspråk samfunnet rundt skulen har ynskt 
og ynskjer at ungane skal ha opplæring på. Fleirtalet av respondentane 
med nynorsk som hovudmål meiner då også at forankringa nynorsk 
har i lokalsamfunnet, er viktig: Dei fleste er samde i at nynorsk er ein 
del av den lokale kulturen, og dei er samde i at det er viktig at kom- 
munen har nynorsk som offisielt språk. At nynorsk i røynda er det 
samfunnsberande skriftspråket, er altså noko elevane med nynorsk 
som hovudmål både er medvitne om og vektar høgt (Figur 4 og 
Figur 5). 


Respondenter 


Heilt einig 28 
Delvis einig | 12 


Verken einig eller ueinig [ 29%) | 18 
Delvis ueinig D 2% 1 
Heilt ueinig [1] 5% 3 

0% 25% 50% 75% 100% 


Figur 4: Kor einig eller ueinig er du i påstanden «Nynorsk er ein del av den lokale kulturen»? 

Respondenter 
Heilt einig I 1873 23 
Delvis einig | 19%) 12 
Verken einig eller ueinig | 84%) 21 
Delvis ueinig E] 3% 2 
Heilt ueinig BS 6% 4 
0% 25% 50% 75% 100% 


Figur 5: Kor einig eller ueinig er du i påstanden «Det er bra at kommunen min har nynorsk som 
offisielt språk»? 


Denne statusen nynorsken har lokalt, kan òg syne seg i reaksjonane som 
respondentane har fått på skriftspråkskiftet. 58 prosent av respondentane 
med nynorsk som hovudmål svarar at dei ikkje fekk nokon reaksjonar 
på skriftspråkskiftet. Det kan ein tolke som eit uttrykk for at eit skrift- 
språkskifte til nynorsk ikkje er kontroversielt i områda der nynorsk er 
det dominerande språket, nettopp fordi nynorsk er ein del av den kultu- 
relle sedvanen. Men på ei anna side svarar også 53 prosent av responden- 
tane med bokmål som hovudmål at dei ikkje fekk nokon reaksjonar på 
skriftspråkskiftet. Difor er det truleg betre å tolke svara som uttrykk for 
den sida av offentleg språkpolitikk som Bjørhusdal (2014) kallar «velmei- 
nande likesæle»: 


Det er ikkje ynskeleg at staten skal prioritere somme oppfatningar av identitet 
eller det gode liv over andre. Eit føredøme for teoretikarar her er den sekulære 
religionspolitikken i statar som Frankrike, som seier at det staten må gjere i 
fleirkultursituasjonar, er å ikkje ta eller lyfte opp nokon posisjon i det heile teke. 
(s. 69) 


Språkpolitikken i Noreg har fram til 1980 vore prega av ei slik nøytrali- 
tetstenking, der eit ideal har vore formell likebehandling av nynorsk og 
bokmål (Bjørhusdal, 2014). Skriftspråkval vert endå sett på som ei privat- 
sak. Elevane vel sjølve kva dei vil ha som hovudmal frå 8. årssteg av, og 
difor kan statusen til bokmål nasjonalt gjere at sjølv når elevane skiftar 
vekk frå språket som dominerer i lokalsamfunnet, vil dei aller fleste ikkje 
få reaksjonar på språkskiftet frå skulen. 

Nærmiljøfaktorar 


Det er nærmiljøfaktorane knytte til demografiske forhold og skule som 
utmerkar seg i materialet vårt. Som eg argumenterte for i analysen av 
samfunnsfaktorane, er truleg grunnen til at mange skiftar skriftspråk i 
løpet av barneskulen, at dei byrjar på ein skule med nynorsk som opplæ- 
ringsmål. Denne tolkinga vert forsterka når ein ser på funna som handlar 
om demografiske forhold, og då spesielt migrasjon. På det opne spørsmå- 
let om kvifor ein skifta hovudmål, førekjem årsaka flytting elleve gongar 
hjå dei med nynorsk som hovudmål, og hjå dei med bokmål som hovud- 
mål førekjem årsaka flytting fem gongar (Figur 2 og Figur 3). Saman 
med argumenta om at skiftet skjedde fordi skulen var slik, er dette dei 
mest frekvente årsakene i materialet. Det heng sjølvsagt nært saman med 
offentleg språkpolitikk, som me såg ovanfor: Når du byter skulekrins 
fram til 7. årssteg, vert hovudmålet ditt i regelen språket til skulekrinsen. 
Ein konsekvens av dette som vert synleg i vårt datamateriale, er at fleire 
av respondentane med bokmål som hovudmål har skifta skriftspråk fleire 
gongar: Fyrst har dei hatt bokmål, så har dei flytta og skifta til nynorsk, 
og så har dei seinare skifta attende til bokmål. Dette gjeld for fire av dei 
fem førekomstane av årsaka flytting i Figur 3, og kjem til dømes fram slik: 


Hådde bokmål helt til 5kl. Flyttet og ble fortalt at nynorsk var mye betre og fikk 
egentlig ikke noe annet valg enn å bytte. Begynte på ungdomsskolen, då ble alt 
bare kluss, nynorsk og bokmål gikk om en annen. Så fikk jeg bytte til bokmål, 
og det ble da mye enklere å lese, skrive og gjøre arbeidet jeg skulle uten å være 


redd for å ha masse skrivefeil. 


Årsaka flytting har difor ulike utfall: For elevane med nynorsk som 
hovudmål er flytting grunnen til skriftspråkskifte til nynorsk, men for 
dei med bokmål er det grunnen til eit mellombels språkskifte til nynorsk, 
før dei sidan skiftar attende til bokmål. 

Det er ikkje berre institusjonelle føringar frå offentleg språkpolitikk 
som gjer skulen til ein viktig faktor for språkskifte eller språkbevaring. 
Skulen som sosial arena og opplæringsarena gjer han og til ein vik- 
tig nærmiljøfaktor. Det siste heng sjølvsagt nært saman med offentleg 
språkpolitikk, som eg såg nærare på i kapittelet over, så her skal eg hel- 
ler sjå nærare på dei svara som seier noko om kva oppleving og utbyte 

respondentane har av sprakoppleringa. Dei mest interessante svara om 
skulen som sprakopplerar er svara pa det opne sporsmalet om kvifor ein 
skifta hovudmål, særleg hjå respondentane med bokmål som hovudmål. 
Det er seks førekomstar av at årsaka til skiftet er at respondentane tykkjer 
det er enklare med bokmål enn nynorsk (Figur 3)’. Dei fleste svarar kort 
med ein variant av at bokmål er lettare, men to av svara syner teikn på at 
respondentane opplevde at opplæringa ikkje gjorde dei i stand til å bruke 
nynorsk som hovudmål: 


Jeg snakker bokmål og fikk ikke riktig grunnlæring i nynorsk eller bokmål på 
barneskolen. Forstår faktisk hva som står i bøker etter at jeg skifta. Jeg gjør 
det bedre og har det lettere i fag og forstår bedre i lærebøkene da jeg fikk lov 
å bytte. 


Hådde bokmål helt til 5kl. Flyttet og ble fortaldt at nynorsk var mye bedre og 
fikk egentlig ikke noe annet valg enn å bytte. Begynte på ungdomsskolen, då 
ble alt bare kluss, nynorsk og bokmål gikk om en annen. Så fikk jeg byttet til 
bokmål, og det ble da mye enklere å lese, skrive og gjøre arbeidet jeg skulle uten 


å være redd for å ha masse skrivefeil. 


Wold (2019) finn i sin metaanalyse av språkskifte i randsoner at man- 
glande kompetanse er den klart mest nemnte grunnen til kvifor 
språkskiftet frå nynorsk til bokmål skjedde. I område der nynorsk er det 
samfunnsberande språket, skjer opplæringa på nynorsk, men det verkar 
i nokre tilfelle ikkje til å vere nok for at elevar som har starta lese- og 
skriveopplæringa på bokmål, skal få god nok kompetanse i nynorsk til 
å ville eller kunne halde fram med det som hovudmål. Bokmålselevane 
høyrer til majoriteten nasjonalt og møter skriftspråket sitt i kvardagen 
i stor grad, medan dei er i mindretal lokalt, går på skular i samfunn 
der nynorsk er majoritetsspråket og får difor nynorsk som hovudmål 
når dei kjem flyttande og byrjar på skulen før 7. årssteg. Men trass i at 


3 — I svara frå respondentane med nynorsk som hovudmål er det tre forekomstar av argument i 
denne kategorien, men 2 av dei er på bokmål og lyder «Lettere med bokmål» og «fordi det var 
enklere for å oppnå for meg». Eg har ikkje inkludert desse i dei seks eg nemner her. 

nynorsk er hovudspråket i skulen og i lokalsamfunnet, er det nynorsk 
som vert vanskeleg for desse elevane, ikkje bokmål. Konsekvensen er 
at fleire byter attende til bokmål, som altså er minoritetsspråket lokalt, 
fordi dei opplever å ikkje ha fått opplæring som har gjeve dei gode nok 
språkferdigheiter i nynorsk. 

Skulen er og ein viktig nærmiljøfaktor fordi han er den sosiale arenaen 
unge brukar mest tid på. Difor er han åstad for påverknad frå andre. I 
vårt materiale er det nokre få respondentar som kjem inn på dette i det 
opne spørsmålet om kvifor ein skifta hovudmål: Hjå respondentane med 
nynorsk som hovudmål er det fire førekomstar av årsaker som går på 
påverknad frå andre, og hjå respondentane med bokmål som hovudmål 
er det ein (Figur 2 og Figur 3). Tre av desse er ytringar om at responden- 
tane merkar at dei vert påverka av språket andre brukar, som til dømes 
svaret «fordi alle eg var med skrev bokmål, så da begynte eg bare sakte 
men sikkert sjølv å gjøre det». Likevel er ikkje gruppepress eller annan 
påverknad frå andre særleg synleg i datamaterialet, og det er i seg sjølv eit 
interessant funn. Ser ein på nærmiljøfaktorane under eitt, er det skulen 
som språkopplærar som er den viktigaste påverknadsfaktoren, og det tek 
oss til dei individorienterte faktorane og særleg til viktigheita av ferdig- 
heiter i eit språk. 


Individorienterte faktorar 


I vårt materiale er det faktorane ferdigheiter og språkbrukarane sine 
eigne haldningar til språka som utmerkar seg. Når det gjeld ferdighei- 
ter i ulike språk, er det interessant å merke seg at respondentane med 
nynorsk som hovudmål er like trygge i bokmålsrettskriving som respon- 
dentane med bokmål som hovudmål. I svara om kor trygge respon- 
dentane kjenner seg i nynorskrettskrivinga, er det derimot ein tydeleg 
skilnad mellom gruppene: 82 prosent av respondentane med nynorsk 
som hovudmål svarar at dei anten er svært trygge eller ganske trygge i 
nynorsk rettskriving (Figur 6). Berre 16 prosent av respondentane med 
bokmål som hovudmål seier det same, medan 26 prosent av responden- 
tane svarar at dei er ganske utrygge i nynorsk rettskriving, og 11 prosent 
seier at dei er svært utrygge (Figur 7). 


LUNDE 


Respondenter 


Kjenner du deg trygg pa rettskrivinga? - 
Nynorsk 15 a 62 
Kjenner du deg trygg på rettskrivinga? - 
Bokmål 26 3 | 62 
Kjenner du deg trygg pa rettskrivinga? - 
Engelsk 21 sn 62 
0% 25% 50% 75% 100% 


Œ Ja, svært trygg W Ja. ganske trygg | Verken trygg eller utrygg 
@ Nei, ganske utrygg W Nei, svært utrygg 


Figur 6: Kjenner du deg trygg i rettskrivinga? Nynorsk som hovudmål. 


Respondenter 


Kjenner du deg trygg på rettskrivinga? - 47 >» pm 19 
Nynorsk 
Kjenner du deg trygg på rettskrivinga? - 
Bokmål BE 19 
Kjenner du deg trygg på rettskrivinga? - = 
Engelsk : 37 En 19 
1 


26) Å 
0% 25% 50% 75% 100% 
Mya, svært trygg HB Ja, ganske trygg Verken trygg eller utrygg 
@ Nei, ganske utrygg W Nei, svært utrygg 


Figur 7: Kjenner du deg trygg i rettskrivinga? Bokmål som hovudmål. 


Her er det naudsynt å minne om at dette er sjølvrapporterte svar, og at me 
ikkje har spørsmål som etterspør den faktiske rettskrivinga deira (sjølv 
om ein til ei viss grad kunne brukt svara på det opne spørsmålet til å vur- 
dere det). Det er likevel påfallande kor trygge elevane med nynorsk som 
hovudmål kjenner seg i rettskriving samanlikna med elevane med bok- 
mål som hovudmål. Både Vangsnes (2018, s. 85) og Bull (2018, s. 103) peikar 
på at det er utfordrande å lære seg nynorsk som sidemål fordi det er eit 
mindre brukt språk som ein i mindre grad vert eksponert for utanfor sku- 
len. Desse poenga ser ut til å gjelde for elevar med nynorsk som sidemål 
i stabile nynorskomrade og. Det som gjer mitt utval ekstra interessant i 
denne samanhengen, er at elevane i denne gruppa har skifta hovudmål til 
bokmål. Dei har altså fått delar av hovudmålsopplæringa si på nynorsk, 
anten kontinuerleg før dei skifta til bokmål, eller for ein kort periode før 
dei skifta attende til bokmål. Likevel har ikkje det å få opplæring i nynorsk 
som hovudmål ein periode, eller det at nynorsk står sterkare i lokalsam- 
funnet, gjort at nynorsk er enklare å meistre for desse elevane. Også i 
stabile nynorskområde er det vanskeleg for nokre elevar å få gode nok fer- 
digheiter i nynorsk til å halde fram med å ha nynorsk som hovudmål. 
Eigne haldningar til språket er ein annan viktig faktor for språkskifte, 
og dette finn ein òg spor av i vårt materiale. Fleirtalet av respondentane 

med nynorsk som hovudmal, 58 prosent, svarar på spørsmålet «Kor viktig 
var det for deg å skifte hovudmål?» at «det berre vart slik» (Figur 8). Hjå 
respondentane med bokmål som hovudmål svarar eit fleirtal på 47 pro- 
sent at «Det var svært viktig for meg» (Figur 9). Eg tolkar dette som at det 
handlar om respondentane sine haldningar til nynorsk og bokmål, fordi 
me her får tilgang til korleis eleven vektar språkskiftet. Dersom skiftet var 
viktig for eleven, har eleven svara at det betyr mykje, og fylgjeleg kan ein 
seie at eleven har sterke positive kjensler knytt til skriftspråket. Dersom 
skiftet var uviktig, betyr det ikkje noko, og eleven har fylgjeleg ikkje sterke 
kjensler knytt til å språkskiftet. I vårt materiale er det ikkje slik at fleirtalet 
av respondentane med nynorsk som hovudmål tykkjer skiftet var uviktig, 
berre 21 prosent svarar anten at det var ganske uviktig eller heilt uviktig. 
Fleirtalet svarar heller at det berre vart slik, noko ein kan lese som at skiftet 
har vore meir umedvite enn medvite. Dette er særleg interessant fordi tid- 
legare undersøkingar, slik som til dømes Garthus, Øzerk og Todal (2010) og 
Wold (2019), syner om lag dei same kjenslene i sving ved språkskifte, men 
knytt til motsett språkval: Dei som har valt å halde på nynorsk, seier at det 
er viktig, medan dei som har valt å skifte til bokmål, seier at det berre vart 
slik. Eg tolkar dette som at i område der nynorsk er det dominerande språ- 
ket, vert det å velje nynorsk sett på som eit umarkert val, og at elevane i stor 
grad er umedvitne om kvifor skiftet skjedde, det «berre skjedde». Ein kan 
Og sjå det i samanheng med utsegnene til elevane med bokmål som hovud- 
mål om at bokmål er enklare: Dei kan ha valt å skifte hovudmål til bokmål 
for å få ein enklare skulekvardag, og difor betyr skiftet mykje for dei. 
Samstundes syner datamaterialet at elevane med nynorsk som hovud- 
mål er delte når det gjeld framtidsutsiktene til nynorsken. På påstanden 
om at nynorsk kjem til å forsvinne i framtida, er det fleire som er heilt 
eller delvis einige (38 prosent) enn det er som er delvis eller heilt ueinige 


Respondenter 
Det var svært viktig for meg 6% 4 
Det var ganske viktig for meg 9 
Det berre vart slik 36 
Det var ganske uviktig for meg 6 
Det var heilt uviktig for meg 7 
0% 25% 50% 75% 100% 


Figur 8: Kor viktig var det for deg å skifte hovudmål? Nynorsk som hovudmål. 

Respondenter 


Det var svaert viktig for meg 9 

Det var ganske viktig for meg 3 

Det berre vart slik 4 

Det var ganske uviktig for meg 0% o 

Det var heilt uviktig for meg 3 
0% 25% 50% 75% 100% 


Figur 9: Kor viktig var det for deg å skifte hovudmål? Bokmål som hovudmål. 


(16 prosent) (Figur 10). På påstanden om at det vil vere best om alle brukte 
bokmål, er det derimot meir jamt: Der svarar 34 prosent at dei er anten 
heilt einige eller delvis einige, og 34 prosent svarar at dei er anten heilt 
eller delvis ueinige (Figur 11). Dette er òg synleg i svara på spørsmålet om 
kvifor ein skifta hovudmål. I svara frå elevane med nynorsk som hovud- 
mål på det opne spørsmålet om kvifor dei skifta hovudmål (Figur 2), er 
det fire førekomstar av årsaker som handlar om å aktivt velje nynorsk 
som hovudmål, og to av respondentane brukar argument som byggjer på 
statusen til nynorsk som minoritetsspråk på nasjonalt plan: Éin respon- 
dent svarar « [...] eg vil ikkje at han skal forsvinne så eg brukar han ofte 
[...]. » medan den andre skriv «Fordi det er hovudmålet målet mitt og 
eg har fortsatt lyst å halde på det.» Det er interessant å jamføre dette 
med funna hjå Wold (2019), som finn at i nokre av studiane som ligg til 
grunn for metaanalyen, er elevane som held på nynorsk i randsonene, 
meir medvitne om språkvala sine enn dei som skiftar til bokmål. Jamvel 
om nynorsk i nokre tilfelle ser ut til å vere eit umarkert majoritetsspråk 
lokalt, finst det altså spor i materialet av at nokre av elevane med nynorsk 
som hovudmål, og som har skifta hovudmål, framleis er medvitne om, og 
vert påverka av, kva status nynorsk har nasjonalt. 


Respondenter 


Heilt einig MAS) 12 
Delvis einig | 19%) 12 
Verken einig eller ueinig EE) 28 
Delvis ueinig = 6% 4 
Heilt ueinig (10%) 6 
0% 25% 50% 75% 100% 


Figur 10: Kor einig eller ueinig er du i påstanden «Nynorsken kjem i framtida til å forsvinne»? 
Nynorsk som hovudmål. 

Respondenter 
Heilt einig 12 


Delvis einig 9 


Verken einig eller ueinig 20 
Delvis ueinig 7 


Heilt ueinig 14 


in 


0% 25% 50% 75% 100% 


Figur 11: Kor einig eller ueinig er du i påstanden «Det vil vere best om alle bruker bokmål når dei 
skriv på norsk»? Nynorsk som hovudmål. 


Avsluttande diskusjon 


Kva seier så dette om korleis skriftsprakskiftet er i område der nynorsk 
dominerer? For det fyrste seier det oss at skriftspråkskifte skjer, og at sam- 
funnsfaktorar og nærmiljøfaktorar er viktige faktorar for skifte til nynorsk, 
medan individuelle faktorar er viktige faktorar for skifte til bokmål. Fleir- 
talet av dei som har skifta skriftspråk, har skifta til nynorsk, trass i sta- 
tusen bokmål har som majoritetsspråk nasjonalt. Skiftet skjer dessutan 
tidlegare enn det til dømes Kultur- og kyrkjedepartementet (2008) har teke 
utgangspunkt i, men også tidlegare enn det andre språkskiftegranskingar 
har synt teikn på. Dessutan syner analysen at fleire elevar med bokmål som 
hovudmål skiftar skriftspråk fleire gongar i løpet av skulegangen. Alt dette 
er resultat av offentleg språkpolitikk, i hovudsak fordi han slår fast at det er 
språket i skulekrinsen som vert hovudmål for elevar på 1.-7. arssteg, men 
at det frå 8. årssteg er eleven sjølv som vel sitt hovudmål. Fleire av elev- 
ane med bokmål som hovudmål grunngjev hovudmålsskiftet med at dei 
måtte skifte fordi skulen tvinga dei til det, men offentleg språkpolitikk er 
ikkje den einaste faktoren som spelar inn på språkskifte. Fleire av respon- 
dentane med bokmål som hovudmål grunngjev skiftet med at bokmål er 
enklare. I denne undersøkinga har eg difor òg gjort liknande funn som i 
andre undersøkingar på skriftspråkskifte i Noreg (i stor grad oppsummerte 
i Wold, 2019), nemleg at individorienterte faktorar, og særleg ferdigheiter, 
er viktige faktorar for skriftspråkskifte til bokmål. Ein kan altså seie at i 
område der nynorsk dominerer, vert offentleg språkpolitikk opplevd som 
noko avgrensande for dei som ikkje opparbeider seg gode nok ferdigheiter 
i nynorsk til å bli trygge brukarar av språket. 

For det andre syner resultata at nynorsk har fleire «majoritetsspråk- 
fordelar» lokalt. Skiftet betyr svært mykje for dei som skiftar til bokmål, 
men «berre skjer» for dei som skiftar til nynorsk, og fylgjeleg kan ein 
seie at nynorsken vert sett på som det umarkerte språket i område der 
nynorsk dominerer som skriftspråk. Dei som har nynorsk som hovud- 
mål, er tryggare i rettskriving i hovudmålet sitt enn dei som har bokmål 
som hovudmål. Dei er dessutan svært opptekne av nynorsken sin kultu- 
relle og offentlege forankring i nærmiljøet. Dette peikar mot at kulturell 
sedvane og offentleg språkpolitikk forankrar nynorsk som dominerande 
språk lokalt. Dette har konsekvensar for statusen til nynorsk nasjonalt, 
fordi det fører til at språkgruppa vert oppretthalden. 

For det tredje syner resultata at den minoritetsstatusen nynorsk har 
nasjonalt, likevel er noko som verkar til å påverke respondentane. Ein 
viktig individorientert faktor i andre undersøkingar, og til dels i mitt 
materiale, er språkbrukarane sine haldningar til det mindre brukte 
språket. Funna mine syner at nynorskbrukarane ikkje er sterke i fram- 
tidstrua på nynorsk, eller ikkje ser verdien av å bruke nynorsk. Ifyl- 
gje Wold (2019) er negative haldningar til nynorsk ein viktig faktor for 
skriftspråkskifte til bokmål. Datamaterialet som ligg til grunn for denne 
undersøkinga, har respondentar frå ungdomsskulen. Andre granskin- 
gar og stortingsmeldinga Mål og meining (Kultur- og kyrkjedeparte- 
mentet, 2008) syner at mykje av skriftspråkskiftet skjer i overgangen 
frå ungdomsskule til vidaregåande skule, eller i løpet av vidaregåande 
skule. Gjeve funna i andre undersøkingar på kontaktsituasjonen mel- 
lom nynorsk og bokmål, kan funna i denne undersøkinga peike mot at 
fleire av dei i mitt materiale som er nynorskbrukarar i dag, kanskje vil 
skifte skriftspråk i framtida. 

I denne artikkelen har eg undersøkt språkskifte med eit anna utval 
enn det som vanlegvis har vore gjort i Noreg: Eg har samanlikna korleis 
språkskiftet er i ulike språkgrupper i ulike interaksjonskontekstar, og 
eg har undersøkt kva faktorar som påverkar til eventuelle språkskifte. 
Denne tilnærminga har fått fram at i område der nynorsk er det domine- 
rande språket, verkar fleire av dei same faktorane ein allereie kjenner til 
frå språksamfunn der ein har ein permanent kontaktsituasjon mellom 
eit majoritetsspråk og eit minoritetsspråk. Likevel er det samstundes 

noko som er annleis i kontaktsituasjonen eg har undersøkt, for i dette 
tilfellet er majoriteten lokalt minoriteten nasjonalt. Majoritetsfordelane 
knytte til nynorsk ser ut til å fyrst og fremst vere verksame på lokalsam- 
funnsnivå, og særleg i skulesamanheng. Elevane ser på nynorsk som ein 
del av den lokale kulturen, dei kjenner seg trygge i hovudmålet sitt, og 
det å velje nynorsk som hovudmål er eit umarkert val, både for elevane 
sjølv og for lokalsamfunnet. Samstundes verkar nynorsk å vere eit mar- 
kert val på storsamfunnsnivå. For elevane med nynorsk som hovudmål 
gjer det seg gjeldande når dei vurderer verdien av nynorsk og relevansen 
av nynorsk i framtida. For elevane med bokmål som hovudmål gjer det 
seg gjeldande når dei flyttar til ein skulekrins med nynorsk som opp- 
læringsmål, og opplever at det vert vanskeleg å ha nynorsk som hovud- 
mål. For båe desse gruppene gjeld det at jamvel om dei møter nynorsk i 
skulen, er det meste av skriftspråket dei ser i kvardagen, bokmål, sidan 
det er det mest brukte språket nasjonalt. Ein veit likevel framleis lite om 
slike kontaktsituasjonar, for det er gjort lite forsking på språkskifte og 
sprakbevaring i område der minoritetsspråket nasjonalt er majoritets- 
språket lokalt. 

Ein bør dessutan sjå nærare på omgrepsparet kjerneområde/rand- 
sone som teoretiske konsept. Omgrepsparet er mykje brukt i forsking på 
skriftspråkskifte i Noreg (mellom anna hjå Garthus, Øzerk & Todal, 2010; 
Haugsgjerd, 2018; Idsøe, 2016; Wold, 2019), men det finst argument for å 
ikkje etablere «randsone» og «kjerneområde» som språksosiologisk ulike 
område, slik omgrepsparet legg opp til, og slik det vert nytta i dag. Det ein 
kallar kjerneområde, er område der nynorsken er forankra på offentlege 
domene og gjennom kulturell sedvane, men som funna i denne under- 
søkinga syner, er det på mange vis elles som ei randsone der nynorsk 
er minoritetsspråket og bokmål majoritetsspråket. Det er bokmål som 
er det dominerande språket i brorparten av elevane sin skriftspråklege 
kvardag, og difor finn ein samanfallande haldningar til nynorsk hjå 
elevar med nynorsk som hovudmål både i område der nynorsk er det 
dominerande språket og område der nynorsk ikkje er det dominerande 
språket. Difor treng me fleire undersøkingar som ser på språkskiftesitua- 
sjonen i område der det mindre brukte språket nasjonalt er det domine- 
rande språket lokalt. 

Summary 


This article examines written language shift in areas where a minority 
language is the local majority language. The written languages exami- 
ned here, are the two written standards of Norwegian, Nynorsk (mino- 
rity language) and Bokmal (majority language). In Norway overall, 
written language shift from Nynorsk to Bokmal is most common. This 
study finds that in areas where Nynorsk is the majority language, writ- 
ten language shift from Bokmal to Nynorsk is most common. This is 
mainly due to Norwegian language policies, but those who have shifted 
to Nynorsk also rates the local institutional support and cultural aspect 
of Nynorsk as important. However, they also show some uncertainties 
when it comes to the value of Nynorsk, and a main finding from this 
study is therefore that the language shift in such areas as examined here, 
is characterized by the status of Nynorsk as a local majority, but a nati- 
onal minority language. 

Å lære eit mindretalsspråk 

som andrespråk - erfaringar fra 
fleirspråklege ungdomsskuleelevar 
i to nynorskkommunar 


Av Hege Myklebust og Hilde Osdal 


Samandrag: Den overordna problemstillinga for denne artikkelen er: Kva erfarin- 
gar har fleirspråklege ungdomsskuleelevar med å lære eit andrespråk som sam- 
stundes er eit mindretalsspråk? Kva haldningar til nynorsk skriftspråk gjev dei 
uttrykk for? 

Forfattarane har intervjua 18 elevar der begge foreldra har eit anna mors- 
mål enn norsk, og elevane har svara på ei spørjegransking frå prosjektet Vilkår for 
nynorsk blant ungdom. Til saman viser svara til elevane nokre av erfaringane dei 
har gjort seg med å lære eit andrespråk som samstundes er eit mindretalsspråk. Det 
overordna funnet frå spørjegranskinga er at svara frå den utvalde gruppa skil seg 
svært lite frå svara frå det samla informanttalet (totalt 706). Dei fleste definerer seg 
som nynorskbrukarar, lærer bokmål som sidemål og har jamt over positive hald- 
ningar til nynorsk. I intervjua kjem det fram at dei opplever nokre utfordringar når 
det gjeld å arbeide seg inn i ein lokal nynorsk skriftkultur og ei norsk ålmente der 
nynorsk er eit mindretalsspråk, men dette er i stor grad dei same utfordringane som 
elevar med norsk som førstespråk opplever. 

Keywords: Minority language, Nynorsk as a second language, Nynorsk, second 
language acquisition 


Sitering av denne artikkelen: Myklebust, H. & Osdal, H. (2020). Å lære eit mindretalsspråk som 
andrespråk - erfaringar frå fleirspråklege ungdomsskuleelevar i to nynorskkommunar. I G. K. Juuhl, S. J. 
Helset & E. Brunstad (red.), Vilkår for nynorsk mellom barn og unge (s. 145-170). Oslo: Cappelen Damm 
Akademisk. https://doi.org/10.23865/noasp.106 

Lisens: CC-BY 4.0. 


145 


MYKLEBUST & OSDAL 


Innleiing 


Ja, eg synest det er greitt (å lære nynorsk). Eg måtte jo uansett lære nynorsk pa 
ein eller annan måte, og skrive det på skulen, så eg synest det er bra at eg fekk 
undervisning på det språket. Samtidig er det jo mykje bokmål rundt. Det kan 
du lære deg heime til og med. (G4-10) 


Gjennom prosjektet Vilkår for nynorsk blant ungdom" er det gjort ei 
spørjegransking om språkbruk på ulike område blant ungdomssku- 
leelevar i tre større kommunar frå det som ofte blir kalla det nynorske 
kjerneområdet - kommunar som har nynorsk som administrasjonsmål, 
og der dei fleste eller alle skulane har nynorsk som opplæringsmål (sjå 
Helset & Brunstad, 2020). I desse områda er nynorsk fleirtalsspråket 
lokalt. Samstundes er nynorsk i den større samanhengen (nasjonalt) eit 
mindretalsspråk, eit språk ein møter mykje sjeldnare i offentlege saman- 
hengar enn fleirtalsspråket bokmål. Elevane i nynorskområda lever difor 
i to språklege samfunn samstundes: eit nynorsk skule- og lokalsamfunn 
og eit bokmålsk fritids- og nasjonal-samfunn. «Å vere nynorskskrivar 
er krevjande fordi ein då er del av eit skriftspråkleg mindretal omgitt 
av eit dominerande fleirtalsspråk», seier Nordal (Nordal, 2017, s. 253). 
Tidlegare granskingar viser at elevar i desse områda gjerne meistrar både 
bokmål og nynorsk om lag like godt, og dei vekslar ofte mellom val av 
skriftspråk etter domene eller retorisk situasjon. Dei skriv oftast nynorsk 
på skulen, men dei fleste vel å skrive dialektnært når dei skriv på fritida, 
i uformelle samanhengar. Bokmål vel dei ofte dersom dei skal vende seg 
til eit ukjent publikum, eller i meir formelle samanhengar som ikkje er 
skule eller lokale, offentlege samanhengar (Eiksund, 2011; Juuhl, 2014; 
Myklebust, 2015). 

Det er også eit faktum at mange elevar byter hovudmål frå nynorsk 
til bokmål ein eller annan gong i løpet av livet, og det er gjort ein del 
granskingar av grunnar til slikt språkskifte. Det er mellom anna skrive 
fleire masteroppgåver om emnet, ei av dei mest siterte er Thea Idsøe si 


1 Dette prosjektet har fått økonomisk støtte frå UH-nett Vest og er leidd av professor Endre Brun- 
stad, Universitetet i Bergen. 

oppgåve frå 2016, som spør om nynorsk er vanskeleg, eller om det berre 
er ein vane (Idsøe, 2016). Janne Sønnesyn arbeider med ein ph.d.-grad 
om liknande problematikk, og har mellom anna publisert ein artikkel 
som diskuterer elevane sine grunngjevingar for språkskifte i eit dan- 
ningsperspektiv (Sønnesyn, 2018). Fleire har granska vilkår for å lære 
seg nynorsk som hovudmål (Eiksund, 2017; Nordal, 2017) og som side- 
mål (Nordal, 2004), og sjølv om desse granskingane studerer elevar som 
har norsk som førstespråk, er mange av utfordringane dei same som for 
elevane i vårt utval. 

Norsk språk inkluderer to normerte norske skriftspråk og eit stort dia- 
lektmangfald. Me ser og i dag ein aukande tendens til å skrive personlege, 
unormerte (dialektnære) variantar av norsk i tillegg til dei to normerte 
variantane (Eiksund, 2017). Det er venteleg utfordrande å skulle lære seg 
norsk som andrespråk i denne situasjonen. Dei som bur i eit nynorskom- 
råde, skal lære seg det minst brukte av dei to norske skriftspråka, sam- 
stundes som dei i stor grad blir eksponerte for det mest brukte språket. 
Den overordna problemstillinga for denne artikkelen er difor: Kva erfa- 
ringar har fleirspråklege ungdomsskuleelevar med å lære eit andrespråk 
som samstundes er eit mindretalsspråk? Kva haldningar til nynorsk skrift- 
språk gjev dei uttrykk for? 

Spørjegranskinga me tek utgangspunkt i, baserer seg på sjølvrappor- 
tering om språkbruk i ulike samanhengar, og samlar i tillegg inn noko 
bakgrunnsinformasjon om informantane. Til denne artikkelen har me 
plukka ut svara frå dei elevane som kjem frå heimar der begge foreldra 
har eit anna morsmål* enn norsk. Dette er ei svært heterogen gruppe. 
Her finn me alt frå dei som er fødde og oppvaksne her i landet, og har 
norsk som eit ‘andre førstespråk”, til dei som har kome til landet så seint 
som åtte månader før intervjutidspunktet. Me har ikkje så mykje data 


2 I spørjeskjemaet er omgrepet morsmål brukt i dette spørsmålet, men i artikkelen elles brukar 
me førstespråk om det språket elevane har lært først og brukar heime. Me brukar omgrepet fleir- 
språkleg om ungdomane i utvalet, som alle rapporterer at dei brukar eit anna språk enn norsk 
heime, anten heile tida eller deler av tida (sjå resultatdelen). 

som gjeld bakgrunnen til kvar enkelt informant, men prover 4 kom- 
pensere for det potensielt problematiske ved eit så heterogent utval ved 
transparens. 

I tillegg til spørjegranskinga har me gjennomført intervju med 
dei fleirspråklege ungdomane i to kommunar. Det samla materialet 
gjev grunnlag for å svare på spørsmål som: I kva situasjonar møter, 
les og skriv dei nynorsk utanfor skulen? Har dei motteke særskild 
språkopplæring i skulen, i så fall på kva skriftspråk? Kjenner dei seg 
trygge på nynorsk rettskriving? Og kva haldningar har dei til det å vere 


nynorskbrukar? 


Tidlegare forsking 

Trass i at norsk som andrespråk er eit etter måten nytt fagområde, er det i 
dag ei brei forsking på feltet. Forskinga plasserer seg internasjonalt innan 
forskingsområdet SLA (Second Language Acquisition). I ein antologi 
om norsk som andrespråk frå 2018 syner redaktørane Gujord og Randen 
til tre hovudmål for forskinga. Det første målet er å få ei betre forståing 
av korleis born og vaksne i alle aldrar lærer og brukar eit andrespråk, 
det andre målet er å skildre og forklare læringsprosessen og utbytet av 
læringa. Me kan plassere vårt bidrag under det tredje hovudmålet: «for- 
søker å identifisere og beskrive språklege og ikkje-språklege faktorar som 
påverkar både prosessen og utfallet, til dømes prosessar relaterte til opp- 
læring» (Gujord & Randen, 2018, s. 18). Så langt me har greidd å sjå, er 
det ikkje tidlegare forska på nett dette fenomenet her i landet: å lære eit 
mindretalsspråk som skriftleg andrespråk i skulen. 

Det har også vore vanskeleg å spore internasjonal forsking på erfarin- 
gar med og haldningar til å få andrespråksopplæring på eit mindre brukt 
offisielt språk, men det finst noko forsking om til dømes walisisk og kata- 
lansk som andrespråk. Til dømes har Robert undersøkt haldningane som 
walisisk-talande har til dei som har lært walisisk som andrespråk (Robert, 
2009). Bernaus, Moore og Azevedo undersøkjer haldningar, motivasjon, 
«språkangst» (language anxiety) og sjølvforståing til elevar i eit fleirspråk- 
leg klasserom som lærer katalansk som andrespråk (Bernaus, Moore, & 
Azevedo, 2007), og Alarcón og Parella har i ein større kvantitativ studie 

sett pa faktorar som verkar inn pa haldningar til katalansk mellom 
andregenerasjons innvandrarungdomar i Barcelona. Studien konklude- 
rer med at den sosioøkonomiske bakgrunnen til informantane og fami- 
liestrukturar er avgjerande faktorarar (Alarcon & Parella, 2013). Fokuset 
for desse studiane er likevel annleis enn vårt, og resultata kan vanskeleg 
samanliknast med studien vår. Denne artikkelen er dermed eit forsøk 
på å kartleggje ein del av eit felt det finst lite kunnskap om. Her byg- 
gjer me på kunnskap frå norsk forsking på nynorsk som hovudmål og 
sidemål, forsking frå andrespråksfeltet, og i tillegg språkhaldnings- og 
språklæringsteori. 


Teoretiske perspektiv 


Informantane i vårt utval lærer nynorsk som eit skriftleg andrespråk i 
skulen. Språkleg innputt (Krashen, 1988; Kulbrandstad & Ryen, 2018) 
er ein avgjerande føresetnad for all språklæring. Den store skilnaden 
på mengda skriftleg innputt mellom nynorsk og bokmål i norsk all- 
mente er difor ein viktig premiss for språklæringa i denne situasjonen. 
I tillegg legg nyare andrespråksforsking og læringsteori jamt over stor 
vekt på samspelet med andre, så kva miljø informantane lærer språket i, 
må også kommenterast. I det følgjande presenterer me nokre teoretiske 
perspektiv som kan hjelpe oss til å forstå dei erfaringane elevane gjev 
uttrykk for. 


Haldningar til språk 

Språkhaldningar seier noko om korleis me vurderer ulike variantar av 
språk eller bruken av desse språka. Dette kan gjelde talespråk, ulike dia- 
lektar og sosiolektar, det kan gjelde minoritetsspråk, men også dei to 
offisielle norske skriftspråksvariantane nynorsk og bokmål. Kulbrand- 
stad meiner det norske språksamfunnet er prega av det han kallar det 
«monolingvale ethos», at det beste er å ha berre eitt språk i samfunnet 
(Kulbrandstad, 2015 s. 271). Dette pregar synet mange har på fleirspråk- 
legheit og multikompetanse (Randen, 2018), men også på korleis dei to 
norske skriftspråksvariantane blir vurderte. Fleire språkforskarar har 

peika pa at mange assosierer ulike og ofte motsette verdiar til dei to offi- 
sielle norske skriftspraka. Bokmal blir sett på som det umarkerte, nøy- 
trale spraket, knytt til det urbane og til storsamfunnet (Bull & Lindgren, 
2009; Jahr & Janicki, 1995; Mæhlum, 2007). Mæhlum set på bakgrunn av 
assosiasjonar til dei to språka opp motsetnadspar der nynorsk er lokalt 
eller regionalt, bokmål er over-regionalt. Nynorsk er geografisk markert 
og høyrer lokalsamfunnet og periferien til, bokmål til storsamfunnet 
og sentrum. Nynorsk er ruralt og syner til tradisjon, bokmål er urbant, 
umarkert, alminneleg og vitnar om modernitet (Mæhlum, 2007). 

I internasjonal andrespråksforsking er det forska mykje på motivasjon 
og haldningar, og det gjeld også til dømes dei tidlegare nemnde studi- 
ane om walisisk og katalansk som andrespråk (Alarcon & Parella, 2013; 
Bernaus et al., 2007; Robert, 2009). Haldningar og motivasjon er omgrep 
nært knytte til kvarandre. Gujord syner korleis språkforskinga tidlegare 
såg motivasjon som skapt av til dømes haldningar til den kulturen ein 
skulle lære eit nytt språk i (Gujord, 2013). Kulbrandstad viser til at ein tid- 
legare også såg haldningar som noko stabilt, ein eigenskap ved individet 
som låg fast, men nyare forsking ser haldningar som noko som fort kan 
endre seg og ofte er kortvarige (Kulbrandstad, 2015). Norton byter ut den 
psykologiske termen motivasjon med den sosiale konstruksjonen inves- 
tering (investment), og meiner dette gjev betre forståing av prosessen, av 
det dynamiske samspelet mellom individ og omgjevnad (Norton, 2013, 
s. 6). Norton meiner at ein andrespråksinnlærar kan vere høgt motivert 
for å lære eit andrespråk, men likevel ikkje investere det som trengst inn- 
anfor til dømes eit særskilt språklæringsprogram eller eit særskilt språk- 
samfunn. Det er difor interessant å sjå nettopp på kva innlæraren er villig 
til å investere, å sjå nærare på det situasjonsbestemte samspelet mellom 
innlærar og omgjevnader. Motivasjon kjem som følgje av vilje til å inves- 
tere, ikkje omvendt, hevdar Norton. 


Talespråk og skriftspråk 

Tanken om den nære samanhengen mellom nynorsknær dialekt og det 
nynorske skriftspråket står sterkt, jamvel om det ikkje finst forsking eller 
politikk som slår fast at det er ein slik samanheng. Samstundes finst det 

ikkje noko normalisert nynorsk talemal, slik det gjerne finst for andre offi- 
sielle skriftspråk. Ofte blir val av nynorsk som opplæringsskriftspråk for 
vaksne andrespraksinnlerarar grunngjeve med at ein da lettare kan lere 
det nynorsknære talemålet i lokalsamfunnet, og at dette også kan ha ein 
integreringsvinst (Fondevik & Osdal, 2018; Heide, 2017). Uppstad argu- 
menterer mot dette «ein-til-ein-forholdet» mellom talespråk og skriftspråk, 
mellom nynorsknær dialekt og nynorsk. Han ser på talespråk som eit fun- 
dament for skriftspråk, men likevel er skriftspråk noko anna. «Difor må 
eitkvart språk lærast på dette språket sine vilkår. [...] Nynorsk skriftspråk 
må lærast på dette skriftspråket sine skriftkulturelle vilkår» (Uppstad, 
2019, S. 143). Våre informantar har gjerne lært skriftspråket nynorsk, eit 
skriftspråk som ikkje har ei offisiell talenorm, utan først å ha lært ein 
nynorsknær dialekt i heimen. Mange andrespråksinnlærarar er heller ikkje 
vane med å tenkje at det er eit nært samband mellom tale og skriftspråk, 
dialektar har ofte låg status og ein har ei offisiell talenorm i dei fleste språk- 
samfunn. Dette gjeld til dømes to store minoritetsspråk i Noreg, polsk og 
arabisk (Fondevik & Osdal, 2018; Garbaz, 2014; Mejdell, 2003). 


Metode 


Denne artikkelen spring som nemnt ut frå eit større prosjekt med tittelen 
Vilkår for nynorsk blant ungdom. Meir informasjon om prosjektet finst i 
artikkelen til Helset og Brunstad i dette nummeret. I dette prosjektet har 
706 elevar i ungdomsskulen i tre kommunar i det såkalla nynorske kjer- 
neomradet svara pa eit omfattande spørjeskjema om skriftspraksbruken 
sin. Spørjeskjemaet var sett saman av 35 spørsmål, der elevane svara på 
bakgrunnsspørsmål, spørsmål om språkbrukspraksis i ulike situasjonar 
og haldningar til språk. 


Utval 


I denne delundersøkinga har me valt ut dei elevane som kryssa for at 
begge foreldra har eit anna morsmål enn norsk. Denne gruppa er temme- 
leg samansett, ho inkluderer både ungdomar som er fødde i Noreg, men 
der altså foreldra har eit anna førstespråk enn norsk, og ungdomar som 

sjolve har kome til Noreg for fa ar sidan. I vart grunnlag er berre to av dei 
tre kommunane som var med i spørjegranskinga, tekne med fordi inn- 
samlinga i den tredje kommunen vart gjort på eit seinare tidspunkt. Til 
saman 56 elevar kryssa for at begge foreldra hadde eit anna morsmål enn 
norsk. 31 av desse sa ja til å delta i undersøkinga. Det er verd å kommentere 
at det er ein lågare samtykkeprosent blant desse elevane enn i det samla 
talet på spurde elevar. Når færre leverer samtykkeskjema med signatur 
frå foreldra i denne gruppa, kan ein grunn vere at ein del av foreldra, og 
kanskje også elevane, har hatt vanskar med å forstå informasjonsskrivet 
me sende ut, eller dei er meir skeptiske til å delta i undersøkingar der føre- 
målet er uklårt for dei. Dei som samtykkjer og leverer skjema, er kanskje 
då dei som i utgangspunktet har lengst butid i Noreg, og/eller best norsk- 
kompetanse. Det er dermed truleg at utvalet vårt er skeivt. Både det låge 
talet på informantar og utvalskriteria tilseier at undersøkinga ikkje gjev 
eit totalbilete av haldningane til heile gruppa «fleirspråklege ungdoms- 
skuleelevar i nynorskkommunar». Utvalet vårt har likevel informantar frå 
heile spekteret — frå dei som er fødde og oppvaksne i kommunen dei no 
bur i, til dei som kom til Noreg for kort tid sidan. 

Då me kort tid før sommarferien 2019 spurde desse elevane, som då 
hadde svara på spørjeskjemaet, om dei ville stille til eit intervju med oss, 
var det totalt 18 elevar som sa ja og hadde høve til å møte oss, alle frå 
åttande og tiande klassesteg skuleåret 2018/2019. Av praktiske årsaker 
vart det vanskeleg å få elevane på niande steg i tale. Informantane våre 
er til saman altså 18 elevar frå åttande og tiande steg, der begge foreldra 
har eit anna førstespråk enn norsk, 11 elevar frå den eine kommunen og 
sju elevar frå den andre. Dei 18 informantane våre fordeler seg slik: Åtte 
elevar i åttande (tre gutar og fem jenter). Ti elevar i tiande (tre gutar og 
sju jenter). Elevane er koda etter jente/gut, eit tilfeldig (lopande) nummer 
og klassesteg, slik: J1-8, er jente nummer ein, åttande steg, G4-10 er gut 
nummer fire, tiande steg. 


Innsamling 


Me ønskte å få djupare innsikt i korleis dei fleirspråklege ungdomane ten- 
kjer kring spørsmåla som spørjegranskinga undersøkjer, og valde difor å 

intervjue elevane i tillegg til å studere svara deira fra spørjeskjemaet. For 
ikkje å påverke svara frå informantane, ønskte me ikkje å spørje direkte 
om problematikken kring fleirtals- og mindretalsspråk, men spurde i sta- 
den om ulike tema som kunne vere relevante for å få fram kva erfaringar 
dei har gjort seg, og kva haldningar dei har til skriftspråket. I og med at 
det både er ulike omgrep i bruk, og at det kunne vere naudsynt å omfor- 
mulere eller stille supplerande spørsmål for å vere sikre på at elevane for- 
stod kva me spurde etter, valde me å ikkje formulere ferdige spørsmål i 
intervjuguiden, men heller samle oss om tre temaområde. Me rekna med 
at elevane ville trenge ulik grad av forklaring for å forstå spørsmåla, difor 
verka dette som ein farbar veg. Det var tre overordna tema me ønskte å 
undersøkje: 

Tema 1: Språkstøtte frå og opplæring på skulen: Her var me ute etter 
å få vite kva læreplan elevane har fått norskopplæring etter, om elev- 
ane har fått særleg språkstøtteundervisning, og kva skriftspråk denne 
undervisninga har vorte gjeven på. Her er det ulike nemningar i bruk, 
så me kontakta skulane på førehand og spurde kva dei kallar den sær- 
skilde norskopplæringa på den aktuelle skulen. Særskild norskopp- 
læring etter eit individuelt paragraf 2.8-vedtak kan dei få anten etter 
vanleg norskplan eller etter læreplanen i grunnleggjande norsk, opp- 
læringa kan vare kort eller lenge, og kan skje utanfor og/eller i klasse- 
rommet. Her måtte me spørje etter praksis, til dømes: «Har de hatt 
norsk saman med resten av klassen, eller i eiga gruppe?» «Har de hatt 
dei same bøkene og gjort dei same oppgåvene som dei andre i norsk- 
faget? Eventuelt kva tid og kor lenge?» «Korleis var det på barnesku- 
len, eventuelt barnehagen?» «Har de motteke språkstøtteundervisning 
på skulen? I så fall - på kva skriftspråk? «Kva læremiddel har de 
brukt?» 

Tema 2: Kompetanse i og eksponering for norsk - nynorsk og bok- 
mål: Her ønskte me å få elevane sine erfaringar med nynorsk og tan- 
kar om eigen nynorskkompetanse. Me spurde til dømes: «Går det 
greitt å skrive nynorsk på skulen?» «Skriv de også bokmål på skulen? 
Har de fritak frå sidemål?» «I kva situasjonar møter, les og skriv de 
nynorsk utanfor skulen?» Døme: «Les de lokalavisa?» «Les de bøker 
på nynorsk?» «Skriv de nynorsk til vener? Foreldre?» («Skriv foreldra 

norsk? I sa fall: bokmal eller nynorsk?») «Kva tid skriv du nynorsk/kva 
tid skriv du bokmål?» «Korleis vil du seie at talemålet ditt er?» (- liknar 
det mest på bokmål eller nynorsk? Snakkar du dialekten frå staden der 
du bur?) 

Tema 3: Haldningar til nynorsk: Her var me ute etter å høyre om ele- 
vane uttrykte haldningar til nynorsk, anten positive eller negative. Det 
kan vere vanskelege å spørje etter haldningar fordi desse ofte er umed- 
vitne og vanskeleg å setje ord på. Dette viste seg også å vere det temaet 
det var vanskelegast å få elevane til å snakke om. Me spurde til dømes: 
«Reknar de dykk som nynorskbrukarar?» «Kven er den typiske nynorsk- 
brukaren?» «Kva tankar og kjensler har de om det å vere nynorskbru- 
kar? Og til det å vere bokmålsbrukar?» Språkhaldningar kom likevel 
til uttrykk på andre måtar enn som svar på direkte spørsmål, ofte som 
kommentarar elevane kom med på eige initiativ, eller som assosiasjonar 
til andre spørsmål. 


Gjennomføring og analyse 


Me henta ut svara frå spørjegranskinga for våre 18 informantar. Fordi 
talet på informantar er såpass lågt, er det ikkje mogleg å samanlikne tala 
direkte med svara frå det totale talet på respondentar, men me kasta like- 
vel eit blikk på kva som er tendensen i det samla materialet. Under inter- 
vjua fekk elevane velje om dei ville tillate lydopptak av intervjuet eller 
ikkje, og om dei ville bli intervjua åleine eller saman med ein annan elev. 
Dette gjorde me for at elevane skulle kunne kjenne seg trygge i inter- 
vjusituasjonen, og dermed snakke så fritt som råd. Me har difor eigne 
skriftlege notat frå nokre av intervjua og transkripsjonar av dei fleste. 
Notata og transkripsjonane vart gjennomgåtte og koda i tråd med dei 
tre temaområda i intervjua, og blir samanfatta i resultatkapittelet som 
følgjer. Temaa blir også eksemplifiserte med sitat frå dei transkriberte 
intervjua. Intervjua er transkriberte på normert nynorsk når det gjeld 
ortografi og morfologi, men den munnlege syntaksen er ikkje endra. Det 
er gjennomført totalt 14 intervju, 10 individuelle og fire par. Tre av dei 
individuelle intervjua er gjennomførte med berre notat, 11 intervju med 
lydopptak og transkripsjon. 

Resultat 


Spørjegranskinga 

Det mest slåande funnet frå spørjegranskinga er nok at svara frå elevane 
i utvalet vårt skil seg så lite frå svara frå resten av informantane. Vårt 
utval er som nemnt såpass lite at det ikkje let seg gjere å samanlikne tala 
direkte med svara frå alle informantane, men på nokre spørsmål er det 
likevel skilnader det kan vere verd å kommentere. Me har difor valt å ta 
med tal både frå utvalet vårt og frå det samla informanttalet nokre stader 
der det er store skilnader. Det er ingen av spørsmåla i spørjegranskinga 
som dekkjer tema 1 i intervjugranskinga, men elles presenterer me her 
dei svara på spørjegranskinga som kan seie noko om problemstillinga 
og forskingsspørsmåla våre, organiserte etter dei same temaområda me 
brukte i intervjugranskinga. Eit bakgrunnsspørsmål som ikkje høyrer 
heime under nokon av temaområda, tek me også med: På spørsmålet om 
du snakkar eit anna språk enn norsk heime med foreldra dine, svarar 
56 % at dei gjer det heile tida, 44 % at dei gjer det av og til. Gjennom inter- 
vjua gav elevane uttrykk for at når dei snakkar norsk heime, er det helst 
med søsken. Dette seier noko om den fleirspråklege kvardagen til desse 


elevane, som er viktig å ta med vidare til drøftinga. 


Utval: 
Respondenter 
Ja, heile tida 10 
Av og til 8 
Nei, aldri | 0% 0 


0% 25% 50% 75% 100% 


Figur 1: Snakkar du eit anna sprak enn norsk heime med foreldra dine? 


Tema 2: Kompetanse i og eksponering for norsk - bokmål og nynorsk: På 
spørsmålet om dei har gått i barnehage, og kvar, svarar 22 % at dei ikkje 
har gått i barnehage. Blant alle er det berre 4 % som ikkje har gått i bar- 
nehage. Av dei som har gått i barnehage, har 44 % av våre elevar gjort det 
i ein annan kommune eller i eit anna land, medan det tilsvarande talet 


for alle er 8 %. 

Nar det gjeld bruk av skriftsprak, tenkte me det kanskje var slik at dei 
fleirspraklege elevane ville vere meir avhengige av ei skriftspraksnorm 
og skrive mindre pa dialekt enn dei andre elevane. Denne for-forstainga 
viste seg a sla til i svaret pa kva dei skriv nar dei noterer i timane: 72 % av 
vare informantar svarar at dei skriv mest nynorsk, medan det tilsvarande 
talet blant alle var 60 %. Medan 21 % av alle svara at dei skriv mest dialekt, 


gjorde 11 % av våre det same. 


Utval: 
Respondenter 
Mest nynorsk 13 
Mest bokmål 2 
Mest dialekt 2 
Vekslar 1 
0% 25% 50% 75% 100% 
Alle: 
Respondenter 
Mest nynorsk 424 
Mest bokmål 4% 28 
Mest dialekt 147 
Vekslar 108 


0% 25% 50% 75% 100% 


Figur 2: Kva skriv du i timane? 


Noko av det same ser me i andre situasjonar. Når det gjeld å sende mel- 
dingar til vener, svarar 81 % av alle respondentane at dei vil skrive dialekt- 
nært, medan 61 % av vårt utval seier det same. 

Blant alle elevane er det ein tendens til at stadig fleire vel å bruke 
nynorsk heller enn dialekt når dei skriv til høvesvis foreldra og besteforel- 
dra sine (sjå Figur 3). Den same tendensen finn me naturleg nok ikkje blant 
våre informantar. I meldingar til foreldre svarar 33 % av våre informantar 

at sporsmalet er uaktuelt, og i meldingar til besteforeldra svarar 56 % at 
spørsmålet er uaktuelt. 


Utval: 


Respondenter 


Kva språk vil du bruke i desse samanhengane? - 
a) Melding til venner (t.d. snapchat, messenger) - 
Du kan krysse av for fleire alternativ samtidig! 


Kva språk vil du bruke i desse samanhengane? - a 
b) Melding i foreldra dine -Du an krysse av for TTT 2 a 1 


fleire alternativ samtidig! 


Kva språk vil du bruke i desse samanhengane? - 


c) Melding til besteforeldre - Du kan krysse av for 2 mn 17 18 


fleire alternativ samtidig! 


Kva språk vil du bruke | desse samanhengane? - 


9 Epost Ul ordteraren kommunen din Da con EEE 0 0 


krysse av for fleire alternativ samtidig! 


Kva språk vil du bruke i desse samanhengane? - 
e) E-post der du søkjer sommarjobb i Oslo - Du 
kan krysse av for fleire alternativ samtidig! 


Kva språk vil du bruke i desse samanhengane? - 
f) Privat instagram-konto - Du kan krysse av for 
fleire alternativ samtidig! 


Kva språk vil du bruke i desse samanhengane? - - 
9) Offentleg instagram-konto - Du kan krysse av 2 mA 22. 


for fleire alternativ samtidig! 


Kva språk vil du bruke i desse samanhengane? - 
h) Facebook-sida di - Du kan krysse av for fleire 
alternativ samtidig! 


Kva språk vil du bruke I desse samanhengane? - 


D På Faceockveggen uvenner Du an kose TT > EEE 


av for fleire alternativ samtidig! 


Kva språk vil du bruke i desse samanhengane? - 
j) Eigen blogg - Du kan krysse av for fleire 
alternativ samtidig! 


Kva språk vil du bruke i desse samanhengane? - 


6 Ghat tl menn for å lag på ci vare au mar SON EEE + 


kjøpt - Du kan krysse av for fleire alternat... 


Kva språk vil du bruke i desse samanhengane? - len 
hbiskusjonefel på nenet Dukan see ov or (TT EE 1 


fleire alternativ samtidig! 


Kva språk vil du bruke i desse samanhengane? - L 
m) Når dukommuniserer med andrese MNS 2 LZ 0 


dataspel - Du kan krysse av for fleire alternat... 


[e] 


% 25% 50% 75% 100% 
B Nynorsk $ Bokmål | Dialekt/dialektnært Ø Engelsk $ Uaktuelt 


Figur 3: Kva språk vil du bruke i desse samanhengane? 


På spørsmålet om kor trygge elevane er på rettskrivinga i nynorsk, bok- 
mål og engelsk, svarar også dei fleirspråklege elevane at dei kjenner seg 
relativt trygge på norsk rettskriving. Dei fleirspråklege elevane er litt 
mindre trygge på bokmålsrettskrivinga. Det er jo nynorsk som er deira 
opplæringsmål, og sjølv om dei fleste har opplæring i bokmål som side- 
mål, kjenner dei seg altså tryggare på hovudmålet sitt. 

Utval: 


Respondenter 
Kjenner du deg trygg pa rettskrivinga? - Nynorsk |. 22 | 18 
Kjenner du deg trygg på rettskrivinga? - Bokmål 28 Evy | 18 
Kjenner du deg trygg på rettskrivinga? - Engelsk 11 ce: | 18 


0% 25% 50% 75% 100% 
B Ja, svært trygg WB Ja, ganske trygg Verken trygg eller utrygg 


fi nei, ganske utrygg W Nei, svært utrygg 


Figur 4: Kjenner du deg trygg på rettskrivinga? 


Tema 3: Haldningar til nynorsk: Elevane i utvalet vårt har gjennomgå- 
ande svært positive haldningar til nynorsk sjølv om det finst døme på det 
motsette (sjå intervjudelen). Mange framhevar nynorsk som ein del av 
den lokale kulturen, og at det er sjølvsagt å bruke nynorsk. På påstanden 
om at det er sjølvsagt for dei å bruke nynorsk, seier 78 % av dei fleirspråk- 
lege elevane at dei er heilt eller delvis samde i dette. At nynorsk er ein del 
av den lokale kulturen, er 89 % av dei samde i. 


Utval: 


Respondenter 


Kor einig eller veie da eed keh ES EE 0 
er sjølvsagt for meg å bruke nynorsk = 


Kor einig eller ueinig er du i pastandane? - b) i | 18 
Nynorsk er ein del av den lokale Kulturen | ii is 7 


Kor einig eller ueinig er du i påstandane? - c) Det 


vil vere best om alle bruker bokmål når dei skriv 28 18 


på norsk 
ee ea EE EEE 1c 
vil vere best om alle går over til engelsk A 


Kor einig eller ueinig er du | påstandane? - e) Det 


offisielt språk 


Kor einig eller ueinig er du i pastandane? - f) p s3 | 18 
Nynorsken kjem i framtida til å forsvinne 
Kor einig eller ueinig er du i pastandane? - g) Det n E 50 | 18 
er lettare å lære nynorsk enn å lære bokmål 
0% 25% 50% 75% 100% 
B Heilt einig $ Delvis einig Verken einig eller ueinig $ Delvis ueinig 
MØ Heilt ueinig 


Figur 5: Påstandar om nynorsk. 

Resultat- intervjua 


I intervjua har me gått litt djupare inn pa dei tre temaområda som er gjort 
greie for i metodedelen. Her følgjer ei samanfatting av svara frå elevane, 
og også nokre direkte svar som døme på korleis dei ordlegg seg om dei 
emna me spurde etter. 

Tema 1: Språkstøtte frå og opplæring på skulen: Av dei 18 elevane er 
det berre ei jente i åttande som mottek særskild norskopplæring (SNOP) 
på intervjutidspunktet. 13 av elevane har hatt SNOP tidlegare, ti på bar- 
neskulen, tre også på eller berre på ungdomsskulen. Alle bortsett frå ei 
har hatt opplæringa på nynorsk, og ho budde tidlegare i ein språknøytral 
kommune og hadde bokmål der. Dei som har hatt SNOP på ungdoms- 
skulen, har anten valt det bort sjølve, eller læraren har vurdert at dei ikkje 
treng det lenger. Dei som har valt det bort, seier: 


Eg har hatt det i åttande og litt i niande, men det har ikkje... det har ikkje hjelpt 
meg med det det skulle. Så eg hadde ikkje lyst å ha det. Eg lærer meir norsk når 


eg er i klassen saman med dei andre, enn når eg liksom... er ute. (J7-10) 


Eg kunne ha fått det, men eg valde å ikkje ta det, trur eg, fordi eg trur eg snakkar 
ganske bra. (G7-10) 


Tema 2: Kompetanse i og eksponering for norsk - nynorsk og bokmål: 
Dei fleste seier det går greitt å skrive nynorsk på skulen, få klagar på at det 
er vanskeleg eller at dei skriv mange feil, men nokre kommenterer at det 
er lett for at dei blandar bokmål og nynorsk. På spørsmål om kva som er 
vanskeleg med nynorsk, svarar ein elev: 


Eh... det å ikkje blande det med... med det ein ser på filmar og tv-seriar og 
sånn. Og så det at alt som er på nettet og sånt — nesten alt er på bokmål. Og då 


kjem dette problemet med å ikkje blande inn enkelte ord. (G7-10) 


Sjølv om dei fleste meiner det går heilt fint å skrive nynorsk, er det fleire 
som trekkjer fram at det hadde vore enklare med eitt skriftspråk enn 
med to: 

G2-8: Eg veit ikkje heilt. Men liksom... viss Norge kunne hatt eitt sprak, 
sa ville det blitt... ikkje sa vanskeleg, da. 

I: Litt enklare, ja? Og kanskje særleg for dei som har eit anna mors- 
mal som dei skal... 

G2-8: Mm. Liksom faren min seier sånn. ‘Eg klarar ikkje å lære dette. 
Liksom to språk pluss 200 dialektar, liksom” (G2-8). 


Ein annan elev svarar: 


Ja, eg skulle ønske det var eitt for då hadde det vore så mykje lettare for alle 
saman. Då hadde det blitt mindre skrivefeil - på meg - for eg skriv ofte bokmål, 
i slike småord kjem det ofte bokmål inn. (J9-8) 


Alle møter nynorsk mest på skulen og berre i få tilfelle i lokalavisa eller i 
bøker. Ein elev (J3-8) seier at ho går til biblioteket for å leite etter nynorsk- 
bøker, men finn mest bokmålsbøker. Når det gjeld skriving, svarar dei 
fleste at dei helst skriv dialekt eller nynorsk. Ei seier ho berre kan nynorsk, 
ikkje bokmål: 


Ja, eg har ikkje bokmål som sidemål heller, fordi eg ikkje kan det. Eg er jo ikkje 
oppvaksen her, så heilt sidan eg kom her, har eg berre lært nynorsk, eller liksom 
dialekt, så eg kan jo nesten ikkje bokmål. (J7-10) 


Alle 18 har nynorsk som hovudmål no, sjølv om to elevar seier dei kunne 
tenkt seg å ha bokmål. Berre tre har fritak frå sluttvurdering i sidemålet. 
Det er ho som framleis mottek SNOP, ho som hadde SNOP dei to første 
åra på ungdomsskulen og sjølv valde det vekk, og ein elev til. Nokre av 
elevane gjev uttrykk for at bokmål som sidemål kjem lett. På spørsmål 
om kva han opplevde som vanskelegast, skriftleg eksamen i hovudmål 
eller sidemål, svarar denne eleven: 


Eg synest nok bokmål var lettast for eg hadde ei slik stemme i hovudet, frå tv og 
sånn, — og så matte eg fa den ned på papiret — og det var liksom lettare å skrive 


den inn. (G7-10) 


Tema 3: Haldningar til nynorsk: På spørsmålet om dei reknar seg som 
nynorskbrukarar, svarar dei fleste ja. Ein seier at han helst brukar bok- 
mål, to seier at dei brukar både nynorsk og bokmål, eller at dei ikkje er så 
opptekne av skriftspråket. J6-10 utdjupar: 

Ja... altså eg snakkar jo nynorsk. Eg har ikkje vore nærme bokmål, liksom. Eg 
har vakse opp her, så... ja, det er jo nynorsk eg brukar, liksom. (J6-10) 


Berre ein seier at han aktivt har valt å skrive bokmål: 


Eg pleier å skrive bokmål, eg, fordi, liksom, sant, alle folk skjønnar ikkje... fordi 
ikkje alle bokmålske folk skjønnar nynorsk. For eksempel viss eg skal skrive til 


ein frå Oslo eller noko sånt, så skjønnar jo ikkje han nynorsk. (G2-8) 


På spørsmålet om dei har nokon tankar om det å vere nynorskbrukar, 
har dei fleste ikkje så mykje å sei. Storparten av dei som svarar, er positive 
til det, men med noko ulike grunngjevingar. J7-10 legg vekt på kva ho 
oppfattar som «fint»: 


(utydeleg)... er i grunnen mykje finare enn bokmål, for bokmål berre sluttar... 
nyansane går berre heilt i lag. Eller på ein måte — eg synst orda er finare på ny- 
norsk og. Finare enn bokmål. (J7-10) 


G4-10 legg vekt på det praktiske: 


Eg måtte jo uansett lære nynorsk på ein eller annan måte, og skrive det på sku- 
len, så eg synest det er bra at eg fekk undervisning på det språket. Samtidig er 


det jo mykje bokmål rundt. Det kan du lære deg heime, til og med. (G4-10) 


Spørsmålet om kven som er den typiske nynorskbrukaren, var vanskeleg 
å forstå. Det vart difor ikkje stilt til alle elevane, men nokre elevar svarar 
likevel. 


Ja, det er jo mange eldre folk som snakkar sånn skikkeleg, skikkeleg nynorsk, 
med gamle ord og sånt. Me har jo litt meir blanding av alt no. Men dei gamle 
har jo meir av nynorsk enn me har. Eg tenkjer sånn «skikkeleg, ekte nynorsk». 


(J7-10) 


I; Ja, eg skjonar. Dei eldre er liksom sanne typiske nynorskbrukarar? 
J7-10: Ja, for me blandar jo sleng inni no. 
J8-10: Ja, litt engelsk og litt nynorsk og litt alt mogleg. 


Det vanlegaste svaret på spørsmålet er likevel «Ivar Aasen». 

Drøfting 


Dei elevane som er plukka ut som informantar til denne delstudien, har 
alle foreldre med anna førstespråk enn norsk. Som Figur 1 viser, brukar 
alle saman eit anna språk enn norsk heime, over halvparten gjer det heile 
tida. Gjennom intervjua kjem det fram at dei i vårt utval som brukar 
norsk heime, gjer det helst med søsken, i liten grad med foreldra. Dei 
må altså lære nynorsk som skriftspråk og norsk (dialekt) som talespråk, 
truleg utan like mykje støtte i heimen som dei andre i undersøkinga, 
og haldningane deira til nynorsk er dermed også truleg forma utanfor 
heimen. Dette gjev eit anna utgangspunkt for skriftspråkshaldningar og 
skriftspråksutvikling enn det som gjeld dei fleste medelevane deira. I det 
følgjande vil me drøfte resultata frå spørje- og intervjugranskinga i lys 
av dei teoretiske perspektiva me har introdusert, organisert etter dei tre 
temaområda frå intervjuet. 

Tema 1: Språkstøtte frå og opplæring på skulen: Særskild norskopp- 
læring er eit tiltak som er tilrådd for å motverke at elevar blir sitjande i 
undervisning utan å forstå undervisningsspråket (Kunnskapsdeparte- 
mentet, 2010). Eit dilemma knytt til eit tilbod om særskild språkopplæ- 
ring for denne elevgruppa er om ein lang periode med slik opplæring, til 
domes i form av eit innføringstilbod, kan kome i konflikt med ynske om 
rask integrering i det ordinære tilbodet, og dermed språklæring som eit 
resultat av samhandling med dei elevane som har norsk som førstespråk. 
Som me har sett, var det berre éin elev i vårt utval som fekk særskild 
språkopplæring på intervjutidspunktet. Dei andre har anten valt det 
bort sjølve, eller læraren har vurdert at dei ikkje treng det lenger. Infor- 
mant J7-10 brukar som argument for å velje vekk særskild norskopplæ- 
ring at ho meiner ho lærer meir norsk når ho er saman med dei andre 
elevane enn når ho ute av klassen. Dette kan me sjå som eit ynske om 
rask integrering, og eit val som finn støtte i det Kulbrandstad og Ryen 
kallar eit aktivitetsbasert syn på andrespråkslæring (Kulbrandstad & 
Ryen, 2018, s. 31). 

Selj meiner at literacy-utviklinga kan vere særleg utfordrande for born 
som blir sosialiserte på eit anna språk enn det dei skal lære i skulen (Selj, 
2015). Det er likevel ikkje sikkert at kva talemål som blir brukt i heimen 
(anten det er tale om andre dialektar eller andre språk enn dei vanlegaste 

pa staden) er sa viktig for utviklinga av skriftspraket. Per Henning Upp- 
stad understrekar at skriftsprak forst og fremst ma leerast pa grunnlag av 
skriftspråk. I første nummeret av Skriftkultur skriv han: «hovudpunktet 
er at å lære seg nynorsk (eller bokmål for den saks skuld) ikkje primært 
handlar om å omsetje frå tale til skrift» (Uppstad, 2019, s. 140). Det er 
sjølvsagt viktig å meistre norsk munnleg for å lære det skriftleg, men når 
det gjeld utviklinga av skriftspråket, er det viktigaste å byggje på erfarin- 
gar med den skriftkulturen ein ønskjer å bli ein del av: 


Men svært raskt etter at ein innlærar har kome på sporet av skrifta, er det gan- 
ske andre mekanismar og kontekstar som gjeld. Difor må eitkvart språk lærast 
på dette språket sine vilkår. Altså at vi ikkje kan lære oss skriftspråk ved pri- 
mært å sjå det frå talespråket si side. (Uppstad, 2019, s. 143) 


For at elevane skal ha ei god skriftspråksutvikling, er det altså viktig at 
dei får lære språket saman med jamaldrande elevar i faga. Grunnlaget må 
vere eit rikt utval skriftspråklege tekstar på det språket dei skal lære, som 
er i dette tilfellet nynorsk. 

Tema 2: Kompetanse i og eksponering for norsk - nynorsk og bokmål: 
Barnehagen kan ha mykje å seie for språkutviklinga. «Barnehagealderen 
er den viktigste perioden for språkutvikling», seier språkforskar Anne 
Høigård (Høigård, 2019, s. 17). Blant våre informantar er det nesten ein 
femtedel som ikkje har gått i barnehage. Grunnen til det kan kanskje vere 
at dei ikkje var komne til Noreg då dei var i barnehagealder, og at barne- 
hagetilbodet og -kulturen ikkje var den same i heimlandet som her i lan- 
det. Ei anna mogleg forklaring kan vere at fleire av foreldra med eit anna 
førstespråk enn norsk har vore heimeverande då borna var små. Dersom 
ein ikkje har gått i barnehage, og oftast snakkar eit anna språk enn norsk 
heime, blir skulen dess viktigare for å lære språk, både munnleg og skrift- 
leg. Å lære seg eit andrespråk, skriftleg eller munnleg, er utfordrande i 
alle tilfelle, og som me allereie har nemnt, heilt avhengig av nok og god 
nok innputt, slik Stortingsmelding 23 peikar på: 


En forutsetning for å utvikle et språk muntlig og skriftlig er imidlertid at eleven 
møter språket i mange og ulike sammenhenger. Alle elever får daglig stimulans 
gjennom media til å lære bokmål. Når elevene skal skrive nynorsk, er det ikke 


slik. (Kunnskapsdepartementet, 2008) 

Mengda innputt er ein kritisk faktor for alle elevar med nynorsk som 
hovudmal, sidan dei vil møte mange fleire tekstar pa bokmål enn på 
nynorsk. Det fører mellom anna til at mange byter hovudmål når dei 
kjem opp i høgare skulesteg (Idsøe, 2016; Sønnesyn, 2018). Utfordringa 
blir stadfest av mange av informantane våre, når dei nemner at dei lett 
blandar bokmål og nynorsk (G7-10, J9-8), at det er vanskeleg å finne 
litteratur på nynorsk (J3-8), og at det er endå vanskelegare for foreldre- 
generasjonen (G2-8). Likevel er det mange som kjenner seg trygge på 
nynorskrettskrivinga (Figur 4), og som reknar seg for å vere nynorsk- 
brukarar (intervjua). Det kan ha å gjere med at dei bur i lokalmiljø der 
nynorsk er fleirtalsspråket, og dermed det minst markerte. Dersom ein er 
i tvil om kva skriftspråk ein skal velje, vil ein gjerne styre mot det minst 
markerte (Uppstad, 2019, s. 146). I dei fleste samanhengar i Noreg vil jo 
bokmål vere det nøytrale språket, medan nynorsk er det markerte (Bull 
& Lindgren, 2009; Mæhlum, 2007) - unnataket er nettopp slike lokal- 
miljø i dei nynorske kjerneområda som me undersøkjer her. Våre infor- 
mantar har lært nynorsk skriftspråk på skulen blant klassekameratane, 
utan å ha støtte i talemålet heime. Dermed har dei lært skriftspråket «på 
dette skriftspråket sine skriftkulturelle vilkår» (Uppstad, 2019, s. 143), og 
reknar det for å vere det sjølvsagde og umarkerte språkvalet. 

Dei fleirspråklege elevane har nesten alle saman eit talemål som er 
prega av den lokale dialekten — sjølv om mange av dei har ein uttale som 
er tydeleg prega av at norsk ikkje er førstespråket. Mange av dei støttar seg 
til nynorsk skriftspråk når dei uttalar norsk, til dømes uttalar dei spørje- 
ord som kva og kvifor i tråd med nynorsk skriftspråk. På spørsmålet om 
kva språk dei skriv til venene sine (sjå Figur 3), svarar 83 % av alle i under- 
søkinga at dei vil skrive dialekt til venene sine — 61 % av dei fleirspråklege 
vil velje det same. Det kan hengje saman med at dei nettopp har lært 
nynorsk som eit skriftspråk, og ikkje på bakgrunn av talemålet. Fleire i 
vårt utval vil velje å skrive bokmål eller engelsk til venene sine. Ein grunn 
til det kan vere at dei ofte brukar eit anna språk enn norsk utanfor skulen, 
og at dei difor har eit større repertoar av både talespråk og skriftspråk, og 
brukar dei. Ein annan grunn kan vere at mange av dei har budd andre 
stader i Noreg, og dei har då gjerne vener eller familie som har fått opplæ- 
ringa si på bokmål. Våre informantar vel difor kanskje bokmål, engelsk 

eller eit anna språk? nar dei skriv og tekstar til vener og familie. Dette 
viser at også desse elevane er medvitne om at ulike skrivesituasjonar kan 
invitere til ulike skriftspråksval. Randen peikar på at multikompetansen 
til fleirspråklege elevar truleg gjer dei særleg språkleg medvitne (Randen, 
2018). Skalaen som dei fleste elevane rører seg langs, er meir eller mindre 
dialekt - normert nynorsk, men i vårt utval erstattar engelsk og «ikkje 
aktuelt» gjerne dialektnær skriving (sjå Figur 3). At dette skjer i aukande 
grad når dei skriv til foreldra og besteforeldra, kan truleg forklarast med 
at mange av besteforeldra og også nokre foreldre ikkje meistrar norsk, 
eller at dei har eit anna brukssprak enn norsk heime/i familien. 

Alle elevar som følgjer den ordinære læreplanen i norsk, skal ha opplæring 
i begge dei norske skriftspråka, alle skal også få vurdering undervegs, men 
det er mogleg å få fritak for sluttvurdering etter søknad og etter enkeltvedtak. 
I vårt utval er det berre tre elevar som har slike fritak, to av desse får eller har 
fått særskild språkopplæring. Det er eit faktum at svært mange fleirspråklege 
ungdomar med bokmål som hovudmål har fritak frå vurdering i sidemålet, 
då nynorsk (Jansson, 2011, s. 26). For dei fleste synest ikkje fritak frå slutt- 
vurdering i bokmål å vere eit aktuelt spørsmål, kanskje fordi dei, som dei 
fleste andre nynorskelevar, opplever at det ikkje er så vanskeleg å tileigne seg 
ein bokmålskompetanse. Fleire av intervjusvara tyder på det. Fiksund (2017) 
argumenterer for at elevar med bokmål som sidemål har det han kallar «ei 
sidemålsdominert tospråklegheit» (Eiksund, 2017, s. 279), og han peikar også 
på at svært mange elevar med bokmål som sidemål har ein tospråkskompe- 
tanse allereie før dei byrjar med sidemålsopplæring (Eiksund, 2017, s. 277). 
Dette kan også sjå ut til å gjelde dei fleste av våre informantar, som me har 
sett hevdar ein elev (G4-10) at bokmål kan han lære heime, og ein annan elev 
(G7-10) snakkar om «bokmålsstemma» frå media som han hadde i hovudet, 
og som hjelpte han på sidemålseksamen. Her spelar nok likevel lengda på 
butid i Noreg ei viktig rolle; J7-10 understrekar at ho opplever at ho ikkje 
meistrar bokmål fordi alt ho har lært etter at ho flytta til Noreg, er nynorsk 
og den lokale dialekten. Men truleg ser nok også mange fleirspråklege elevar 
nytta av å få sluttvurdering i sidemålet når det er bokmål; fleirtalsspråket 
som dei vil ha bruk for i møte med verda utanfor skulen. 


3 — I Figur 3 er ikkje andre språk enn dei norske variantane og engelsk eit mogleg val. 

Tema 3: Haldningar til nynorsk: Gjennom intervjua ser me at infor- 
mantane har mange tankar om spraksituasjonen i Noreg. Dei viser eit 
stort metasprakleg medvit. Informantane syner ogsa ein tydeleg kon- 
tekstkompetanse i det at dei vel nynorsk og dialekt i det daglege. Mange 
er ogsa medvitne om det storre biletet, spraksituasjonen i Noreg, der 
bokmål er fleirtalsspråket, dei snakkar om at det meste av det dei møter 
av skrift utanfor skulen, er på bokmål, men det verkar som om dette er 
mindre viktig for dei når det gjeld eigne språkval, så langt. Fleire av inter- 
vjua viser ei jamt over positiv haldning til nynorsk, og dei grunngjev det 
både med estetikk, praktiske omsyn og personlege preferansar. Dei gjev 
uttrykk for at dei kjenner til kva assosiasjonar som er knytte til nynorsk 
(Mæhlum, 2007), når dei seier at den typiske nynorskbrukaren er gamle 
folk som har sånn «skikkeleg, ekte nynorsk»» (J7-10), medan dei unge 
(dei sjølve) brukar «litt engelsk, litt nynorsk og litt alt mogleg» (J8-10). 
Dermed er ikkje det moderne, nøytrale språket for dei nødvendigvis bok- 
mål, men heller blandinga av nynorsk, engelsk og «sleng» (J7-10). I klas- 
sen på skulen, på til dømes fotballaget og i bygda opplever dei truleg ein 
integreringsvinst av det dei investerer i å lære seg nynorsk og den lokale 
dialekten, noko som igjen kan føre til motivasjon for meir investering og 
meir positive haldningar (jf. Norton, 2013). Dermed ser det ikkje ut til 
at dei fleirspråklege ungdomane let assosiasjonane til nynorsk som noko 
ruralt, umoderne eller markert påverke haldningane til språket i negativ 
retning. I staden er assosiasjonane til det lokale truleg med på å forsterke 
det positive inntrykket (Eiksund, 2015; Mæhlum, 2007). 

Ein informant skil seg ut frå den positive haldninga til nynorsk: G2-8 
har valt å bruka bokmål på grunn av den totale språksituasjonen i Noreg, 
han vurderer at dette gjev han innpass på flest arenaer. Det verkar som 
denne informanten i større grad enn dei andre ser nynorsk som det mar- 
kerte språket, eit språk ikkje alle i Oslo skjønar, meiner han. Då gjev det 
større motivasjon for språkarbeidet hans å investere i å lære seg bokmål. 


Oppsummering 


Gjennom svar på spørjegranskinga og intervjua i denne studien gav 
18 fleirspråklege ungdomsskuleelevar oss svar på spørsmål om kva 

erfaringar dei har med 4 lere seg nynorsk som andresprak, og kva hald- 
ningar dei har til nynorsk. Me tematiserte ikkje direkte i korkje gran- 
skinga eller intervjuet at nynorsk i praksis er eit mindretalssprak i Noreg, 
men ønskte å sjå om og korleis dei sjølve kom inn pa dette. Indirekte kom 
dei inn på det problematiske ved dette; det er vanskeleg å finne bøker på 
nynorsk, dei finn det lettare å skrive bokmål fordi dei har bokmålsstem- 
mer «inni seg» frå media. Likevel kjenner mange av dei seg tryggare på 
rettskrivinga i nynorsk enn i bokmål, og nokre har ikkje lært seg bokmål 
i det heile. Det er truleg fordi hovuddelen av norskopplæringa deira har 
vore på nynorsk i skulen, både i særskilt norskopplæring og i den ordi- 
nære norskopplæringa, og i samspel med medelevar som brukar lokal 
dialekt og nynorsk. Mange av dei har også lært seg nynorsk skriftspråk 
på sjølvstendig skriftspråkleg grunnlag, utan å ha eit norsk talemål som 
støtte (Uppstad, 2019). 

Informantane våre har jamt over positive haldningar til nynorsk - 
kanskje fordi det er den nynorske skriftkulturen dei kjenner best, og 
at dei difor ikkje oppfattar nynorsk som eit markert språk. I og med 
at skriftspråk først og fremst blir lært gjennom teksterfaring, er det 
ei utfordring for alle elevar med nynorsk som hovudmål at dei skal 
utvikle eit skriftspråk som er eit fleirtalsspråk lokalt, men eit mindre- 
talsspråk nasjonalt, fordi mengda skriftleg innputt på hovudmålet er 
mykje mindre enn på sidemålet. Undersøkinga vår tyder på at dei som 
lærer nynorsk som andrespråk, møter dei same utfordringane som dei 
som har norsk som førstespråk. Lærarar i nynorskområde må syte for 
eit breiast mogleg tilbod av nynorske tekstar av alle slag til alle ele- 
var med nynorsk som hovudmål. Funna våre kan likevel peike mot at 
dette er særleg viktig for dei som lærer nynorsk som eit andrespråk, 
fordi dei i mindre grad enn dei andre elevane har støtte i språket hei- 
manfrå og frå barnehagen, og dermed er heilt avhengige av innputt frå 
skulen og samfunnet rundt. Di kortare butid i Noreg, di viktigare er 
dette. 

Denne artikkelen er eit første forsøk på å trengje inn i eit område der 
det finst svært lite forsking frå før; å tileigne seg eit mindretalsspråk 
som andrespråk, og me håpar dette er eit område fleire vil utforske 
etter kvart. 

Summary 


The main question of this article is: What experiences do students in lower 
secondary school have in learning a second language that is also a minority 
language? What attitudes do they express towards the written language? 

The authors have interviewed 18 students where both parents have a dif- 
ferent native language from Norwegian, and the students have also answe- 
red a questionnaire in the project Terms for Nynorsk among adolescents. 
Together, their answers show some of the experiences the students have in 
learning a second language that is also a minority language. The overall 
finding from the questionnaire is that the selected group does not differ a 
great deal from those of the total of respondents (706). Most of them define 
themselves as users of Nynorsk, they learn Bokmål as a side language, and 
are overall positive towards Nynorsk. From the interviews, we learn that 
there are some challenges when it comes to working their way into a local 
Nynorsk written culture and a Norwegian public sphere where Nynorsk is 
a minority language, but these are to a large extent the same challenges that 
students with Norwegian as their first language experience. 

bokmål i Fjell 

Samandrag: Denne artikkelen handlar om språkskiftet frå nynorsk til bokmål, med 
tidlegare Fjell kommune utanfor Bergen som kasusstudie. I Fjell har så mange som 
42 % av elevane som har hatt nynorsk som hovudmål, gått over til bokmål innan 
utgangen av ungdomsskulen. Med bakgrunn i demografiske og historiske data, 
spørjegransking og forskingsintervju drøftar artikkelen kvifor skiftet frå nynorsk til 
bokmål vert oppfatta som så lett og udramatisk hos dei det gjeld. Gjennomgangen 
peikar på særleg fire relevante faktorar: opplevd språkkompetanse, mindretalsposi- 
sjonen til nynorsken, språkhaldningar og ein utbreidd praksis med språkveksling i 
ulike skrivesituasjonar. I tillegg skisserer artikkelen nokre språkpolitiske tiltak. 

Innleiing 


Mange av elevane som startar med nynorsk som hovudmål, skiftar til 
bokmål. Ein reknar med at fram til og med vidaregåande skule gjeld det 
minst kvar fjerde nynorskelev (Grepstad, 2015, s. 197). For statusen og 
vitaliteten til nynorsken er slike språkskifte problematiske, fordi det vert 
mindre nynorskbruk og færre nynorskbrukarar i samfunnet. Språkskif- 
tet indikerer 6g at det er vanskelegare 4 vere nynorskbrukar enn bok- 
målsbrukar, i og med at det er langt sjeldnare at elevar med bokmål som 


Sitering av denne artikkelen: Brunstad, E. (2020). Det saumlause språkskiftet - om overgangar frå 
nynorsk til bokmål i Fjell. I G. K. Juuhl, S. J. Helset & E. Brunstad (red.), Vilkår for nynorsk mellom barn 
og unge (s. 171-202). Oslo: Cappelen Damm Akademisk. https://doi.org/10.23865/noasp.106 

hovudmal gar over til nynorsk. Såleis er det å «hindre målbyte» formulert 
som eit sentralt språkpolitisk mål (jf. Kultur- og kyrkjedepartementet, 
2008, Kulturdepartementet, 2020). 

Samstundes er det påfallande kor lett skiftet frå nynorsk til bokmål 
verkar for dei det direkte gjeld. Dei fleste av dei som skiftar hovudmål, 
ser ikkje ut til å oppfatte skiftet som vanskeleg, tungt eller dramatisk (jf. 
Garthus, 2009; Walton, 2015; Wold, 2019). Det er og inntrykket ein får 
frå dei som står i fokus i denne studien, ungdomsskuleelevar som har 
skifta hovudmål i tidlegare Fjell kommune utanfor Bergen (no del av nye 
Øygarden kommune). 

For oss som er opptekne av språk generelt og nynorsken spesielt, er 
det lette ved språkskiftet verdt å sjå nærmare på. Stemmer det at elevane 
oppfattar det som lett å skifte frå nynorsk til bokmål? Kva er i så fall 
grunnane til at elevane har den oppfatninga? Og kva er konsekvensane av 
det med tanke på det språkpolitiske målet om å «hindre målbyte»? Dette 
er spørsmåla som skal stå i fokus i denne artikkelen. 

For å svare på desse spørsmåla skal vi ta utgangspunkt i den sosiale 
praksisen som skrivinga til nynorskelevane går inn i. På den eine sida 
handlar det om språkval som elevane gjer i ulike språkbrukssituasjonar. 
På den andre sida handlar det om konsekvensane som desse språkvala 
har for skriftpraksisen og språksituasjonen meir generelt. Her vil det òg 
vere ein gjensidig påverknad som vi må ta omsyn til når vi skal prøve å 
forstå språkskifteprosessane. 

Dataa i artikkelen er primært henta frå ei spørjegransking og fleire 
intervju som vart gjorde ved tre ungdomsskular i Fjell i 2017. I løpet av dei 
siste tiåra har nynorsken gått frå å vere fleirtalsspråket i skulen i Fjell til 
å verte mindretalsspråket. Endringane i språkstatus har skjedd parallelt 
med at Fjell-samfunnet har endra karakter gjennom sterk folkevekst og 
innflytting, særleg frå Bergen, der bokmålet står sterkt. Språkpresset og 
språkvekslinga er særleg intens i ei slik randsone for nynorsken. Samtidig 
viser studiar frå kjerneområdet at det og der skjer ei omfattande sprak- 
veksling blant elevar med nynorsk som hovudmål (jf. Helset & Brunstad, 
2020). Det som då gjer randsona særleg interessant å gå inn i, er at ein kan 
få fram nokre tendensar og prosessar på ein tydelegare måte enn kva til- 
fellet vil vere i det nynorske kjerneområdet. Fjell er og særleg interessant 

ved at det der har vore eit lokalt ønske om kunnskap som kan gi grunnlag 
for ein meir aktiv språkpolitikk. Denne studien kom såleis i gang gjen- 
nom eit samarbeid med Fjell kommune. 


Forskingsbakgrunn: Studiar av skifte frå 
nynorsk til bokmål 


Det var først på 2000-talet at skiftet frå nynorsk til bokmål fekk fagleg 
merksemd i norsk språkforsking. I løpet av særleg det siste tiåret har det 
kome fleire empiriske studiar (jf. Eiksund, 2020; Garthus, 2009; 2012, 
Grepstad, 2015; Hernes, 2012; Idsøe 2016; Kleggetveit, 2013; Stemshaug, 
2015; Sønnesyn, 2018; Wadsten, 2008; Wold, 2019; Øvrelid, 2014; Øzerk 
& Todal, 2013). Sjølv om forskinga kom seint, var fenomenet kjent frå før. 
Mykje tyder jamvel på at språkskiftet har vore meir omfattande tidlegare 
(jf. Grepstad, 2015, s. 186). I målrørsla har det individuelle språkskiftet 
gått under nemninga målbyte. Noregs Mållag vedtok i 1999 eit punkt i 
arbeidsprogrammet om å motverke målbyte: 


Minka omfanget av målbyte frå nynorsk til bokmål når elevane skiftar skuleslag 
ved å arbeida aktivt overfor 7. og 10. klassane, auka det språklege medvitet, leg- 
gja til rette for nynorskbruk og få bokmålselevar til å velja nynorsk. Utvikla ein 
strategi som kan motivera fleire, og særleg born i grunnskulen, til å bruka meir 


nynorsk også i private samanhengar. (Noregs Mållag, 1999) 


Sitatet indikerer at det i Mållaget på 1990-talet ikkje berre var kunnskap 
om at det skjedde målbyte, men at Mållaget og hadde tydelege formeinin- 
gar om når og kvifor det skjedde. I tillegg hadde ein idear om tiltak for å 
bremse målbytet. Den siste setninga i sitatet ovanfor tyder dessutan på at 
ein var medviten om at mange nynorskelevar ikkje alltid brukte nynorsk 
i private samanhengar, slik det jo kjem fram i seinare studiar av språk- 
veksling hos nynorskelevar (jf. Helset & Brunstad, 2020). 

I faglitteraturen om språkskifte frå nynorsk til bokmål finn vi grovt 
sett to ulike tilnærmingsmåtar. Den eine handlar om korleis språkskifte 
kan samsvare med visse trekk ved språksamfunnet eller skulen, dvs. 
at fokuset er på strukturelle bakgrunnsfaktorar. Den andre handlar 

om a granske meir personlege preferansar, oppfatningar eller sprak- 
haldningar hos dei personane som skiftar, dvs. at fokuset er pa indi- 
vidnivaet. 

Blant dei strukturelle bakgrunnsfaktorane ser statusen til nynorsken 
i lokalsamfunnet til å vere mest utslagsgivande: Dersom nynorsken står 
allment sterkt i lokalsamfunnet, er det mindre sjanse for at elevane byter 
frå nynorsk til bokmål. Det er såleis sjeldnare språkskifte i det nynorske 
kjerneområdet som t.d. Volda, Stord og Sogndal (jf. Helset & Brunstad, 
2020) enn i dei typiske pressomrada for nynorsken, t.d. i Valdres og i vårt 
område, Fjell (jf. Garthus, 2009; Kleggetveit, 2013; Idsøe, 2016; Øvrelid, 
2014). 

Om nynorsken har svak eller sterk posisjon i eit lokalsamfunn, hand- 
lar primært om kor mykje nynorsken vert brukt i skule, næringsliv, 
organisasjonsliv, kyrkje, fritidsaktivitetar etc. Det kan og handle om kva 
konkret språkpolitisk støtte nynorsken har. Ei oversikt gjord av Søberg 
(2004) viser at dei aller fleste skulemålsrøystingar har kome i kommu- 
nar som ikkje har nynorsk som administrasjonsspråk. Brunstad (2017) 
peikar på at det har spela ei rolle for skulemålsutviklinga i Bergen og 
Askøy at nynorsken ikkje har fått kommunal oppbakking, medan Idsøe 
(2016) argumenterer for at Odda kommune sin politikk (med språkdelte 
klassar på ungdomssteget) kan ha bidrege til at språkskiftet er såpass lite 
i Odda. 

Måten skulen organiserer nynorskopplæringa på, er og trekt fram i 
studiar. Det ser ut til å vere meir språkskifte blant elevar i språkblanda 
klassar, dvs. klassar med både bokmål- og nynorskelevar, enn kva tilfellet 
er med klassar som er språkdelte, som t.d. i Odda (jf. Mannsåker, 2014; 
Staalesen, 2014). Eit anna moment er at det ved språkblanda klassar sjeld- 
nare vert gjorde tilretteleggingar for nynorskelevane: 


Videre er det ingen av skolene vi besøkte som har tatt spesielle grep for 
å styrke nynorsken ved skolen, eller legge bedre til rette for undervisning 
for nynorskelevene. [...] Både lærere og skoleledelse forteller at de har 
en pragmatisk tilnærming til de to målformene, og at både de og elevene 
selv må finne ut av hvilket språk som kan være deres verktøy i hverdagen. 


(Staalesen, 2014) 

Den «pragmatiske» loysinga som gar ut pa a overlate ansvaret til ele- 
vane sjølve, indikerer at det skjer ei ansvarsfraskriving i skulesektoren. 
Manglande tilrettelegging for nynorskelevar handlar og om at nynorsken 
i mindre grad vert brukt i undervisninga, i nettportalar eller i det gene- 
relle språklege landskapet i skulen, men på det området er det fåe empi- 
riske studiar. 

Det har vore vanleg å peike på overgangen til vidaregåande som 
mest kritisk for språkskifte, medan prosjektet Målstreken trekkjer fram 
overgangen til ungdomsskulen (jf. Garthus, 2012). For ungdom som tek 
høgare utdanning, er og høgskule/universitet kritiske punkt (Wadsten, 
2008). I tillegg skjer det skifte ved overgang til arbeidslivet (jf. Grepstad, 
2012). Med såpass mange kritiske punkt er det tydeleg at overgangar og 
den generelle mindretalsposisjonen til nynorsken er vesentleg. 

Nokre studiar tyder på at kjønn spelar ei rolle ved at fleire jenter oppgir 
at dei går frå nynorsk til bokmål (jf. Garthus, 2009; Kleggetveit, 2013). 
Andre studiar gir derimot ikkje grunnlag for å sjå ein slik samanheng 
(jf. Idsøe, 2016; Staalesen, 2014; Øvrelid, 2014). 

I studiane der det er fokus på individnivået, er det ein faktor som pei- 
kar seg ut. Den handlar om at språkbrukarane ikkje kjenner seg trygge 
i eller med nynorsken (jf. Hernes, 2012; Garthus, 2012). Wold (2019) 
talar her om manglande kompetanse og viser til fire masterstudiar der 
nesten 60 % av grunngivingane for språkskifte handla om manglande 
kompetanse. 

Med unntak av ei masteroppgåve (Øvrelid, 2014) legg dei fleste studiar 
vekt pa at skiftet til bokmål i liten grad var eit resultat av direkte råd og 
rettleiing frå andre (jf. Staalesen, 2014, s. 42). Ein pilotstudie i starten av 
prosjektet i Fjell tydde på det same. 

Fleire studiar av språkskifte er primært haldningsgranskingar. Der- 
med får dei, ikkje uventa, fram haldningar og identitet som viktige fakto- 
rar for å skifte eller halde på nynorsken. Tendensen er at dei som skiftar, i 
større grad gir opp instrumentelle grunnar til språkskiftet, og er positive 
til moderne og urbane verdiar, medan dei som held på nynorsk, i større 
grad er positive til ei tradisjonell, lokalforankra og rural livsverd, i min- 
dre grad har eit instrumentelt tilhøve til nynorsken, og knyter identiteten 
sin til nynorsken (jf. Garthus, 2012, s. 22; Wold, 2019, s. 84 f.). 

Sprakskifte-omgrepet 

Den internasjonale forskinga pa sprakskifte har, i tradisjonen etter Joshua 
Fishman (1991), ofte hatt eit dobbelt foremal: pa den eine sida 4 analy- 
sere sprakskifteprosessar og pa den andre sida a fungere som reiskap for 
sprakstyrking og for jamvel 4 reversere sprakskifte. Som Ricento (2000) 
skriv, har dei fleste som granskar sprakskifte, ein ideologisk motivasjon, 
nemleg a fremje sprakleg mangfald og a hjelpe dominerte sprak og sprak- 
brukarar overfor dominerande sprak. Sjolv om nynorsk ikkje er eit truga 
språk i verdsmålestokk, er tilhøvet til bokmålet prega av asymmetri, og 
på mange felt er det rimeleg å hevde at nynorsken fungerer som eit mino- 
ritetsspråk med mange av dei utfordringane som det inneber. Det er og 
bakgrunnen for at nynorsken i offisielle dokument vert referert til som eit 
«mindretalsspråk» med trong for særleg vern (jf. Kulturdepartementet, 
2020). 

Vi må samstundes understreke at situasjonen for nynorsken skil seg 
ein del frå dei fleste andre språkskiftesituasjonar i verda. 

Den mest grunnleggjande ulikskapen handlar om at nynorsk og bok- 
mål er to ulike skriftsystem, men ikkje to ulike talesystem som lett kan 
avgrensast frå kvarandre. Ein person sluttar ikkje å snakke talespråket 
sitt om han eller ho skiftar frå nynorsk til bokmål. Rett nok vert det og i 
norsk samanheng referert til at folk «snakkar» nynorsk eller bokmål, og 
visse talemålsvarietetar vert stundom oppfatta som meir «nynorske» enn 
andre (jf. Neteland, 2014). Slik omgrepsbruk byggjer på språkoppfatnin- 
gar som kan ha ein effekt på språkskiftet. Såleis er tilhøvet mellom skrift 
og tale ikkje heilt lausrive i ein norsk samanheng. Likevel er det grunn til 
å tru at det er langt meir dramatisk når ein person skiftar frå samisk til 
norsk i Finnmark eller frå eit indianarspråk til portugisisk i Brasil, fordi 
talespråkskilnaden er så mykje større, og fordi dei etniske, sosiale og kul- 
turelle grensene òg er større. 

Tilhøvet mellom skrift og tale vert ytterlegare samansett i Noreg ved 
at dialektprega skriving har såpass sterk utbreiing i sosiale medium. Her 
dreier det seg ikkje berre om ikkje-standardiserte former, men om at dia- 
lektprega skriving i praksis er ei alternativ skrivenorm. 

At den norske språksituasjonen er særmerkt, vil derimot ikkje seie at 
han er partikulær, og at han ikkje kan jamførast med språksituasjonen i 

andre land. For det første: Sjølv om nynorsk og bokmål er gjensidig for- 
ståelege, er det rimeleg å hevde at skriftspråka er såpass ulike at hjernen 
handterer dei som to ulike system (jf. Vulchanova et al., 2014). I så fall 
vert skilnaden mellom skriftspråka (og språkskiftet) oppfatta som rele- 
vant av språkbrukarane. For det andre: Toskriftlegheit eller biliteracy har 
etter kvart kome meir i fokus som studieobjekt (jf. Reyes, 2012), og mange 
kognitive, sosiale og kulturelle aspekt ved toskriftlegheit kan jamførast 
med den som gjeld for tospråklegheit knytt til talespråket (jf. Brunstad, 
2018). For det tredje: Nar ein talar om språkskifte (og ikkje ‘malbyte’), 
opnar ein for å fremje forståing av dei meir allmenne prosessane som 
skjer med nynorsken. Ein motivasjon for å kople nynorskforskinga til 
internasjonal forsking kring språkplanlegging, språkpolitikk, tospråk- 
legheit, språkskifte etc. er bl.a. å nytte teoretiske grep for å få djupare 
innsikt i vilkåra for nynorsk og nynorskbrukarar. Det kjem og til uttrykk 
gjennom fleire av bidraga i Skriftkultur 2, 2020. 


Kjeldegrunnlaget 


Det fremste datagrunnlaget for denne studien er ei spørjegransking som 
vart gjord i 2017 blant ungdomsskuleelevar i alderen 13-16 år i Fjell (Fjell, 
2017a). Granskinga omfattar svar frå 675 elevar ved tre ungdomsskular: 
Fjell ungdomsskule (41 % av materialet), Tranevågen ungdomsskule (36 % 
av materialet) og Danielsen Sotra, ungdomstrinnet (23 % av materialet). 
Svarprosenten er på nesten 60, og fordelinga mellom skulane speglar i 
stor grad elevtalet mellom skulane, slik det kjem fram i GSI. Det er litt 
fleire jenter (53 %) enn gutar (47 %) som har svara, og det samsvarar med 
ei generell skeivfordeling mellom kjønna. (Ifølgje GSI var det i Fjell kom- 
mune på dette tidspunktet 433 gutar og 473 jenter i årsstega 8.-10.) Vel 
15 % av dei som svara, oppgav at dei hadde minoritetsspråkleg bakgrunn. 
Samla sett er det grunn til å tru at svargrunnlaget er representativt for 
elevane i årsstega. 

Svardelen frå dei ulike årsstega var 39,7 % frå 8. trinnet, 28,8 % frå 
9. trinnet og 31,4 % frå 10. trinnet, dvs. at 8. trinnet har fleire informantar 
enn dei seinare årsstega. Årsaka til variasjonen handla bl.a. om at nokre 
klassar var vekkreiste då granskinga vart gjennomført. 

Det var 24,2 % (161 elevar) av informantane som oppgav at dei hadde 
nynorsk som hovudmal, medan 75,8 % oppgav bokmal. Ogsa denne 
fordelinga verkar representativ i hove til skulemalsprosenten som 
GSI oppgir for ungdomssteget. 122 elevar skreiv at dei hadde skifta 
fra nynorsk til bokmal permanent, og det er desse elevane som star i 
fokus her. 

Sporjegranskinga vart gjennomfort digitalt gjennom det nettbaserte 
verktoyet SurveyXact. Sjolve distribusjonen skjedde via e-post til elevane 
ved Danielsen Sotra, medan den skjedde via mobiltelefon til elevane ved 
Fjell ungdomsskule og Tranevagen ungdomsskule. Arsakene til denne 
ulikskapen var at det på denne tida berre var elevane ved éin av skulane 
som hadde tilgang til personleg datamaskin i timane, og som òg hadde 
ei e-postadresse knytt til skulen. Sjølv om spørjegranskinga føregjekk i 
timane, vart det presisert at det var frivillig å gjennomføre den. Nokre 
elevar valde å ikkje delta i granskinga, men fekk likevel bruke mobiltele- 
fon i den perioden dei andre gjennomførte henne, slik at dei ikkje skulle 
oppleve eit press. 

Sidan mange av respondentane var under 15 år, var det krav om sam- 
tykke frå føresette. Det var sendt med informasjon til føresette og elevar, 
i tråd med krava frå Norsk samfunnsvitskapleg datateneste. I dei tilfella 
der det kom elevsvar utan samtykke, har elevsvara vorte sletta og tel 
såleis ikkje med. 

Ein del av elevane som var med i spørjegranskinga, vart òg intervjua av 
meg. Elevane vart intervjua i sju ulike grupper fordelte på tre ulike ung- 
domsskular.' Til saman 26 elevar deltok i intervjua. Intervjua vart gjorde 
i grupperom på skulane, dei er opptekne og transkriberte. 


1 Gruppene var baserte på ulike kriterium: a) gutar med nynorsk som hovudmål som vekslar 
mellom nynorsk og bokmål, b) jenter med nynorsk som hovudmål som vekslar mellom ny- 
norsk og bokmål, c) gutar og jenter med nynorsk som hovudmål, som berre bruker nynorsk 
i timane, og som bruker nynorsk i dei fleste samanhengar utanfor skulen, d) gutar og jenter 
med nynorsk som hovudmål, og som i stor grad vekslar mellom nynorsk, bokmål og dialekt, 
e) gutar og jenter med nynorsk som hovudmål, f) gutar og jenter som har skifta frå nynorsk 
til bokmål. 

Fjell- ei randsone for nynorsken 


For betre a forsta sprakskifteprosessane som gar fore seg i Fjell, skal vi 
sja neermare pa kva slags spraksamfunn det er tale om, og korleis den 
generelle samfunnsutviklinga dei siste tiara har danna grunnlaget for a 
gi Fjell eit randsonepreg. 


Figur: Tidlegare Fjell kommune utanfor Bergen. (Google maps.) 


Tidlegare Fjell kommune er fra og med 2020 ein del av nye Øygarden kommune (slege saman med to andre 
nynorskkommunar, Sund og Øygarden). I 2017 var folketalet i dåverande Fjell kommune vel 26000 innbyggjarar, 
medan Øygarden kommune samla sett har vel 38 000 innbyggjarar og kring 2550 elevar med nynorsk som 
hovudmål i grunnskulen. 


I 1971 skjedde det ei endring som fekk store konsekvensar for Fjell. Sotra- 
brua opna og Fjell vart landfast med Bergen. Denne brua opna ikkje berre 
for auka kontakt med Bergen, ho gjorde det og meir attraktivt å flytte til 
Fjell. Nettopp tilflytting har vore drivkrafta for den store folkeveksten 
i Fjell dei siste tretti åra, der ein har gått frå 6798 innbyggjarar i 1971 til 
26 222 innbyggjarar i 2019. Folkeveksten har vore særleg sterk på Litlesotra, 
den øya som ligg nærmast Bergen, og der kommunesenteret Straume ligg. 

Bruopninga gjorde det lettare å etablere næringsverksemd i kommu- 
nen. Kommunen fekk på 1970-talet mange arbeidsplassar knytte til olje- 
industrien, ikkje minst ved forsyningsbasen CCB (Coast Center Base) på 
Ågotnes. Desse verksemdene opna for auka pendling, og Fjell vart ein 
av dei største pendlarkommunane i Noreg: I 2019 pendla kvar dag 6300 
personar frå Fjell over Sotrabrua, medan rundt 4000 personar pendla 
til Fjell over Sotrabrua (Skyss, 2019). Mesteparten av pendlinga har gått 

til og frå Bergen, og særleg blant dei yngre innbyggjarane er det mange 
som uttrykkjer tette band til Bergen (jf. Respons, 2013, s. 47). Samtidig 
tyder spørjegranskingar på at tilhøyrsla til Sotra og Fjell er sterkare enn 
tilhøyrsla til Bergen (ibid.). Det ser med andre ord ut til å ha utvikla seg 
doble identitetsband hos mange av innbyggjarane i Fjell. 

Parallelt med dei demografiske endringane har det skjedd endringar 
i fordelinga av nynorsk og bokmål i skulen. I løpet av dei siste tiåra har 
nynorsken gått frå å vere fleirtalsspråket blant elevane i Fjell til å verte 
mindretalsspråket, og skulemålsprosent er i dag på 32 %. 


Tabell 1. Oversikt over skulemalsprosenten i Fjell kommune. Dei faktiske elevtala står i parentes. 
(Kjelde: GSI.) 


1992/93 22,0 % (511) 78,0 % (1811) 


2000/01 46,1% (1380) 53,9% (1610) 
2005/06 53,5% (1810) 46,5% (1573) 
2010/11 61,5 % (2092) 38,5 % (1307) 
2014/15 64,0 % (2074) 36,0 % (1149) 
2018/19 68,0 % (2191) 32,0 % (1018) 


Den direkte årsaka til at bokmålet har vorte fleirtalsspråket i skulen, er 
at foreldre har valt bokmål i staden for nynorsk som opplæringsspråk 
for barna sine i barneskulen. Alt i 1976, då Foldnes skule opna, kom den 
første parallellklassen med bokmålselevar. I 1978 vart det skulemålsrøys- 
ting med fleirtal for bokmål ved Knarrevik skule (eit vedtak som seinare 
og galdt for Hjelteryggen skule og Liljevatnet skule). Skulemålsrøystin- 
gar forde og til at bokmål vart opplæringsspråket ved Bjorøy skule i 1982 
og ved Foldnes skule i 1987. Det vil seie at bokmål vart normalspråket 
for elevane ved desse skulane. Desse bokmålsskulane ligg alle i det mest 
sentrumsnære området i Fjell, der svært mange reiser for å handle på 
kjøpesenteret Sartor senter, for å gå på ungdomsskule eller vidaregåande 
skule, for å få kommunale tenester etc. I tillegg er det der innflyttinga 
frå Bergen og folkeauken er sterkast. Det er og i dette området at det 
store byutviklingsarbeidet Sotra kystby har gått føre seg dei siste åra med 
omfattande byggje- og infrastrukturarbeid (jf. Roald, 2010). Det gjer at 
bokmålet samla sett har dynamikken i Fjell-samfunnet på si side. 

Vi veit fra fleire sosiolingvistiske studiar at tilflytting skaper vilkar for 
at spraksamfunn kan endre seg på grunnleggjande måtar (jf. Sandøy & 
Nesse, 2016, s. 68; Solheim, 2010). Det vil seie at tilflyttinga ikkje berre ska- 
per påverknad og auka språkkontakt, men og skaper nye samfunn og nye 
«språklege smeltediglar», slik tilfellet har vore med lokalsamfunn som 
Tyssedal, Odda, Høyanger, Årdal, Sunndalsøra og Sauda (jf. Neteland, 
2014). Her har demografiske endringar vore drivkraft for utviklinga av 
nye dialektar gjennom såkalla koineisering eller koinéforming (jf. Nete- 
land, 2014). Sjølv om denne beskrivinga er meint for talemålsutvikling og 
ikkje skriftspråksutvikling, er det rimeleg å sjå skriftspråksutviklinga i 
Fjell i eit slikt perspektiv. Det er eit grunnleggjande anna språksamfunn 
som har utvikla seg sidan 1970-talet. 

Sett frå innflyttarane sitt perspektiv gir det truleg lite meining å tale 
om val av bokmål som ei endring. Dei flytta til nyetablerte bustadfelt som 
langt på veg fungerte som forstader til Bergen (jf. Kommunal Rapport, 
2000). Ei som sjølv har vakse opp som innflyttarbarn i Fjell, Trine Eilert- 
sen, skildrar tilværet på følgjande måte: 


I god 70-tallsånd dro våre foreldre fra Bergen på jakt etter billige tomter og 
landlige omgivelser. Der flyttet vi inn i de rettferdige husbankhusene våre, tett i 
tett langs veistubbene som kommunen hadde sprengt frem for oss. Der bodde 
vi i gettoene våre, uberørt av de innfødte, med unntak av en og annen sau som 
altså ikke hadde fått med seg at tulipanene i byggefeltet ikke var til for å spises. 
(Eilertsen, 2002) 


Når Eilertsen refererer til området ho budde som ein «getto», er det tyde- 
leg at ho meiner at dei som flytta til Fjell frå Bergen, i liten grad kopla seg 
mentalt til resten av Sotra. Dei bergensorienterte identitetsrammene som 
utvikla seg, må bl.a. sjåast i samanheng med busetnadsstrukturen som 
materialiserte seg på 1970- og 1980-talet. Fjell kommune etablerte nybyg- 
gjarfelt utan tanke på å integrere desse felta i dei grendene som fanst. 
Dei som busette seg i pionerområda, måtte etablere bumiljø sjølve, meir 
eller mindre avsondra frå det tradisjonelle lokalmiljøet (jf. Kommunal 
Rapport, 2000). 

Gjennom resonnementet så langt er det rimeleg å hevde at demografien 
og samfunnsendringar har vore avgjerande for at bokmålet har kome så 

sterkt inn som skulemal i Fjell. Det er da underforstatt at individuelle 
sprakskifte ikkje har vore drivkrafta for bokmålet. Samtidig viser det seg 
at omfanget av slike individuelle språkskifte er stort, i alle fall i seinare tid. 


Resultat frå spørjegransking og intervju 


Kor mange er det som skiftar hovudmål, 

og når skiftar dei? 

I spørjegranskinga blant ungdomsskuleelevane i Fjell er det samla sett 
21 % som oppgir å ha skifta hovudmål permanent, medan 2,8 % seier 
at dei har gjort det for ein kortare periode. Dei fleste permanente 
språkskifta har gått frå nynorsk til bokmål; det dreier seg om 122 elevar, 
medan 18 har skifta permanent frå bokmål til nynorsk. Det vil seie at 
heile 42 % av dei som oppgir å ha hatt nynorsk som hovudmal, seier at 
dei har skifta til bokmål i løpet av skulegangen. Det er ganske dramatiske 
tal for nynorsken. 

Elevane vart bedne om å svara på spørsmålet om når dei skifta hovud- 
mål. Blant dei som har gått frå nynorsk til bokmål, er tendensen ein- 
tydig: 67 % rapporterer at dei skifta ved overgangen frå barneskulen til 
ungdomsskulen, 26 % i løpet av barneskulen og 8 % i løpet av ungdoms- 
skulen. At overgangen mellom barneskule og ungdomsskule er den kri- 
tiske faktoren, er eit funn som samsvarar med resultat frå granskingar av 
språkskifte i Valdres og Sunnfjord (jf. Garthus, 2009). Tendensen vert lik, 
men med mindre utslag, dersom vi inkluderer både dei som har skifta 
frå bokmål til nynorsk permanent, og dei som har skifta for kortare tid. 
Då er det 54 % som oppgir å ha skifta ved overgangen frå barneskule 
til ungdomsskule, medan 32 % oppgir å ha skifta hovudmål i løpet av 
barneskulen. 

Ein kan stusse over at såpass mange seier at dei skifta hovudmål i løpet 
av barneskulen, i og med at det først er på ungdomsskulen elevar sjølve 
kan skifte hovudmål. Her er det fleire faktorar som spelar inn. Flytting 
med overgang til barneskule med eit anna opplæringsspråk vert nemnt 
eksplisitt av åtte elevar i kommentarfeltet, men det kan gjelde fleire. Det er 
t.d. nærliggjande å tru at når 9 av dei 42 som seier dei skifta i barneskulen, 

har nynorsk som hovudmål i dag, har det samanheng med flytting. Ein 
annan faktor handlar om bokmål som ei form for individuelt tilpassa 
opplæring, tydelegvis etter råd frå personar med autoritet. Ei underlig- 
gjande årsak som vert nemnt her er dysleksi. 

Ein annan faktor handlar om at ikkje alle elevar har ei så tydeleg opp- 
fatning av kva det vil seie å skifte hovudmål. Dei refererer primært til 
sin eigen skriftpraksis, t.d. ved at dei tok til å skrive mest på bokmål på 
slutten av barneskulen: 


Gjennom 7. klasse skrev jeg mer og mer bokmål. Jeg leste flere bøker skrevet på 
bokmål, enn nynorsk. Dette er sikkert en av grunnene til at jeg begynte å skrive 
mer på bokmål. Jeg oppdaget også at jeg synes bokmål var lettere å skrive ... 
(Fjell, 2017a) 


I eit oppfølgingsintervju fortel ein annan elev at ho hadde gått over til 
bokmål på barneskulen, fordi ho «berre begynte å bruke det». Dermed 
meinte ho at ho hadde skifta hovudmål. Det var såleis ikkje tydeleg for 
denne eleven kva det innebar å skifte hovudmål. Samtidig var det tydeleg 
for henne at ho i praksis og mentalt hadde skifta frå nynorsk til bokmål. 
Lærarar ved skulane har gitt tilbakemelding på at elevane sjølve ikkje 
alltid «veit» kva som er hovudmålet deira. Det kom dessutan spørsmål 
om «kva [...] er hovudmålet mitt?» under utfylling av sporjeskjemaet.’ 

At elevar med nynorsk som hovudmål ikkje alltid har ei tydeleg for- 
meining om kva som er hovudmålet, kan tyde på at overgangen mellom 
å bruke nynorsk og bokmål er glidande. Forvirringa kan likevel hengje 
mest saman med at det er termen «hovudmål» som ikkje er tydeleg nok, 
medan skiljet mellom nynorsk og bokmål framleis kan vere det. 

Det er verdt å merkje seg at ikkje fleire enn 17 elevar, dvs. 11 %, seier 
at dei har skifta hovudmål i løpet av ungdomsskuletida, og fem av desse 
igjen har skifta til nynorsk. Det tyder på at elevane i hovudsak har bestemt 
seg når dei byrjar på ungdomsskulen. Ein må rett nok ta atterhald om at 
elevar ikkje alltid hugsar rett. Ein elev som deltok i gruppeintervju, hadde 
kryssa av for språkskifte ved overgangen til ungdomsskulen, men kom 


2 — Tilsvarande spørsmål frå elevar kom under utfyllinga av eit liknande spørjeskjema ved ung- 
domsskular i Stord kommune, jf. munnleg informasjon frå Hege Myklebust. 

i lopet av samtalen pa at ho faktisk hadde hatt nynorsk som hovudmal 
i attande og skifta etter det eller i lopet av attande klasse (Fjell, 2017b). 
Samtidig er det grunn til å tru at attandeklassen for mange òg fungerer 
som ein overgangsfase. 

Dataa frå Fjell gir i alle høve ikkje grunnlag for å hevde at ungdoms- 
skulen fungerer som ein «språkskiftefabrikk», slik Garthus (2009, s. 5) og 
Özerk og Todal (2013, s. 299) har formulert det. 

Det vil ikkje seie at vi kan «friskmelde» ungdomsskulen. Vi veit at det 
skjer ein monaleg overgang frå nynorsk til bokmål når elevane byrjar 
i vidaregåande skule. I Thea Idsøe (2016) si masteroppgåve har 53 av 65 
informantar ved Sotra vidaregåande skule (andreklassingar) skifta frå 
nynorsk til bokmål? Språkskifta ved overgangen til vidaregåande kan 
tyde på at prosessar i ungdomsskuleperioden kan spele inn som førebuin- 
gar til eit seinare språkskifte. Eit anna moment er at det i overgangen 
til ungdomsskulen ikkje ser ut til å verte gjort aktivt arbeid frå skulane 
eller kommunen for å få elevar til å halde på nynorsken. I intervjua er det 
ingen av elevane som kan hugse slike tiltak under overgangen, medan 
det er vist til døme på at einskildlærarar har oppmoda dei om å halde på 
nynorsken. 


Det udramatiske skiftet 


Dei aller fleste (73 %) av dei som oppgir å ha skifta hovudmål frå nynorsk 
til bokmål, opplyser at dei ikkje fekk reaksjonar frå andre på skiftet. 11 % 
oppgir at dei fekk positive reaksjonar, 3 % melder om negative reaksjonar, 
medan 13 % melder om både positive og negative reaksjonar. Desse svara 
tyder på at språkskiftet, slik elevane såg det, ikkje vart oppfatta som dra- 
matisk av folk dei omgjekst. 


3 Det er vanskeleg å få ei oversikt over sprakskiftet i den vidaregåande skulen. Det finst ikkje 
tilsvarande offentleg nasjonalt talmateriale som ein har for grunnskulen gjennom GSI. Det finst 
ikkje eingong offentleg tilgjengelege tal på kor mange som tek norskeksamen med nynorsk som 
hovudmål i vidaregåande skule. Heller ikkje i Hordaland fylke har ein hatt sikre tal på kor mange 
som samla sett har hatt nynorsk som hovudmål ved skulen, fordi der har vore så mange feilkjel- 
der. Gjennom fleire møte med skuleadministrasjonen i Hordaland fylke har eg fått stadfesta 
at Hordaland fylke ikkje ville operere med hovudmålstal i vidaregåande skule, fordi tidlegare 
oppteljingar har vist så mange feil. 

Elevane har fått spørsmål om kor viktig det var for dei å skifte hovud- 
mål. Av dei som gjekk over frå nynorsk til bokmål, svara 45 % at skiftet 
var «svært» eller «ganske viktig». Likevel var det over halvparten som 
meinte at skiftet ikkje var viktig: 36,6 % svarar «veit ikkje, det berre vart 
slik», medan dei resterande 18,4 % svarar at det var «ganske uviktig» eller 
«heilt uviktig» for dei. At fleirtalet ikkje oppfatta skiftet som viktig, indi- 
kerer to ting: For det første er trongen til å skifte til bokmål ikkje sterk 
hos dei, for det andre er trongen til å halde på nynorsk heller ikkje sterk. 
Dermed er det grunn til å tru at pragmatiske grunnar vert mest tungt- 
vegande for denne gruppa. 

Kva så med dei informantane som oppgav at det var viktig å skifte til 
bokmål? Det er litt fleire av dei som gir uttrykk for generelt negative hald- 
ningar til nynorsken. Elles er det ingen vesentlege forskjellar i høve til dei 
som ikkje meinte det var viktig å skifte, verken når det gjeld bakgrunns- 
faktorar, språkvekslingsmønster, syn på lokalkultur, oppfatning av om 
dei var trygge eller utrygge i nynorskrettskrivinga etc. 


Trygg eller utrygg i rettskrivinga? 

Dei aller fleste som har skifta frå nynorsk til bokmål, rapporterer at 
dei kjenner seg meir trygge på rettskrivinga i bokmål og engelsk enn i 
nynorsk (jf. tabell nedanfor). 


Tabell 2. Svar blant elevar som har skifta frå nynorsk til bokmål. 


Nynorsk 8,3% 24,2% 46,7% 14,2% 6,6% 
Bokmål 33,3% 46,7 % 16,7% 2,5% 0,8% 
Engelsk 17,6% 40,3% 27,7 % 5,0% 92% 


Det er verdt å notere seg at det berre er 18,8 % av dei som har skifta frå 
nynorsk til bokmål, som skriv at dei er «ganske» eller «svært» utrygge 
i nynorsken. Rundt 1/3 av elevane oppgir jamvel at dei er «svært» eller 
«ganske» trygge i nynorsken. Den største svarkategorien, som nesten 
halvparten av respondentane gir opp, er at dei kjenner seg «verken trygg 
eller utrygg» i nynorsken. At elevane svarar verken eller kan tyde på at 

dei ikkje oppfattar eigne nynorskdugleikar som spesielt gode, men hel- 
ler ikkje som spesielt darlege. Det kan ha implikasjonar med tanke pa 
språkskifte. At elevar trass alt oppfattar bokmålsdugleikane som betre, 
kan gå inn i vurderinga av kva for skriftspråk ein vil velje som hovudmål. 

I intervju er det fleire av dei som har skifta frå nynorsk til bokmål, som 
meiner at dei sjølve har fått ein fordel av å ha lært nynorsk tidlegare. Dei 
viser til ein dobbel kompetanse med både nynorsk og bokmål (som dei 
seier at dei har lært seg utan å få opplæring i det). 

Det er mindre skilnader på rettskrivingstryggleik når ein samanliknar 
med dei som aldri har skifta frå bokmål som hovudmål (jf. tabellen 
nedanfor). 


Tabell 3. Svar blant elevar som har bokmål som hovudmål og som aldri har skifta hovudmål. 


Nynorsk 4% 19% 43% 21% 13% 
Bokmål 53% 35% 9% 2% 1% 
Engelsk 31% 37% 20% 6% 6% 


Vi ser derimot fleire skilnader i svara hos elevane som har nynorsk som 
hovudmål. Hos dei oppgir det store fleirtalet (70 %) at dei er ganske eller 
svært trygge på nynorskrettskrivinga, medan det er 7 % som er ganske 
eller svært utrygge (jf. tabellen nedanfor). Vi ser at elevane med nynorsk 
som hovudmål generelt kjenner seg trygge på både nynorsk, bokmål og 
engelsk, og at dei såleis har ei sjølvoppfatning av å vere språkkompetente. 


Tabell 4. Svar blant elevar som har nynorsk som hovudmål. 


Nynorsk 19% 51% 24% 3% 4% 
Bokmål 26% 43% 27% 2% 3% 
Engelsk 30% 31% 26% 7% 6% 


Det er tydeleg at elevane som har skifta, synest at bokmålet er lettare 
enn nynorsken. Synet kjem og fram når elevane skal ta stilling til føl- 
gjande påstand: «Det er lettare å lære nynorsk enn bokmål.» Blant dei 

som har skifta hovudmal, er det eit overveldande fleirtal (76,9 %) som er 
heilt eller delvis ueinige i påstanden. Samstundes er òg mange av elevane 
med nynorsk som hovudmal (51,2 %) ueinige her. Blant dei er det rett nok 
30 % som svarar «verken eller» (mot 18,8 % blant dei som har skifta), og 
det kan indikere at spørsmålet er vanskeleg å svare på. Det kan t.d. vere 
uklårt om «lettare» har å gjere med språket sjølv eller om det har å gjere 
med mindretalsposisjonen som språket har i samfunnet. Ein skal på den 
eine sida ikkje underslå at nynorsken har ein grammatikk med litt fleire 
komponentar enn bokmålet, t.d. med samsvarsbøying av partisipp i pre- 
dikativ stilling og eit gjennomført trekjønnssystem. Det er såleis ikkje 
urimeleg å meine at bokmålet er «lettare» språkleg sett, jamvel om dei 
grammatiske skilnadene ikkje er særleg store. På den andre sida er det eit 
poeng at elevane i dei personlege svara (jf. nedanfor) koplar det lette ved 
bokmålet til at det er fleire som bruker bokmål. Då handlar det om min- 
dre eksponering på grunn av mindretalsposisjonen åt nynorsken. 

At elevane seier at dei kjenner seg tryggare i engelsk enn i nynorsk, 
vil ikkje seie at dei faktisk skriv betre på engelsk. Det slike utsegner seier 
noko om, er korleis dei oppfattar sin eigen skrivedugleik, og truleg fortel 
det igjen noko om språkhaldningar og prestisje til språka. Tidlegare stu- 
diar har vist at elevar med bokmål som hovudmål systematisk undervur- 
derer nynorskkunnskapane sine og overvurderer bokmålskunnskapane 
(Berge & Skog, 1998, s. 36 f.). Sjølv om elevane no, i tråd med læreplan- 
verket, har vorte opptrena meir systematisk i eigavurdering i norskfaget, 
skal ein vere varsam med å tolke elevsvara bokstavleg. 


Dei personlege grunnane til at ungdom skiftar 

frå nynorsk til bokmål 

Det er i spørjegranskinga mogleg for elevane å skrive eigne kommentarar 
til eit ope spørsmål om kvifor dei skifta hovudmål. Nokre av kommen- 
tarane er svært korte med berre eitt ord, t.d. «diverse» (dvs. uspesifisert 
årsak, ev. fleire årsaker) eller «mamma» (då er det rimeleg å tru at det var 
mor som gav råd om språkskifte), medan andre inneheld fleire setningar 
og linjer. Dei fleste svara inneheld ei grunngiving. I dei tilfella ein har 
fleire grunngivingar, har eg ført opp hovudgrunngivinga, medan nokre 

sidegrunngivingar vert nemnde. I ni av svara var det vanskeleg a identi- 
fisere den eine hovudgrunngivinga fra den andre, og difor er det der fort 
opp to grunngivingar. 


1. Lettare med bokmal (45 svar) 

Den mest brukte grunngivinga for hovudmålsskifte går på at bokmålet er 
lettare, og det er då underforstått at nynorsken er vanskelegare. Som oftast 
kjem det inga utdjuping: «Det blir lettare», «Jeg vet ikke[,] det er det let- 
teste». Det er òg fae spesifikasjonar av kva det er ved nynorsken som elevane 
konkret opplever som vanskeleg anna enn at nynorsken har «vanskelege 
ord». Ein einskild informant peikar på at grammatisk kjønn i nynorsken er 
vanskeleg for dei som ikkje har hokjønn i talemålet. (Dei fleste elevane har 
det bergenske tokjønnssystemet i talemålet sitt.) Denne grunngivinga vert 
likevel kopla med observasjonar av at bokmål er fleirtalsspråket: 


Jeg leste mest på bokmål utenom på skolen, fordi jeg likte å lese på barneskolen. 
Stort sett alt jeg så og ser på nett skrives på bokmål, og jeg tror det kan være en 
årsak til at bokmål ble mye bedre og enklere for meg. I tillegg så klarer jeg ikke 
å skille mellom hun- han- og intetkjønnsord uten å bruke en ordbok, og for meg 


blir det for tungt å sjekke hvert eneste verb for å skrive et avsnitt. (Fjell, 2017a) 


Tilvisinga til at bokmålet er lettare, vert av sju informantar utdjupa med 
at dei viser til talespråket: «det var mye enklere å bruke et språk jeg nesten 
snakket». Mest kombinert er likevel argumentet om at bokmålet er mest 
brukt i samfunnet: 


- Fordi Bokmål er mye lettere og blir brukt mye mer. 
- Jeg syntes bokmål er lettere enn nynorsk, og alle vennene mine 
hadde bokmål. 


- Jeg opplever at bokmål er lettere å skrive og mer forståelig for andre. 


Det kjem og fram at andre har fortalt informantane om at bokmål er let- 
tare. Det gjeld ein som har dysleksi: «eg skifta fra nynorsk til bokmål fordi 
eg har dysleksi og da tenkte læreren min at det var bedre å bytte for det 
kunne være lettere». Det er òg ein informant som viser til at han hadde 
sein språkutvikling som liten, og at det difor var lettare med fleirtalssprå- 
ket. Nokre informantar viser til at dei trudde bokmålet var lettare, men 

at det eigentleg ikkje hadde så mykje å seie. Nokre skifta såleis òg tilbake: 
«Trodde bokmål var lettere men eg skifta over igjen til nynorsk fort.» I 
tillegg er det somme som viser til at det taktisk sett kan vere lurt å ha 
nynorsk som sidemål (jf. punkt 7). 

Som nemnt ovanfor er det eit fleirtal av nynorskbrukarane som meiner 
at det ikkje er lettare å lære nynorsk enn bokmål. I intervju kjem det fram 
at dei då primært tenkjer på andre enn seg sjølve, og på språklæring gene- 
relt. Ein premiss er då at bokmålselevar ikkje forstår nynorsk så godt: 
«Det er sånn med folk som ikkje bruker nynorsk og ikkje forstår det, for 
det er sånne vanskelege ord inni det i forhold til bokmål, så det blir van- 
skeleg å forstå.» Når elevane i intervjua skal setje ord på kva det er som 
er vanskelegare med nynorsken, vert det vist til at nynorsken har vanske- 
lege ord og at bøyinga er meir kompleks, men tilhøvet mellom fleirtal og 
mindretal vert framheva: 


Lisa: Og så er det forskjellige ord som for eksempel røynda, det er jo vir- 
keligheten, og du kan ikkje samanlikne dei to orda for dei er heilt 
forskjellige. Viss du seier det til ein som ikkje bruker nynorsk så 
forstår ikkje han kva det er du snakkar slash skriv om. 

Charlotte: Eg har opplevd i timane at dei [dvs. elevane] ikkje har forstått, ikkje 
meg altså, men oppgåve som dei har i nynorsk. 

Jenny: Bokmål er det første språket du lærer, fordi det er lettare. I verb er 
det mykje lettare, og alt i bøying er mykje lettare, mens nynorsk er 
annleis og det ein lærer, sånn for meg så føltest det som eg lærte meg 


eit anna språk. (Fjell, 2017a) 


2. Generelle språkhaldningar (24 svar) 

Blant dei som grunngir språkskiftet med det vi kan kalle generelle språk- 
haldningar, er det 15 som gir direkte uttrykk for at dei liker bokmål betre 
enn nynorsk. Fleire av desse kjem med stigmatiserande utsegner om at 
«nynorsk suger», at «nynorsk er tåpelig», at ein «hater nynorsk», meiner 
«nynorsk er unødvendig» og synest «nynorsk er uforståelig, ekkelt og ser 
ikke bra ut». I nokre tilfelle er språkhaldningane kombinerte med andre 
grunngivingar som t.d. at bokmålet er lettare og at det er fleirtalsspråket: 
«Fordi jeg hater nynorsk og bokmål er mye lettere og det står bokmål 

overalt». Det er òg nokre som gir uttrykk for generelt positive haldningar 
til bokmål utan å stigmatisere nynorsken: «fordi jeg liker det vel», «fordi 
jeg likte bedre bokmål enn nynorsk». Meir i grenselandet mot uspesifikke 
synspunkt er denne forklaringa: «Fordi jeg heller ville skrive bokmål enn 
nynorsk.» Vi finn og ei einsleg identitetsgrunngiving: «For jeg føler meg 
hjemme i bokmål.» 

Dei generelle karakteristikkane av nynorsken er velkjende frå nett-dis- 
kusjonar og ordskiftet om sidemålsopplæring. Såleis kan vi tale om 
retoriske figurar i ein etablert diskurs som elevane så kan hente sine karak- 
teristikkar frå. Det må rett nok nemnast at dei stigmatiserande ytringane 
mot nynorsken ikkje representerer fleirtalet: Det er ikkje generelt negative 
karakteristikkar av nynorsken som pregar svara hos dei som har skifta frå 
nynorsk til bokmål. Dei personane som er særs negative til nynorsken, er 
det likevel på ein ganske høgrøysta måte, og det kan ha ein underliggjande 
effekt. Som Wold (2019, s. 87) og Stemshaug (2015, s. 51) skriv, kan frykta for 
negative kommentarar gjere at nynorskelevar kvir seg for å bruke hovud- 
målet sitt. Såleis kan generelt negative språkhaldningar verke inn på langt 
fleire enn dei som uttrykkjer desse haldningane. Det er ikkje tydelege data 
frå Fjell-prosjektet som viser det, men i intervju vert det vist til at elevar 
med bokmål som hovudmål er negative til å lære seg nynorsk. 

Vi ser i spørjegranskinga at blant dei som har skifta frå nynorsk til 
bokmål, er det 7,6 % som «ganske» eller «svært ofte» har fått negative 
kommentarar for å bruke nynorsk, medan 13,8 % har høyrt det «av og til». 
Det er 50 % som oppgir at dei «aldri» har fått slike negative kommenta- 
rar. Det indikerer og at halvparten ein eller annan gong har fått det. Ein 
av informantane som hadde svara «av og til», Mia, reflekterte litt rundt 
desse kommentarane i eit intervju: 


Eg skreiv jo berre nynorsk når eg gjekk på barneskulen, og då opplevde eg at 
det var dei som berre lo av det eg skreiv. «Vi møtest på tysdag.» Det blei veldig 
sånn ... rart. (Fjell, 2017b) 


Mia kunne fortelje at det var vennene hennar som lo av nynorskformule- 
ringar som «Vi møtest på tysdag», medan «bestemor og bestefar er jo veldig 
fornøgde når dei får sånne meldingar». Nynorsk vart dermed noko som 
høyrde til den eldre generasjonen og ikkje dei vennene ho identifiserte seg 

med. Ho presiserte at nar dei lo av henne, var det «sånn som dei seier», 
dvs. ein del av sjargongen. At ho så skifta hovudmål frå nynorsk til bok- 
mål ved overgangen til ungdomsskulen, er rimeleg å forstå som ei form for 
sosial tilpassing; ho tileigna og tilpassa seg den språkbruken og dei nor- 
mene som rådde hos vennene sine. Denne forma for akkommodasjon er 
velkjend frå sosiolingvistikken og verkar tydelegvis i språkskifteprosessar 
og (jf. Giles & Smith, 1979). I tillegg peikte Mia på bokmålsdominansen 
elles i samfunnet: «eg les då mest bokmål overalt, dei fleste bøker vi har og 
tekstar og filmar og sånt». Samla sett framstår då hennar skifte til bokmål 
som eit skifte til «det normale». Det framstår 6g som eit prototypisk døme 
på korleis ei skrifthending (literacy event) verkar inn på skriftpraksisen 
(literacy practice) i skriftkulturen som heilskap, for å bruke terminologien i 
den etnografisk orienterte literacy-forskinga (jf. Juuhl, 2020). 


3. Uspesifikk argumentasjon (16 svar) 

Ein del grunngivingar er det vanskeleg å kategorisere som anna enn 
uspesifikk. Det dreier seg om ytringar som «vet ikke» «koffor isje», 
«[f]ordi jeg ville», «Eg ville bare» og «diverse», eller at det berre vart sånn: 
«Jeg har ikke en god forklaring men det ble bare son». Det er tydeleg at 
desse informantane ikkje har reflektert så djupt over språkskiftet, og dei 
har heller ikkje så lett for å setje ord på det dei eventuelt meiner. Ein kan 
sjå på strategien som at ein ønskjer minst mogleg motstand. I så måte 
vil mindretalsposisjonen som nynorsken representerer, vere lite attraktiv. 


4. Eigen skriftpraksis (15 svar) 

Som nemnt ovanfor var det nokre elevar som byrja å skrive bokmål 
medan dei gjekk på barneskulen, og dei oppfatta det som om dei då hadde 
fått bokmål som hovudmål. 


- Fordijeg skreiv alltid på barneskolen nar eg hadde nynorsk så skreiv 
eg bokmål. Og jeg bare følte meg bedre i bokmål 

- fordi jeg skrev bokmål hele tiden uansett, så skjønte ikke hvorfor 
jeg skulle fortsette med nynorsk når jeg ikke får bruk for det. 


At elevar seier at dei skreiv bokmål «hele tiden», tyder på at dei i fritida 
kan ha skrive mest på bokmål. Ut frå eigenrapportane er det mykje som 

tyder pa at elevar veksla mellom nynorsk og bokmal i barneskuleperio- 
den, og at denne vekslinga etter kvart gjekk meir og meir i favor av bok- 
målet. Også lesing på bokmål er nemnt som ein faktor. 


5. Fleirtalet bruker bokmål (14 svar) 

Fleirtalsargumentet handlar om at sidan dei fleste andre i samfunnet 
bruker bokmål, vil det vere mest fornuftig å bruke bokmål i staden for 
nynorsk: «Fordi eg alltid har snakket bokmål, og er vant med å høre og 
skrive det (alle rundt meg snakker bokmål).» Her kjem det og inn syns- 
punkt om at det er lettare å skrive og å forstå, fordi ein vert mest ekspo- 
nert for det: 


Jeg skiftet til bokmål på grunn av at det er flest elever som skriver bokmål. Alle 
lærene skriver på bokmål på tavlen. Bokmål er det skriftspråket som er mest 
vanlig å skrive, så jeg ville lære hvordan man skriver det. Jeg opplever at bokmål 


er lettere å skrive og mer forståelig for andre. 


Det er òg vist til at dei andre vennene har bytt til bokmål: «Eg veit ikkje 
heilt var egnt [p]a grunn av de fleste av vennene mine tok det.» Også søs- 
ken vert nemnde: «Fordi søstera mi skifta fra nynorsk til bokmål når hun 
begynte på ungdomsskulen, så eg gjorde det same.» 

Som nemnt var fleirtalsargumentet òg nytta av dei som viste til at bok- 
målet var lettare enn nynorsken. 


6. Ytre årsaker (13 svar) 

Nokre informantar fortel at dei måtte ha nynorsk fordi opplæringssprå- 
ket på barneskulen var det: «Jeg skulle ha bokmål på barneskolen, men 
siden det bare var nynorsk elever der ente jeg også opp med nynorsk.» 
At informanten, ifølgje seg sjølv, «skulle» ha bokmål, kan vise til ønske- 
mål hos foreldra, eit ønskemål som i så fall er vorte vidareført til bar- 
net. Sjølve tilvisinga til opplæringsmålet på skulane gjer at slike svar 
ikkje vert karakteriserte som forventingar blant foreldre, men som ytre 
årsaker. I tillegg var det elevar som skifta barneskule og byrja på skule 
med eit anna opplæringsspråk. Det er òg vorte karakterisert som ytre 
årsaker. 

7. Taktiske arsaker (6 svar) 
Ein del av elevane oppgir hovudmålsskiftet som eit taktisk grep, fordi dei 
ville få betre sidemålskarakter: «Det er fordi det er lettere og skrive bok- 
mål, og når du kan nynorsk fra før av har eg en fordel når det kommer til 
sidemål.» (Fjell, 2017a) 

I intervjua kom og taktiske vurderingar inn som del av resonnementet 
blant nokre av dei som har skifta, som t.d. desse to 10.-klassingane: 


- Og så bytta eg da på ungdomsskulen for å få det litt lettare, for bok- 
målet er likesom ein enklare versjon, synest eg, av nynorsken. Og då 
har eg jo nynorsken frå barneskulen som hjelper meg med norsken. 

- Det er sånn som han seier, at det er på ein måte eit sånt taktisk val 
då, for viss du har bokmål på barneskulen og plutseleg kjem det 
nynorsk, så har du kun bokmål. Men viss du har nynorsk på bar- 
neskulen, så høyrer du uansett bokmål rundt deg, så du får på ein 
måte bokmål uansett. Eg har då betre sidemål no når då eg har bok- 
mål, så då har eg betre sidemålskarakter enn hovudmålskarakter. 


Faglitteraturen gir i liten grad støtte for å sjå taktiske vurderingar som 
ein viktig grunn til hovudmålsskiftet (jf. Wold, 2019, s. 81), og ein skal og 
vakte seg for etterrasjonaliseringar frå dei som svarar. Nokre informan- 
tar ser jamvel på nynorskopplæringa i barneskulen som eit taktisk grep 
som foreldra gjorde: «På barneskolen hadde jeg nynorsk fordi det skulle 
bli lettere i sidemål på ungdomsskolen» (Fjell, 2017a). At taktiske vurde- 
ringar vert nemnde, gjer likevel at vi ikkje skal neglisjere dei. 


8. Råd frå andre (6 svar) 

Denne svarkategorien handlar primært om at elevane har dysleksi eller 
andre lese- og skrivevanskar, og har fått råd frå ein logoped eller ein lærar 
om å skifte frå nynorsk til bokmål: 


- Jeg skiftet hovedmål på grunn av at jeg hadde vansker med å lese 


nynorsk. 
- Eg skifta hovudmål pga dysleksi. 

Den faglege grunngivinga for å kople val av hovudmål til dysleksi kan 
diskuterast. Det interessante er at elevane har internalisert ei forstaing 
av at dysleksi eller lese- og skrivevanskar gir grunn til å skifte til bokmål 
som hovudmål. Ein må gå ut frå at nokon her har gitt råd om hovudmåls- 
skifte, og at det ikkje skjer av seg sjølv. 


Dei åtte grunngivingane som er presenterte og analyserte ovanfor, viser 
døme på sosial tilpassing og ønske om sosial identifikasjon, bl.a. gjennom 
tilvising til bokmålet som fleirtalsspråk. Det er og tydeleg at den skrift- 
lege praksisen til elevane og oppfatninga av språkleg kompetanse spelar 
ei rolle for skriftspråksskifte. Ein faktor som kan seiast å liggje under 
fleire av svara, handlar om at elevane vert mest eksponerte for bokmål, og 
at bokmålet er majoritetsspråket. 

Vi må ta visse kjeldekritiske atterhald. Tolkinga byggjer på sjølvrap- 
porteringar gjorde i etterkant av sjølve språkskiftet, og vi kan ikkje ta for 
gitt at slike sjølvrapporteringar stemmer med dei vurderingane som ele- 
vane faktisk gjorde på den tida språkskiftet fann stad. Vi kan heller ikkje 
så lett kontrollere om tidspunktet for språkskiftet er sannferdig. Sjølv om 
det er rimeleg å tru at elevane prøver å vere sannferdige, må desse atter- 
halda heile tida vere til stades. 


Språkvekslingsmekanismane 


Noko som kjenneteiknar den språklege praksisen til ungdom med 
nynorsk som hovudmål, er omfattande skriftspråkveksling. Dei alternerer 
mellom nynorsk, bokmål og dialektprega skriving i private samanhengar, 
og ser ut til å gjere det i større grad enn elevar med bokmål som hovudmål 
(jf. Brunstad, 2018; Eiksund, 2019; Hernes, 2012; Juuhl, 2015; Vangsnes, 
2019; Vangsnes, Söderlund & Blekesaune, 2017). Språkskifte skjer gene- 
relt i situasjonar med kodeskifte og språkveksling, og på den bakgrunnen 
framstår språkvekslingsmønsteret som relevant å ta omsyn til. 

I spørjegranskinga i Fjell har informantane fått spørsmål om kva 
skriftform dei hypotetisk sett vil nytte i ulike sjangrar og situasjonar, 
og overfor ulike mottakarar. Føremålet med det var primært å sjå i kva 
tekstlege samanhengar det vart nytta nynorsk. Med dialektar, bokmål og 

engelsk som aktuelle alternativ gir granskinga samtidig innsikt i sprak- 
vekslingsstrategiar blant ungdom meir generelt. Det vi ser, er eit tydeleg 
medvit om tekstkulturelle normer - ungdomane har klare oppfatningar 
om i kva for situasjonar dei kjem til å skrive dialekt, nynorsk, bokmål 
etc.* Igjen må vi poengtere at det er tale om sjølvrapportert språkbruk, 
og at vi må ta fleire atterhald ved det. Likevel er det grunn til å tru at det 
elevane rapporterer, ikkje er så vesentleg forskjellig frå faktisk språkbruk. 
Det store svargrunnlaget gir òg grunnlag for å tru det. 

Eitt av spørsmåla dreidde seg om kva for målform elevane nytta når dei 
noterte i timane. Resultata viser at blant dei med nynorsk som hovudmål 
i Fjell er det 41 % som svarar «mest» eller «berre» nynorsk, 13 % som sva- 
rar «berre» eller «mest» bokmål, medan heile 46 % svarar at dei vekslar 
mellom nynorsk og bokmål. Vi har altså ganske intens språkveksling 
med bokmål blant dei med nynorsk som hovudmål og på skulen. Det 
viser at heller ikkje skulen er ein freda arena for nynorsk. Sjølv om eigne 
notat i timane ikkje kan jamførast med innleverte fagtekstar, er resulta- 
tet oppsiktsvekkjande. Omfanget er òg alvorleg når ein tenkjer på den 
omfattande språkvekslinga som nynorskelevar har utanfor skulen. Det 
indikerer at nynorskelevane samla sett skriv langt mindre på hovudmålet 
sitt enn kva elevane med bokmål som hovudmål gjer. 

For å forstå kvifor nynorskelevar òg gjer notat på bokmål, er det på 
sin plass å ta omsyn til bokmålseksponeringa i skulen. Ein elev skriv om 
tavleundervisning: 


La oss seie det er ein powerpoint og det er noko vi skal skrive av, eller notat, 
eller det er ein tekst, så er det oftast på bokmål, og då pleier eg å skrive bokmål, 
fordi at for det første det er det det står på, og dersom du skal skrive på ny- 
norsk når det står på bokmål på tavla, så assosierer du liksom ikkje til det same. 
(Fjell, 2017b) 


4 Ei tilsvarande gransking blant elevar i det nynorske kjerneområdet får fram at det også der går 
føre seg språkveksling, men i mindre utstrekning enn i eit randsoneområde som Fjell (jf. Helset 
& Brunstad, 2020). 

5 For dette spørsmålet var «dialekt» eller «dialektprega» skriving ikkje noko alternativ slik til- 
fellet var i ei oppfølgingsgransking seinare i Sogndal, Volda og på Stord (jf. Helset & Brunstad, 
2020). 

Sitatet illustrerer at skriftspraksvalet heng saman med læringssituasjo- 
nen. Læring av fagstoff skjer i tid og rom, og skriftspråket som fagstoffet 
vert mediert på, går inn i ein læringssekvens. At læringssekvensen er på 
bokmål, gjer at eleven i dømet ovanfor vil bruke bokmål for at akkurat 
dette fagstoffet skal verte hugsa eller lært på ein meir effektiv måte. 

Kva så med dei som har skifta hovudmål? Blant dei er det 48 % som 
svarar at dei «berre» bruker bokmål når dei noterer, medan det tilsva- 
rande talet for dei som aldri har skifta frå bokmål, er 73 %. Det er 18 % 
av språkskiftarane som seier at dei vekslar mellom nynorsk og bokmål, 
medan det er 5 % i den andre gruppa som seier at dei vekslar. Det indi- 
kerer at dei som tidlegare har hatt nynorsk, har eit litt anna skriftbruks- 
mønster enn dei som ikkje har skifta. Tilhøvet til bokmålet er tydelegvis 
ikkje like tett, i alle fall ikkje enno. 


Konklusjon 


Svara frå spørjegranskinga tyder på at dei som har skifta frå nynorsk til 
bokmål, har opplevd skiftet som udramatisk, og at dei færraste møtte 
negative reaksjonar. Ingen såg ut til å oppfatte kompetansekrav i bokmål 
som eit problem, samtidig som somme såg ein fordel i den doble kompe- 
tansen i nynorsk og bokmål. Elevane som har skifta til bokmål, opplever 
at dei har støtte både i storsamfunnet og i skulen ved å bruke bokmål. Det 
er på same tid grunn til å tru at språkskifteprosessane ikkje vert oppfatta 
som like lette av dei som framleis held på nynorsken. 

Årsakene til at språkskiftet vert oppfatta som lett, har vi ikkje direkte 
tilgang til. Dei må tolkast ut frå eigenrapporteringar og bakgrunnsfakto- 
rar. Gjennomgangen i artikkelen gir oss nokre peikepinnar. 

Det er for det første tydeleg at opplevd skriftspråkskompetanse spelar 
ei rolle. Språkskiftarane kjenner seg meir trygge på bokmålet og oppfat- 
tar bokmålet som «lettare». Det gjer overgangen frå nynorsk til bokmål 
kognitivt sett lite krevjande. 

Eit anna moment er den generelle fleirtalsposisjonen bokmålet har 
overfor mindretalsspråket nynorsk. Elevane gir uttrykk for at dei er 
eksponerte meir for bokmål enn for nynorsk, og dermed vert den skrift- 
språklege innputten prega av bokmål. Grunngivinga om at bokmålet 

er lettare enn nynorsken, kan tolkast som ein effekt av mindretalsposi- 
sjonen til nynorsken. Mindretalsposisjonen ser ikkje ut til a fore til at 
skulane gjer særlege tilpassingar til elevar med nynorsk som hovudmål. 
Tilpassingane som finst, verkar dessutan tilfeldige. Samtidig er den offi- 
sielle språkpolitikken ikkje uvesentleg. Elevar har i intervju peikt på at 
når Fjell er nynorskkommune, er det ein grunn til å halde på nynorsken. 

Språkhaldningar spelar ei rolle. Sjølv om dei som ytrar negative og 
jamvel stigmatiserande synspunkt på nynorsken, er i mindretal, kan ang- 
sten for negative ytringar gjere at elevar med nynorsk som hovudmål vil 
unngå å skrive på nynorsk. Det er bl.a. døme på at subtile tilbakemeldin- 
gar frå venner bidreg til språkskifte. 

Eit siste moment som skal nemnast, er den omfattande skriftspråks- 
vekslinga mellom nynorsk, bokmål og dialektprega skriving, særleg i 
sosiale medium. Denne vekslinga tyder på omfattande tekstkulturelle 
kompetansar hos ungdomane, ikkje minst blant dei med nynorsk som 
hovudmål. Her er det tale om mange positive eigenskapar ved det å 
vere ung nynorskbrukar, i alle fall dersom ein taklar språkvekslinga 
godt. Vi kan i slike samanhengar langt på veg tale om ein transspråkleg 
praksis, dvs. at individet bruker ulike skriftspråksvarietetar på ein utfyl- 
lande måte som del av det samla språklege repertoaret sitt (jf. Dewilde 
& Igland, 2015; Garcia, 2009). Det transspråklege perspektivet opnar for 
fleire interessante måtar å utnytte fleirskriftlegheita hos nynorskelevar 
som ein ressurs. Samstundes skal vi ikkje gløyme at språkvekslinga skjer 
i ein sosial samanheng med normforventingar og asymetriske tilhøve 
mellom skriftformene. Resultata frå spørjegranskinga tyder på at det er 
fleire uformelle tekstnormer i sosiale medium som favoriserer dialekt- 
prega skriving og bokmål, og at nynorsken ikkje kjem like godt ut av det. 
Det er viktig å ikkje oversjå desse maktstrukturane. 

Dialektprega skriving er ikkje i seg sjølv eit «trugsmal» mot nynorsken, 
men omfanget tyder på at mange nynorskelevar ikkje kjenner seg komfor- 
table med å bruke nynorskstandarden i fleire situasjonar (jf. Vangsnes, 2019, 
s. 106). Det utgjer i sin tur problem for statusen og funksjonane til nynor- 
sken, og kan bidra til å gjere den individulle overgangen til bokmål lettare. 

Kva er så dei språkdidaktiske og språkpolitiske konsekvensane av det 
vi har kome fram til? 

Mange av arsakene til sprakskifte har a gjere med tilhove utanfor sku- 
len, og ma loysast gjennom storre sprakpolitiske tiltak. Likevel er det sku- 
len vi i forste omgang kan gjere noko med. 

Ein viktig konsekvens handlar om eksponering for nynorsk: Elevane 
må møte meir nynorsk også i skulen. Her bør prinsippet om positiv dis- 
krimering inn. Bokmålselevane treng å møte sidemålet sitt meir, medan 
nynorskelevane treng meir tid på hovudmålet sitt. 

Det andre momentet går i forlenginga av det første, og handlar om at 
nynorskelevar treng trygge vilkår og bør organiserast i grupper der dei 
møter kvarandre. Ein bør såleis ta språkpolitiske omsyn også i saman- 
setjinga av klassar. 

Det tredje momentet handlar om tekstnormene i sosiale medium. Nor- 
mer er sosialpsykologiske fenomen som kan endrast, og ein måte å bidra 
til endring på er ved vise fram at nynorsken faktisk kan brukast i alle 
samanhengar. Her har Fjell kommune gjennom prosjektet «Stolt av eige 
språk» gjort tiltak bl.a. gjennom twitter-novelle-konkurranse. Det kan og 
bidra til betre språkhaldningar. 

Det fjerde momentet handlar om at vi ikkje kan stoppe skriftspråk- 
veksling. Det er her tale om ein fleirskriftleg tilstand med biliteracy som 
vil prege nynorskbrukarane sine vilkår òg i tida framover. Utfordringa er 
å gjere den fleirskriftlege situasjonen rettferdig for nynorskungdom. 

I Fjell har samfunnsutviklinga dei siste tiåra vore prega av vekst og 
innflytting. At bokmålet har vorte fleirtalsspråket, heng bl.a. saman med 
at ein ikkje har hatt ein aktiv lokal språkpolitikk for å styrkje nynorsken. 
Dermed er vi inne på det siste momentet, nemleg at det generelt bør sat- 
sast på den lokale språkpolitikken, og at kommunane har eit ansvar og 
ei rolle å spele. I den samanhengen er det som har skjedd i Fjell dei siste 
åra, interessant, fordi det har vore eit ønske i kommunen om å styrkje vil- 
kåra for nynorsken, bl.a. gjennom målbruksplan (Fjell kommune, 2013). 
Ønsket har og resultert i samarbeid mellom Universitetet i Bergen og Fjell 
kommune om språkstyrkingsprosjektet «Stolt av eige språk», som har fått 
støtte frå Kulturdepartementet. Kommunen ønskjer at elevane skal vere 
i stand til å halde på nynorsken i heile utdanningsløpet. For å få det til, 
treng vi å vite meir om årsakene til at elevar går over til nynorsk. Det er 
kva denne artikkelen har freista å finne ut av. 

Summary 


This article is about the individual language shift from Nynorsk to Bok- 
mål in writing, with the former municipality of Fjell outside Bergen as a 
case study. In Fjell, as many as 42% of the pupils who have had Nynorsk 
as their main written language have shifted to Bokmal before the end 
of lower secondary school. Based on demographic and historical data, a 
survey and research interviews, the article discusses why the shift from 
Nynorsk to Bokmal is perceived as easy and undramatic. The review 
points to four relevant factors: perceived language competence, the mino- 
rity position of Nynorsk, language attitudes and a widespread practice of 
code-shifting in writing. In addition, the article outlines language policy 
measures. 


Endre Brunstad 

Institutt for sprak og litteratur Hogskulen i Volda/ 

Institutt for lingvistiske, litterære og estetiske studium Universitetet i 
Bergen 

Postboks 7800 

NO-5020 Bergen 

endre.brunstad@uib.no 


Litteratur 


Brunstad, E. (2017). Nynorsk under press. Folkerøystingar om opplæringsspråk 
i bergensomradet pa 2000-talet. I Z. S. Hansen, A. Johansen, H. P. Petersen & 
L. Reinert (Red.), Bok Jögvan (s. 63-81). Torshavn: Frodskapur. 

Brunstad, E. (2018). Kan sidemålet fjerne djupnelæring? Prinsipielle og teoretiske 
perspektiv på toskriftsopplæringa. I E. Bjørhusdal, E. Bugge, J. O. Fretland & 
A.-K. H. Gujord (Red.), Å skrive nynorsk og bokmål. Nye tverrfaglege perspektiv 
(s. 129-156). Oslo: Samlaget. 

Dewilde, J. & Igland, M.-A. (2015). «No problem, janem». En transspraklig 
tilnærming til flerspråklige elevers skriving. I A. Golden & E. Selj (Red.), Skriving 
på norsk som andrespråk. Vurdering, opplæring og elevenes stemmer (s. 109-126). 
Oslo: Cappelen Damm Akademisk. 

Eiksund, H. (2019). Språkpraksisar i randsona. Eit portrett av ein hovudmålsbytar. 
Malbryting, 10, 49-76. https://doi.org/10.7557/17.4971 


199 


BRUNSTAD 


Fishman, J. A. (1991). Reversing language shift. Theoretical and empirical foundations 
of assistance to threatened languages. Clevedon: Multilingual Matters. 

Fjell. (2017a). Spørjegransking blant ungdomsskuleelevar i tidlegare Fjell kommune. 

Fjell. (2017b). Intervju med skuleelevar i Fjell kommune. 

Fjell kommune. (2010). Områdereguleringsplan Straume sentrum. Planskildring 
med konsekvensutgreiing. Fjell: Fjell kommune. Henta frå https://www.fjell. 
kommune.no/globalassets/dokumenter/planbyggogeigedom/arealplanar/ 
omradereguleringsplan/straume-sentrum-2019/planskildring.pdf 

Fjell kommune. (2013). Målbruksplan. (Revidert). (Er ikkje lenger tilgjengeleg på 
Internett etter kommunesamanslåing i 2020, men finst som brosjyre.) 

Garcia, O. (2009). Bilingual education in the 21st century. A global perspective. 
Chichester: Wiley-Blackwell. 

Garthus, K. M. K. (2009). Rapport om språkskifte i Valdres. Henta frå https:// 
nynorsksenteret.no/uploads/documents/2010Rapport_ValdresFirda.pdf 

Garthus, K. M. K., Todal J. & Øzerk, K. (2010). Rapport om språkskifte i Valdres og 
Sogn og Fjordane. Oslo. Noregs Mållag. Henta frå https://nynorsksenteret.no/ 
uploads/documents/2010Rapport_ValdresFirda.pdf 

Giles, H. & Smith, P. (1979). Accommodation theory. Optimal levels of convergence. 
I H. Giles & R. N. St. Clair (Red.), Language and social psychology (s. 45-65). 
Oxford: Basil Blackwell. 

Grepstad, O. (2015). Språkfakta 2015: Ei forteljing om språk i Noreg og verda gjennom 
850 tabellar. Ørsta: Nynorsk kultursentrum. 

GSI. Grunnskolens informasjonssystem. Oslo: Utdanningsdirektoratet. Henta frå 
https://gsi.udir.no 

Helset, S. & Brunstad, E. (2020). Språkveksling på grunnlag av tekstnormer og 
mottakarforventingar mellom ungdomar i det nynorske kjerneområdet. I S. J. 
Helset, E. Brunstad, & G. K. Juuhl (Red.), Vilkår for nynorsk mellom born og unge 
(s. 93-118). Oslo: Cappelen Damm Akademisk. 

Hernes, R. (2012). Bokmål eller nynorsk — er det spørsmålet? Maal og Minne, (2), 
56-90. 

Hornberger, N. H. (2012). Language shift and language revitalization. I R. B. Kaplan 
(Red.), The Oxford handbook of applied linguistics (2. utg.). Oxford: Oxford 
University Press. https://doi.org/10.1093/oxfordhb/9780195384253.013.0028 

Harstad, G. (2018). «Du vel nynorsk fordi bokmål er lettare då, liksom». Ein 
sosiolingvistisk studie av språkval og språklege ideologiar hjå ungdomsskuleelevar i 
Midt-Gudbrandsdalen. (Masteroppgåve). NTNU. 

Idsøe, T. (2016). Er nynorsk vanskeleg, eller er det berre ein vane? Ei undersøking av 
språkskiftarar og nynorskbrukarar frå eit kjerneområde, ei randsone og eit språkdelt 
område i Hordaland. (Masteroppgåve). Universitetet i Bergen. 

Juuhl, G. K. (2015). Språkval som situerte, retoriske handlingar. I H. Eiksund & J. O. 
Fretland (Red.), Nye røyster i nynorskforskinga (s. 77-91). Oslo: Samlaget. 


200 


DET SAUMLAUSE SPRAKSKIFTET 


Juuhl, G. K. (2020). Nynorsk i ein femaringskvardag - om grunnlag for 
skriftspråkstileigning i ein mindretalsspråksituasjon. I G. K. Juuhl, S. J. Helset 
& E. Brunstad (red.), Vilkår for nynorsk mellom barn og unge (s. 11-35). Oslo: 
Cappelen Damm Akademisk. https://doi. org/10.23865/noasp.106 

Kleggetveit, I. (2013). Eg eller jeg? Ein studie av forhold som kan påverke valet mellom 
nynorsk og bokmål hos ungdom i Indre-Agder. (Masteroppgåve). Universitetet i 
Agder. 

Kommunal rapport. (2000). Fjell vil bremse folkeveksten. Kommunal Rapport 
9.2.2000. Henta frå https://kommunal-rapport.no/administrasjon/2000/02/fjell- 
vil-bremse-folkeveksten. (13.01.2019.) 

Kveernum, K. (2012). Omstridte landskap. Stedstilhorighet og endring på Sotra. 
Rapport 8/12. Trondheim: Norsk senter for bygdeforskning. 

Kultur- og kyrkjedepartementet. (2008). Mål og meining. Ein heilskapleg norsk 
språkpolitikk (Meld.St. nr. 35, 2007-2008). Henta frå https://www.regjeringen.no/ 
no/dokumenter/stmeld-nr-35-2007-2008-/id519923/?ch=1 

Kulturdepartementet. (2020). Lov om språk (språklova). (Prop. 108L, 2019-2020) 
Henta frå https://www.regjeringen.no/contentassets/92cocb2b2oba4d2aac3c 
397¢54046741/nn-no/pdfs/prp201920200108000dddpdfs.pdf 

Langeland, A. (1988). Grunnskulen i Fjell 250 år. Jubileumsskrift 1739-1989. Straume: 
Fjell kommune. 

Mannsåker, H. (2014) Pedagogiske fordelar ved Odda-modellen [Internett]. Oslo: 
Noregs Mållag. Henta frå http://www.nm.no/tekst.cfm?id=3883. 

Neteland, R. (2014). Koinéforming av industristedtalemål. En sosiolingvistisk studie 
av språkutviklingen i Sauda og Årdal de siste hundre årene. (Ph.d.-avhandling). 
Universitetet i Bergen. 

Neteland, R. (2014). Å snakke bokmål og å snakke nynorsk. I E. Brunstad, A.-K. 
Gujord & E. Bugge (Red.), Rom for språk (s. 267-297). Oslo: Novus. 

Nordvik, B. E. (2010). Lokalavisa - nynorskbastion under press. Eit sprakkulturelt blikk 
på avisene Vestnytt og Os og Fusaposten. (Masteroppgåve). Universitetet i Bergen. 

Respons. (2013). Innbygger- og flyttemotivundersøkelse i Fjell. Upublisert rapport 
utarbeidd av Respons Analyse, med tilvisingar til tilsvarande gransking i 2006. 
Henta frå https://distriktssenteret.no/wp-content/uploads/2012/12/rapport 
flyttemotiv-og-trivselsundersokelse_fjell.pdf 

Reyes, I. (2012). Biliteracy among children and youths. Reading Research Quarterly, 
4703), 307-327. 

Ricento, T. (2000). Historical and theoretical perspectives in language planning and 
policy. Journal of Sociolinguistics, 4(2), 196-213. 

Roald, H.-J. (2010). Byplanen. En historie om utviklingen av Bergen by. Oslo: 
Spartacus forlag. 

Sandøy, H. & Nesse, A. (Red.) (2016). Norsk språkhistorie 1. Mønster. Oslo: Novus. 


201 


BRUNSTAD 


Skyss. (2019). Båtforbindelse mellom Nye Øygarden og Bergen. Upublisert rapport 
utarbeidd av COWI AS. Henta frå https://www.skyss.no/globalassets/strategiar- 
og-fagstoff/fagrapportar-og-utgreiingar/2019/batforbindelse-nye-oygarden- 
bergen.pdf 

Solheim, R. (2006). Språket i smeltegryta. Sosiolingvistiske utviklingslinjer i 
industrisamfunnet Høyanger. (Doktoravhandling). NTNU. 

Stemshaug, A. (2015). Å vere nynorskelev i ei bokmålsverd. Ein kvalitativ kasusstudie 
av nynorskelevar sitt forhold til eige hovudmål. (Masteroppgåve). NTNU. 

Staalesen, P. D. (2014). Undersøkelse av nynorsk som hovedmål. Rapport 07/2014. 
Oslo: Utdanningsdirektoratet/PROBA Samfunnsanalyse. 

Søberg, M. (2005). Rådgjevande folkerøystingar og «referendum-paradoks». Norsk 
statsvitenskapelig tidsskrift, (2), 137—152. 

Sønnesyn, J. (2018). Danningsperspektiv på språkskifte. Norsk Pedagogisk Tidsskrift, 
102 (4), 301-311. 

Tawelbeh, A. (2019). Theoretical approaches and frameworks to language 
maintenance and shift research: A critical review. Apples — Journal of Applied 
Language Studies, 13(2), 23-44. 

Vangsnes, Ø. A., Söderlund, G. & Blekesaune, M. (2017). The effect of bidialectal 
literacy on school achievement. International Journal of Bilingual Education and 
Bilingualism, 20(3), 346-361. 

Vangsnes, Ø. A. (2019). Dialekt i sosiale medium - det norske perspektivet. Språk i 
Norden, 94-109. 

Walton, S. J. (2015). Kva er nynorsken? I H. Eiksund & J. O. Fretland (Red.), Nye 
røyster i nynorskforskinga (s. 16-33). Oslo: Samlaget. 

Wei, L. (2018). Translanguaging as a practical theory of language. Applied Linguistics, 
3901), 9-30. https://doi.org/10.1093/applin/amxo39 

Wold, I. (2019). Kvifor ikkje nynorsk? Eit metaperspektiv på sju studiar av 
språkbortval i randsoner. Målbryting, 10, 77-99. https://doi.org/10.7557/17.4825. 

Øvrelid, I. N. (2014). Språkskifte ved tre vidaregåande skular i Møre og Romsdal. 
Påverknad og haldningar. (Masteroppgåve). Høgskulen i Volda. 

Øzerk, K. & Todal, J. (2013). Written language shift among Norwegian youth. 
International Electronic Journal of Elementary Education, (3), 285-300. 


202 


Skulen som sprakplanleggar: 
Kva seier ungdomsskuleelevar 
om vilkåra for å læra nynorsk 
som hovudmål? 


Av Janne Sønnesyn 


Samandrag: Denne studien fokuserer på rolla skulen og læraren spelar for dei skrift- 
språksvala som elevar på 10. trinn gjer. Føremålet er å drøfta på kva måte skulen 
fungerer som ein språkleg stillasbyggjar for nynorskelevar, og granskinga er tufta på 
data frå spørjegranskingar og fokusgruppeintervju med elevar frå kommunane Ål, 
Os og Tysvær. Elevane rapporterer jamt over at skulen er ein viktig nynorskarena, 
men fleire peikar samstundes på at opplæringa ikkje gjev den naudsynte støtta for 
at dei skal verta kompetente og trygge språkbrukarar. Det elevane rapporterer om 
eigen opplæringskvardag, vert drøfta i lys av både teoriar om språktileigning og 
språkplanlegging, samt teoriar om kvalitetsarbeid i skulen. Funna peikar i retning 
av ei usystematisk tilnærming til arbeidet med skriftspråksopplæring, og indike- 
rer også ein utydeleg regulerings- og rettssituasjon for skriftspråksopplæringa på 
ungdomssteget. 


Nøkkelord: Nynorsk, skriftspråksopplæring, språkpolitikk, språkplanlegging, 
skule, språkskifte 


Keywords: Nynorsk, written language instruction, language policy, language 
planning, school, language shift 


Innleiing 


Om lag 12 % av elevane i norsk grunnskule har i dag nynorsk som sitt 
hovudmål (jf. Utdanningsdirektoratet, 2019a). Frå tidlegare granskingar 
veit me at det føregår eit språkskifte blant nynorskelevane, altså at særleg 


Sitering av denne artikkelen: Sønnesyn, J. (2020). Skulen som språkplanleggar: Kva seier ungdomssku- 
leelevar om vilkåra for å læra nynorsk som hovudmål? I G. K. Juuhl, S. J. Helset & E. Brunstad (red.), 
Vilkår for nynorsk mellom barn og unge (s. 203-233). Oslo: Cappelen Damm Akademisk. https://doi. 

elevar i randsona av det nynorske kjerneområdet byter skriftspråk frå 
nynorsk til bokmål i løpet av ungdomsskulen eller vidaregåande skule 
(sjå t.d. Garthus, Todal, & Øzerk, 2010; Idsøe, 2016; Hårstad, 2018). Dette 
har ført til karakteristikkar av den norske skulen som ein «språkskifte- 
fabrikk» (Garthus, 2009, s. 5; Øzerk & Todal, 2013, s. 299). Internasjonal 
forskingslitteratur om språkskifte og språkbevaring trekkjer derimot 
ofte fram skulen som ein viktig institusjon i arbeidet for språkbevaring, 
fordi det fyrst og fremst er her elevane har moglegheiter til å tileigna 
seg mindretalsspråket (jf. t.d. Dombrowski, 2014; Hornberger, 2002; 
Lasagabaster & Huguet, 2007; Potowski, 2013). Edwards (1992) argumen- 
terer også for at skule- og utdanningsløp er ein av dei viktigaste sosio- 
politiske faktorane å ha med i undersøkingar av språkbevaring og -skifte. 
Denne studien fokuserer difor på den rolla skulen og læraren spelar 
for dei skriftspråksvala som elevar på 10. trinn gjer. Med utgangspunkt i 
funn frå spørjegranskingar og fokusgruppeintervju med elevar frå kom- 
munane Al, Os' og Tysvær vil eg undersøkja følgjande problemstilling: 
På kva måte fungerer skulen som ein språkleg stillasbyggjar for nynorsk- 
elevane i Ål, Os og Tysvær? Ordet stillasbyggjar spelar på omgrepet scaf- 
folding, slik psykologane Jerome Bruner (1983) og Lev Vygotsky (1986) 
har introdusert det. I denne artikkelen vert stillasomgrepet forstått på to 
måtar: støtte og tilkomst. På den eine sida sørger skulen for både didak- 
tisk og institusjonell støtte i språklæringsprosessen, og på den andre sida 
sørger skulen også for tilgang til språket som skal lærast. Baker og Wright 
(2017) peikar på at «[scaffolding] is not just support around the building, 
but building work as well [...]» (s. 289). Metaforen vert altså ikkje berre 
nytta om støttekonstruksjonen, men også om læreprosessen. 
Problemstillinga skal utforskast gjennom følgjande forskingsspørsmål: 
1) Korleis skildrar nynorskelevane opplæringssituasjonen sin?, 2) Korleis 
kan situasjonen slik elevane skildrar han, forståast i lys av teoriar om 
språktileigning og språkplanlegging?, og 3) Korleis kan ungdomstrinnet 


1 — Frå1.1.2020 eksisterer ikkje lenger Os kommune i Hordaland, ettersom kommunane Os og Fusa 
har slege seg saman til Bjørnafjorden kommune (no ein del av Vestland fylke). Sidan datainn- 
samlinga mi føregjekk før kommunesamanslåinga var trådd i kraft, og sidan det er elevane frå 
gamle Os kommune som utgjer informantgrunnlaget frå denne kommunen, vil Os framleis bli 
nytta som geografisk nemning i denne artikkelen. 

som språkopplæringsinstitusjon forstaast ut fra Knut Roald (2010) sitt 
rammeverk for kvalitetsvurderingsarbeid i skulen? 


Den norske sprak- og opplzringskonteksten 


Forholdet mellom dei to skriftspraka nynorsk og bokmal er asymmetrisk, 
bade nar det gjeld tal brukarar og når det gjeld status pa den lingvis- 
tiske marknaden (Bull, 2004; Mæhlum, 2007; Walton, 2015). Skuleåret 
2019/2020 er 75 245 elevar registrerte med nynorsk som opplæringsmål, 
eit tal som svarar til 11,8 % av det samla elevtalet i norsk grunnskule 
(Utdanningsdirektoratet, 2019a). På landsbasis er det stipulerte talet bru- 
karar på om lag 633 370.* For å uttrykkja skilnaden i styrkeforhold mel- 
lom dei to norske skriftspråka, vel eg å stø meg på omgrepsbruken til 
Costa, De Korne og Lane (2017) og nytta omgrepet minorisert. Om dette 
omgrepet skriv dei fylgjande: 


The term minoritised [...] is not used as a term based solely on the number of 
speakers, amount of territory or frequency of use; rather dominance or minori- 
ty status is attributed on the social positioning of groups within a hierarchical 
social structure. [...] Thus, the concept [...] is an expression of relations among 
groups and not an inherent or essential quality of a language or group. (Costa 


et al., 2017, s. 8) 


Omgrepet kan såleis reflektera skilnaden i maktforholdet mellom 
nynorsk og bokmål ut frå relasjonen dei imellom og den posisjonen dei 
har i det norske språksamfunnet. I dette ligg to viktige erkjenningar. For 
det fyrste: Tilstanden 'minorisert språk’ er ikkje stabil, men i kontinu- 
erleg endring. Det vil seia at sjølv om nynorsk truleg alltid vil vera eit 
mindretalsspråk i form av tal brukarar, treng ikkje den sosiale posisjo- 
nen i det norske språksamfunnet vera låg i all framtid. For det andre: 
Det nynorske skriftspråket fungerer språksosialt på same vis som andre 


2 Tal brukarar er stipulert på bakgrunn av opplæringsprosenten frå grunnskulen. Grunnlaget for 
denne utrekninga er henta frå SSB sine sist oppdaterte befolkningstal, som seier at folketalet i 
Norge var 5 367 580 personar pr. 4. kvartal 2019 (https://www.ssb.no/befolkning/faktaside/be- 
folkningen). 


205 


SØNNESYN 


minoritetsspråk verda over (jf. Mæhlum, 2007, s. 189 ff.). Det siste poen- 
get vil også vera reflektert i delar av det teoretiske grunnlaget som denne 
artikkelen byggjer på. 

Rett nok vil fleire også vera til dels usamde i nettopp det siste poen- 
get. Diskusjonen om kor vidt nynorsk kan, skal eller bør reknast som 
eit minoritetsspråk, er framleis open (sjå t.d. Bull, 2004; Walton, 2015). 
Døme på det som ofte blir halde fram som argument mot at nynorsk kan 
reknast som eit minoritetsspråk, er at det er for liten lingvistisk avstand 
mellom nynorsk og bokmål, at nynorsk verken er knytt til eit eige terri- 
torium eller ei eiga etnisk gruppe, eller at han ikkje har eit munnleg mot- 
stykke. Å gå i djupna på denne debatten ligg utanfor rammene av denne 
artikkelen, men til desse innvendingane er det å seia at sjølv om det kan 
argumenterast for at dei gjeld for nynorsk, så gjeld dei også for mange 
andre minoritetsspråk (sjå t.d. på debatten rundt kvensk i etterkant av 
Sanna Sarromaa sin kronikk publisert på nettstaden Nordnorsk debatt 
i januar 2020). Desse innvendingane diskvalifiserer dermed ikkje den 
nynorske språkstoda frå å kunna jamførast med situasjonen for andre 
minoritetsspråk verda over. 

Eit vesentleg skilje mellom nynorsk og andre minoritetsspråk er rett 
nok den formelle jamstellinga mellom nynorsk og majoritetsspråket 
bokmål, slik denne er uttrykt i lovverket, samt i læreplanar og styrings- 
dokument for norsk opplæring. Skulen er den institusjonen som har 
fyrstelinjeoppgåva med å sikra norske elevar god kompetanse i begge 
dei to norske skriftspråka. I føremålet til gjeldande læreplan i norsk er 
det eksplisitt uttrykt at opplæringa skal gjera «elevane tryggare språk- 
leg, styrkje den språklege identiteten deira [...] og gje eit godt grunnlag 
for å meistre begge målformene i samfunns- og yrkesliv» (Utdannings- 
direktoratet, 2013, s. 2). Liknande formuleringar finn ein også i overordna 
del til ny læreplan (Kunnskapsdepartementet, 2019), i føremålet til den 
nye læreplanen i norsk, som trer i kraft hausten 2020 (Utdanningsdirek- 
toratet, 2019b), samt i framlegget til ny spraklov (Kulturdepartementet, 
2020). Såleis ser den norske språk- og opplæringspolitikken ut til å falla 
i den kategorien Baker og Wright (2017) refererer til som «maintenance 
bilingual education», som har målsetjing om å «foster the minority lan- 
guage in the child, and the associated culture and identity» (s. 197, kursiv 

i kjelda). Føremålet med denne typen opplæring er altså å sikra at det 
mindre brukte språket vert halde i hevd i samfunnet, og at mindretals- 
språkselevane meistrar hovudmålet sitt når dei går ut av skulen (Bjørhus- 
dal, 2017, s. 15). 

Trass i den offisielle målsetjinga om at nynorsk både skal oppretthal- 
dast og lærast, er det mange nynorskelevar som byter skriftspråk frå 
nynorsk til bokmål i løpet av ungdomsskulen eller vidaregåande skule. 
I 2012 etterlyste Språkrådet meir kunnskap om dette fenomenet i ein 
språkpolitisk tilstandsrapport. Argumentasjonen var at det trengst for- 
sking for å forstå «når og korleis overgangen skjer, kunnskap som så kan 
brukast i nynorsk språkstyrkingsarbeid» (Språkrådet, 2012, s. 103). Sei- 
nare er det gjort fleire mindre undersøkingar av hovudmålsbyte både 
i kjerneområda og særleg randsonene for det nynorske skriftspråket 
(sjå t.d. Hårstad, 2018; Idsøe, 2016; Kleggetveit, 2013; Stemshaug, 2015; 
Øvrelid, 2014). Fleire av desse undersøkingane er samanfatta og synteti- 
serte av Wold (2019). Ho finn at den generelle tendensen i elevane sine rap- 
porterte grunngjevingar er at «kompetanse, eller snarare det dei opplever 
som mangelen på kompetanse, er den forklaringa som oftast er gitt for 
språkbytet» (Wold, 2019, s. 82, kursiv i kjelda). Språkskiftet frå nynorsk 
til bokmål vert altså sett i samanheng med at elevane tykkjer norma er 
vanskeleg, og at dei har lært og meistrar det nynorske skriftspråket for 
dårleg (sjå t.d. Røyneland, 2013). Samanhalding av desse funna med mål- 
setjingane i ‘maintenance bilingual education’ gjev argument for ei nær- 
are undersøking av språkplanleggingsrolla til skulen. 


Teoretisk bakgrunn 


Fagfeltet språkpolitikk og språkplanlegging femner om forsking som tek 
føre seg regulering av språk og språkbruk. Feltet har vore i stadig utvik- 
ling sidan etableringa på 1960-talet, og har hatt mange skifte i metodiske 
og teoretiske tilnærmingar. Dermed har ein også sett ei utviding av kva 
som vert rekna som relevante forskingsobjekt (sjå t.d. Ricento, 2000, eller 
Hornberger, Tapia, Hanks, Duefias & Lee, 2018, for eit fagfeltsoversyn). 
Denne granskinga legg ei brei forståing av språkpolitikk og -planlegging 
til grunn og stør seg på Johnson (2013) sin definisjon: 

[a] language policy is a policy mechanism that impacts the structure, function, 
use, or acquisition of language and includes a) official regulations [...], b) un- 
official, covert, defacto, and implicit mechanisms [...], c) not just products but 
processes [...] and d) text and discourses across multiple contexts and layers 


[...] (8.9) 


Skiljet Johnson gjer mellom offisielle reguleringar på den eine sida og 
uoffisielle mekanismar på den andre sida, vil vera av særleg interesse for 
denne studien. Dette skiljet vert fanga opp av omgrepsparet de jure og 
de facto (Johnson, 2013, s. 10-12), eller det Schiffman (1996) refererer til 
som «overt policies and covert aspects of the policy» (s. 13, kursiv i kjelda). 
Opplæringslova og læreplanverket er dokument som regulerer språk og 
språkbruk i opplæringa de jure. At det etablerer seg ein praksis for noko 
som ikkje nødvendigvis er i tråd med offisielle reguleringar, kan kallast 
ein de facto politikk. Nedanfor vil desse omgrepa vera nyttige for å for- 
stå eventuell diskrepans mellom formelle føringar og praksisen på dei 
einskilde skulane, slik denne vert skildra av elevane. 

Integrert i fagfeltet språkpolitikk og -planlegging finn me også teoriar 
knytte til språkbevaring og språkskifte, til dømes om prosessar som opp- 
står når språk møtest. Typisk for mange slike kontaktsituasjonar er at dei 
er kjenneteikna av språklege minoritets-/majoritetsforhold (jf. Mæhlum, 
2007). Dette refererer ikkje berre til skilnader i bruksomfang, men også 
til at språka har ulik verdi på den lingvistiske marknaden, der majoritets- 
språket typisk har høgare kapital enn minoritetsspråket (Bourdieu, 1991; 
Thompson, 1991). Dette dannar grunnlag for språklege hierarki og hege- 
moni. På den norske skriftspråksmarknaden har bokmål vanlegvis den 
hegemoniske posisjonen, medan nynorsk vert tillagt lågare kapitalverdi 
og dermed færre marknadsdelar (Mæhlum, 2007, s. 190 ff.). 

Tidleg forsking på språkskifte og språkbevaring, særleg arbeida til Jos- 
hua Fishman, var i stor grad oppteken av tradering av naturlege språk 
gjennom primærsosialisering, og la følgjeleg stor vekt på overføring av 
språket frå generasjon til generasjon (Fishman, 1991). Familien og heimen 
vart dermed viktige analyseeiningar. Seinare har utdannings- og opp- 
læringsfeltet fått stadig større forskingsinteresse, demonstrert av fram- 
veksten av forskingsfeltet kjent under namn som ‘language education 

policy’ (Shohamy, 2009), ‘educational language policy’ (Johnson, 2013) og 
‘language-in-education policy’ (Garcia & Menken, 2010). Litteraturen pa 
dette feltet tek på ulikt vis fore seg språkopplæring i eit planleggings- 
perspektiv, altså makroperspektiv, ut frå erkjenninga om at minoriserte 
språk ofte har lågare kapitalverdi på den lingvistiske marknaden og 
følgjeleg er mindre synlege i storsamfunnet. Trass i auka interesse for 
språkopplæringspolitikk er det forska mindre på korleis politikken vert 
implementert i skulekvardagen. 

Shohamy (2009) peikar på nettopp dette når ho hevdar at «[...] not 
much information is available about how LEP [language education 
policy] relates to language learning [...]», og at «LEP serves primarily as 
statements or declarations of intentions with little concern for practices» 
(s. 64). Ho tek til orde for at både forsking på og utvikling av språkopplæ- 
ringspolitikk i større grad må involvera den aktøren som framfor alt spe- 
lar nøkkelrolla i opplæringa, nemleg læraren. Menken og Garcia (2010) 
peikar også på at ein gjeven språkopplæringspolitikk alltid vert tolka og 
potensielt reforhandla i alle ledd i utdanningssystemet, og at navet i denne 
dynamiske prosessen til sjuande og sist er lærarane (s. 1). Det er lærarane 
som omset språk- og opplæringspolitiske føringar og retningslinjer til 
praksis, og såleis er deira handlingar med på å forma språkopplæringa. 
«Language planning aims can sometimes be good intentions, wishes and 
hopes that do not relate to grounded activity [...]», skriv Baker (2003, 
s. 93), ei utsegn som illustrerer at mykje kan skje med ei politisk føring i 
alle vekslingsfelta frå topp til botn. Lasagabaster og Huguet (2007) meiner 
at ikkje berre handlingane, men også haldningane til lærarane er viktige, 
og at sidan haldningar er tillærte, vil «educators play a paramount role in 
their formation, to such an extent that attitudes formed under educator 
influence may be extremely difficult to change» (s. 1). I denne artikkelen 
er det rett nok ikkje haldningane, men kva elevane oppfattar at lærarane 
gjer, som er i fokus, og vidare korleis me kan forstå desse rapporterte 
praksisane i eit språkbevaringsperspektiv. 

For å best forstå praksisane slik elevane skildrar dei, trengst innsikter 
frå forsking på språktileigning og literacy, ei kopling av den typen som 
Shohamy (2009) altså etterlyser. I literacy- og språktileigningsforskinga 
har tilgang vore eit sentralt stikkord (Skaftun, 2015). Fagfolk diskuterer 

framleis korleis og i kva grad innputt er viktig for språklæring (Bjørhusdal, 
2018, s. 17), men literacyfeltet er likevel dominert av ei forståing av at det er 
vanskeleg å læra eit språk utan å verta eksponert for det (Hua, 2014). 

Ser me på nyare språkopplærings- og språktileigningsteoriar, finn 
me rett nok at desse går i to litt ulike retningar. På den eine sida er det 
som kan kallast ‘tradisjonell’ målspråksliteracy som har vore oppteken 
av tileigning av einskildspråk, og kva som skal til for å læra eit bestemt 
målspråk. Gathercole og Thomas (2009) si gransking av påverknads- 
faktorar på språktileigning hjå walisiske tospråklege barn slår t.d. fast 
at «Welsh acquisition and abilities are highly dependent on continued 
exposure to the language» (s. 232). Ellis (2002) peikar på at også eksplisitt 
undervisning kan bidra til å setja fart på prosessen med å tileigne seg eit 
minorisert språk. Begge desse granskingane syner rett nok til talespråk- 
tileigning, men også granskingar av skriftspråkstileigning, t.d. studiar 
knytte til statistisk læring, syner at eksponering kan vera viktig (sjå t.d. 
Pollo, 2008; Treiman & Kessler, 2014). Omgrepet 'statistisk læring” refe- 
rerer til læring som føregår implisitt, og som i stor grad handlar om at 
ein lærer gjennom å kjenna att mønster og strukturar frå omgjevnadane 
rundt (Lian, 2017). Teoriar knytt til statistisk læring stør difor oppunder 
verdien av eksponering for t.d. ord, stavemåtar og grammatiske struk- 
turar for å lukkast med språktileigning. At innlærarar får vera i språk- 
miljø som syter for tilvenning til eit målspråk gjennom eksponering, er 
eit særleg sentralt poeng i ulike sprakbadsmetodar (Baker & Wright, 2017; 
Sjøhelle, 2017). Ei slik tilnærming vil heller ikkje berre sørga for ekspone- 
ring, men også kunna gje elevane høve til aktivt å ta i bruk språket som 
skal lærast. Difor skal eg nedanfor sjå nærare på korleis elevane opplever 
språkmiljøet på dei ulike skulane, forstått både som det konkrete under- 
visningsspråket lærarane nyttar, som språkforma elevane møter i skrift- 
leg kommunikasjon frå skulen, og også som moglegheitene elevane sjølve 
har og nyttar til å bruka språket. 

Ei språktileigningsteoretisk retning som skil seg frå det eg har valt å 
kalla tradisjonell malspraksliteracy, er transspråking (translanguaging). 
Der målspråksliteracy er eittspråkleg i det at han fokuserer på tileigning 
av ein bestemt språkleg standard, legg transspråkingsteoriar vekt på det 
som utgjer den samla språkkompetansen til eit individ. Transspråking 

vert definert som «the process of making meaning, shaping experien- 
ces, understandings and knowledge through the use of two languages» 
(Baker & Wright, 2017, s. 280). Transsprakingsteoretikarar ser ikkje pa 
ulike sprak som atskilde system, men som jambyrdige komponentar i 
eit individ sitt spraklege repertoar. Det viktige er ikkje kva sprak som 
blir brukt, men korleis sprakbrukarar gjer nytte av alle sine språklege 
(og semiotiske) ressursar i kvardagskommunikasjonen (Auer, under 
utgjeving; Wei, 2018). Med dette står transspråkingsperspektivet i mot- 
setnad til det Wei (2018) kallar «the received and uncritical view in 
some quarters of the applied and socio-linguistics communities that 
bilingualism and multilingualism are about the protection of indivi- 
dual languages [...]» (s. 26), og kan såleis lesast som ein kritikk av tra- 
disjonell målspråksliteracy. Transspråkingsomgrepet har rett nok sjølv 
vore gjenstand for kritiske merknadar (sjå t.d. MacSwan, 2017; Jaspers, 
2017; Auer, under utgjeving), men somme tek også til orde for å nytta 
transspråking som mogleg forståingsramme for dei språklege praksisane 
blant nynorskelevar som veks opp i randsonene (Eiksund, 2019). Sjølv om 
transspråkingsperspektivet kan vera ein mogleg innfallsvinkel til å forstå 
det elevane rapporterer også i denne studien, er det samstundes viktig å 
hugsa at den norske opplæringskonteksten har ei institusjonell målsetjing 
om opplæring i både nynorsk og bokmål, og eit uttalt mål om at elevane 
skal bli trygge på normene i begge dei to skriftspråka. 

For norsk språk- og utdanningspolitikk er det nemleg eit mål at min- 
dretalsspråket nynorsk skal finnast, styrkast og lærast (sjå t.d. Kultur- og 
kyrkjedepartementet, 2008; Kunnskapsdepartementet, 2008). Skulen er 
ein samfunnsinstitusjon der språkpolitikk for alvor møter praksis, og i ei 
gransking som undersøkjer opplæringssituasjonen til elevar med nynorsk 
som hovudmål, er det rimeleg å søkja eit rammeverk for å forstå korleis 
skulen som system bidreg til å oppnå nasjonale målsetjingar, deriblant 
måla som er uttrykte gjennom språk- og utdanningspolitikken. Med 
omgrepet 'skulen som system” meiner eg politisk og administrativ skule- 
eigar, skuleleiing, tilsette og deira organisasjonar, samt elevar og føresette. 
Eit slikt rammeverk er Knut Roald (2010) sine omgrep for kvalitetsut- 
vikling. Roald (2010) introduserer omgrepa usystematisk, systematisk og 
systemisk for å skildra ulike måtar å forstå kvalitetsvurderingsarbeid i 

skulesektoren. Dei tre omgrepa kan forståast som at kvalitetsvurderings- 
arbeidet skjer anten tilfeldig og utan plan, i tråd med ein plan eller heil- 
skapleg. Det som skil dei to siste omgrepa frå kvarandre, er at systematisk 
kvalitetsvurderingsarbeid ber preg av å vera av ein meir instrumentell og 
mindre kunnskapsutviklande art, medan det heilskaplege kvalitetsvur- 
deringsarbeidet er meir økologisk i si tilnærming, som gjer at heile sku- 
len som system bidreg i kunnskapsutvikling og utvikling av kvalitet. 
Vidare i artikkelen vil eg nytta dette rammeverket for å forstå skulen som 
språkopplæringsarena. 


Materiale og metode 


Språksamfunna 

Artikkelen byggjer på empiri frå spørjegranskingar og fokusgruppein- 
tervju med elevar på 10. trinn i kommunane Ål, Os og Tysvær. Desse 
kommunane vart valde ut på grunnlag av ei kartlegging av talmateriale 
frå Grunnskolens informasjonssystem (GSI) for skuleåret 2017/2018. Fem 
av seks ungdomsskular i dei tre kommunane takka ja til å delta. Desse 
kommunane har tradisjonelt vore del av det nynorske kjerneområdet 
(Bjørhusdal, 2014, s. 43), men ut frå GSI-tala å dømma, representerer dei 
no område der nynorsk er under eit visst press. Ungdomsskulane i Al 
og Os har framleis relativt høg prosentdel nynorskelevar (i snitt rundt 
70 %), men nynorskprosenten er likevel lågare enn på barneskulane i 
deira nedslagsfelt. Ål og Os representerer difor både det tilsynelatande 
stabile og meir ustabile på same tid. Tysvær representerer derimot eit 
område der nynorsk er under tydeleg press, iallfall ifølgje GSI-tala. Ein av 
Tysvær-skulane er ein nynorskskule, men har om lag like mange nynor- 
skelevar som bokmålselevar. Den andre skulen frå Tysvær er den einaste 
bokmålsskulen i granskinga, men skulen har ein liten del nynorskelevar 
og representerer såleis også ein viktig kontrast til dei andre skulane. 


Informantane 


Totalt 248 elevar deltok i spørjegranskinga. Av desse rapporterte 118 ele- 
var at dei hadde nynorsk som hovudmål. Sidan studien skal sjå nærare 

pa opplæringssituasjonen for elevar med nynorsk som opplæringsmål, 
er det desse 118 elevane som utgjer informantgrunnlaget. Av dei 118 
nynorskelevane som deltok i sporjegranskinga, deltok 30 av dei i fokus- 
gruppesamtalane. Dersom me fordeler talet pa informantar ut fra heim- 
kommune, er fordelinga slik: 34 fra Alkommune, 67 fra Os kommune og 
17 frå Tysvær kommune. Som tala syner, er det noko skilnad mellom stor- 
leiken på informantgruppene, og for presentasjonen av funna vil dette 
primært få to implikasjonar. For det fyrste vil informantsvara berre bli 
brotne ned på kommunenivå. Der det er fleire deltakarskular frå same 
kommune, vil resultata følgjeleg ikkje bli differensierte ut frå kva skule 
informantane kjem frå. Når informantgruppene er relativt små, bidreg 
denne løysinga til å betre sikra personvernet til elevane som er med i 
undersøkinga. For det andre er det viktig å ha storleiken på informant- 
gruppene i mente når ein les resultata som kjem fram gjennom spørje- 
granskinga. For å gjera dei tre kommunane til samanliknbare storleikar 
er alle grafane framstilte i prosent, men ein må likevel vera merksam på 
kor stor spennvidd det er i talet på informantar. Særleg tala frå Tysvær må 
lesast med dette som bakteppe. 


Datainnsamling og datahandsaming 


Datainnsamlinga vart gjennomført i tidsrommet november 2018-april 
2019. Kvar skule vart besøkt to gonger, fyrst for gjennomføring av spørje- 
granskinga, deretter i samband med fokusgruppeintervjua. 
Spørjegranskinga vart gjennomført digitalt ved hjelp av SurveyXact, 
og bestod av både lukka og opne spørsmål som kartla bakgrunnsvaria- 
blar, språkbruk og haldningar. Av dei 46 spørsmåla i granskinga er det 
spørsmåla knytte til skule, samt vurdering av språkleg tryggleik, som er 
brukte i denne studien. Analysen baserer seg på svara til dei 118 nynor- 
skelevane som deltok. Resultata frå dei relevante avkryssingsspørsmåla 
(lukka spørsmål) er framstilte deskriptivt gjennom grafar (jf. Ringdal, 
2018, s. 294 ff.). Svara pa dei opne spørsmåla har vorte koda ved å nytta 
prinsipp frå tematisk analyse (Braun & Clarke, 2006; Thagaard, 2018). 
Ved å kombinera spørjegransking med intervju fekk eg høve til å 
komma i tettare og meir direkte dialog med eit utval av informantane. 

Fokusgruppeintervjua vart gjennomførte med grupper på 5-6 elevar, og 
det var to fokusgruppeintervju på kvar skule, altså totalt ti intervju. Åtte 
av gruppene var sett saman av både nynorsk- og bokmålselevar, medan 
to var høvesvis ei rein nynorskgruppe og ei rein bokmålsgruppe. Kvart 
intervju vart teke opp både med diktafon og video, og snittlengda på 
intervjusamtalane var 46 min og 30 sek. Også fokusgruppeintervjua har 
vorte koda ved å nytta prinsipp frå tematisk analyse (Braun & Clarke, 
2006; Thagaard, 2018), og tekstdelar som fall under temaet 'skule/opp- 
læring”, utgjorde analysegrunnlaget frå intervjumaterialet. Desse tekst- 
delane gjekk deretter gjennom ein ny runde med tematisk analyse, for å 
utleia dei endelege analysekategoriane. 

Informantutsegnene som vert siterte i analysedelen, er valde ut som 
særleg illustrative representantar for dei ulike kategoriane. Ved sitering er 
det valt to ulike strategiar. Sitat frå fokusgruppeintervjua vert attgjevne i 
standard nynorsk ortografi, medan informantutsegner frå dei opne spørs- 
måla i spørjeskjemaet er siterte i originalform. Viss ein elev har svara på 
bokmål, står sitatet dermed på bokmål, og vice versa for utsegner som er 
skrivne på nynorsk. Å halda på den originale språkdrakta i det elevane 
sjølve har skrive, er eit poeng i seg sjølv, ettersom det er interessant at 
nynorskelevane ofte vel å uttrykkja seg på bokmål. I attgjevinga av sitat 
frå fokusgruppeintervjua gjeld følgjande transkripsjonsnøkkel: 


Tabell 1: Transkripsjonsnøkkel 


E Elev 

| Intervjuar 

(tekst) Paralingvistisk informasjon, t.d. latter 
C) Kort pause 

tekst- Avbroten ytring 

(X) Uhøyrbar del av ytringa 

PA Utelating av tekst 


Svara byggjer på eigenrapportering, med dei potensielle feilkjelder slike 
data kan ha (som t.d. ‘social desirability bias’ og “acquiescence bias’, sjå 
t.d. Garrett, 2010, s. 44-45). Fordi dette er eigenrapporterte data, er det 

ogsa viktig 4 hugsa pa at rapportane om kva som skjer i skulekvardagen, 
nodvendigvis vert formidla gjennom det filteret som elevblikket er. 
Nar me ber elevar om a uttala seg om bade eigne og andre sine hand- 
lingar i ein skulekontekst, er me avhengige av at elevane har god nok 
(sjolv)innsikt til å gje presise vurderingar av det som skjer. Samstundes er 
det også slik at det primære føremålet med granskinga nettopp er å koma 
tettare på elevane sitt perspektiv. Å bruka elevblikket som inngang til det 
som skjer i klasserommet, er heller ikkje ukjent frå andre granskingar (sjå 
t.d. Blikstad-Balas & Roe, 2020; Kane & Staiger, 2012; Opsal & Topphol, 
2011; Worrell & Kuterbach, 2001). Kombinasjonen av spørjegransking 
og fokusgruppeintervju styrkar validiteten i elevblikket, nettopp fordi 
det gjev rom for å sjå funn frå dei to datagrunnlaga opp mot kvaran- 
dre. Datamaterialet er ikkje stort nok til å generalisera, men kan like fullt 
synleggjera tendensar, som så kan lesast opp mot overordna språk- og 
utdanningspolitikk. 


Analyse og funn 


Funna vert presenterte i tre kategoriar: språkmiljøet på skulen, notering 
i timane og oppleving av meistring. Dei er utleidde frå både spørjegran- 
skingsdata og informantutsegner frå fokusgruppeintervjua. 


Språkmiljøet på skulen 
I denne kategorien skal eg sjå på kva elevane rapporterer om både 
undervisningsspråk og administrasjonsspråk. Desse underkatego- 
riane er konkretiserte for elevane som høvesvis tavlespråk og språk 
i oppslag, beskjedar og skjema frå skulen. I begge typar praksisar er 
læraren heilt sentral, i den siste spelar også skulen som institusjon ei 
viktig rolle. 

Eit av spørsmåla frå spørjeundersøkinga bad elevane seia noko om 
kva tavlespråk lærarane brukar når dei underviser i andre fag enn norsk. 
Figur 1 syner svaret på dette spørsmålet. 

Tysvær (N= 17) GSE 59% 
AlN = 34 ea 9 
os (N= 67) TET ESF SE 

Figur 1: Svarfordeling på spørsmålet «Kva skriftspråk brukar lærarane når dei underviser i andre 
ag enn norsk? (ikkje timar med framandspråk)». 


Her er det eit tydeleg skilje mellom Os og Ål på den eine sida og Tysvær på 
den andre sida. Elevane rapporterer at ingen av deira lærarar hovudsak- 
leg nyttar nynorsk når dei underviser i andre fag enn norsk. Det betyr 
rett nok ikkje at det ikkje vert nytta nynorsk, for nesten halvparten av 
nynorskelevane frå Tysvær rapporterer jo om ein blanda språkbruk, der 
nynorsk og bokmål får om lag like stor plass. Også på Os og i Ål er det 
tydeleg at ein del lærarar brukar begge skriftspråka, men der har elev- 
ane også ei oppfatning av at fleirtalet av lærarane brukar nynorsk også 
utanom norskfaget. Når dette er tema i fokusgruppene, er det også dette 
svaret som kjem fyrst frå elevane: Ja, lærarane skriv på nynorsk. Men på 
vidare spørsmål teiknar det seg også eit anna mønster som modifiserer 
biletet frå spørjegranskinga. Det følgjande sitatet frå ein av fokusgruppe- 
deltakarane i Os syner dette poenget: 


[...] alt føregår eigentleg på nynorsk men eg merkar jo det at lærarane kan jo 
blanda litt og liksom. Det- altså det er kanskje i norsktimane, det er ikkje alltid 
då ein gong, men. I norsktimane er det kanskje me har fokus på å skriva liksom 
på nynorsk og sånn, men sånn i naturfag og matten kan det lett bli blanding 
[...] det er ofte blanding og det er litt irriterande tykkjer eg for då merkar eg 
sjølv at eg kan begynna og blanda litt når eg skal skriva. (Nynorskelev, Os, i 


fokusgruppeintervju) 


Liknande utsegner kom i dei fleste fokusgruppesamtalane. Elevane rap- 
porterer om lite konsekvent bruk av nynorsk, særleg i andre fag enn norsk, 
men også i norsktimane. Denne inkonsekvensen manifesterer seg på to 
ulike måtar, ifølgje elevane: At lærarane skriv både nynorsk og bokmål 

samstundes, altsa at dei blandar kodane, eller at dei skriv nynorsk i ein 
time, for sa 4 skriva bokmal i neste. Fleire av elevane, som eleven som er 
sitert, uttrykkjer ein viss frustrasjon med dette, fordi dei merkar at tav- 
lespraket påverkar deira eigen språkbruk. Når læraren vekslar, så vekslar 
dei sjølve, og det at lærarane ikkje skriv konsekvent nynorsk eller bok- 
mål og/eller blandar normene, gjer også at elevane kan bli usikre på kva 
nynorsk er og korleis ein skriv nynorsk. 

Det elevane rapporterer, tyder på at det eksisterer eit skilje mellom 
såkalla innhaldsfag og språkfag. Lærarane verkar til å vera meir bevisste 
på kva skriftspråk dei skal bruka i norsktimane enn når det er matema- 
tikk eller naturfag som står på timeplanen. Då er det innhaldet og ikkje 
språket som står i fokus. Dette kan tolkast i retning av at lærarane tek i 
bruk ein form for transspråkingspraksis i desse faga. Ser me denne prak- 
sisen i samanheng med det uttalte målet for opplæringa, altså at elev- 
ane skal oppnå god normkompetanse i dei to norske skriftspråka, vitnar 
dette derimot om eit ubrukt potensial for språkeksponering, som og kan 
gje elevane særlege haldningar om på kva for domene nynorsk kan nyt- 
tast. Baker og Wright (2017) viser til opplæringsmodellen 'dual language 
bilingual education”, der målet er at literacyopplæring skal skje på både 
majoritets- og minoritetsspråket, etter gjevne fordelingsmodellar (t.d. 
90:10 eller 50:50). Dei åtvarar likevel om at ein av farane ved ein slik opp- 
læringsmodell er nettopp det at ein fordeler språk etter fagleg innhald, 
fordi det kan etablera seg oppfatningar om at spesifikke språk høyrer til 
spesifikke faglege kontekstar: 


[...] when the allocation of languages is by content (e.g. the majority language 
is used for science and technology and the minority language is used for social 
studies). In this example, the majority language becomes aligned with modern 
technology and science, while the minority language becomes associated with 
tradition and culture. This may affect the status of the language in the eyes of the 
child, parents and society. (Baker & Wright, 2017, s. 220) 


Dette kan sjåast i samanheng med det elevane i Al, Os og Tysvær rap- 
porterer: Nynorsk høyrer hovudsakleg til i norskfaget, medan andre fag 
opnar for bokmål som undervisningsspråk. Det er ikkje urimeleg at dette 
påverkar haldningane til elevane om brukspotensialet til nynorsk. 

Språkleg innputt i skulesamanheng kan også koma frå administra- 
sjonsspråket til skulen, her undersøkt som skriftspråket elevane møter 
i oppslag, beskjedar eller skjema frå skulen. Figur 2 syner kva elevane 
rapporterer om dette. 


Tysvær (N=17) ENES sa% 6%. 
An =34) (EN 
os (N= 67) EE SE 


0% 10% 20% 30% 40% 50% 60% 70% 80% 90% 100% 


E Mest nynorsk E Omtrent like mykje nynorsk og bokmål Mest bokmål E Veit ikkje 


Figur 2: Svarfordeling på spørsmålet «Kva for skriftspråk ser du mest på oppslag, i beskjedar 
eller i skjema frå skulen?» 


Både elevgruppene i Os og Ål rapporterer at dei ser klart mest nynorsk, 
medan Tysvær-elevane rapporterer at bokmål er det skriftspråket dei ser 
mest av. Dette stemmer overeins med skulane sine registrerte hovudmål: 
Skulane i Os og Ål er alle registrerte som nynorskskular. Utdanningsdi- 
rektoratet sine regeltolkingar (2014) opnar for at ein skule sitt adminis- 
trasjonsspråk ikkje treng følgja skulen sitt vedtekne hovudmål, og det er 
såleis rom for å hevda at det ikkje finst de jure-føringar for administra- 
sjonsspråket. Ut frå tala i Figur 2 ser det likevel ut til at skulane i Os og 
Ål har ein de facto-språkpraksis der dei i stor grad forheld seg til det som 
er skulen sitt registrerte hovudmål. Ettersom ein av skulane i Tysvær er 
registrert som bokmålsskule og ein som nynorskskule, er det ikkje over- 
raskande at elevgruppa derfrå rapporterer om meir bokmål enn det dei 
to andre elevgruppene gjer. 

Samstundes er det verdt å merka seg at elevgruppene på dette spørs- 
målet rapporterer om ein meir konsekvent nynorskpraksis samanlikna 
med det dei rapporterer om tavlespråket til lærarane. Unntaket er Al, der 
svarprosenten for alternativet ‘mest nynorsk’ i Figur 1 og Figur 2 er omtrent 
jamstor. Ut frå reguleringane, altså regelverktolkingane, kunne me nok 
ha venta at alle skulane som er registrerte som nynorskskular, hadde hatt 
høgare prosentdel nynorsk i tavlespråket enn i administrasjonsspråket. 


218 


SKULEN SOM SPRAKPLANLEGGAR 


Kanskje ser me her eit dome pa ei form for reforhandling av sprak- og 
oppleringspolitiske foringar frå lærarane si side (Menken & Garcia, 2010). 
Sporsmalet er saleis korleis me kan forsta lerarane sin de facto-praksis. 
Noko av forklaringa kan liggja i dei reguleringsendringane for skrift- 
spraksopplering som eksisterer mellom barnetrinnet og ungdomstrinnet 
i norsk skule. Skriftspraksoppleringa i norsk skule foregar hovudsakleg 
etter to prinsipp: det territorielle og det personlege (Bjorhusdal, 2018; 
Williams, 2012). Det territorielle prinsippet gjeld i strengast grad opple- 
ringa pa barnesteget. Her vert hovudmålet til eleven i stor grad avgjort av 
kvar hen bur, gjennom vedtak fatta i kommunestyra og på bakgrunn av 
rådgjevande folkerøystingar. Ungdomstrinnet er derimot sterkare prega 
av det personlege prinsippet, altså at eleven har rett til å velja sjølv. Rett 
nok finst det altså regelverkstolkingar frå Utdanningsdirektoratet som 
presiserer at skulen skal halda seg til det vedtekne hovudmålet når dei 
driv skriftleg opplæring også på ungdomstrinnet (Utdanningsdirektora- 
tet, 2014), men elevane må ikkje lenger bruka same hovudmål som det 
skulen gjer. Mange har argumentert for det gunstige i individuelt sikra 
språkrettar (Patten & Kymlicka, 2003). Likevel kan det at elevane kjem 
i det Bjørhusdal (2018, s. 165) kallar eit «språkrettsleg tomrom» når dei 
kjem på ungdomstrinnet, gje ein situasjon som gjer det vanskelegare å 
vera nynorskbrukar - ettersom skulen no formelt opnar for sprakskifte. 
Samstundes kan ein tenkja seg at det også kan gjera det utfordrande for 
lærarane å vera lærar. Som ei følgje av det personlege språkrettsprinsippet 
på ungdomstrinnet er situasjonen den at det i mange norske ungdoms- 
skuleklasserom, inkludert dei i Ål, Os og Tysvær, sit både nynorskelevar 
og bokmålselevar. At dette fargar læraren sin språklege praksis, er ikkje 
utenkjeleg. Dette kan vera ein relevant bakgrunn for å forstå den diskre- 
pansen mellom de facto- og de jure-språkopplæringspolitikk som elev- 
ane rapporterer om. 

At skulen i Al ser ut til å vera eit unntak, kan potensielt forklarast med 
at Ål er den einaste av dei tre kommunane som har sin eigen vedtekne 
målbruksplan (Ål kommune, 2019). Kommunen opererer altså med sin 
eigen språkpolitikk de jure. Denne planen er ei vidareføring av ein mål- 
bruksplan som har eksistert sidan 1998, og slår m.a. fast at nynorsk er 
skulemålet i Al, at «[a]ll skriftleg undervisning skal vere på nynorsk», og 

at bruken av riktig målform i undervisninga er kvar einskild lærar sitt 
ansvar (Ål kommune, 2019, s. 4-6). Eksistensen av ein slik plan indike- 
rer at språkspørsmålet står meir i fokus hjå skuleeigar (kommunen), og 
har gjort det over lengre tid. Sjølv om granskinga mi ikkje kan seia noko 
direkte om kor vidt og korleis denne planen er implementert i skulen i 
Al, er det rimeleg å tru at det elevane rapporterer, heng saman med at 
nynorsk som opplæringsspråk er eit innarbeidd kommunalt satsingsom- 
råde. På dette punktet må Ål kunna seiast å ha det Roald (2010, s. 306) 
refererer til som ei systematisk tilnærming. 


Notering i timane 

I spørjegranskinga vart elevane spurde om deira eigen språkproduksjon 
i skulesamanheng, nærare bestemt når dei noterer i timane (med unntak 
av timar med framandspråk). Individuell notering er relevant å under- 
søka fordi det representerer eit høve for elevane å bruka språket, og det 
er Og interessant å granska utfallet av eit språkval som elevane sjølve tek. 
Figur 3 syner svara frå informantane. 


Tysvær (N= 17) GN 35% HEDRE 65) 
Al(N = 34) GET 59% 3% 
Os (N=67) GST 70% 1% 


0% 10% 20% 30% 40% 50% 60% 70% 80% 90% 100% 


m Nynorsk E Bokmål 


Vekslar mellom bokmål og nynorsk E Engelsk 


m Anna språk Em Vekslar mellom norsk og anna 


Figur 3: Svarfordeling på spørsmålet «Kva skriftspråk brukar du når du noterer i timane? (ikkje 
timar med framandspråk)» 


Fire av fem skular i materialet er altså registrerte som nynorskskular. 
Dette er skular der ein kan forventa at nynorsk er primærbruksspråket 
for både lærarar og elevar. Ein del elevar svarar rett nok at dei brukar 
nynorsk, men jamt over ser det ut til at elevane ikkje er konsekvente. 
Særleg i elevgruppa frå Os, men også frå Ål, er det mykje veksling mel- 
lom dei to skriftspråka. Ein del veksling føregår også blant elevane frå 

Tysvær, men denne elevgruppa er òg gruppa med høgast rapportert bruk 
av nynorsk, sjølv om ein her må hugsa på at informantgrunnlaget er lite. 

Sjølv om det tilsynelatande føregår mykje veksling når elevane note- 
rer i timane, er det likevel eitt mønster som går att hjå mange: Det er på 
skulen dei brukar nynorsk. Sitatet frå denne nynorskeleven frå Ål kan stå 
som illustrasjon: 


Jeg har vært veldig på vippen fordi jeg skriver bokmål til vanlig, men jeg har 
alltid hatt nynorsk som hovedmål. Grunner til at jeg ikke har skiftet er: Ål er en 
nynorskkommunene, så alle ark vi får er på nynorsk. I tillegg er all undervis- 
ning på skolene i Ål på nynorsk. Og helt fram til ungdomsskolen er alle bøkene 
vi får på nynorsk. Jeg har også hatt nynorsk siden jeg starta i 1.klasse. Siden jeg 
også skriver til vanlig på bokmål føler jeg at jeg trenger den ekstra nynorsken 
som er på hovedmål. Da får jeg variert med språka. For viss jeg hadde valgt 
bokmål som hovedmål så hadde jeg ikke hatt så mye nynorsk og det ville blitt 


vanskeligere å skrive på nynorsk. (Nynorskelev, Ål, i spørjegranskinga) 


Som eleven her skildrar, er skulen for mange den primære arenaen kor 
dei både får bruka og kan få innputt på nynorsk. I fokusgruppeintervjua 
er det fleire av elevane som også uttrykkjer at skulen ikkje berre er deira 
primære nynorskarena, men også den einaste. Det nynorske språket er 
altså noko som for mange er kopla svært tett til skulen. Mange av elevane 
seier samstundes at ein viktig motivasjon for nettopp å halda på nynorsk 
som hovudmål på skulen, er at dei vurderer det som deira einaste måte å 
læra språket på. 

Viss me kan tolka dette slik at elevar forstår at skulen er ein viktig 
språktileigningsarena, kvifor blir ikkje då nynorsk brukt i situasjonar der 
dei kan velja sjølv? Her kan det truleg vera fleire forklaringar. Éi kan vera 
at det å vera nynorskelev, ikkje er einstydande med det å vera nynorsk- 
brukar (sjå også Wold, 2019). Elevane fortel om ein kvardag der det i stor 
grad er slik at «når ein kjem på sosiale medium og liksom (.) livet som 
ikkje er på skulen, så er det jo mest bokmål det går i» (nynorskelev, Ål, 
fokusgruppe). Det kan vera grunn til å tru at dei tek den språklege fri- 
tidspraksisen sin med inn i skulepraksisen, sjølv om dei også uttrykkjer 
ein intensjon og eit ynske om å bruka nynorsk for å læra seg det. Me 
kan kanskje seia at nynorskelevane her syner ein transspråkleg praksis, 

altså at dei gjer seg nytte av det samla språklege repertoaret dei har (Wei, 
2018; Auer, under utgjeving). Notering i timane har likskapstrekk med 
fritids- eller privat skriving, som skjer i kontekstar med mindre strenge 
normkrav. Det kan bety at elevane ikkje vurderer notering som del av 
opplæringssituasjonen, og at dei difor forheld seg pragmatisk til dei situ- 
asjonane der dei kan velja sjølv. 

Elevane ser altså ikkje ut til å nytta det potensialet som uformell note- 
ring kan ha for språktileigning. Dette kan indikera at lærarane heller 
ikkje tematiserer dette potensialet eller gjer didaktiske poeng ut av kva 
språk elevane brukar når dei noterer i timane. Elevane fortel då og at 
bruk av nynorsk og bokmål er generelt lite tematisert, og at det sjeldan 
vert nytta tid på å snakka om toskriftspråkssituasjonen anna enn som 
ein del av språkhistoria. I den grad det er tematisert, er det typisk fordi 
nokon av lærarane er ‘nynorskentusiastar’, ifølgje elevane. Dette kan for- 
ståast i lys av språkreguleringane på ungdomssteget: Ettersom elevane no 
har rett til å velja skriftspråk sjølve, kan ein tenkja seg at lærarane oppfat- 
tar det å tematisera språkval i undervisningssituasjonar som brot på det 
personlege språkrettsprinsippet. 

Ei forklaring kan og liggja i lærarane sin eigen språklege praksis, eit 
poeng eg skal illustrera med fylgjande utdrag frå eit av fokusgruppeinte- 
rvjua gjennomført på Ål: 


E: Eg brukar det eigentleg berre på tentamen, eg (latter). 


I: Så- men når du skriv for eksempel i timane og sånn (.) vil du skriva- skriv 
du på bokmål då? 

E: Eg skriv på bokmål da. 

I: Sa det er- det er eit kryss pa eit ark liksom? Du er liksom- du har nynorsk 


som hovudmål men- 
E: Ja men det spørst litt sånn (.) viss læraren skriv på nynorsk så skriv eg 
nynorsk (.) då orkar eg ikkje bytta sånn (X) (latter) (.) Det er eigentleg 


berre på skulen og på tentamen og sånn. 


Det denne eleven i praksis skildrar, er at tavlespråket til læraren er ein 
viktig faktor i skriftspråksvalet hen gjer når hen noterer i timane. Etter- 
som me allereie veit at elevane rapporterer at mange av lærarane vekslar 
mellom nynorsk og bokmål, også på dei skulane der nynorsk skal vera 

hovudmål, er det mogleg å forstå elevane si veksling som ein refleksjon av 
lærarane si veksling. 

Ei tredje forklaring kan vera at arbeidet med språkopplæring føregår 
på ein usystematisk måte (jf. Roald, 2010). Dersom elevane i liten grad far 
didaktisk støtte til å forstå korleis dei produktive ferdigheitene som blir 
utvikla gjennom t.d. notering, kan bidra til den samla nynorskkompe- 
tansen deira, kan dette forståast som at lærarar ikkje har stor bevisstheit 
om dette, og at eventuell didaktisk støtte her er avhengig av einskildlæra- 
rar. I så fall finst verken ei systematisk eller systemisk tilnærming til desse 


spørsmåla. 


Opplevinga av meistring 

I spørjegranskinga vart elevane bedne om å vurdera kor trygge dei kjen- 
ner seg på rettskrivinga både i nynorsk og i bokmål. Figur 4 syner resul- 
tatet frå spørsmålet om rettskriving i nynorsk. 


Tysvær (N = 17) ES 35% å 
Al (N = 34) EEE NE 
Os(N=67) (EN «a0 ate ak 


0% 10% 20% 30% 40% 50% 60% 70% 80% 90% 100% 


mSvært trygg m Ganske trygg Verken/eller m Ganske utrygg m Svært utrygg 


Figur 4: Svarfordeling på spørsmålet «Kjenner du deg trygg på rettskrivinga i nynorsk?» 


Om me ser på tala i Figur 4, rapporterer ein relativt høg prosentdel av 
elevane at dei kjenner seg trygge på rettskrivinga i nynorsk. Ser me dei 
to fyrste svaralternativa under eitt, er det over halvparten av elevane 
som kjenner seg trygge på rettskrivinga. Tryggast er dei på Ål, der totalt 
82 % av dei spurde rapporterer at dei er svært trygge eller ganske trygge. 
Elevane frå Os og Tysvær ligg lægre i opplevd tryggleik, men like fullt 
svarar over halvparten av informantane at dei kjenner seg trygge på 
rettskrivinga. Dette biletet skil seg altså litt frå det som er teikna av 
nynorskelevar gjennom tidlegare granskingar (t.d. Garthus et al., 2010; 

Proba, 2014; Stemshaug, 2015; Vatsaas, 2018). Kor vidt elevane frå Al, 
Os og Tysveer faktisk er trygge pa rettskrivinga, er det rett nok ikkje 
råd å seia noko om ut fra mitt materiale, og det kan godt henda at følt 
tryggleik ikkje fell saman med faktisk tryggleik. I eit språkbevarings- 
perspektiv kan det likevel vera slik at den følte tryggleiken er den vikti- 
gaste faktoren. 

Biletet vert noko modifisert viss me samanliknar med Figur 5, som 
syner resultatet frå spørsmålet om tryggleik i rettskriving i bokmål. 


Tysvær (N= 17) EE 24% 
Al(N=34) 2 
os (N=67) ME 30% 4% 


0% 10% 20% 30% 40% 50% 60% 70% 80% 90% 100% 


m Svært trygg m Ganske trygg Verken/eller m Ganske utrygg m Svært utrygg 


Figur 5: Svarfordeling på spørsmålet «Kjenner du deg trygg på rettskrivinga i bokmål?» 


Både elevane i Os og Tysvær kjenner seg tryggare på rettskrivinga i bok- 
mål enn i nynorsk. For elevgruppa frå Ål er det derimot motsett. Her 
rapporterte 82 % av dei spurde Ål-elevane at dei kjende seg ganske eller 
svært trygge på rettskrivinga i nynorsk, men om bokmål seier berre 70 % 
av dei det same. Rett nok ser me ei indre forskyving i elevgruppa frå Al, 
ettersom ein større del rapporterer at dei kjenner seg svært trygge på bok- 
mål, samanlikna med resultatet for liknande svaralternativ på nynorsk. 
Dette kan såleis lesast som konturar av det same mønsteret som me ser 
hjå elevane i Os og Tysvær. 

I fokusgruppeintervjua er meistring eit stadig tilbakevendande tema. 
Fleire av elevane gjev klart uttrykk for at dei opplever nynorsk som meir 
komplisert enn bokmål, og at dei sit med ei oppleving av å meistra bok- 
mål betre. På spørsmål om kva som gjer nynorsk så komplisert, trekkjer 
mange fram ordtilfanget. Fleire elevar peikar på eit aukande skilje mellom 
det nynorske skriftspråket og måten dei snakkar på, og sidan dei opplever 
at nynorsk har så mange ord som ligg langt vekke frå daglegspråket deira, 

vert dette opplevd som ein kompliserande faktor. Nokre elevar nemner 
ogsa eksplisitt boyingsverket i nynorsk som noko dei tykkjer er vanske- 
leg. Manglande eksponering for nynorsk vert av fleire trekt fram som for- 
klaringa pa at dei opplever nynorsknorma som vanskelegare a fa grep om 
enn bokmalsnorma. Nokre av elevane plasserer ogsa ansvaret direkte pa 
skulen og opplæringa: 


Jeg synes det er lettere å skrive og lese bokmål, men det er fordi skolen ikke 
gir oss bra nynorsktrening. Bokmålselevene får jo nynorsk og bokmål fordi de 
har sidemål, men i nynorskelevenes sidemål har vi jo bokmål. Og alle vanlige 
timer er bokmål som betyr at vi egentlig aldri får nynorsk. For å svare på neste 
spørsmål [...]: Ja, jeg bytter nok sikkert fordi skolene ikke klarer å gi skikkelig 
opplæring i nynorsk. Der har dere noe å jobbe med. (Nynorskelev, Tysvær, i 


spørjegranskinga) 


Dette sitatet åleine kan sjølvsagt ikkje tena som grunnlag for generali- 
serte påstandar om opplæringa i Tysvær-skulen, men gjev eit innblikk i 
ei subjektiv oppleving av skulekvardagen som nynorskelev. Sitatet tyder 
på ein språkopplæringskontekst prega av bokmålshegemoni, og at det 
nynorske skriftspråket vert tillagt ein forholdsvis låg kapitalverdi (jf. 
Bourdieu, 1991). Det peikar både på faktoren eksponering for språktileig- 
ning, språkleg meistring og språkleg tryggleik, og samstundes på det som 
for mange vert konsekvensen av å ikkje oppleva at dei meistrar språket: å 
skifta skriftspråk frå nynorsk til bokmål. 

Det elevane rapporterer om eiga meistring, gjev oss altså eit noko 
todelt bilete. Svara frå spørjegranskinga indikerer at fleirtalet av elevane 
kjenner seg relativt trygge på rettskrivinga i nynorsk, sjølv om svara også 
syner at elevane kjenner seg noko meir trygge på rettskrivinga i bokmål, 
samanlikna med resultata for nynorsk. Skulen har fyrstelinjeoppgåva 
med å gjera nynorskelevar til fullkompetente, trygge morsmålsbrukarar, 
og biletet som teiknar seg frå spørjegranskinga åleine, kan indikera at 
skulane i dei tre kommunane lukkast med dette. Samstundes nyanse- 
rer funn frå fokusgruppesamtalane dette. Her rapporterer elevane at dei 
tykkjer det er vanskeleg å skriva nynorsk. Dermed kan me ikkje hevda 
at skriftspråksopplæringa har fungert heilt etter intensjonane. Det er 
kanskje vanskeleg å kategorisera språkopplæringa som usystematisk eller 

systematisk (Roald, 2010), men funna tyder iallfall på at elevane som er 
brukarar av det minoriserte språket, ikkje opplever ei systemisk tilnær- 
ming for språkopplæring. 


Avsluttande drøfting: status og vegen vidare 


Analysen syner at skulen framstår som ein viktig språkbruksarena for 
nynorskelevane i Ål, Os og Tysvær. Mange av elevane gjev uttrykk for at 
klasserommet er deira primærarena, og for mange den einaste arenaen, 
for nynorsk. Dette harmonerer med granskingane innan språkpolitikk 
og -planlegging som har undersøkt skulen som språkpolitisk aktør, og 
som trekkjer fram skulen som ein viktig arena for språkopplæring i og 
språkbevaring av mindretalsspråk (Baker & Wright, 2017). For nynorsk- 
elevane i Ål, Os og Tysvær har skulen såleis potensialet til å vera ein viktig 
stillasbyggjar. Nokre av funna i studien gjev eit inntrykk av at skulane i 
desse kommunane til dels lukkast med dette, ettersom ein relativt stor 
del av elevgruppa rapporterer at dei tykkjer dei meistrar nynorsk. Når eg 
likevel tolkar elevane som at dei meiner dei manglar naudsynte stillas for 
å utvikla seg til kompetente språkbrukarar, er det fordi dei gjev uttrykk 
for at dei opplever nynorsk som vanskelegare enn bokmål, at dei møter 
vekslande og til dels mangelfull eksponering for nynorsk gjennom språk- 
miljøet på skulen, og at det føregår lite eksplisitt opplæring i nynorsk 
skriftspråk. 

Vilkårleg er min samla karakteristikk av den opplæringssituasjonen 
som nynorskelevane skildrar. Særleg gjeld dette for undervisningssprå- 
ket i klasserommet, men det kan også høva som karakteristikk for den 
uformelle skuleskrivingspraksisen til elevane slik han kjem til uttrykk 
i rapportane om notering i timane. Frå språklæringslitteraturen veit me 
at språkmøte gjennom eksponering er ein nøkkel for å tileigna seg og å 
vidareutvikla kompetanse i eit bestemt språk, og at denne eksponeringa 
kan skje gjennom både eksplisitt og implisitt undervisning (Baker & 
Wright, 2017; Gathercole & Thomas, 2009; Pollo, 2008). Undersøkinga mi 
har vist at trass i både tydelege læringsintensjonar (elevane) og tydelege 
føringar (lærarane), er potensialet for både eksplisitt og implisitt opplæ- 
ring i nynorsk ikkje utnytta. 

Studien min indikerer såleis at arbeidet med skriftspråksopplæring er 
prega av ei usystematisk tilnærming (Roald, 2010). At elevane rapporterer 
om ein noko vilkårleg bruk av nynorsk og bokmål som undervisnings- 
språk, om lite didaktisk tematisering av språkval og om lite eksplisitt 
opplæring i nynorsk, tyder ikkje på eit heilskapleg fokus på skriftspråks- 
opplæring og på korleis den skal drivast for å nå dei språkopplærings- 
politiske målsetjingane. Karakteristikken usystematisk utelukkar likevel 
ikkje at det ikkje finst eit medvit om bruk av det minoriserte skriftsprå- 
ket: Det elevane rapporterer om språk i beskjedar og skjema, kan peika 
mot at nynorsk vert nytta som administrasjonsspråk på skulane. Sjølv- 
sagt må me nok ein gong ha i mente at dette er sjølvrapporterte data, men 
det samla inntrykket er like fullt at bevisstheita om språkmiljøet si rolle 
for elevane si tileigning av nynorsk ikkje verkar til å vera sterkt forankra 
i heile skulen som organisasjon. Det er iallfall ikkje gjennomgåande bruk 
av nynorsk overfor elevane ved dei undersøkte skulane. 

Det er då og slik at reguleringane for norsk skriftspråksopplæring 
på ungdomstrinnet verkar utydelege. At det er forsøkt gjeve retnings- 
linjer og føringar, som t.d. Utdanningsdirektoratet sine regeltolkingar 
(2014), er i seg sjølv eit teikn på at den rettslege situasjonen i praksis er 
uklar. Den skriftlege morsmålsopplæringa på det norske ungdomstrin- 
net skjer prinsipielt i språkblanda kontekstar, i tråd med det personlege 
språkrettsprinsippet her. I klasseromma i ungdomsskulen sit altså ele- 
var med nynorsk som hovudmål saman med elevar med bokmål som 
hovudmål. Samstundes skal skulane ha eit registrert hovudmål - som og 
representerer ei føring for undervisningsspråket til lærarane. Lærarane 
må såleis balansera to omsyn. Det eine er direktoratet sine tolkingar 
av opplæringslovas føreskriving av fritt skriftspråksval, som går ut på 
at skulane skal ha eit definert administrasjons- og undervisningsspråk. 
Det andre er den faktiske toskriftspråkssituasjonen i klasseromma, som 
er eit resultat av elevretten til fritt skriftspråksval (Bjørhusdal, 2018). 
Dermed vert det nettopp einskildlærarane som skaper ungdomstrin- 
nets språkpolitikk de facto; og ein ukontroversiell hypotese er at den 
fyrst og fremst vert forma ut frå behovet til det språklege fleirtalet i 
klasserommet. Det ligg i sakas natur at brukarane av det minoriserte 
språket ofte ikkje utgjer det fleirtalet. 

Utsegnene til elevane peikar altså mot ein utydeleg regulerings- og 
rettssituasjon på ungdomssteget, ein situasjon som medfører at einskild- 
personar og einskildsituasjonar i stor grad bestemmer kvaliteten på 
den skriftlege morsmålsopplæringa på ungdomstrinnet. Dermed vil eg 
karakterisera denne opplæringa som usystematisk (jf. Roald, 2010). Å 
skapa kompetente og trygge nynorskelevar i tråd med dei politiske førin- 
gane de jure fordrar for det fyrste forskingsbasert innsikt i språkopplæ- 
ringspolitikken de facto, for det andre systemisk arbeid med opplæring 
i nynorsk som hovudmål. Dette er ei utfordring både til språkplanleg- 
gingsforskinga og til norsk språkplanlegging. 


Summary 


This study focuses on the role of both the teacher and the school in rela- 
tion to the written language choices made by pupils in the 10th grade. 
The aim is to discuss how the school functions as a linguistic scaffolder 
to Nynorsk pupils, and the study draws on survey and interview data 
from 10th grade pupils in the three municipalities Ål, Os and Tysvær. 
The pupils generally report that the school is an important Nynorsk 
arena, but many also report that the education does not provide them 
with sufficient support to become competent and confident users of 
Nynorsk. The pupils’ reports are discussed in light of both theories on 
language acquisition and language policy and planning (LPP), as well as 
theories focusing on quality assessment work in schools. The findings 
point in the direction of an unsystematic approach to written language 
instruction, while also indicating that the regulating and legal situation 
surrounding written language instruction in lower secondary school is 
somewhat unclear. 


Janne Sønnesyn 

Institutt for språk, litteratur, matematikk og tolking 
Høgskulen på Vestlandet, studiestad Sogndal 
Postboks 7030 

NO-5020 Bergen 

janne.sonnesyn@hvl.no 


228 


SKULEN SOM SPRAKPLANLEGGAR 


Litteratur 


Auer, P. (under utgjeving). “Iranslanguaging’ or ‘doing languages’? Multilingual 
practices and the notion of ‘codes: I J. MacSwann (Red.), Language(s): 
Multilingualism and its consequences. Multilingual Matters. 

Baker, C. (2003). Language planning: A grounded approach. I J. M. Dewaele, A. 
Housen & L. Wei (Red.), Bilingualism: Beyond basic principles. Festschrift in 
honour of Hugo Baetens Beardsmore (s. 88-111). Clevedon: Multilingual Matters. 

Baker, C. & Wright, W. E. (2017). Foundations of bilingual education and bilingualism 
(6. utg.). Storbritannia: Multilingual Matters. 

Bjorhusdal, E. (2014). Mellom noytralitet og spraksikring. Norsk offentleg sprakpolitikk 
1885-2005. (Doktoravhandling). Universitetet i Oslo. 

Bjorhusdal, E. (2017). Nynorsk sprakstimulering i barnehagen: Framlegg til eit fagleg 
grunnlag. I E. Bjørhusdal & I. B. Budal (Red.), Nynorsk med dei minste (s. 11-31). 
Oslo: Samlaget. 

Bjørhusdal, E. (2018). Ei språkhistorie for ungdomsskulen. I E. Bjørhusdal, E. 
Bugge, J. O. Fretland & A.-K. H. Gujord (Red.), Å skrive nynorsk og bokmål. Nye 
tverrfaglege perspektiv. Oslo: Samlaget. 

Blikstad-Balas, M. & Roe, A. (2020). Hva foregår i norsktimene? Utfordringer og 
muligheter i norsktimene på ungdomstrinnet. Oslo: Universitetsforlaget. 

Bourdieu, P. (1991). Language and symbolic power. Great Britain: Polity Press. 

Braun, V. & Clarke, V. (2006). Using thematic analysis in psychology. Qualitative 
research in psychology, 3(2), 77-101. 

Bruner, J. (1983). Child’s talk. New York: Norton. 

Bull, T. (2004). Nynorsk som minoritetssprak. Spraknytt, 3-4, 36-39. 

Costa, J., De Korne, H. & Lane, P. (2017). Standardising minority languages. 
Reinventing peripheral languages in the 21st century. I P. Lane, J. Costa & H. 

De Korne (Red.), Standardizing minority languages. Competing ideologies of 
authority and authenticity in the global periphery (s. 1-23). Henta fra https://www. 
taylorfrancis.com/books/e/9781315647722 

Dombrowski, L. M. (2014). Additional language education and language 
development goals: The example of Gaelic (learners) education in Highland 
Council, Scotland. British Educational Research Journal, 40(2), 261-279. https:// 
doi.org/10.1002/berj.3040 

Edwards, J. (1992). Sociopolitical aspects of language maintenance and loss: Towards 
a typology of minority language situations. I W. Fase, K. Jaspaert & S. Kroon 
(Red.), Maintenance and loss of minority languages (s. 37-54). Amsterdam/ 
Philadelphia: John Benjamins Publishing Company. 

Eiksund, H. (2019). Sprakpraksisar i randsona. Eit portrett av ein hovudmalsbytar. 
Malbryting 10, s. 49-76. https://doi.org/10.7557/17.4971 


229 


SØNNESYN 


Ellis, N. C. (2002). Frequency effects in language processing. A review with 
implications for theories of implicit and explicit language acquisition. SSLA, 24, 
143-188. https://doi.org/10.1017.50272263102002024 

Fishman, J. A. (1991). Reversing language shift: Theory and practice of assistance to 
threatened languages. Clevedon: Multilingual Matters. 

Garcia, O. & Menken, K. (2010). Stirring the onion: Education and dynamics of 
language education policies (looking ahead). I K. Menken & O. Garcia (Red.), 
Negotiating language policies in schools. Educators as policymakers (s. 249-261). 
New York/London: Routledge. 

Garrett, P. (2010). Attitudes to language. Cambridge: Cambridge University Press. 

Garthus, K. M. K. (2009). Rapport om sprakskifte i Valdres. Malstreken/Valdres 
Mållag. 

Garthus, K. M. K., Todal, J. & Øzerk, K. (2010). Rapport om språkskifte i Valdres og 
Sogn og Fjordane. Noregs Mållag. Henta frå http://www.nynorsksenteret.no/img/ 
nsfno/2010Rapport_ValdresFirda.pdf 

Gathercole, V. C. M. & Thomas, E. M. (2009). Bilingual first-language development: 
Dominant language takeover, threatened minority language take-up. 
Bilingualism: language and cognition, 12(2), s. 213-237. https://doi.org/10.1017/ 
$1366728909004015 

Hornberger, N. H. (2002). Language shift and language revitalization. I R. B. Kaplan 
(Red.), The Oxford handbook of applied linguistics (s. 365-373). Oxford: Oxford 
University Press. 

Hornberger, N., Tapia, A., Hanks, D., Duefias, F. & Lee, S. (2018). Ethnography of 
language planning and policy. Language Teaching, 51(2), 152-186. https://doi. 
org/10.1017/S0261444817000428 

Hua, Z. (2014). First language acquisition. I L. Wei (Red.), Applied Linguistics 
(s. 44-64). London: Wiley Blackwell. 

Harstad, G. (2018). «Du vel nynorsk fordi bokmal er lettare da, liksom». Ein 
sosiolingvistisk studie av sprakval og språklege ideologiar hjå ungdomsskuleelevar i 
Midt-Gudbrandsdalen. (Masteroppgåve). NTNU. 

Idsøe, T. (2016). Er nynorsk vanskeleg, eller er det berre ein vane? Ei undersøking av 
språkskiftarar og nynorskbrukarar frå eit kjerneområde, ei randsone og eit språkdelt 
område i Hordaland. (Masteroppgåve). Universitetet i Bergen. 

Jaspers, J. (2018). The transformative limits of translanguaging. Language & 
Communication, 58, 1-10. https://doi.org/10.1016/j.langcom.2017.12.001 

Johnson, D. C. (2013). Language policy. Storbritannia: Palgrave Macmillan. 

Kane, T. J. & Staiger, D. O. (2012). Gathering feedback for teaching. Combining high- 
quality observations with student surveys and achievement gains. Bill & Melinda 
Gates Foundation. Henta 10.04.20 frå https://files.eric.ed.gov/fulltext/ED540960. 
pdf 


230 


SKULEN SOM SPRAKPLANLEGGAR 


Kleggetveit, I. (2013). Eg eller jeg? Ein studie av forhold som kan paverke valet mellom 
nynorsk og bokmål hos ungdom i Indre-Agder. (Masteroppgåve). Universitetet i 
Agder. 

Kulturdepartementet. (2020). Lov om språk (spraklova) (Prop. 108 L (2019-2020)). 
Henta frå https://www.regjeringen.no/no/dokumenter/prop.-108-1-20192020/ 
id2701451/ 

Kultur- og kyrkjedepartementet. (2008). Mål og meining. Ein heilskapleg norsk 
språkpolitikk (Meld.St. nr. 35, 2007-2008). Henta frå https://www.regjeringen.no/ 
no/dokumenter/stmeld-nr-35-2007-2008-/id519923/?ch=1 

Kunnskapsdepartementet. (2008). Språk bygger broer—Språkstimulering og 
språkopplæring for barn, unge og voksne (Meld.St. nr. 23, 2007-2008). Henta 
frå https://www.regjeringen.no/no/dokumenter/stmeld-nr-23-2007-2008-/ 
id512449/?ch=1 

Kunnskapsdepartementet. (2019). Overordnet del — verdier og prinsipper 
for grunnopplæringen. Henta frå https://www.udir.no/lk20/overordnet- 
del?kode=noro1-06&lang=nob 

Lasagabaster, D. & Huguet, A. (Red.) (2007). Multilingualism in European contexts: 
Language use and attitudes. Clevedon, England: Multilingual Matters. 

Lian, A. (2017). Statistical learning and developmental language impairments. 
Scandinavian Psychologist, (4). Henta 22.04.20 fra https://psykologisk.no/ 
sp/2017/06/e9/ 

MacSwan, J. (2017). A multilingual perspective on translanguaging. American 
Educational Research Journal, 51(1), 167-201. https://doi.org/10.3102/ 
0002831216683935 

Menken, K. & Garcia, O. (2010). Introduction. I K. Menken & O. Garcia (Red.), 
Negotiating language policies in schools. Educators as policymakers (s. 1-10). 
London/New York: Routledge. 

Mæhlum, B. (2007). Konfrontasjoner - Når språk motes. Oslo: Novus forlag. 

Opsal, H. & Topphol, A. K. (2011). Kven er det som skal vurdere om 
matematikklæraren har matematikklærarkompetanse? — Elevar og foreldre sitt 
syn på matematikklærarane. Norsk Pedagogisk Tidsskrift, 95(3), s. 185—197. 

Patten, A. & Kymlicka, W. (2003). Introduction: Language rights and political 
theory: Context, issues, and approaches. I W. Kymlicka & A. Patten (Red.), 
Language rights and political theory (s. 1-51). Oxford: Oxford University 
Press. 

Pollo, T. C. (2008). The nature of young children’s phonological and nonphonological 
spellings. (Doktoravhandling). Saint Louis, Missouri: Washington University. 

Potowski, K. (2013). Language maintenance and shift. I R. Bayley, R. Cameron, & 
C. Lucas (Red.), The Oxford handbook of sociolinguistics (s. 321-339). Oxford: 
Oxford University Press. 


231 


SØNNESYN 


Proba Samfunnsanalyse. (2014). Undersøkelse av nynorsk som hovedmål. Rapport 
2014-07. Henta frå http://www.udir.no/globalassets/upload/forskning/2014/ 
probarapport-2014-07-undersokelse-av-nynorsk-som-hovedmal med-justerte- 
tabeller.pdf 

Ricento, T. (2000). Historical and theoretical perspectives in language planning and 
policy. Journal of Sociolinguistics, 4(2), 196-213. 

Ringdal, K. (2018). Enhet og mangfold. Samfunnsvitenskapelig forskning og kvantitativ 
metode (4. utg.). Bergen: Fagbokforlaget. 

Roald, K. (2010). Kvalitetsvurdering som organisasjonslering mellom skole og 
skoleeigar. (Doktoravhandling). Universitetet i Bergen. Henta fra http://bora.uib. 
no/handle/1956/3849 

Røyneland, U. (2013). “The voice from below. Norwegian language reforms in the 
21st century. I T. Lohndal (Red.), In search of universal grammar. From Old Norse 
to Zoque (s. 53-76). Amsterdam: John Benjamins Publishing Company. 

Schiffman, H. (1996). Linguistic culture and language policy. London/New York: 
Routledge. Henta fra https://ebookcentral.proquest.com/ 

Shohamy. E. (2009). Language teachers as partners in crafting educational language 
policies. kala, Revista de Lenguaje y Cultura, 14(22), 45-67. 

Sjohelle, K. K. (2017). Sprakdusj i nynorskoppleeringa. Ei undersoking av 
sprakbadspedagogikk som utgangspunkt for sidemålsopplæring. I B. Fondevik & 
P. Hamre (Red.), Norsk som reiskaps- og danningsfag (s. 284-303). Oslo: Samlaget. 

Skaftun, A. (2015). Leseopplæring og fagenes literacy. Nordic Journal of Literacy 
Research, (1). https://doi.org/10.17585/njlr.v1.170 

Språkrådet. (2012). Språkstatus 2012. Språkpolitisk tilstandsrapport frå Språkrådet. 
Henta frå https://www.sprakradet.no/upload/Spr%C3% Askstatus/Spr%C3% 
Askstatus%202012.pdf 

Stemshaug, A. (2015). Å vere nynorskelev i ei bokmålsverd: ein kvalitativ kasusstudie 
av nynorskelevar sitt forhold til eige hovudmål. (Masteroppgåve). NTNU. 

Thagaard, T. (2018). Systematikk og innlevelse. En innføring i kvalitative metoder 
(5. utg.). Bergen: Fagbokforlaget. 

Thompson, J. B. (1991). Editor's introduction. I P. Bourdieu, Language and symbolic 
power (s. 1-31). Oxford: Polity Press. 

Treiman, R. & Kessler, B. (2014). How children learn to write words. New York: 
Oxford University Press. 

Utdanningsdirektoratet. (2013). Læreplan i norsk (NOR1-05). Henta frå https://www. 
udir.no/klo6/NOR1-05 

Utdanningsdirektoratet. (2014). Malformer i grunnskolen. Regelverkstolkingar fra 
Udir. Henta fra https://www.udir.no/regelverkstolkninger/opplaring/Malform/ 
malformer-i-grunnskolen12/1-Skriftlig-malform/ 


232 


SKULEN SOM SPRAKPLANLEGGAR 


Utdanningsdirektoratet. (2019a). Grunnskolens Informasjonssystem (GSI), https:// 
gsi.udir.no/ 

Utdanningsdirektoratet. (2019b). Læreplan i norsk (NOR1-06). Henta frå https:// 
www.udir.no/lk20/noro1-06 

Vatsaas, H. R. (2018). «Litt vanskeleg og litt keisamt, eigentleg». Ei gransking av 
normoppfatningar hjå unge nynorskbrukarar. (Masteroppgåve). Universitetet i 
Bergen. 

Vygotsky, L. (1986). Thought and language. Cambridge, MA: MIT Press. 

Walton, S. (2015). Kva er nynorsken? I H. Eiksund & J. O. Fretland (Red.), Nye 
røyster i nynorskforskinga (s. 16-35). Oslo: Samlaget. 

Williams, C. H. (2012). Language policy, territorialism and regional autonomy. 
I B. Spolsky (Red.), The Cambridge handbook of language policy (s. 174-202). 
Cambridge: Cambridge University Press. 

Wei, L. (2018). Translanguaging as a practical theory of language. Applied Linguistics, 
3901), 9-30. 

Wold, I. (2019). Kvifor ikkje nynorsk? Eit metaperspektiv på sju studiar om 
språkbortval i randsoner. Målbryting, 10, 77-99. https://doi.org/10.7557/17.4825 

Worrell, F. C. & Kuterbach, L. D. (2001). The use of student ratings of teacher 
behaviors with academically talented high school students. The Journal of 
Secondary Gifted Education, XII(4), 236-247. 

Øvrelid, I. N. (2014). Språkskifte ved tre vidaregåande skular i Møre og Romsdal. 
Påverknad og haldningar. (Masteroppgåve). Høgskulen i Volda. 

Øzerk, K. & Todal, J. (2013). Written language shift among Norwegian youth. 
International Electronic Journal of Elementary Education, 5(3), 285-300. 

Ål kommune. (2019). Målbruksplan for Ål kommune. Henta frå https://www.aal. 
kommune.no/siteassets/aal/servicetorg/19-00032-6-malbruksplan-482114 2 1.pdf 


233 


Grammatikk og skriveopplering - 
ei problematisk kopling eller ein 
grunn til nytenking i arbeid med 
nynorsk som sidemal 


Av Kristin Kibsgaard Sjøhelle 


Samandrag: Artikkelen tematiserer arbeid med grammatikk i skriveoppleringa, 
med eit særleg blikk på sidemålsopplæring på nynorsk. Eg har i ein intervensjons- 
studie studert korleis eit utval avgangselevar vel ulike skrivestrategiar i møte med 
nynorsk som bruksspråk. Ein slik strategi er den tradisjonelle bruken av gramma- 
tikkoppgåver som førebuing til skriving på nynorsk. I artikkelen søker eg svar på 
korleis elevane forstår grammatikk som støtte i skriveopplæringa på nynorsk. Eg 
ønsker også å synleggjere andre moglege arbeidsmåtar i koplinga mellom gram- 
matikk og skriveopplæring. Artikkelen trekker opp eit oversyn over utviklinga 
i forsking som over fleire år har stadfesta problematiske sider ved grammatikk i 
skriveopplæringa, og til nyare forsking som utfordrar dei etablerte effektstudiane 
og viser veg til eit meir didaktisk og funksjonelt syn på grammatikk og skriveopp- 
læring. Artikkelen drøftar enkeltfunn frå intervensjonsstudien, som ei opptakt til 
ein nødvendig diskusjon rundt korleis grammatikk kan vere ei støtte i elevane si 
skriving på nynorsk. 


Nøkkelord: Grammatikk, nynorsk som sidemål, skriveopplæring, vidaregåande trinn 

Innleiing 


Opplæring i nynorsk som sidemål har tradisjonelt blitt kopla saman 
med grammatikkundervisning i norsk skole, og nynorsk har gjerne hatt 


Sitering av denne artikkelen: Sjøhelle, K. K. (2020). Grammatikk og skriveopplæring - ei problematisk 
kopling eller ein grunn til nytenking i arbeid med nynorsk som sidemål. I G. K. Juuhl, S. J. Helset & 

merkelappen som den brysame sida ved norskfaget. Grammatikk er ofte 
oppfatta som nødvendig for å lære framandspråk, og når det blir kopla 
til nynorskopplæring, er det nærliggande for bokmålseleven å også tenke 
at nynorsk er eit framandspråk, som kan vere tungt og vanskeleg å til- 
eigne seg (Sjøhelle, 2017). Opplevinga av at nynorsk og grammatikk heng 
saman, blir også styrkt av lærebøkene for norskfaget, som gjerne har hatt 
ein eigen nynorskdel der formverk på nynorsk og utfylling av gramma- 
tikkøvingar har vore særleg framtredande (Brekke, 2017; Jansson, 2004). 
Dette har vore vanleg, trass i at studiar over mange år har vist at skrive- 
opplæring har hatt lite å hente i arbeid med grammatikk som er lausriven 
frå sjølve skrivinga (Andrews, 2006; Elley, Barham, Lamb & Wyllie, 1979; 
Hertzberg, 2008; Hillocks, 1984). 

Kritikken mot det einsidige fokuset på grammatikk i arbeidet med 
nynorsk som sidemål er på ingen måte ukjent, og ønsket om meir for- 
sking på og dokumentasjon av sidemålsopplæring på nynorsk har kome 
både frå politisk hald (Kunnskapsdepartementet, 2003-2004) og frå for- 
skarhald (Berge, 2001; Jansson, 2004). Og samtidig som dette handlar om 
korleis ein kan gjere sidemålsopplæringa meir meiningsfull for elevane, 
er det også ein del av ein større diskusjon om kva plass grammatikk skal 
ha i arbeid med skriveopplæring meir generelt. Når eg i denne artikke- 
len tematiserer koplinga mellom grammatikk og skriving, er det fordi 
det i dei seinare åra har blitt stilt spørsmål ved grunnlaget for studiane 
som viser at grammatikkundervisning har liten effekt (sjå t.d. Hertzberg, 
2014). Fleire etterlyser didaktiske og meir funksjonelle måtar å integrere 
grammatikk i skriveopplæringa på (Haugen, 2019; Myhill & Watson, 
2014). Denne diskusjonen er også relevant for nynorskopplæringa. 

Motivasjonen min for å studere dette temaet er funn frå ein inter- 
vensjonsstudie der eg følgde ei bokmålsklasse på vidaregåande trinn 
som nytta nynorsk som bruksspråk i alle norsktimane gjennom eitt 
skoleår (Sjøhelle, 2016). Grammatikkundervisning eller anna eksplisitt 
nynorskopplæring vart lite vektlagt gjennom intervensjonsåret, men hel- 
ler det å eksponere elevane for nynorske tekstar og at dei sjølve skulle 
bruke nynorsk så mykje som mogleg. Målet med intervensjonen var å 
finne ut kva som kjenneteiknar skrivestrategiane til elevar i møte med 
nynorsk som sidemål, og på kva måte desse strategiane får innverknad 

på arbeidet med skriving på sidemålet. Intervensjonen vart gjennomført 
i ei studiespesialiserande VG3-klasse i Midt-Noreg med 26 elevar, der 18 
jenter og fem gutar i klassa deltok i studien (dei resterande tre hadde av 
ulike grunnar fritak frå sidemålskarakter). Materialet vart henta inn på 
tre ulike tidspunkt gjennom året, gjennom ein kombinasjon av kvalita- 
tive metodar: Elevane skreiv refleksjonstekstar i starten og i slutten av 
året og bidrog også med refleksjonar i ein digital klassediskusjon etter før- 
ste halvdel av skoleåret. Eg gjorde vidare fokusgruppeintervju med seks 
elevar i slutten av året og hadde nokre observasjonsøkter gjennom året. 
I tillegg intervjua eg læraren i etterkant av intervensjonen. Eit gjennom- 
gangstema i det innsamla materialet var elevane sine opplevingar av det 
å ha ei sidemålsopplæring som for det meste handla om å nytte nynorsk i 
kvardagen. Dei fekk også reflektere rundt kva skrivestrategiar dei meinte 
dei nytta når dei skreiv eller førebudde skriving på nynorsk. Desse skri- 
vestrategiane vart ikkje presenterte for dei, men vart synlege gjennom 
elevane sine eigne utsegner i tekstar og intervju (Sjøhelle, 2016). 

Ein av desse strategiane var det å støtte seg til grammatikk i skriveopp- 
læringa, slik den tradisjonelle nynorskopplæringa legg opp til. I studien 
finn eg at fleire av elevane har eit ambivalent forhold til grammatikkom- 
grepet: Det er få elevar som uttrykker at dette er ein føretrekt strategi, 
og mange uttrykker frustrasjon over den vanskelege nynorske gram- 
matikken som dei har blitt undervist i i norskfaget. Eg finn det likevel 
interessant at nokre av elevane samtidig bruker grammatiske omgrep 
når dei omtalar andre strategiar, og at dei kanskje er ubevisste behovet 
for eit metaspråk om skriftspråket dei lærer. I denne artikkelen vil funn 
frå denne intervensjonsstudien bli løfta fram som illustrerande døme 
på korleis elevane forstår grammatikk kopla til nynorsk skriveopplæ- 
ring. Forskingsspørsmåla til denne artikkelen blir korleis forstår elevane 
i undersøkinga grammatikk som ei støtte i skriveopplæringa på nynorsk? 
Og korleis kan forsking på koplinga mellom grammatikk og skriveopplæ- 
ring vise veg til ei nytenking rundt denne skriveopplæringa? I artikkelen 
ønsker eg å sjå dette temaet i lys av internasjonal og nasjonal forsking som 
tematiserer grammatikk og skriveopplæring. Føremålet med artikkelen 
er å bruke funn frå min studie til å løfte fram diskusjonen rundt gram- 
matikken sin plass i skriveopplæring, og i nynorskopplæring spesielt. 

Eg stiller spørsmål ved om det er grunn til å tenke nytt rundt måten vi 
koplar grammatiske omgrep til skriving i sidemålsopplæring på nynorsk. 

Eg startar artikkelen med å avgrense og definere omgrepet gramma- 
tikk slik det blir brukt i denne samanhengen. I teoridelen samanfattar eg 
effektstudiar av grammatikk som reiskap for skriveopplæring frå 60-talet 
og framover, før eg syner internasjonal og nasjonal forsking knytt til ein 
meir funksjonell bruk av grammatikk i skriveopplæringa. I artikkelens 
empiriske del oppsummerer eg metoden som vart nytta i intervensjons- 
studien, og trekker ut funn frå intervensjonsstudien som kan synleggjere 
korleis elevane forstår og nyttar grammatikk som strategisk støtte når dei 
skriv nynorsk. Eg konkluderer med nokre tankar som kan vere ei opptakt 
til vidare diskusjon rundt grammatikken sin plass i sidemålsopplæring 
på nynorsk. 


Grammatikk - eit mangetydig omgrep 


Omgrepet grammatikk kan omfatte store fagfelt, og ei avgrensing i denne 
artikkelen vil vere grammatikk spesifikt retta mot skriveopplæring på 
morsmålet og effektstudiar knytt til dette. I intervensjonsstudien har det 
også vore relevant å trekke framandspråksperspektivet inn i diskusjonen 
om grammatikk (Sjøhelle, 2016), men dette feltet er også svært omfat- 
tande og blir ikkje ein del av det eg drøftar her. Eg vil også avgrense den 
internasjonale forskinga til studiar i engelskspråklege land, som har hatt 
stor innverknad på skriveforskinga i Noreg. Denne forskinga skil seg ein 
del frå studiar i andre land i Europa, noko eg også skal kome tilbake til. I 
Skandinavia er det ikkje gjort effektstudiar på grammatikk i skriveopp- 
læringa, og derfor er det også naturleg at vi støttar oss til den omfattande 
forskinga på engelsk som morsmål, noko mange norske skriveforskarar 
også gjer (Hertzberg, 2014). 

Omgrepet grammatikk er ikkje eintydig. I intervensjonsstudien eg 
viser til, kjem det fram at det ofte er uklart for elevane om grammatikk 
handlar om arbeid med ordklassar, om å gjere utfyllingsoppgåver, om 
rettskrivingsreglar eller å arbeide med syntaks og reglar for god språkfø- 
ring. I mange samanhengar snakkar elevane om grammatiske fenomen 
utan at dei refererer til det som grammatikk i det heile tatt (Sjøhelle, 2016, 

s. 147). Denne forvirringa rundt omgrepet er eg ikkje aleine om 4 finne 
i mitt materiale. Lingvisten Craig Hancock (2009) erfarer til domes at 
ferske studentar i mote med den akademiske skrivediskursen tenker at alt 
som har med normer og reglar i språk, også har med grammatikk å gjere, 
og han forklarer det slik: 


Even when clearly more rhetorical than grammatical — rules about the number 
of sentences in a paragraph, for example — students think of them as grammar 
precisely because they are constraining and prescriptive. Grammar is error and 


error is grammar in much of the public mind. (s. 195) 


Denne forvirringa rundt kva grammatikk dreier seg om, har fleire skri- 
veforskarar kommentert. Michael Smith med fleire forklarer dette med 
at omgrepet har sa mange betydningar og blir brukt i sa mange ulike 
samanhengar, at det kan vere vanskeleg a skilje ut kva som faktisk er 
grammatikk (Smith & Cheville, 2006/2008). Den newzealandske skrive- 
forskaren Terry Locke peikar pa at omgrepet grammatikkundervisning 
også kan vere uklart for mange fordi det kan innehalde ulike innfalls- 
vinklar til emnet. Han seier at «Grammar teaching is rather fuzzy and 
can mean a huge range of things» (Locke, 2009, s. 190). Den såkalla 
skolegrammatikken, som er prega av eksplisitt og teoretisk tilnærming 
til språk (Haugen, 2019, s. 7), har likevel lenge vore sentral i skriveopplæ- 
ringa, og dette har fått mykje å seie for korleis folk oppfattar omgrepet. 

Når eg her skal ta for meg grammatikkomgrepet i skriveopplæringa, 
vil eg bruke følgande definisjon, henta frå Oxford Concise Dictionary of 
Linguistics: «Any systematic account of the structure of a language; the 
patterns that it describes and the branch of linguistics concerned with 
such patterns» (Matthews, 2007). I effektstudiane eg vidare skal vise til, 
er det nettopp måten vi analyserer og kategoriserer mønster i språket på, 
og korleis vi forstår grammatikken som system, som er temaet. 


Internasjonal forsking på 
grammatikkundervisning og skriveopplæring 


Forsking på grammatikken sin plass i skriveopplæringa i dei store 
engelskspråklege landa som USA, England, Canada, Australia og New 

Zealand vart frå 60-talet dominert av studiar av kva effekt grammatik- 
kundervisning hadde på skriveferdigheitene til elevar. Resultata frå desse 
effektstudiane var ganske eintydige. Den ofte siterte Braddock-rappor- 
ten frå 1963 undersøkte metodar for språkundervisning i ein periode på 
over 20 år. Den slo fast at grammatikk i forma traditional school grammar 
hadde liten eller ingen effekt på kvaliteten i elevane si skriving. I tillegg 
peikte den på at denne typen grammatikkundervisning i verste fall er 
øydeleggande for skriveutviklinga hos elevane. Richard Braddock (1963) 
og hans kollegaer konkluderte mellom anna med følgande: 


[...] the teaching of formal grammar has a negligible or, because it usually dis- 
places some instruction and practice composition, even harmful effect on the 


improvement of writing. (s. 38) 


Braddock-rapporten fekk folge av fleire store effektundersokingar dei 
komande ara. George Hillocks (1984) kom til same konklusjon to tiar 
seinare, og fann at den tradisjonelle skolegrammatikken er den under- 
visningsmetoden som har minst effekt av dei metodane som blir under- 
sokte. Han hevda at: «Taught in certain ways, grammar and mechanics 
instruction has a deleterious effect on student writing» (s. 160). Hillocks 
presiserte i sin rapport ogsa at om vi skal ta utfordringane i skriveopp- 
læringa pa alvor, må vi gå bort ifrå opplæring i declearative knowledge, 
altså påstandskunnskap. Han meinte at vi heller må utvikle og finne fram 
til nye teknikkar i skriveopplæringa som inneber procedural knowledge, 
eller ferdigheitskunnskap. 

Fleire andre større undersøkingar stadfestar dei nedslåande resul- 
tata. Elley, Barham, Lamb og Wyllie undersøkte på 70-talet korleis high 
school-elevar i New Zealand utvikla sine skriveferdigheiter gjennom tre 
års skolegang. Elevane fekk undervisning i skriving på tre ulike måtar: 
tradisjonell skolegrammatikk, transformasjonell-generativ grammatikk 
og kreativ skriving og arbeid med litteratur. Resultata frå undersøkinga 
viste ubetydelege forskjellar i elevane sin skrivekompetanse som resul- 
tat av desse metodane. Det dei derimot fann, var ein tydeleg tendens til 
negative haldningar til skriving i engelskfaget, som oppstod hos elevane 
som hadde hatt ekstra fokus på grammatikk i opplæringa (Elley, Barham, 
Lamb & Wyllie, 1979). 

Ein siste rapport som bekreftar desse funna, er den engelske EPPI-stu- 
dien fra 2004. Denne tok for seg ulike studiar av grammatikkundervis- 
ning og skriveferdigheiter i England. I konklusjonen presiserte Richard 
Andrews med fleire (2005) at til tross for at grammatikk som vitskap kan 
vere interessant i seg sjølv, er det bortkasta tid å drive med formell gram- 
matikkundervisning for å betre elevane sin skrivekompetanse. Dei konk- 
luderte med følgande: 


[...] there is no evidence for the assumption made by policy-makers and re- 
searchers in the United Kingdom that knowledge about grammar is a useful 


tool in helping school pupils to write more fluently and accurately. (s. 69) 


Dei store effektstudiane som gav eintydige resultat i fleire tiår, overlet 
ingen tvil om den svake samanhengen mellom grammatikkundervis- 
ning og skriveferdigheitene hos elevane, snarare tvert imot. Det er god 
grunn til å tru at metodane som har vore brukte i denne forskinga, måler 
det dei er tenkt å måle. Likevel, trass i det store omfanget og konsisten- 
sen på desse studiane, kan det vere grunn til å spørje om kva dei fak- 
tisk måler, og kva som eventuelt ikkje er tatt omsyn til i intervensjonane. 
Richard Hudson (2016) peiker på at effektstudiane ikkje tar omsyn til alle 
typar grammatikkundervisning, og dermed fangar dei ikkje opp forsøk 
som dokumenterer alternative måtar å kople grammatikk til skrivinga 
på. Han meiner vi i dag ser at pendelen svingar i retning av ei annleis 
utprøving av grammatikk i skriveopplæringa, og då blir det også tyde- 
leg at den omfattande rapporteringa av negativ effekt kan ha store man- 
glar. Hudson viser til fleire studiar som tar i bruk andre metodar enn den 
tradisjonelle skolegrammatikken, og som viser seg å ha positiv effekt på 
elevar si skriving (s. 296). 

Sett frå eit norsklærarperspektiv er det også element i effektstudiane 
som ein kan diskutere verdien av. Frøydis Hertzberg har ved fleire høve 
peikt på at dei deprimerande resultata over fleire tiår kan ha gjort at vi i 
skolesamanheng har gjort grammatikk til ein meir overflødig faktor enn 
nødvendig (Hertzberg, 2004; 2008; 2014). Ho får følge av Lars Anders Kul- 
brandstad, som meiner at vi i iveren etter å fjerne grammatikken frå sko- 
len har «kastet barnet ut med badevannet» (Brøyn, 2014, s. 8). Hertzberg 
hevdar at vi for eksempel veit lite om akkurat korleis undervisninga der 

testane er gjort, vart lagt opp, eller kva slags kriterium som er brukte for 
å måle elevar sine skriveferdigheiter, og om intervensjonsperiodene var 
lange nok til at ein faktisk kunne notere endring. Ho peiker på at læraren 
kanskje er den vanskelegaste variabelen å undersøke, i og med at vi van- 
skeleg kan kontrollere om det dreier seg om god eller dårleg undervisning 
hos den enkelte (Hertzberg, 2008, s. 18). Hertzberg viser til nyare forsking 
på grammatikk i skriveforskinga (Myhill, Jones, Lines & Watson, 2012), 
og meiner det er grunn til sjå forbi den kontekstlause grammatikkunder- 
visninga og heller undersøke skriveopplæringa i lys av studiar og utdan- 
ningsprogram der grammatikk blir ein del av språkleg bevisstgjering, eller 
det å ha merksemd på språket som medium (Hertzberg, 2014). 

Eit motstykke til den tradisjonelle skolegrammatikken er den funksjo- 
nelle tilnærminga til grammatikk. Eva Maagerø (1999) er også opptatt av 
at grammatikkopplæring ikkje berre må koplast til tomme former eller 
reglar. På same måte som ord, realiserer også grammatikken meining. Ho 
viser til den systemisk funksjonelle lingvistikken, og peiker på at gram- 
matikken er ein viktig del av det språkrepertoaret kvart enkelt fag har. 
Kunnskap om fagtekstane sin grammatikk kan hjelpe elevane å forstå 
slike tekstar betre, og til korleis dei skal skape sitt eige fagspråk. Vidare 
vil eg vise til forsking og utvikling av metodar der grammatikk fungerer 
som ein nyttig reiskap for å auke elevar si språklege bevisstheit, mellom 
anna gjennom den systemisk funksjonelle lingvistikken. 


Hallidays funksjonelle grammatikk 

Systemisk funksjonell lingvistikk er ein metode som mellom anna kviler 
på ideen om språkleg bevisstgjering. Metoden vart introdusert av ling- 
visten Michael Halliday i 1985, og den skil seg også markant frå den tradi- 
sjonelle skolegrammatikken. Halliday koplar omgrepet sosialsemiotikk 
til språket, og utvidar dermed forståinga av språk som noko nært knytt 
til den konteksten det opptrer i. I boka An Introduction to Functional 
Grammar (2004) opnar han for ei annleis tenking rundt grammatikk. 
Australske forskarar har bygd vidare på Halliday sine teoriar, og dette 
har lagt grunnlaget for tenkinga i den australske sjangerskolen, som er ei 
pedagogisk tilnærming til skriving og sjangerundervisning. 

Begrepet funksjonell grammatikk er semantisk basert, og tar derfor 
utgangspunkt i at spraket er ein ressurs for 4 skape ei meining. Ein tekst 
kan granskast på mange ulike måtar, men det er særleg to måtar, eller 
metafunksjonar, Halliday peiker på som er gjensidig avhengig av kvar- 
andre, og som skildrar den funksjonelle grammatikken, den ideasjonelle 
(eller reflekterande), og den mellompersonlege (eller aktive) (Maagerø, 
1999, $. 34). Den eine fokuserer på å finne meininga som teksten kom- 
muniserer i den konteksten denne opptrer i, medan den andre fokuserer 
på teksten som eit instrument til å finne ut av eit system i språket det er 
uttrykt i. For å kunne forstå grammatiske system og kategoriar er ein 
avhengig av å forstå kva ein vil uttrykke, altså den språklege funksjonen 
(Halliday, 2004). I kontrast til den regelorienterte grammatikkunder- 
visninga som lausriv språket frå konteksten, tar altså den funksjonelle 
grammatikken utgangspunkt i språket i bruk i reelle kontekstar. Halliday 
er opptatt av at den tradisjonelle grammatikkundervisninga også er fjern 
frå folks generelle oppfatning av språk. Gjennom tradisjonell gramma- 
tikkundervisning er vi vande med å beskrive reglar i eit standardspråk, 
altså ei preskriptiv skildring av språket. Dette er ikkje eit system som blir 
forkasta i Hallidays funksjonelle grammatikk, men ved å i tillegg finne og 
beskrive dei delane av språket som har funksjonelle roller, kan ein i større 
grad seie noko om språket i bruk. I funksjonell grammatikk er ein altså 
ikkje ute etter å analysere og beskrive syntaktisk, men heller å finne fram 
til kva meining som er uttrykt gjennom alle dei ulike nivåa i ei ytring 
(Maagerø, 1999, 5. 34). 

Den australske sjangerskolens eksplisitte sjangerundervisning har 
skapt merksemd og debatt blant ei rekke skriveforskarar, særleg på grunn 
av fokuset på formverk og grammatikk (Berge, 1999; Haugen, 2019). Den 
viktige forskjellen mellom denne typen undervisning og den tradisjo- 
nelle grammatikkundervisninga er at målet for undervisning ikkje er at 
det elevane skriv, alltid skal vere grammatisk korrekt, men heller å hjelpe 
elevane å sjå sjangertrekka tydelegare. Ei slik tenking ligg mellom anna 
til grunn for arbeid med fagspråk. Jim Martin med fleire (1999) har stu- 
dert korleis ulike faglege diskursar kjem til uttrykk i australske ungdoms- 
skoleelevar sine lærebøker. Dette for å finne ut korleis fagord og syntaks 
blir uttrykt ulikt i fag som naturfag og historie. Martin meiner det er 

nødvendig å ta desse fagdiskursane inn i skriveopplæringa til elevane og 
å jobbe med ei klarare forståing av språkets funksjon i det enkelte faget: 


For å bedre den naturvitenskapelige lese- og skriveferdigheten må lærere og 
elever arbeide seg fram mot en mye klarere forståelse av språkets funksjon som 


teknologi for å bygge opp en vitenskapelig verdensanskuelse. [...] (s. 392) 


Halliday og Martin viser korleis fagtekstar innanfor ulike fagfelt har ein 
eigen grammatikk og meiner at kunnskap om dette kan hjelpe elevane 
til å forstå korleis dei skal skape sitt eige fagspråk. I eit slikt perspektiv 
realiserer grammatikken, på same måte som ord, ei eiga meining. Gram- 
matikken er ein viktig del av det språkrepertoaret kvart enkelt fag har, 
og innsikt i fagtekstane sin grammatikk kan hjelpe oss med å forstå slike 
tekstar betre. 


Morfologi og setningskombinasjonsmetoden 


Forskinga som kom i kjølvatnet av den australske sjangerskolen har repre- 
sentert ei viktig nyansering av det einsidig negative bildet av grammatikk 
som eg refererte til i starten av artikkelen. Og det finst også andre vari- 
antar av studiar på grammatikk i skriveopplæringa som kan bidra til å 
nyansere dette bildet. Morfologi, eller læra om korleis ord er bygde opp, er 
også eit stort felt innanfor grammatikk som vitskap. Therezina Nunes og 
Peter Bryant med fleire (2006) gjennomførte ein studie i starten av 2000- 
talet, der dei undersøkte korleis ein kunne bruke morfologi som eit ledd 
i lese- og skriveopplæringa på elevar i 9-11-årsalderen. Denne forskar- 
gruppa fann at barn som fekk opplæring i morfologiske system, hadde 
positivt utslag både på staving i morsmålet sitt og på lesinga. Dei peika 
på at det å arbeide med morfologisk bevisstheit er ein undervurdert del 
av grammatisk tilnærming til skriveopplæringa (Nunes & Bryant, 2006). 

Den såkalla sentence combining method eller setningskombinasjons- 
metoden er ein annan metode som kan plasserast innanfor grammatikk i 
skriveopplæringa, og som viser seg å ha målbar effekt på elevar sine skrive- 
ferdigheiter. Metoden vart utvikla i USA på midten av åttitalet av Hillocks 
med fleire, og føremålet her er at elevane lærer å forme og kombinere set- 
ningar slik at dei greier å lage stadig meir avanserte og varierte setningar. 

Læraren forklarte korleis elevane ved hjelp av for eksempel ulike gram- 
matiske kombinasjonsuttrykk kunne sette saman enkle setningar til meir 
komplekse periodar. Resultata frå denne metoden viste tydeleg at elevane 
lærte å lage meir komplekse setningar, og slik sett er dette ein studie som 
viser ein effekt av grammatikk som verktøy for skriving (Hillocks, 1984). 
Ingebjørg Tonne og Laila Sakshaug (2008) peiker likevel på at dette får 
positivt utslag først og fremst fordi slik setningsutviding passar godt inn 
i den engelske skrivestilen. I den norske skrivetradisjonen er vi derimot 
vande med å sette pris på at kompleks informasjon blir framstilt på ein 
enklare måte, og derfor er ikkje denne metoden like relevant i ein norsk 
skrivedidaktisk samanheng. Den synleggjer likevel ein type arbeid med 
grammatikk som har positiv effekt på elevar si skriving, og bidrar derfor 
også til å utvide bildet av kva grammatikkundervisning kan handle om. 

Ein annan metode, som i EPPI-undersøkinga vart karakterisert som 
ein meir generell type grammatikkundervisning, og som har hatt gode 
resultat, er knytt til elevane sin bruk av sosiolekt. Howard Fogel og Lin- 
nea Ehri undersøkte i 2000 korleis barn i 8- til 10-årsalderen, som snakka 
og skreiv på såkalla African American Vernacular English, kunne dra 
nytte av grammatikkforklaringar for å tileigne seg kompetanse i standard 
engelsk. Denne dialekten skil seg frå standard engelsk på mange nivå, og 
har mange grammatiske former som ikkje er godkjente i det ein forstår 
som korrekt engelsk. Elevane vart stilte overfor store utfordringar når 
dei skulle skrive engelsk. Ikkje berre fordi språket skil seg frå standard 
engelsk på mange ulike grammatiske område, og fordi lærarane mangla 
kunnskap både om samanhengen mellom dialekt og skriftsspråk og om 
korleis dei skulle rettleie denne store elevgruppa. Dette kunne potensielt 
skape stor avstand mellom elev og lærar og gi elevane ei kjensle av min- 
dreverdigheit. Fogel og Ehri (2006) forklarer dette slik: 


Teacher rejection and repeated correction of such instances without some ac- 
knowledgement of their source are likely to result in students” feeling linguisti- 


cally inadequate, insecure, and confused. (s. 467) 


I opplegget til Fogel og Ehri vart lærarane instruerte til å hjelpe elevane 
å identifisere forskjellane mellom denne dialekten og standard skriftleg 
engelsk, utan at det betydde at dei skulle miste det munnlege språket sitt. 

Elevane fekk prøve ut ulike tilnærmingar der dei vart kjende med dei 
ulike formene både ved omtale av dei, omsette frå eit språk til det andre, 
og gjennom utprøving i eiga skriving med direkte rettleiing frå læraren. 
Resultata var oppløftande, og Fogel og Ehri tilrår lærarar å bruke meto- 
den til å fokusere på skriftspråklege forhold som skil seg frå talemålet 
til elevane. Det inneber å arbeide kontrastivt og å vere tett på elevane si 
skriving. Studien til Fogel og Ehri tydeleggjer kor viktig det er at læra- 
rane sin grammatiske kompetanse blir brukt til å klargjere forklaringar 
av språklege fenomen, og at desse straks blir sett ut i praktiske øvingar 
for elevane. Trass i at denne studien løftar fram ei spesiell elevgruppe i 
ein amerikansk kontekst, kastar han likevel lys over utfordringar vi står 
overfor i arbeidet med nynorsk som sidemål. I tradisjonell sidemålsopp- 
læring har arbeid med dialektar stått sterkt (Lorentsen, 1981), samtidig 
som dette ikkje er ein ukomplisert inngang til det å lære nynorsk (Sjø- 
helle, 2016, s. 219; Uppstad, 2019, s. 143). Det kontrastive fokuset i denne 
studien, samt læraren si rettleiing tett på elevane si skriving, er likevel 
suksessfaktorar som vi også kan sjå igjen i studiar som gir grunn til å 
tenke nytt rundt grammatikkopplæring. 


Nytenking rundt grammatikk i engelske klasserom 


Den siste studien eg skal vise til, er kanskje den som har vakt mest opp- 
sikt i forskingslitteraturen som diskuterer grammatikken sin plass i skri- 
veundervisninga (Hertzberg, 2014). I 2012 publiserte ei gruppe engelske 
forskarar ved University of Exeter resultata frå ein intervensjonsstudie 
i britiske klasserom. Debra Myhill og kollegaene hennar ved Centre of 
Research in Writing meiner det er ein del problem ved dei store effek- 
tundersøkingane, først og fremst fordi dei undersøker effekten av ulike 
måtar å undervise grammatikk på utan å ta omsyn til konteksten i skri- 
vinga. Dei hevdar at effektstudiane er mangelfulle, fordi dei ikkje stude- 
rer korleis meiningsfulle samband mellom bestemte språklege strukturar 
og bestemte skriveoppgåver kan støtte utviklinga av elevane si skriving 
(Myhill, Jones, Lines & Watson, 2012). 

Forskarane i Exeter gjennomførte ein intervensjonsstudie på åttande 
trinn i 32 klassar i heile England fordelt på både intervensjonsgrupper og 

kontrollgrupper. Begge gruppene folgde den nasjonale læreplanen, men 
intervensjonsgruppa fekk i tillegg eit spesielt opplegg, der dei arbeidde 
med a gi elevane eit grammatisk metasprak. Dette vart alltid forklart 
gjennom modelltekstar og monster. Dei fokuserte pa korleis elevane 
kunne bruke språktrekka som vart gjennomgått av lærar, direkte i eiga 
skriving, slik at det var skapt tydelege linkar mellom grammatikken og 
teksten. Slik vart elevane stimulerte til å sjølve sette ord på dei fenomena 
som vart gjennomgåtte, og til å gjere aktive språkval i skrivinga si. I til- 
legg til dette studerte dei også kva skriveopplæring lærarar med svak og 
sterk kunnskap i grammatikk kunne tilby elevane sine. I studien vart 
lærarar med ulike kompetansar fordelt på både intervensjonsgruppene 
og kontrollgruppene. 

Resultata frå denne omfattande engelske studien gir grunn til å tenke 
nytt rundt arbeid med grammatikk i skriveopplæringa. Forskarane fann 
signifikant positiv effekt på dei elevane som fekk arbeide med kontek- 
stualisert grammatikkundervisning, i motsetnad til dei som hadde tra- 
disjonell undervisning. Elevane i den første gruppa vart betre skrivarar, 
og dei utvikla forsterka metaspråkleg bevisstheit om språk og skriving. 
Dette resultatet hang også tydeleg saman med lærarane sin grammatiske 
og metaspråklege kunnskap. Studien viste at lærarar som var trygge i 
formidlinga av grammatikk, og som greidde å få elevane til å diskutere 
samanhengen mellom formverk og eige språk, fekk meir positivt utslag 
på elevane si skriving enn lærarane med svak grammatikk-kompetanse. 
Dei såg at lærarar som sjølve var usikre på grammatikk, ofte unngjekk å 
svare på elevane sine spørsmål, gav feil forklaringar og let vere å knytte 
grammatikk til skrivinga. 

Eit siste funn var likevel at intervensjonen ikkje fekk likt utslag på alle 
elevar. Ulike skrivarar opplevde intervensjonen ulikt, og det var tydeleg 
at dei sterke og mest erfarne skrivarane hadde større gevinst enn elevar 
som var mindre sterke skrivarar. Forskarane forklarer dette manglande 
utslaget hos dei svakare skrivarane med at den grammatiske gjennom- 
gangen i designet var dårleg tilpassa denne elevgruppa, som hadde behov 
for ein annan type tilnærming til strukturen i skrivinga. Dei peika på 
at denne elevgruppa også mangla tydelege kommunikative og retoriske 
intensjonar for skrivinga si, og at dette påverka dei i skrivesituasjonen. 

I eit forslag til vidare undersøkingar på dette feltet foreslår Jones, Myhill 
og Bailey (2012) følgande: 


Further research could usefully begin by analysing writers’ developmental ne- 
eds, and then designing the teaching schemes around those grammar features 


most relevant to their needs. (s. 16) 


Som ei oppsummering av den internasjonale forskinga eg har vist til, vil 
eg igjen vise til Hudson, som peikar på at det er ei tydeleg dreiing dei 
siste åra i retninga mot at grammatikkundervisning er på veg tilbake inn 
i skriveopplæringa igjen - i alle fall i engelskspråklege klasserom. Han 
poengterer likevel at det framleis er eit stort gap mellom den engelsk- 
språklege skriveforskinga og den praksisen som ein ser i mange andre 
europeiske land (Hudson, 2016). I land som for eksempel Frankrike og 
Spania, og i en del tidlegare europeiske koloniar, har den formelle gram- 
matikkundervisninga framleis høg status. 


Grammatikk og skriving i ein norsk 
klasseromskontekst 


I Noreg har vi i fleire år vore kjent med dei store internasjonale effektstu- 
diane eg har vist til, og norske forskarar har også følgt med på debatten 
rundt kvifor og korleis grammatikk igjen skal få ein plass i skriveopplæ- 
ringa. Språkforskarar har uttrykt bekymring over at elevar og lærarstu- 
dentar i dag er prega av at grammatikken i lang tid har vore lite vektlagd i 
språkopplæringa. Hans Olav Enger seier i eit intervju i Språknytt (2/2018) 
at pendelen har svinga for langt frå grammatikkundervisninga (Grov, 
2018): 


Flere studenter har en grunnfestet oppfatning av at grammatikk ikke er noe 
som angår dem. Men grammatikken er et hjelpemiddel lærerne kan bruke for å 
forklare elevene kva som er feil. Den gir et begrepsapparat for å snakke om mye 


annet enn det elevene lærer i norskfaget. 


Behovet for metaspråk om språklege strukturar i norsk er særleg tydeleg 
dei siste åra med fleire elevar med andre morsmål enn norsk (Hertzberg, 
2008). I møte med desse elevane er det avgjerande at læraren beherskar 

grammatikk, og at elevane kan folge opp respons pa tekst pa ein hen- 
siktsmessig mate. Ingebjorg Tonne (2017) peiker pa dette i ein artikkel der 
ho undersoker syntaktisk lerarrespons pa tekstane til bade elevar med 
norsk som forste- og andresprak i sjuande klasse. Ho konkluderer mel- 
lom anna med at bade elevar og lærarar treng å auke det metaspråklege 
medvitet, og at dei treng å få meir kunnskap, kompetanse og erfaring 
med syntaks i språk- og skriveopplæringa for å få betre utbytte av rettlei- 
ing på tekst (s. 199). 

Med dei grunnleggande ferdigheitene i skriving har vi også fått større 
merksemd rundt fagspesifikk skriving, som også legg til rette for ei funk- 
sjonell tilnærming til språk. Tor Arne Haugen stiller likevel spørsmål 
ved at ein i norskundervisninga og i lærebøkene skil så tydeleg mellom 
språket som system og språket i bruk (Haugen, 2019, s. 1). I den siste revi- 
sjonen av læreplanen er eitt av kjerneelementa vigd til språket som sys- 
tem og moglegheit, og elevane skal slik «utvikle kunnskaper om og et 
begrepsapparat for å beskrive grammatiske og estetiske sider ved språ- 
ket» (Utdanningsdirektoratet, 2020). Språkrådets direktør, Åse Wetås, er 
likevel bekymra over kva plass grammatikk har fått i Fagfornyinga, og 
at vage formuleringar vil gjere det vanskelegare for nye lærarar å gi elev- 
ane eit skikkeleg grunnlag for å forstå korleis dei skal bruke grammatikk 
som støtte for skrivinga si, når dei manglar denne forståinga sjølve (Grov, 
2018). 


Ein intervensjonsstudie av ei bokmålsklasse 
med nynorsk som bruksspråk 


Metode 


I intervensjon eg viser til i innleiinga, er det nynorsk som bruksspråk som 
står sentralt for norsktimane det siste året elevane går på vidaregåande 
skole. Dette handla om å la elevane møte nynorsk på flest mogleg arenaer 
i norskundervisning, og at nynorsk vart tatt i bruk også i arbeid som ikkje 
handla om sidemålet spesielt. Gjennom eitt skoleår brukte dei nynorsk i 
alle norsktimar, både som tavlespråk, på læringsplattforma, i kommuni- 
kasjon med læraren og i notat- og loggskriving. Metoden var inspirert av 


249 


SJØHELLE 


språkbadspedagogikk, der ein fokuserer på språket i bruk meir enn på 
formverk og abstrakte omgrep (ei grundigare drøfting av denne meto- 
den er å finne i artikkelen «Språkdusj i nynorskopplæringa. Ei undersø- 
king av språkbadspedagogikk som utgangspunkt for sidemålsopplæring» 
(Sjøhelle, 2017)). Studien er basert på eit utforskande design der eg saman 
med læraren gjennomførte ein formativ intervensjon (Engeström, 2011), 
som innebar at elevar og lærar var med på å forme, endre og tilpasse 
undervisninga undervegs i prosjektet. Grammatikkundervisning vart lite 
tematisert i løpet av året. Mykje på grunn av at intervensjonen la opp til at 
elevane skulle lære nynorsk gjennom å bruke språket aktivt i all skriving, 
og at dei gjennom ein slik «språkdusj» skulle få både mengdetrening og 
moglegheit til å møte språket ofte i kvardagen. Norsklæraren var opp- 
tatt av at elevane var komne ulikt når det gjaldt å meistre grammatiske 
former innanfor dei ulike ordklassene på nynorsk, og at undervisninga 
derfor måtte tilpassast kvar enkelt elev. Han forklarer denne tilpassinga 
slik: «eg sa til klassen at dei som beherskar substantivbøying kan gjere 
noko anna. Sånn at det har vi hatt (grammatikkopplæring), men mykje 
av den tilpassa opplæringa som vi har hatt i klassen er jo den individu- 
elle rettleiinga ein gir på tekstane dei skriv» (Sjøhelle, 2016, s. 197). Eit 
gjennomgangstema var likevel verbbøying på nynorsk, som læraren var 
opptatt av at elevane skulle automatisere ved å støtte seg til dialekta si. 
Elevane omtaler dette som «verbtesten» i materialet. 


Grammatikkøvingar som strategisk støtte 

i Skriving på nynorsk 

I prosjektet fekk elevane høve til å utforske eigne strategiar for skrivinga 
på den måten at dei ved ulike høve gjennom året formidla kva dei meinte 
var nyttige strategiar og skrivehjelp når dei skulle formulere seg på 
nynorsk. I analysen av materialet teikna det seg sju ulike kategoriar med 
skrivestrategiar og skrivestøtte: Elevane 1) støttar seg til eigen dialekt i stor 
grad, 2) støttar seg til eigen dialekt i nokon grad, 3) støttar seg til annan dia- 
lekt, 4) bruker aktivt ordbok, 5) bruker aktivt grammatikkøvingar, 6) over- 
driv nynorskformer, har stor avstand til bokmål, 7) bruker aktivt nynorsk 
litteratur som skrivemodell. Dei ulike strategiane vart altså ikkje definerte 

pa forehand for elevane, men vart til gjennom analyse av elevane sine 
eigne utsegner. 

Strategi 5) Bruker aktivt grammatikkovingar, er ein noko vag strategi, 
definert av elevane som det å løyse grammatikkoppgaver eller å arbeide 
spesielt med eit hefte om nynorsk grammatikk i forkant eller i samband 
med skrivinga. Det er berre nokre få i dette utvalet elevar som seier at dei 
har nytte av slike øvingar i skriveprosessen, medan ein større del meiner at 
grammatikkøvingar er «repetitive» og «kjedelege», at det handla om «ter- 
ping», og at det gir «lite utbytte». Fleire elevar kommenterer også at fråveret 
av grammatikkopplæring i arbeidet med nynorsk har gjort det enklare å få 
flyt i skriveprosessen. Eleven Eline forklarer t.d. at det kan vere ein fordel å 
skrive mykje utan å fokusere på grammatikk og rettskriving: 


Eg trur dette er fordi me har betre tid til å kome inn i språket og venne seg til 
å tenkje på nynorsk i motsetning til når vi skriv korte tekstar. Samtidig flyt det 
meir når ein ikkje tenker på grammatikken. [...] Ein stopper ikkje opp for å 


tenkje så mykje og dermed flyt språket betre. (Sjøhelle, 2016, s. 187) 


Inntrykket er at dei få som synest det kan vere nyttig å arbeide med 
grammatikkoppgåver, opplever at dette har liten «aksept» blant dei andre 
elevane. Ein elev, Tiril, presiserer at ho skil seg frå dei andre som synest at 
grammatikkopplering er overflødig: «[...] det grammatikkheftet synest 
eg var alt det eg burde kunne [...]. For meg er det meir innterping av 
alle reglar, men det gjeld jo ikkje for dei andre igjen» (Sjøhelle, 2016, 
s. 146). Denne eleven meiner at det blir for lite snakk om grammatikk 
som språksystem, og at ho kjenner seg uttrygg på å skrive nynorsk på 
grunn av dette. Ho opplever at læraren tar meir omsyn til dei som kan 
skrive nynorsk frå før og som meistrar dei viktigaste reglane. Tiril syn- 
leggjer også utfordringane med å overføre kunnskap om korleis ho skal 
løyse grammatikkoppgåver til skrivinga si, noko som speglar funna i dei 
mange effektstudiane eg viser til (sjå t.d. Andrews, 2006). Ho seier at ho 
synest arbeid med grammatikkøvingar er ein god strategi, noko som kan 
handle om at ho isolert sett kan oppnå rette svar på ei oppgåve der og 
då, og at dette gir ei kjensle av meistring. Det at ho likevel uttrykker at 
ho ikkje meistrar å skrive nynorsk, tyder nettopp på at denne lausrivne 
oppgåveløysinga ikkje gir ho tryggleik i skrivinga. Og når ho uttrykker 

at ho saknar grammatikk i samband med skrivinga, kan det vere ei for- 
ventning om at dette er vegen til språkmeistring, slik Hertzberg hevdar er 
eit problematisk, men likevel døme på (2004) eit velkjent språksyn. Tiril 
strever samstundes med å forstå korleis «verbtesten» heng saman, noko 
som forsterkar inntrykket av at ho har problem med å kople reglar for 
bøying av verb på nynorsk til måten ho skal uttrykke seg på. Dømet Tiril 
viser tydeleg kva utfordringar elevar kan ha med å kople grammatiske 
omgrep til eiga skriving. 


Elevane si forståing av grammatikkomgrepet 


Eit anna interessant funn i denne samanhengen er at sjølv om det berre er 
ei lita gruppe som identifiserer det å arbeide med grammatikk som støtte 
for skrivinga si, er det likevel påfallande at fleire elevar i studien nyttar 
omgrep som kan knytast til grammatikk, utan at dei ser ut til å tenke over 
at det er dette dei tematiserer. Eg har valt ut tre ulike sitat frå tre elevar 
som på kvar sin måte seier noko om korleis elevane nyttar omgrep frå 
grammatikk som støtte for skrivinga si: 


Etter dette året med intensiv trening i nynorsk har eg lært meg omgrepet «verb- 
testen». Eg kan no seie at eg bruker den ved verb (til dømes eg brukte testen ved 


«å bruke»). Eg må seie at den er til stor hjelp. (Heidi) 


Det som har hjulpet meg mest, trur eg har vore å lese nynorske artiklar i Klas- 


sekampen og gjort oppgåver i grammatikkboka mi. (Siv) 


Eg bruker aldri dialekten min når eg skriv nynorsk. Vi har vel fått beskjed om 
å gjere det, (ein regel om verb), men den kan eg ikkje — tjohei. Eg synest det er 


mykje enklare å skrive på «feeling». (Sara) 


Når Heidi, Siv og Sara fortel om skrivestrategiane sine på nynorsk, gjer 
dei det på bakgrunn av at dei har prøvd ut ei skriveopplæring der gram- 
matikk ikkje fekk ein sentral plass i sidemålsundervisninga. Dei har 
prøvd ut ei undervisningsform der nynorsk inngjekk i alle norsktimane. 
Og likevel snakkar dei om å meistre verbtest, om å løyse grammatikkopp- 
gåver og om korleis ein kan streve med ein grammatisk regel. Dei har ei 
bevisstheit om at grammatikk er noko som høyrer skriveopplæringa i 

nynorskarbeidet til. Og samtidig snakkar dei ikkje om heilt det same nar 
dei omtalar desse grammatiske omgrepa. Kvar for seg kan dei illustrere 
sider ved elevane si forståing av grammatikkomgrepet. 

Heidis sitat kan representere ei stor gruppe elevar i klassa som uttryk- 
ker at dei har stor nytte av å greie å bruke ein grammatisk regel i skri- 
vinga si. Heidi er tydeleg på at dette krev mykje av ho, og det er framleis 
snakk om berre ein regel, men i sitatet uttrykker ho tydeleg metaspråkleg 
bevisstheit og forståing for at det å meistre denne regelen gjer ho tryg- 
gare som språkbrukar, slik mellom anna Hertzberg (2008), Tonne (2017) 
framhevar viktigheita av. Sitatet tydeleggjer korleis ho får bruk for rege- 
len først når ho forstår kva funksjon den hari skrivinga hennar. Arbeidet 
med å automatisere regelen inngår i andre strategiar ho har for skrivinga 
si, og illustrerer slik korleis ho får nytte av ein funksjonell måte å bruke 
grammatikken på, slik fleire forskarar tar til orde for, mellom anna i den 
australske sjangerskolen. Kunnskap om språk, og evne til å ha eit «språk 
om språket», gir elevane høve til å samtale om språket, å samanlikne 
med andre språk og å forklare skilnader og likskapar, til dømes mellom 
nynorsk og bokmål. 

Siv sitt sitat kan illustrere to funn som er relevante å trekke inn i denne 
samanhengen. Når ho fortel om kva ho meiner er den beste strategien 
for å skrive nynorsk, trekker ho fram lesing av nynorske tekstar og det å 
gjere grammatikkoppgåver som viktig. Det å bruke litteratur som språk- 
leg førebilde i skrivinga er ein strategi mange elevar i studien finn nyttig, 
og gevinsten av ein slik arbeidsmåte går igjen også i andre studiar. Deri- 
mot er det ikkje like openbart korleis Siv overfører det ho gjer i gramma- 
tikkboka si, til skrivinga ho gjer på nynorsk. Eg meiner dette synleggjer 
behovet for å analysere den enkelte elev sine behov for støtte i skrivinga, 
slik Myhill med fleire foreslår (Myhill, Jones, Lines & Watson, 2012). Ved 
å samtale med kvar enkelt elev om kva skrivestrategiar dei har og korleis 
dei nyttar desse, kan vi kanskje også oppnå større bevisstheit om kva den 
enkelte elev faktisk vil ha nytte av. 

Det siste elevsitatet frå Sara kan stå som ein illustrasjon på eit viktig 
funn i denne samanhengen, og som kan likne på eitt av resultata frå for- 
skarane i Exeter. Nemleg at ulike skrivarar treng individuelle tilpassingar 
og støtte om dei skal kunne dra nytte av grammatikk i skriveopplæringa. 

Sara er ærleg når ho seier at ho slett ikkje har automatisert den gramma- 
tiske regelen for verb. Ho er ikkje ein spesielt utrygg skrivar, og det å ikkje 
meistre grammatiske reglar ser ikkje ut til å gå nemneverdig inn på ho. 
For Sara er det viktigast å skrive på «feeling». Strategien ho vel, hjelper ho 
godt på veg, men ho uttrykker også tydeleg at det å bruke grammatiske 
reglar kan vere krevjande, og illustrerer slik at det kan vere lett å gi opp for 
elevar som strever. Sitatet frå Siv viser også korleis elevar treng å utvikle 
eit metaspråk rundt skrivinga si. Her spelar læraren ei nøkkelrolle, som 
den som kan hjelpe eleven til å bli bevisst på korleis ho kan bruke fleire 
ulike strategiar i skrivinga. Det krev sjølvsagt også at læraren sjølv meis- 
trar metaspråket, og at dette er i aktiv bruk i rettleiinga av eleven medan 
ho skriv. I intervjuet med læraren kjem det fram at dette er noko han 
også gjer når han rettleier elevane på tekstane dei skriv. Utfordringa her 
ligg kanskje i at dette ikkje eksplisitt blir omtala som det å nytte gram- 
matikk som støtte i skrivinga, og dermed blir ikkje elevane bevisste på at 
dei har nytte av eit slikt metaspråk når dei snakkar om skriving. Myhill 
og Jones finn tilsvarande utfordringar i sin studie frå 2007, der dei såg at 
elevar ofte kan uttrykke eksplisitt kva val dei tar i ein tekstproduksjon, 
men at dei ikkje alltid greier å nytte metaspråklege uttrykk på det dei gjer 
(Myhill, Jones, Lines & Watson, 2012, s. 6). 


Konklusjon 


I denne artikkelen har eg nytta funn frå min eigen intervensjonsstudie til å 
synleggjere utfordringar i arbeidet med å kople grammatikk og skriveopp- 
læring. For å belyse ulike sider ved denne utfordringa har eg trekt eit over- 
syn over korleis internasjonal og nasjonal forsking problematiserer dette, 
men også korleis studiar dei seinare åra utfordrar det einsidig negative 
synet på grammatikk som ein del av skriveopplæringa. Eg har dratt nokre 
linjer frå den internasjonale forskinga på skriving til mi eiga forsking på 
sidemålsopplæring i nynorsk som sidemål på vidaregåande trinn, der ele- 
vane først og fremst nytta nynorsk som bruksspråk. Studien min er liten 
og smal i forhold til dei store internasjonale undersøkingane eg har vist til, 
men eg synest likevel det er interessant at eg i funna mine ser element som 
også samsvarer med ein del av funna i den internasjonale skriveforskinga. 

Pa grunnlag av mykje av forskinga er det kanskje eit paradoks at nynorsk 
sidemalsopplering framleis heng igjen i ei undervisningsform der den tra- 
disjonelle skolegrammatikken blir nytta. Det er velkjent at sidemålsopplæ- 
ring i nynorsk ofte har eit negativt forteikn, både blant lærarar og elevar. 
Når elevane i min studie fortel om erfaringar frå tidlegare sidemålsunder- 
visning, er det mange som knyt nynorsk til grammatikkundervisning. Det 
kan handle om å løyse utfyllingsoppgåver, pugge rettskrivingsreglar og 
lære kva språklege strukturar som er ulike i nynorsk og bokmål. Og det er 
mange elevar som ikkje ser poenget med å bruke grammatikk som støtte til 
eiga skriving. Læreplanen for Kunnskapsløftet av 2020, Fagfornyinga, har 
tatt utfordringane med nynorsk som sidemål på alvor ved å innføre kom- 
petansemål i begge målformene allereie frå andre trinn på barneskolen, 
men framleis er det svært mange lærarar som utset nynorskundervisninga 
til ungdomstrinnet, og følgeleg er det vanskeleg å oppnå kompetanse i 
nynorsk på lik linje med bokmål. I studien vart ikkje nynorsk grammatikk 
tematisert, men heller kanskje underkommunisert, og likevel finn eg altså 
at elevane kommenterer korleis dei bruker grammatikk på ulike måtar når 
dei skal skrive nynorsk. Desse funna kan nyttast som argument for at vi 
treng vidare studiar på korleis vi kan styrke elevar si forståing for og nytte 
av grammatikk som ein del av skriveopplæringa, med mål om å utvikle ei 
skriveopplæring som utforskar og tar på alvor elevane sine individuelle val 


av skrivestrategiar i møte med nynorsk. 


Summary 


The article thematizes grammar as part of writing instruction, with a spe- 
cial focus on language learning in Nynorsk as the second choice variety. 
I have conducted an intervention study, where I studied how a group of 
students in upper secondary school made use of various writing strategies 
when working on their written texts in Nynorsk. One such strategy is the 
traditional use of grammar exercises. In the article I seek answers to how 
pupils understand grammar as support for their writing in Nynorsk. I also 
want to shed light on other possible ways of working with grammar and 
writing. The article draws on a review from the extensive research that over 
several years has established problematic aspects of grammar in writing 

instruction, to recent research that challenges the established impact stu- 
dies and shows the way to a more didactical and functional view on gram- 
mar and writing instruction. The article discusses some of the findings 
from the intervention study, as a prelude to a necessary discussion of how 
grammar can be a support in students’ writing in Nynorsk. 


Kristin Kibsgaard Sjohelle 
Institutt for sprak og litteratur 
Hegskulen i Volda 

Postboks 500 

NO-6101 Volda 
kks@hivolda.no 


Litteratur 


Andrews, R. (2006). The effect of grammar teaching on writing development. British 
Educational Research Journal, 32(1), 39-55. 

Andrews, R., Torgerson, C., Beverton, S., Locke, T., Low, G., Robinson, A. & Zhu, 

D. (2005). The effect of grammar teaching (syntax) in English on 5 to 16 year olds’ 
accuracy and quality in written composition. University of York. Review written by 
the English Review Group. EPPI-Centre Review June 2004. 

Berge, K. L. (1999). A skape mening i språk - om Michael Halliday og hans elevers 
sosialsemiotikk. I K. L. Berge, P. Coppock & E. Maagerø (Red.), Å skape mening 
med sprak. En samling artikler av M. A. K.Halliday, R. Hasan og J. R. Martin 
(s. 17-32). Oslo: Landslaget for norskundervisning. Cappelen Akademisk Forlag. 

Berge, K. L. (2001). Om et forslag til alternativ sidemalsundervisning i Oslo-skolen. 
Spraknytt, 1-2, 4-10. 

Braddock, R. B. & Richard, L.-J. (1963). Research in written composition. Champaign, 
IL: National Council of Teachers of English. 

Brekke, M. (2017). Er nynorsk meir en språkhistorie og dialektlære? Norsklæraren. 
Jubileumsutgåve (1). 

Brøyn, T. (2014). Hvorfor det er blitt så vanskelig å snakke om språket. Bedre skole, 
8-9. Henta frå https://utdanningsforskning.no/artikler/hvorfor-det-er-blitt-sa- 
vanskelig-a-snakke-om-spraket/ 

Elley, W., Barham, I., Lamb, H. & Wyllie, M. (1979). The role of grammar in å 
secondary school curriculum. Research in the Teaching of English, (10), 5-21. 

Engeström, Y. (2011). From design experiments to formative interventions. Sage 
Journals. Theory & Psychology, 21(5), 598-628. 


256 


GRAMMATIKK OG SKRIVEOPPLARING 


Fogel, H. & Ehri, L. C. (2006). Teaching African American English forms to 
standard American English-speaking teachers. Effects on acquisition, attitudes, 
and responses to student use. American Journal of Education, 464-480. 

Grov, A. M. (2018). Språkundervisningen som forsvant? Språknytt. Henta frå https:// 
www.sprakradet.no/Vi-og-vart/Publikasjoner/Spraaknytt/spraknytt-22018/ 
sprakundervisningen-som-forsvant/ 

Halliday, M. A. (2004). Introduction to functional grammar. Revised by C. Matthiessen. 
(Vol. 4). New York: Routledge. 

Hancock, C. (2009). How linguistics can inform the teaching of writing. I D. Myhill, 
R. Beard & M. Nystrand (Red.), The SAGE handbook of writing development 
(s. 194-208). SAGE Publications Ltd. 

Haugen, T. A. (2019). Funksjonell grammatikk som metaspråk i skulen - ei 
moglegheit for djupnelæring i arbeid med språk og tekst. Acta Didactica Norge, 
13(1), 1-22. https://doi.org/10.5617/adno.6240 

Hertzberg, F. (2004). Hva har skjedd med problembarnet? Grammatikken og 
norskfaget nok en gang. I P. Hamre, O. Monsson, O. Langlo & H. Osdal (Red.), 
Fag og fagnad (s. 97-112). Volda: Høgskulen i Volda. 

Hertzberg, F. (2008). Grammatikk? I M. E. Nergård & I. Tonne (Red.), Språkdidaktikk 
for norsklærere. Mangfold av språk og tekster i undervisningen (s. 17-25). Oslo: 
Universitetsforlaget. 

Hertzberg, F. (2014). Grammatikken i skolen — klart for en omkamp? Bedre skole, 
(2), 80-83. 

Hillocks, G. (1984). What works in teaching composition: A meta-analysis of 
experimental treatment studies. American Journal of Education, 1(93), 133-170. 

Hudson, R. (2016). Grammar instruction. I C. A. MacArthur, S. Graham & J. 
Fitzgerald (Red.), Handbook of writing research (Vol. 2). London: Guilford Press. 

Jansson, B. K. (2004). Kva slags sidemålsopplæring legg lærebøkene opp til når nynorsk 
er sidemålet? Ein analyse av lærebøker i norsk for ungdomstrinnet etter Reform 97. 
Arbeidsrapport. Høgskolen i Østfold. 

Jones, S. M., Myhill, D. A. & Bailey, T. C. (2012). Grammar for writing? An investigation 
into the effect of contextualised grammar teaching on student writing. Reading and 
Writing, 26(8), 1241-1263. 

Kunnskapsdepartementet. (2003-2004). St.meld. nr. 30. Kultur for lering. Hentet fra 
https://www.regjeringen.no/contentassets/988cdbo18ac24eboaocfo5943e6cdb61/no/ 
pdfs/stm200320040030000dddpdfs.pdf 

Locke, T. (2009). Grammar and writing — the international debate. I R. Beard, 

D. Myhill, J. Riley & M. Nystrand (Red.), The SAGE handbook of writing 
development. SAGE Publications Ltd. 

Lorentsen, G. (1981). Frå dialekt til nynorsk. Lærarmetodikk i nynorsk som sidemål. 
Oslo: Det Norske Samlaget. 


257 


SJØHELLE 


Maagerø, E. (1999). Hallidays funksjonelle grammatikk — en presentasjon. I K. L. 
Berge, P. Coppock & E. Maagerø (Red.), Å skape mening med språk. En samling 
artikler av M. A. K.Halliday, R. Hasan og J. R. Martin (s. 33-63). Oslo: Landslaget 
for norskundervisning. Cappelen Akademisk Forlag. 

Martin, J. R. (1999). Skriving i naturfaget. Om å lære å behandle tekst som teknologi. 
I K. L. Berge, P. Coppock & E. Maagerø (Red.), Å skape mening med språk. En 
samling artikler av M. A. K.Halliday, R. Hasan og J. R. Martin (s. 292-332). Oslo: 
Landslaget for norskundervisning. Cappelen Akademisk Forlag. 

Matthews, P. H. (2007). Oxford concise dictionary of linguistics, third edition. Oxford: 
Oxford University Press. 

Myhill, D. A., Jones, S. M., Lines, H. & Watson, A. (2012). Re-thinking grammar: 
The impact of embedded grammar teaching on students’ writing and students’ 
metalinguistic understanding. Research Papers in Education, 27(2), 139—166. 

Myhill, D. & Watson, A. (2014). The role of grammar in the writing curriculum: A 
review of the literature. Child Language Teaching and Therapy, (1), 41-62. https:// 
doi.org/10.1177/0265659013514070 

Nunes, T. & Bryant, P. (2006). Improving literacy through teaching morphemes 
London. London: Routledge. 

Sjøhelle, K. (2016). Å skrive seg seg inn i språket. Ein intervensjonsstudie av nynorsk 
sidemålsopplæring for vidaregåande trinn. (Doktoravhandling). Universitetet i 
Oslo. 

Sjøhelle, K. (2017). Språkdusj i nynorskopplæringa. Ei undersøking av språkbadspeda- 
gogikk som utgangspunkt for sidemålsopplæring. I P. Hamre & B. Fondevik (Red.), 
Norsk som reiskaps- og danningsfag, 2017. Oslo: Det norske Samlaget. 

Smith, M. W. & Cheville, H. G. (2006/2008). “I guess Id better watch my English”. 
Grammar and the teaching of the English language arts. I C. A. MacArthur, 

S. Graham & J. Fitzgerald (Red.), SAGE handbook of writing research (s. 263-274). 
SAGE Publications. 

Tonne, I. (2017). Lærarrespons på skriving i grunnskulen. Forståing, effekt 
og moglegheiter. I B. Fondevik & P. Hamre (Red.), Norsk som reiskaps- og 
danningsfag (s. 173-201). Oslo: Det Norske samlaget. 

Tonne, I. & Sakshaug, L. (2008). Grammatikk og skriveutvikling. Didaktiske 
eksempler. I M. E. Nergård & I. Tonne (Red.), Språkdidaktikk for norsklærere. 
Mangfold av språk og tekster i undervisningen. Oslo: Universitetsforlaget. 

Uppstad, P. H. (2019). Opplæring i nynorsk som skriftspråk — utan dialektane. I S. J. 
Helset & E. Brustad (Red.), Skriftkulturstudiar i ei brytingstid (s. 137-149). Oslo: 
Cappelen Damm Akademisk. 

Utdanningsdirektoratet. (2020). Læreplan i norsk (NORo1-06). Henta frå Udir.no: 
https://www.udir.no/Ik20/noro1-06 


258 


Lærarstudentar og nynorsk 
rettskriving 


Av Briten Russdal-Hamre 


Samandrag: Artikkelen viser korleis lærarstudentar i løpet av eit semester utvi- 
klar ferdigheitene sine i å følga nynorsk rettskriving. Grunnlaget for analysane 
er kommenterte arbeidskrav på nynorsk som studentane skreiv om lag midtvegs 
i semesteret, og eksamenssvar som dei skreiv i slutten av semesteret. Analysane 
avdekker at studentane i eksamenssvara sjeldan gjentar avvik frå norma som dei 
har fått kommentar på i arbeidskravet, men at det derimot dukkar opp nye avvik 
i eksamenssvara. Artikkelen argumenterer for at påverknad frå bokmål, dialektar 
og den rike tilgangen på unormerte, ofte digitale tekstar kan vera noko av årsaka til 
normavvika. Dessutan blir det tematisert korleis stavekontrollen ikkje alltid er til 
hjelp for skrivaren, fordi han berre markerer enkeltord, utan å sjå dei i den syntak- 
tiske samanhengen eller meiningssamanhengen dei er skrivne i. 


Nøkkelord: Skriftnormavvik, høgare utdanning, skriveutvikling, respons 


Keywords: Divagations from standard writing, higher education, writing develop- 
ment, feedback 


Innleiing 


Som norsklærar må ein meistra både nynorsk og bokmål for å kunne 
rettleia elevar slik at dei får ei god skriveutvikling. Det er mi erfaring at 
mange studentar har manglande skriftleg kompetanse når dei kjem til 
grunnskolelærarutdanningane, særleg gjeld dette i nynorsk. Det kan vera 
fleire årsaker til dette: Dei fleste har hatt bokmål som hovudmål i vidare- 
gåande skole, dermed har dei mindre erfaring med å skriva nynorsk enn 
bokmål. Dessutan bruker dei fleste media som følger ordinær normering 


Sitering av denne artikkelen: Russdal-Hamre, B. (2020). Lærarstudentar og nynorsk rettskriving. I G. K. 
Juuhl, S. J. Helset & E. Brunstad (red.), Vilkår for nynorsk mellom barn og unge (s. 259-282). Oslo: Cappe- 
len Damm Akademisk. https://doi.org/10.23865/noasp.106 

Lisens: CC-BY 4.0. 

av skriftspråk, bokmål i tekstane sine. Dermed får dei fleste lite erfaring 
med å lesa nynorsk, utan at ein oppsøker det sjølv. 

Denne artikkelen set lys på korleis ei gruppe studentar utviklar skrive- 
ferdigheitene sine i nynorsk gjennom eit semester. Forskingsspørsmåla 
i undersøkinga har vore: Kva teikn kan me sjå på at studentar overfø- 
rer språkleg respons frå ein tekst til ein annan? Kva forklaringar kan det 
finnast på at dei ulike avvika oppstår? Her har eg valt å sjå først og fremst 
på kva nytte studentar har av respons som gjeld språket som system, der 
morfologiske trekk har fått størst vekt. Gjennom å samanlikna normav- 
vik i to ulike tekstar som dei same studentane har skrive på nynorsk på 
to ulike tidspunkt i semesteret, kan ein få eit inntrykk av i kva grad stu- 
dentar tar omsyn til og bruker dei språklege kommentarane dei får i det 
vidare arbeidet med å bli tryggare på ortografien i nynorsk. For å gjera 
undersøkinga meir handterleg er ho spissa inn mot substantiv og verb — 
det er her eg som grunnskolelærarutdannar har opplevd at det er flest 
avvik frå skriftspråksnorma. 


Tidlegare forsking på respons og normavvik 


Hattie og Timperley (2007) hevdar at respons verkar best om han blir 
formulert som Feed forward, læringsfremmande tilbakemeldingar som 
me på norsk kallar framovermeldingar. Det gjeld å visa både kva skriva- 
ren får til, og kor det er forbetringspotensial. Jo meir konkret responsen 
er, jo betre er læringseffekten. I skrivedidaktisk forsking har ein funne at 
respons dessutan har størst verknad dersom elevane får han undervegs i 
skriveprosessen (jf. Kvithyld & Aasen, 2011; Smidt, 2011). Elevar meiner at 
margkommentarar er greiare å følga opp enn ein oppsummerande kom- 
mentar til heile teksten, fordi ein må legga meir arbeid i å finna ut kor i 
teksten ein kan følga opp den oppsummerande kommentaren (Igland & 
Østrem, 2019, s. 190). Ein viktig føresetnad for at responsen skal ha effekt, 
er at det ligg krav om at teksten skal omarbeidast (Dysthe & Hertzberg, 
2015, S. 26). 

At lærarar gir skriftleg respons på skriftlege tekstar, er det lang tra- 
disjon for. Jonsson (2013) fann i sin gjennomgang av forskingsartiklar 
frå 1990-2010 om korleis studentar i høgare utdanning gjer seg nytte av 

skriftleg respons, at det var fem temaomrade som gjekk igjen: 1) respon- 
sen ma innehalda nok informasjon til at han kan vera til hjelp, 2) stu- 
dentane foretrekker spesifikk, detaljert og individualisert respons, 3) 
autoritative kommentarar er ikkje produktive, 4) studentane kan mangla 
strategiar for korleis dei skal bruka tilbakemeldingar, 5) studentane kan 
mangla forstaing av akademiske termar eller sjargong. Det er altsa ikkje 
berre kor treffande og forstaelege kommentarane er, som er avgjerande 
for om dei er til hjelp for den som skal utvikla skrivekompetansen sin, 
han eller ho ma også settast i stand til å ta imot og reflektera over merk- 
nadene og omarbeida teksten sin i tråd med desse. 

Det er ikkje gjort så mykje skrivedidaktisk forsking på studentarbeid i 
Noreg, noko som også gjeld i tilknyting til reint nynorskspråklege tema. 
Skjong (2007) undersøkte korleis mappedidaktikk og respons på mikro- 
nivået i tekstar kunne gi betre meistring av nynorsk formverk. Ho fann 
m.a. «at læringspotensialet er avhengig av om responsen gir grunnlag 
for utvikling av systematisk og generell kunnskap om sentrale trekk ved 
formsystemet i nynorsk». Anderson (2007) testa studentar i allmenn- 
lærarutdanninga i den morfologiske kompetansen deira i nynorsk. Ho 
fann at dei hadde eit snitt på 19,2 poeng av 31 moglege på denne testen. 
Avvik som gjekk igjen, galdt presensendingar og ending i ubunden form 
fleirtal. Bjørlo og Hernes (2010) gjennomførte ei undersøking som m.a. 
kartla nynorskkompetansen hos studentar som var i praksis på nynorsk- 
skolar. Her fann dei ein del nynorskavvik i kategoriane verbbøying, genus, 
og at studentane var påverka av bokmålsformer i ein del ord. Fretland 
(2015) undersøkte korleis studentar med nynorsk som hovudmål meistra 
skriftspråket i eksamensoppgåver i pedagogikk og økonomi. Han fann at 
den største kategorien for grammatiske normavvik hos desse studentane 
var i svake verb. 

Det er likevel gjort nokre studiar som gjeld normering og avvik frå 
rettskrivingsnormene i nynorsk meir generelt. Søyland (2002) såg på 
nynorskfeil i KAL-materialet og fann at elevane vakla mellom ulike 
bøyingsmønster i både substantiv og verb, og at dei heller ikkje var kon- 
sekvente i enkeltord. Helset (2015) fann i studien av nettavisartiklar frå 
begynninga på 2000-talet at det i dette materialet, trass i det store utvalet 
av normerte former, var ei samling kring dei meir moderate formene. 

Den siste nynorske rettskrivingsreforma har også landa på slike moderate 
former, sjølv om ho ifølge Helset (2018) godt kunne gått lenger i tilnær- 
minga til det han kallar «midtlinjenynorsk». 


Å skriva nynorsk 


Eg oppfordrar ofte studentane til å tenka på dialekt når dei skal skriva 
nynorsk, mykje for å få dei bort frå «bokmålssporet». Uppstad (2019) 
diskuterer om det er ei formålstenleg tilnærming å knyta nynorskopp- 
læringa så sterkt til dialektane - likskapen mellom dialekt og nynorsk 
skriftspråk er til stades i varierande grad, mest fordi det er skilnad på 
det talte og det skrivne språket (s. 142). I dialektane i Rogaland finst det 
likevel mange likskapstrekk med nynorsk, t.d. dei personlege pronomena 
«eg», «me», «dokker» og «dei», substantivet «tjødn» og adjektivet «fysst», 
dei to siste eksempla gjeld likskapen med vokalane i dei normerte for- 
mene «fyrst» og «tjørn»*. 

I 2012 kom det nye rettskrivingsnormer for nynorsk, Språkrådet laga 
ein brosjyre der dei viktigaste endringane er lista opp. I brosjyren er det 
også understreka at norma står på eit sjølvstendig grunnlag: 


Målet for den nye nynorskreforma har vore å få ei tydeleg, enkel og dessutan 
stabil norm. I vurderinga av kva for nokre valfrie former som skulle vere med i 
den nye norma, er det lagt stor vekt på kva former som har festa seg i skrift. Det 
er ikkje lagt avgjerande vekt på kva dialektgrunnlag formene har, og heller ikkje 
på om dei har vore hovudformer eller sideformer tidlegare. (Språkrådet, 2012) 


(mi utheving) 


Noko av det som skapar utfordringar for den mindre trena nynorsk- 
skrivaren, er at ein del av dei tidlegare lovlege formene, som ein finn i 
nynorske tekstar, ikkje lenger er inkludert i norma. Dette gjeld til dømes 
ord der monoftong var likestilt med diftong (t.d. «høra» el. «høyra»), som 
etter reforma berre står igjen med den diftongerte forma, og adjektiv som 
før kunne enda på «-lig» eller «-leg» (t.d. «vanlig» el. «vanleg»), no berre 


1 Denne forma kan brukast både som subjekts- og objektsform og er likestilt med «de» og «dykk» 
i nynorsknorma. 
2 Desse formene er likestilte med høvesvis «først» og «tjern» i nynorsknorma. 

kan skrivast i den sistnemnde forma. 2012-rettskrivinga stiller derfor 
store krav til skrivaren, fordi han kanskje burde ha slatt opp ord som han 
trudde han hadde kontroll pa. 

Det kan ogsa vera utfordrande 4 finna eigen sprakleg stil, fordi det er sa 
mange ulike meiningar om korleis ein synest det er akseptabelt 4 blanda 
ulike stilar’. Samtidig kan det vera vanskeleg å utvikla sin eigen stil nar 
skriftspråket har fleire likestilte former. Språkrådet tilrår at ein er konse- 
kvent i valet av former, det er jamvel eit krav at ein vel same form for det 
same ordet i ein tekst (Språkrådet, 2013). I nokre tilfelle er det ortografiske 
variantar som er likestilte, t.d. «skole» eller «skule», mens det i andre til- 
felle gjeld likestilte morfologiske variantar som t.d. «ein/ei tekst». 

Ei tredje utfordring for den som vil bli sikrare nynorskbrukar, er at det 
er avgrensa tilgang på nynorsktekstar som følger norma, både i aviser, 
tidsskrift og i fagbøker, kanskje med unnatak av slike som kan knytast til 
norskfaglege tematikkar. Derimot er det rik tilgang på tekstar som ikkje 
har vore gjennom språkvask hos forlag eller andre redaksjonar. At slike 
unormerte tekstar kan påverka skriftspråkkjensla, har eg argumentert 
for tidlegare (Russdal-Hamre, 2004), og det som den gongen var mest 
knytt til SMS, har i dag mykje større påverknad, mellom anna gjennom 
sosiale medium. 

Ein kan få mykje hjelp av korrekturverktøyet som er knytt til tekst- 
behandlingsprogrammet ein nyttar, men ein kan ikkje stola for mykje 
på det heller. Stavekontrollen sjekkar ikkje om ein er konsekvent i val 
av likestilte former. Det er heller ikkje mykje hjelp å få der verb får ulik 
meining som e-verb og a-verb, t.d. «føla», der a-verbet betyr å få føl, mens 
e-verbet betyr å kjenna. Dessutan er det slik at når ein t.d. bøyer det sterke 
verbet «skriva» som svakt a-verb i presens, fangar ikkje stavekontrollen 
opp dette, fordi «skrivar» er eit normert maskulint substantiv. Med andre 
ord er det berre enkeltord ein får hjelp til, utan at dei blir sett isamanheng 
med konteksten. Ein kan også risikera at stavekontrollen feilmarkerer ord 
som følger norma, særleg når det gjeld samansette ord - mange av desse 
finst ikkje i ordbanken til stavekontrollen, og heller ikkje er reglar for 


3 — Nokon vil kanskje meina at det er ei uakseptabel blanding av stilar i denne artikkelen, fordi eg i 
tråd med dialekten min bruker a-infinitiv og det personlege pronomenet «me» saman med meir 
liberale former som «blei», «tar» og «gir». 

ordlaging i norsk koda inn i korrekturverktøyet. Det gjer at mange sær- 
skriv samansette ord, for då forsvinn den raude streken under orda. 


Materiale og metode 


20 studentar sa seg villige til å inngå i studien. Dei var i sitt første semester 
i grunnskolelærarutdanninga for 1.-7. trinn, deltid, og hadde sitt første 
obligatoriske emne i norsk. Deltidsstudentane hos oss har ofte annan 
yrkes- og livserfaring før dei kjem til lærarutdanninga, noko som også 
var tilfelle i denne gruppa - dei fleste var vaksne som hadde både jobb og 
familie med barn å ta omsyn til i studietida. 

Materialet består av ein tekst som er skriven som arbeidskrav, og 
ein tekst som er svar på heimeeksamen, frå kvar av dei — til saman 40 
studenttekstar på nynorsk. Arbeidskravet blei gjennomført i midten av 
semesteret og gjekk ut på å skriva eit samandrag på ca. 500 ord frå ein 
nynorsk artikkel om korleis ein kan forstå og bruka samansette elevtek- 
star. Før dei skreiv arbeidskravet, var morfologiske tema som ordlaging, 
ordklassar og bøyingsverk i både nynorsk og bokmål behandla i under- 
visninga. For nynorskens del var det lagt særleg vekt på kva som er nytt 
i 2012-reforma. Studentane fekk respons på arbeidskravet, men det var 
ikkje krav om å omarbeida teksten. Det blei lagt vekt på å ikkje berre 
markera kva i nynorsken som avveik frå norma, men også å forklara 
kvifor det ikkje var i tråd med norma. Responsen var meint som hjelp 
for studentane både for å utvikla nynorskkompetansen og for å læra å 
skriva ein akademisk tekst, derfor blei det også lagt vekt på å kommentera 
referanseverket. 


Dette er ein samansett tekst, altså beståande av både bilete (her i form av teikning) samt A 
verbaltekst. Sitat skal skrivast som det står i teksten du siterer 
frà 


e 
verkemiddel i eigen tekstproduksjon” og “ lage samansette tekstar med bilete, | eee 
utsmykkingar og varierte skrifttypar til ein større heilhet, manuelt ‘| ly: - 

klevteksta| ved bruk av Barthes sine omgrep denotasjon og konnotasjon og Halliday sine : | A 


Hugs ending i presens, dette er dessutan eit e-verb 


3 metafunksjonar. Tidlega 
hankjøn: 
Begge er 
form og vera konsekvent 


tt tekst», alts 
ukt hokjønnsbøying. 
stemma deg for ei 


Denotativ analyse: å skildra det konkrete og bokstavlege (Barthes, (1964) 1980). 
mad vnrhaltnbet ae 2 ov dat 


Tahaki hantie os Z sanh bandina dos Acer erd ort noslianrt mmo 


Figur 1: Eksempel pa respons til arbeidskrava. 


Eksamenstekstane skreiv studentane som heimeeksamen i slutten av 
semesteret. Her var oppgåva å samanlikna ein elevtekst som var skriven 

som framhald på bildeboka Krigen av Gro Dahle, og eit valfritt oppslag 
fra denne boka. For a fa samanliknbare storleikar mellom arbeidskravet 
pa ca. 500 ord og eksamenssvara er det brukt eit utdrag pa ca. 500 ord fra 
starten av eksamenssvara som skulle vera pa ca. 2000 ord. Eg var ein av 
lærarane til studentane og var involvert i bade respons på arbeidskravet 
og sensur på eksamensoppgåvene deira. Etter at dei to tekstane frå kvar 
student var krysskopla, blei dei anonymiserte, slik at eg i analysearbeidet 
likevel ikkje har visst kven som har skrive kva tekstsett. 

Begge teksttypane er nærlesne for å finna avvik frå gjeldande rett- 
skrivingsnorm med vekt på substantiv- og verbbøying. Avvika i dei to 
tekstane er samanlikna for å sjå korleis responsen den enkelte studenten 
har fått på arbeidskravet viser igjen i eksamenssvaret. Her er det viktig å 
ta omsyn til at om ikkje avvika frå arbeidskrava finst igjen i eksamens- 
utdraget, kan dei finnast i den delen av eksamensteksten som ikkje er 
tatt med i undersøkinga. Det betyr at resultata av undersøkinga må lesast 
med dette atterhaldet. 

Det er først og fremst dei grammatiske kategoriane som er brukte i 
analysen, men eg har også funne inspirasjon i Bjørlo og Hernes (2010) og 
Søyland (2002) som også har sett på korleis unge menneske meistrar det 
nynorske formverket. I nokre tekstar har studenten valt ulikt bøyings- 
mønster for det same ordet, desse er kategoriserte som «vaklande». Det 
kan vera at det er brukt likestilte bøyingsformer på ulike stader i teksten, 
t.d. for substantiv ordet «tekst» bøygd både som hankjønn og hokjønn, og 
for verb ordet «bruka» bøygd både som e- og a-verb i same verbtid. Sjølv 
om ordet er brukt fleire gonger, er det berre talt opp som eitt avvik. 

Analysen avdekker også avvik i både verb og substantiv som ikkje 
føyer seg inn i dei nemnde kategoriane. Derfor er det brukt kategorien 
«andre avvik» i begge ordklassane. Det gjeld reine ortografiske avvik som 
t.d. enkel/dobbel konsonant, særskriving eller forsøk på å finna på eit ord 
som erstatning for bokmålsord, t.d. «naudsamt» for «nødvendig»*. For 
verb inneheld denne kategorien også ord som har ei betyding som ikkje 
passar inn i samanhengen. 


4 — I nynorsk kan ein bruka både «nødvendig» og «naudsynt». 

Når me nå skal samanlikna rettskrivingskompetansen til studentane 
i dei to teksttypane, er det viktig å vera klar over at sjølv om skrivesitu- 
asjonen var tilnærma lik for studentane i dei to tekstarbeida — dei hadde 
tilgang til alle hjelpemiddel i begge, og tekstane blei vurderte - har nok 
motivasjonen vore ulik, fordi arbeidskravet blei vurdert formativt, mens 
eksamen hadde summativ vurdering. Arbeidskravet er ei oppgåve som 
m.a. var meint å hjelpa studentane til å bli tryggare i å skriva nynorsk, 
der kravet for å få teksten godkjent var at det var gjort eit heiderleg forsøk 
på å skriva eit samandrag på nynorsk. I eksamenssituasjonen skulle dei 
derimot visa at dei var kompetente nynorskbrukarar, samtidig som dei 
også måtte tenka på og ta omsyn til andre vurderingskriterium. Det var 
sannsynlegvis viktigare for dei å vera nøye med språket i eksamen enn 
i arbeidskravet, samtidig som det i eksamen var fleire ting som kravde 
merksemda deira. I tillegg blei eksamen vurdert med karakterane A-F, 
og dei visste at desse karakterane ville koma til å stå på vitnemålet. Sidan 
formålet med denne artikkelen er å sjå på utviklinga av rettskrivings- 
kompetansen til studentane, er hovudvekta i drøftinga lagt på skilnadene 
iavvik mellom arbeidskrav og eksamenssvar hos studentane som gruppe, 
men også utviklinga til den enkelte studenten. 


Kva verknad kan ein sjå frå den 
språklege responsen? 


I norskfaget blir det ved Universitetet i Stavanger lagt vekt på at studen- 
tane - i tråd med rammeplanane for grunnskolelærarutdanningane - 
skal tileigna seg nynorskkompetanse. Mykje av pensum er på nynorsk, og 
det same gjeld det lærarproduserte skriftlege materialet som studentane 
får tilgang til i løpet av studiet (t.d. lysbilete og kunngjeringar på institu- 
sjonens læringsplattform). Nynorsk blir tematisert i forelesingar, i arbeid 
med elevtekstar på nynorsk og bokmål er me opptatt av alle tekstnivå, og 
det er obligatoriske arbeidskrav som skal skrivast på nynorsk, der stu- 
dentane får respons på ulike språklege tematikkar saman med struktur 
og innhald i teksten. I tillegg blir det publisert lenker til tilgjengelege res- 
sursar som kan vera til hjelp for dei i arbeidet med å utvikla nynorskrett- 
skrivinga si. 

Det blir altsa lagt ned ein del arbeid i a gi sprakleg respons pa stu- 
dentane sine arbeidskrav. At studentane meistrar a skriva ein tekst pa 
nynorsk, blir prøvd i heimeeksamen, men sjølv om dei har alle hjelpe- 
middel tilgjengelege, er det ein del uklare formuleringar og normav- 
vik i tekstane deira. Det gjorde at eg i samband med sensur på slike 
eksamenssvar frå studentar i Grunnskolelærarutdanning 1-7 spurte 
meg sjølv om responsarbeidet i det heile var til nytte for studentane si 
nynorskutvikling. Me veit at elevar har vanskar med å overføra respons 
på eit skriveoppdrag til arbeid med andre tekstar (jf. t.d. Kvithyld & 
Aasen, 2011; Smidt, 2011). Den verknaden av respons som er tematisert 
i desse artiklane, tar for seg heile kompleksiteten i skriveutviklinga til 
elevane. Det tekstspesifikke, altså respons som gjeld innhald og struk- 
tur i ein spesifikk tekst, er nok vanskelegare å overføra frå tekst til tekst. 
Men det kan tenkast at læringsutviklande respons på morfologiske og 
ortografiske trekk, der ein forklarer kvifor og ikkje berre at eit ord skal 
skrivast på ein annan måte, er meir overkommeleg å trekka med seg til 
anna skrivearbeid. 

I det følgande blir avvik i substantiv og verb drøfta kvar for seg med 
utgangspunkt i diagram som viser både det totale talet på avvik, og avvik 
brote ned på avvikstypar og den enkelte studenten. Avvika er undersøkt 
både på system- og enkeltordnivå. Slik er det gitt rom for at studentane 
kan gjera bruk av den rike valfridomen, så lenge språket er i tråd med 
Språkrådets krav til konsekvens (Språkrådet, 2013). Det er lagt mest vekt 
på eksamenssvara i forsøket på å forklara kva som kan vera grunnen til 
dei avvika som blir omtalt. Alle namn er fiktive. 


Substantiv 


Det er ein klar skilnad mellom arbeidskrav og eksamen når det gjeld 
avvik frå norma i substantiv (jf. Figur 2), det er under halvdelen så mange 
avvik i eksamenssvara som i arbeidskrava. Ein kunne kanskje tenka seg 
at noko av årsaka ligg i talet på substantiv i tekstane, at studentane har 
brukt færre substantiv i eksamenssvaret enn i arbeidskravet, og at det 
derfor naturlegvis vil vera færre avvik i eksamenstekstane, men dette ser 
ikkje ut til å vera tilfelle (jf. den svarte linja i Figur 3). 

Substantiv 


m Sum awik 
arbeidskrav 


68 % mSum awik 
eksamen 


Figur 2: Samla tal på substantivavvik i prosent av den totale mengda substantiv som er brukt i 
tekstane. 


Mange av avvika i substantiv er grunna i at studenten har valt ein annan 
genuskategori enn det rettskrivinga for nynorsk seier at ein skal bruka. 
Særleg er det hankjønn og hokjønn som er blanda. Det kan vera utslag av 
overgeneralisering når substantiv i ubunden form eintal får den ubundne 
artikkelen’ «ei», som t.d. «ei ikonografisk analyse» og «ei behageleg illus- 
trasjon», der både «analyse» og «illustrasjon» er hankjønnsord. Andre 
hamnar i den motsette grøfta og skriv t.d. «ein kommunikativ handling» 
og «ein oppgåve», der både «handling» og «oppgåve» er hokjønnsord på 
nynorsk, men her er det kanskje meir nærliggande at det er påverknad frå 
dialektar og bokmål. 

Det er interessant å merka seg at dei substantivavvika som fanst i arbe- 
idskravet, som regel ikkje kom igjen i eksamenssvaret, noko som kan 
bety at dei fleste studentane var blitt merksame på at dei måtte slå opp 
ord i dei kategoriane dei hadde fått kommentar på, eller at dei hadde lese 
seg opp på reglane for desse substantiva. 

I Figur 3 ser me at diagrammet for eksamen har markant færre høge 
søyler enn me finn i diagrammet for arbeidskrav, og som ein kan lesa 
av den svarte linja, er det altså ikkje fordi studentane har brukt færre 


substantiv i eksamenssvara. Det er mindre bokmålspreg på substantiva, 


5  Tilradinga til Språkrådet og Utdanningsdepartementet for grammatiske termar i skolen seier at 
ein kan bruka «artiklar» som underkategori til mengdeorda (Språkrådet & Utdanningsdirekto- 
ratet, 2006, s. 6). 

langt færre morfologiske avvik i inkjekjønnsord, og dei fleste studentane 
har valt bøyingsformer meir konsekvent i eksamenssvaret. Overraskande 
er det at det hos fleire av studentane er morfologiske avvik i inkjekjønns- 
ord i eksamenssvara, sjølv om slike ikkje finst i arbeidskravet. 

Olgas er den som viser størst framgang. I utdraget frå eksamenssvaret 
hennar er det berre eitt ord som hører heime i substantivkategorien 
«andre avvik», sjølv om ho var den som hadde flest av desse i arbeid- 
skravet. Det gjeld substantivet «verbal teksten» som skulle vore skrive i 
eitt ord. To linjer før har ho skrive «den verbale teksten», som føyer seg 
inn under norma. Ei mogleg forklaring på særskrivinga i dette tilfellet er 
at skrivemåten i denne substantivfrasen som innheld eit adjektiv som er 
bøygd i samsvar med substantivet, har smitta over på det samansette sub- 
stantivet. I arbeidskravet hennar finst også avvik som gjeld særskriving: 
«kompetanse mål» og «skule konteksten». Ingen av desse orda er brukte 
i utdraget frå eksamenssvaret. Sjølv om me altså finn den same forma for 
avvik i begge teksttypane, gjeld det ikkje dei same orda. 

Figur 3: Resultat for substantiv brote ned på den enkelte studenten. Søylene viser talet på avvik 
i dei forskjellige kategoriane, mens den svarte linja viser kor mange substantiv som var brukte i 
den enkelte studentteksten. 


Det eine inkjekjønnsavviket som finst i eksamenssvaret til Olga, gjeld 
ending i ubunden form fleirtal: «bilder». Her er det rimeleg å tru at 
ho er påverka av bokmål. Dette ordet er skrive med endinga «-ar» i 


6 Namna er fiktive. 

arbeidskravet, så ho har forstått at den endinga ikkje var mogleg for dette 
ordet på nynorsk, men ho har likevel ikkje valt den normerte endinga. Ho 
har også skrive «verkemidlar» i eksamenssvaret, noko som betyr at Olga 
ikkje er trygg på systemet for bøying av inkjekjønnsord i ubunden form 
fleirtal. Det er ho ikkje aleine om. I materialet finst det liknande avvik i tre 
andre eksamenssvar der studentane ikkje hadde gått utanom norma for 
inkjekjønn i arbeidskravet: Berit har skrive «elementa», Grete «blader» og 
Ruth «bileter» for høvesvis «element», «blad» og «bilete». Fretland (2015) 
fann også at fleire av studentane i undersøkinga hans hadde feil i ubunden 
form fleirtal av inkjekjønnsord, og Søyland (2002) fann mange eksempel 
på det same avviket i KAL-materialet. Dersom ein skulle finna ei mogleg 
årsak til dette fenomenet, kjem ein ikkje utanom påverknad frå bokmål, 
der ein i dei fleste tilfella kan bruka bøyingsmorfemet «-er» i ubunden form 
fleirtal av inkjekjønnsord. Det same gjeld i talemålet i store delar av landet, 
t.d. i mykje av det austnorske målområdet og i bymåla (Skjekkeland, 2005). 
Ending i den ubundne fleirtalsforma av inkjekjønnsord kan altså ha årsak i 
dobbel påverknad; både frå bokmål og studentane sine talemål. 

Me finn også eit avvik i inkjekjønn som gjeld eit ord der det er brukt 
ubunden hokjønnsartikkel hos Olga: «ei valfritt oppslag». Her dreier det 
seg truleg snarare om ein tastefeil enn eit genusavvik, sidan adjektivet er 
bøygd i inkjekjønn. Dette ordet er ikkje brukt i arbeidskravet hennar, og 
me finn heller ikkje liknade avvik i andre inkjekjønnsord. 

Ifølge norma er «bilde» og «bilete» likestilte former, men ein bør vera 
konsekvent i bruken av dei i ein og same tekst. Olga vaklar i bruken av 
desse formene, både i samansette ord og når ordet står aleine: «bilde» og 
«bilete», men også «bildebok» og «biletbok». Oftast bruker ho «bilete» når 
ordet står aleine og «bilde» når det står i samansette ord, men det er altså 
ikkje heilt konsekvent. Ein kan tenka seg at ho har brukt fleire tekstar for 
å lesa seg opp på tematikken i eksamenssvaret, og at ho har blitt påverka 
av ulike former av dette substantivet etter kva tekst ho har lese rett før ho 
skreiv. Uansett årsak viser det at ho ikkje er trygg på kva form ho vil bruka. 

Den som synest tryggast i å skriva nynorsk, er Linn. Ho har ingen avvi- 
kande substantivformer i nokon av tekstane. Marit, Petra og Quendresa 
har ikkje brukt nokon avvikande former i utdraga frå eksamenssvara, 
sjølv om dei ikkje alltid følgte norma i arbeidskravet. 

Ikkje alle viser positiv utvikling i meistring av substantiv pa nynorsk. 
Anne, Fiona og Inger hadde ingen substantivavvik i arbeidskravet sitt, 
men pådrog seg eitt eller to i eksamenssvaret. Avviket i Anne sitt eksa- 
menssvar gjeld substantivet «klede», som ho har bøygd «kler» i ubun- 
den form fleirtal. Dette kunne vore kategorisert som bøyingsavvik for 
inkjekjønn i ubunden form fleirtal, eller som ortografisk avvik under 
påverknad av bokmålsordet «klær». Eg har likevel valt å plassera det i 
kategorien «Andre avvik», fordi det ikkje er heilt samanfall med nokon 
av dei to andre kategoriane. Ei mogleg forklaring på avviket er at stave- 
kontrollen ikkje vil merka dette ordet, sidan det også på nynorsk er ei 
gangbar form av verbet «kle» i presens. 

Inger hadde avvik i kategorien hankjønn i eksamenssvaret, sjølv om 
ho ikkje hadde nokon substantivavvik i arbeidskravet. I teksten hennar 
finn me ordet «studie» som ein på grunnlag av samanhengen det står 
skrive i, ville forventa at stod i ubestemt form fleirtal: «studiar». Me finn 
det same ordet i bestemt form eintal i linja over - men her har det fått 
inkjekjønnsending: «studiet». Det er ikkje uvanleg at ein blandar saman 
inkjekjønnsordet «studium» og hankjønnsordet «studie». Inkjekjønns- 
ordet blir brukt om studiet ein tar på universitet og høgskolar, men i den 
aktuelle teksten er det snakk om undersøkingar, og då det er hankjønns- 
ordet som det ville vore korrekt å bruka. 

I eksamenssvaret til Fiona finn me to avvik, eitt i hokjønn og eitt i 
inkjekjønn. Hokjønnsavviket gjeld genusavvik for substantivet «histo- 
rie», der ho har valt den ubestemte artikkelen for hankjønn i staden for 
hokjønn. I bokmål kan det brukast i både hankjønn og hokjønn, men 
det er berre hokjønn som er mogleg å velja etter rettskrivingsnorma for 
nynorsk. Fiona gjekk også utanom norma i eitt tilfelle i inkjekjønn, der 
ho ikkje har fått med endinga -t i bunden form eintal av «auge». Eit slikt 
t-bortfall i bunden form eintal av inkjekjønnsord er eit avvik som går 
igjen hos mange av studentane, både i arbeidskravet og i eksamenssvaret. 
Her kunne ein meina at det er ganske forståeleg at dei ikkje får med seg 
denne endinga, fordi det er svært få som uttalar t'en i talemålet. Det er 
likevel litt rart at nettopp denne endinga er så problematisk for skriva- 
rane å få på plass, all den tid dette er heilt samanfallande med bokmåls- 
bøyinga i bestemt form eintal i inkjekjønn. 

Også Dina, Ruth og Sara har brukt fleire avvikande former i eksamens- 
svaret enn i arbeidskravet. I eksamenssvaret til Dina finn me eit avvik 
som gjeld genus i «hensikt» som etter norma skal vera hokjønn i nynorsk, 
men som Dina har skrive som hankjønnsord, kanskje under påverknad 
av artikkelen ho skulle skriva samandrag frå, der det også er brukt denne 
avvikande genusforma. Likevel er ikkje dette den einaste moglege forkla- 
ringa, for dette er eit hankjønnsord i bokmål. Ho har eit liknande avvik 
i eksamensteksten, sjølv om det ikkje gjeld det same ordet — ho har valt 
ubunden artikkel for hankjønn i «ein skilsmisse». Dei andre avvika me 
kan sjå i Dina sitt eksamenssvar finn me ikkje parallellar til i arbeids- 
kravet hennar. I hankjønnsordet «brørene» har ho fått med seg voka- 
lendringa som er i tråd med både dei fleste dialektane i Noreg og bokmål, 
men ordet skulle også vore skrive i den samantrekte forma «brørne» som 
ikkje er fullt så utbreidd i talemåla (Skjekkeland, 2005) og heller ikkje 
blir brukt i bokmål. Ho har også brukt den bundne forma «jenta» der 
ein kunne forventa at ein brukte ubunden form. Akkurat dette kan vera 
påverknad frå studenten sitt talemål, dersom ho kjem frå eit område med 
a-mål, for der er det vanleg at svake hokjønnsord endar på «-a» i ubunden 
form eintal. Det siste avviket hos Dina gjeld t-bortfall i bunden form av 
«bilete». 

Ruth og Sara synest noko meir utrygge på kva substantivformer dei 
skal velja i eksamensteksten enn dei var i arbeidskravet. Begge har valt 
både hokjønns- og hankjønnsform for «tekst», både når ordet står aleine 
og i samansett form. I tillegg til dette er Ruth inkonsekvent i bruken av 
«bilete» og «bilde» i samansette ord, der ho har skrive «bildeutsnitt», 
men «heiltotalbilete». I Sara sitt eksamenssvar finn me dessutan at ho har 
t-bortfall i bunden form eintal av «bilete», men ein annan stad i teksten 
har ho skrive «eit biletet». Sara har også valt avvikande genus for «lik- 
skap» og «ulikskap» som ho har sett hokjønnsendinga «-er» til i ubunden 
form fleirtal. Ho har ikkje brukt desse orda i arbeidskravet. Det same 
gjeld hokjønnsordet «einsemd» som ho i eksamenssvaret har valt den 
ubestemte artikkelen i hankjønn for, «ein viss einsemd». 

Det siste eg vil sjå på når det gjeld substantiv, er tekstane til Tone. Ho 
hadde mange avvikande former i arbeidskravet, men ho ser ut til å ha 
blitt tryggare på valet av former i eksamenssvaret. For «analyse» har ho 

likevel brukt den unormerte feminine forma i «ei samanliknande iko- 
nografisk analyse», mens ho har valt den normerte maskuline forma i 


bunden form eintal, «analysen». 


Verb 


I verb er det litt mindre skilnad mellom talet pa avvik i arbeidskrav og 
eksamen (jf. Figur 4). Kategorien «Inkonsekvent infinitiv» gjeld at stu- 
denten bruker både a- og e-infinitiv, utan at det følger reglane for kløyvd 
infinitiv — det er det ingen av dei som gjer. Oppteljinga i denne kategorien 
skil seg frå dei andre ved at det er ein ja/nei-kategori, dvs. at studenten 
enten har vore inkonsekvent eller konsekvent i bruken av infinitivsending. 
Det er ingen skilnad mellom verbtypen som er brukt hos dei som ikkje 
var stødige i infinitivsendingane og dei som hadde dette på plass. Eg har 
derfor valt å ikkje gå nærare inn på desse her. 


mw Sum awik 


arbeidskrav 


m Sum awik 
eksamen 


Figur 4: Samla tal pa normavvik i verb i arbeidskrava og eksamenssvara i prosent av den totale 
mengda verb som er brukt i tekstane. 


I kategorien «samsvarsboying» for verb er det berre talt opp dei tilfella 
der samsvarsboying er obligatorisk, altså berre når perfektum partisipp 
står i attributiv stilling, og når denne bøyingsforma av sterke verb står i 
predikativ stilling. 

Eg har også laga ein kategori for «Andre avvik». Dette er ein samle- 
kategori som kan gjelda t.d. manglande infinitivsending, eller at verbet 
som er brukt, har ei anna betyding enn det som går fram av samanhengen. 

Resultata brote ned på den enkelte studenten viser at dei fleste har 
brukt færre avvikande verb i eksamenssvaret enn dei gjorde i arbeidskra- 
vet. Som den svarte linja i Figur 5 viser, er det ikkje talet på verb som er 
brukt i dei ulike tekstane, som er årsaka til utviklinga. Det er i og for 
seg ikkje overraskande, i og med at det alltid finst minst eitt verb i ei 
setning, men dersom det hadde vore færre verb i eksamensteksten enn 
i arbeidskravet, kunne det vore ei forklaring på at det finst færre verb- 
avvik i eksamenstekstane. Heller ikkje her kan ein vera sikker på at det er 
responsen som har vore avgjerande for den positive utviklinga, men i dei 
aller fleste eksamensutdraga har ikkje studenten skrive den same avvi- 
kande verbforma som i arbeidskravet. Det er positiv utvikling i nesten 
alle kategoriar, men også for verb dukkar det opp nye avvik hos enkelte 
studentar i eksamenssvaret, avvik som ikkje fanst i arbeidskravet deira. 

Figur 5: Resultat for verb brote ned på den enkelte studenten. Søylene viser talet på avvik i dei 
orskjellige kategoriane, mens den svarte linja viser kor mange verb som var brukte i den enkelte 


studentteksten. 


I Figur 5 kan me sjå at det er i presensbøyinga dei fleste har størst 
utfordringar. Derfor skal me ta for oss denne kategorien først og sjå på 
kva type verb avvika gjeld. Ni av studentane hadde ingen presensavvik i 
utdraget frå eksamenstekstane, sjølv om seks av desse hadde slike avvik i 
arbeidskravet. Avvika er flest når det gjeld e-verb (jf. Figur 6). Igjen er det 
Olga som viser størst framgang — ho hadde fire presensavvik i arbeidskra- 
vet, men ingen i eksamensteksten. To av avvika hennar i arbeidskravet 

gjeld e-verb; «vurdera» for «vurderer» og «visar» for «viser», mens dei 
andre to gjeld verb som ikkje skal ha ending i presens; «beskriva» for 
«beskriv» og «forteljar» for «fortel». I alle har ho altså føydd til ei ending 
med «a» i. Olga har ikkje brukt nokon av desse orda i eksamensteksten, 
men her kan me finna både e-verb og sterke verb i presensformer som er 
i tråd med norma. I resten av drøftinga av presensavvik vil eg ta utgangs- 
punkt i eksamensutdraga. 

I elleve av eksamensutdraga finst det avvikande presensformer, men 
berre fem av arbeidskrava til dei same studentane inneheld slike avvik. 
Det er presensendingar på «-ar» i e-verb som utgjer det avviket som det 
er flest av. Dette er truleg eit utslag av overgeneralisering av ei ending som 
mange opplever som nynorsk. Slike avvik finst i eksamenssvara til fem av 
studentane. Camilla og Ruth har begge skrive «visar» for «viser», Johanne 
«illustrerar» for «illustrerer», Grete «begynnar» for «begynner» og Petra 
«utfyllar» for «utfyller». Av desse er det berre «illustrerar» og «utfyllar» 
som blir fanga opp av stavekontrollen — dei to andre er gangbare masku- 
line substantiv i nynorsk. Camilla har skrive «visar» i arbeidskravet også 
og fått kommentar på det, noko som ikkje ser ut til å ha hjelpt ho i dette 
tilfellet. I arbeidskravet har ikkje Ruth, Johanne, Grete og Petra brukt 
dei e-verba som har avvikande presensformer i eksamenssvaret. Me finn 
endinga «-a» i «referera» i Berit sitt eksamenssvar, eit ord ho ikkje bruker 
i arbeidskravet. Dette er også eit e-verb, etter norma skulle det altså stått 
«refererer». Heller ikkje dette blir fanga opp av stavekontrollen, sidan det 
følger norma for ordet i infinitiv. 


Presensavvik 


E e-verb 
E a-verb 


E sterke 


Figur 6: Fordeling av presensavvik på verbtypar. 

Presensendingar med «a» i er ikkje dei einaste avvika som gjeld e-verb i 
eksamenssvara, me finn også eit tilfelle av r-bortfall og to studentar har 
skrive e-verb utan ending i presens. Det er Petra som står for r-bortfallet 
då ho har skrive «seie» i staden for «seier». Verbet «seia» er eit opphavleg 
ja-verb, som i norrønt laga presens på same måten som sterke verb, men 
i Rønhovd (1993, s. 115) er det lista opp i kategorien «Uregelrette svake 
verb» fordi det i motsetnad til andre nynorske ja-verb får endinga «-er» i 
presens. Det er bakgrunnen for at avviket er kategorisert som r-bortfall 
i e-verb i studenttekstane. I dei norske dialektane følger ja-verba same 
utvikling i presens som dei sterke verba (Skjekkeland, 2005, s. 134), og 
i fleire område får desse verba trykklett e-ending i presens (Skjekke- 
land, 2005, s. 219). Det er derfor ikkje urimeleg å tenka seg at det er 
påverknad frå dialekt som er årsaka til avviket. Ein får ikkje hjelp frå 
stavekontrollen i dette tilfellet heller, fordi «seie» er ei av dei normerte 
infinitivsformene av verbet. Petra har ikkje brukt presens av dette ver- 
bet i arbeidskravet. 

Både Ellen og Marit har skrive «strekk seg» for «strekker seg» i eksa- 
menstekstane. Dette verbet er ikkje så enkelt å finna ut av. I nynorsk får 
det sterk bøying dersom det er intransitivt, t.d. «strekka til», men elles 
blir det bøygd som svakt e-verb. Dersom ein slår opp i Nynorskordboka 
på nett, kjem den sterke bøyinga først, noko som gjer at oppslaget er eit 
godt eksempel på at det er viktig å lesa alle artiklane når ein slår opp eit 
ord. Stavekontrollen vil heller ikkje vera til hjelp, fordi «strekk» i tillegg 
til den sterke presensforma av verbet og imperativforma er gangbart som 
substantiv. 

Blant a-verba er det færre presensavvik i eksamensutdraga. Camilla 
har skrive «ender» for «endar» og Anne «verker» for «verkar». Her kan 
det vera tale om påverknad både frå bokmål og frå dialektane. I tillegg 
kan «verka» også bøyast som e-verb, men då er det snakk om at noko 
gjer vondt, ikkje at noko har ein verknad. Andre stader i Anne sitt eksa- 
menssvar er verbet bøygd etter norma, så her kan det vera ein tilfeldig 
tastefeil det er snakk om, eller ho kan vera usikker på korleis dette verbet 
skal bøyast. Dei to andre presensavvika som gjeld a-verb, er det Nora 
som står for. Ho har skrive «handle» for «handlar» og «peika» for «pei- 
kar». I begge tilfella manglar «-r» i endinga, og det har me sett at må 


276 


LARARSTUDENTAR OG NYNORSK RETTSKRIVING 


skuldast paverknad fra dialekt. Men at ho bruker ulike vokalar i endin- 
gane, er vanskeleg å finna belegg for i dialektane. Ingen av desse tre orda 
vil få raud strek frå stavekontrollen, for alle følger norma dersom dei var 
brukte i andre samanhengar. Camilla har ikkje brukt det same verbet 
i arbeidskravet, mens Nora har følgt norma i «handlar». Ho har ikkje 
brukt verbet «peika» der. 

Ein tredje kategori av presensavvik gjeld sterke verb. Både Grete og 
Sara har skrive «sitter» for «sit». Presensformer på «-er» i sterke verb var 
tidlegare godkjende klammeformer. Dei gjekk ut av norma i 2012-rett- 
skrivinga (Språkrådet, 2012, s. 7), så det er mogleg at verken studentane 
eller stavekontrollen hadde fått med seg denne endringa. I teksten til 
Marit finn me eit tilfelle av eit sterkt verb i presens som skulle fått konso- 
nantforenkling. Det gjeld «sett» for «set» av «setja/setta». På same måte 
som sterke presensendingar på «-er», var også «sett» tidlegare ei godkjend 
klammeform i presens. Ingen av desse studentane brukte det ordet som 
finst i avvikande form i eksamenssvaret, i arbeidskravet. 

I eksamenssvaret til Fiona er det eit presensavvik i eit refleksivt verb; 
«... registrerer verkemidla slik dei straks synast ...», i staden for «synest». 
Her er det infinitivsforma av verbet som er brukt der ein skulle venta 
presens. Fiona bruker ikkje refleksive verb i arbeidskravet. 

Perfektum er også ein kategori der me finn avvik i eksamenstekstane 
hos studentar som ikkje hadde slike avvik i arbeidskrava. I teksten til 
Anne finn me «har bruke» i presens perfektum, men ho har bøygd dette 
verbet etter norma i passiv; «blir brukt». Ho har også brukt dette verbet i 
normert form i både presens perfektum og andre tempus i arbeidskravet, 
noko som gjer det nærliggande å tru at avviket ikkje er grunna i man- 
glande kunnskap, men er ein tastefeil. Dina har skrive «har valgt» for 
«har valt» og Grete «er utsatt for» for «er utsett for». Begge desse kan 
skuldast påverknad frå bokmål. Ingen av dei har brukt det avvikande 
verbet i arbeidskravet, men der har Grete følgt norma i «samansett tekst», 
der det jo er det same verbet som er brukt i samansett form. Det kan sjå 
ut som ho opplever dei to orda som isolerte frå kvarandre, og ikkje som 
to ord som inneheld det same verbet. I arbeidskravet har Grete eit anna 
bøyingsavvik i presens perfektum; «har skreve». Sjølv om ho ikkje har 
brukt verbet i same forma i eksamensteksten, viser ho utvikling ved at 

ho har fått med seg den normerte vokalendringa i perfektum partisipp, 
«er skriven». Arbeidskravet hennar inneheld også eit avvik i perfektum 
partisipp, «er byggja opp», der ho altså har brukt infinitivsforma i staden 
for partisippforma av hovudverbet. Ho har ikkje brukt verbet «byggja» i 
noka form i eksamensutdraget, men ho har brukt fleire andre verb i nor- 
mert form i perfektum partisipp, så det ser ut som ho har betre kontroll 
på kva form av hovudverbet som skal brukast i slike tilfelle. 

Avvika til Camilla er av eit anna slag. Ho har to stader i teksten bøygd 
presens perfektum i samsvar med subjektet i setninga; «... krigen har 
komen til ho» og «... det er til Inga krigen har komen», noko som kanskje 
vitnar like mykje om at ho er usikker på syntaktiske tilhøve i ytringane, 
som at det er verbbøyinga som ikkje er heilt på plass. Hadde ho valt «er» 
i staden for «har» - noko som kanskje hadde vore meir naturleg - hadde 
verbforma vore i tråd med norma for perfektum partisipp, men som det 
står no, er det «kome» som er den normerte forma av hovudverbet. Det 
kan også tenkast at dette er eit utslag av å vera hyperkorrekt - ho kan ha 
vore så merksam på at det er noko som heiter samsvarsbøying i nynorsk, 
at ho har tenkt at det også gjeld i presens perfektum. 

I eksamenssvara er det to av studentane som manglar obligatorisk 
samsvarsbøying i perfektum partisipp av «skriva», Berit i «Boka krigen 
er skrive av ...» og Kari i «... denne historia, som er skrive for hand». Kari 
brukte ikkje dette ordet i denne forma i arbeidskravet, men Berit hadde 
det same avviket i arbeidskravet, så i dette tilfellet har ikkje responsen 
hjelpt ho vidare. 

Avvik i passivkonstruksjonar finn me berre i eitt av eksamensutdraga, 
mens slike fanst i fem av arbeidskrava. Ingen av dei som hadde slike avvik 
i arbeidskrava, gjentok dei i eksamensutdraget. Det er Inger som har 
skrive eksamensteksten der me finn «I bildebøker kallast dette ...». Ho 
har altså utelate hjelpeverbet i passivkonstruksjonen sin, på same måte 
som slike blir laga i bokmål. I arbeidskravet har ho også ein passivkon- 
struksjon, men her følger ho norma når ho skriv «kan nyttast». I slike 
tilfelle får ein ikkje mykje hjelp av stavekontrollen, fordi den ikkje analy- 
serer samanhengen mellom orda. 

Kategorien «Andre avvik» finn me i ti av arbeidskrava - ingen av 
desse studentane har brukt liknande former i eksamensutdraget. Berre 

i to eksamensutdrag er det avvik som hoyrer heime i denne kategorien. I 
eksamenssvaret har Hanne brukt bokmålsverbet «være» for «vera». Me 
finn same avviket hos bade Anne, Inger og Kari, men i deira tilfelle star 
det i arbeidskravet. Inger skriv verbet etter nynorsknorma i eksamenss- 
varet, mens det ikkje finst i Anne eller Kari sine eksamensutdrag. Ellen 
har to gonger brukt verbet «gjera» i presens i staden for «gje/gjeva/gi», 
altsa «gjer» for «gjev/gir». Dette er ei samanblanding som etter mi erfa- 
ring finst ganske ofte i bade elev- og studenttekstar, og som nok heng 
saman med at desse verba blir brukte nett slik i dialektar i var region. I 
arbeidskravet har ho likevel folgt norma og skrive «gir». Olga har unngatt 
å blanda desse verba saman ved å bruka bokmålsforma «gjør», som tid- 
legare var ei normert klammeform, i arbeidskravet, men i eksamensut- 
draget bruker ho det nynorske verbet. Fleire av registreringane som finst 
i kategorien «Andre avvik» i arbeidskrava, gjeld infinitiv som manglar 
ending, t.d. «beskriv» og «sei», men slike avvik finst ikkje i eksamens- 
utdraga. Det kan tenkast at det her dreier seg om tastefeil, men det kan 
også skuldast at studentane meinte at det blei meir nynorsk utan endinga. 
Dessutan kan det vera påverknad frå dialektane til studentane, dersom 
dei kjem frå eit område der apokope er vanleg. I tillegg er det vanleg i 
fleire dialektar på Vestlandet som ligg utanfor apokopeområdet, å bruka 
«sei» i infinitiv. I Nora sitt arbeidskrav finn me både «vil forsvinn» og «vil 
forsvinne», noko som kan vitna om at ho eigentleg visste at det skal vera 
ending, eller var usikker pa om dette er tilfelle. I eksamensteksten ser det 
ut som ho har blitt tryggare. 


Avslutning 


På bakgrunn av denne undersøkinga kan det sjå ut som om det arbeidet 
me legg nedi å gi språkleg respons, kan vera til hjelp for studentane når dei 
arbeider med å bli tryggare i å skriva nynorsk. Dei fleste avvika som fanst 
i arbeidskrava, finn me ikkje igjen hos den same studenten i eksamensut- 
draga, noko som kan bety at dei greier å overføra språklege kommentarar 
frå ein tekst til ein annan. Eit funn som eg meiner styrker konklusjonen 
om at den språklege responsen kan vera nyttig for studentane, er at fleire 
av dei i eksamensutdraga bruker avvikande bøyingsformer for substantiv 

og verb som følgte norma i arbeidskravet deira, altså i ord som dei ikkje 
har blitt gjort merksame på at dei bør sjekka opp. 

Det som er viktigast i lærarutdanningane, er likevel ikkje korleis stu- 
denten meistrar å skriva nynorsk, men korleis me set studentane i stand 
til å vera motivatorar for elevane si nynorskutvikling når dei skal vera 
norsklærarar i skolen. Då er det blant anna viktig at læraren ikkje «finn» 
fleire normavvik i tekstane til elevane enn norma tilseier. Norsklæraren 
må derfor ha god kjennskap til dei gjeldande rettskrivingsnormene. Når 
fleire av studentane verkar utrygge på kva form dei skal velja i tilfelle der 
det er fleire likestilte former, kan det også bety at dei nettopp er klar over 
at det finst mange val ein kan gjera som nynorskskrivar, og at dei derfor 


vil vera mindre «aggressive» med retteblyanten. 


Summary 


This article shows how students in teacher education develop their abi- 
lity to follow the standard for the written Nynorsk language during a 
semester. The base for the analyses consists of papers, on which the stu- 
dents got feedback, written about mid-term and their exam texts written 
at the end of the semester. The analyses show that the students rarely 
repeat the commented errors from the papers in their exam texts, but 
they diverge from the standard in other cases. This article argues that 
some of the causes for incorrect morphology could be based on the many 
possibilities to choose between different alternative forms of a word. In 
addition, the spell check is not always a help for the writer, since it only 
spots the single word, not the word in its context. 

bygdejenter i filmen Fa meg pa for 
faen (2011). Ein fiksjonslingvistisk 
analyse 

Samandrag: Artikkelen analyserer sprakbruken til Alma Solheimslid, hovudperso- 
nen i filmen Få meg på for faen (2011) ut frå omgrepet fiksjonslingvistikk (Ferguson, 
1998). Dette omgrepet er sentralt i artikkelen og femnar om språkbrukens doble 
karakter i filmformatet, nemleg at språket gjennom ulike verkemiddel peikar på seg 
sjølv som fiksjon, og at språket samstundes tematiserer korleis karakteren endrar 
seg gjennom identitetshandlingar og rollebruk. 

Analysen i artikkelen er todelt. Første del diskuterer sosiolingvistiske aspekt 
ved språkbruken i filmen, siste del diskuterer språkbruken knytt til fiktive tekstar og 
intertekstuelle referansar. Artikkelen konkluderer med at språkbruken i filmen viser 
ein samansett litterær karakter, og vidare at språkbruken både tematisk og stilistisk 
kan relaterast til andre forfattarskap i nynorsk skjønnlitteratur. 


Nøkkelord: Fiksjonslingvistikk, filmanalyse, Få meg på for faen (2011), identitets- 
handlingar, språkbruk og roller, intertekstualitet 


Keywords: Fictiolinguistics, film analysis, Turn Me On Goddammit (2011), acts of 
identity, language and roles, intertextuality 


Innleiing 


Eit av vilkåra for nynorsk blant barn og unge er i kva grad dei får møte 
nynorsk på dei stadane dei oppheld seg. Barn og ungdom i dag er visu- 
elle konsumentar og les samansette tekstar som websider, teikneseriar og 
ikkje minst seriar og filmar, og det er derfor viktig at dei får møte nynorsk 


Sitering av denne artikkelen: Brekke, M. (2020). Portretteringa av bygda og bygdejenter i filmen Få meg 
på for faen (2011). Ein fiksjonslingvistisk analyse. I G. K. Juuhl, S. J. Helset & E. Brunstad (red.), Vilkår for 
nynorsk mellom barn og unge (s. 283-306). Oslo: Cappelen Damm Akademisk. https://doi.org/10.23865/ 
noasp.106 

Lisens: CC-BY 4.0. 

og dialektar i desse media. Likeins kan det vere viktig at deira miljo og 
deira røyndom som barn og ungdom i Distrikts-Noreg er utgangspunkt 
for seriar og filmar. 

Denne artikkelen er ein fiksjonslingvistisk analyse av utvalde scener 
frå filmen Få meg på for faen (2011) av Jannecke Systad Jacobsen. Filmen 
er ein adaptasjon av romanen med same tittel, skriven av Olaug Nilssen 
(2005). I Få meg på for faen (2011) er det berre den eine av hovudperso- 
nane frå romanen, Alma, som er hovudperson i filmen. Dette kjem truleg 
av at filmen tydeleg er retta mot ungdom, medan romanen i større grad 
rettar seg mot eit vakse publikum. 

Alma bur i Skoddeheimen, ei lita bygd på Vestlandet, og filmen følgjer 
Alma, veninna Sara og systera hennar Ingrid nokre månader før Alma 
fyller seksten år. Ungdomstida er ofte ei tid der ein kan prøve ut identite- 
tar og roller, og det gjer Almas språkbruk interessant å analysere. Det er 
likevel ikkje berre Almas eigen språkbruk som vert diskutert i analysen, 
men også korleis Alma vert omtala av andre, og korleis ho dagdrøymer og 
brukar ulike fiksjonstekstar som inspirasjon til eigne fantasiar. 

Artikkelen tek utgangspunkt i omgrepet fiksjonslingvistikk (Fergu- 
son, 1998) og knyter dette omgrepet til sosiolingvistisk språkteori brukt 
i analysar av fiksjonstekstar. Artikkelen er todelt og har to overordna 
forskingsspørsmål. Første del spør korleis ein sosiolingvistisk analyse av 
språkbruken i filmen kan understreke tema som identitet, rolle og opp- 
vekst. Den andre delen av analysen spør korleis bruk av referansar til 
andre fiksjonstekstar understrekar den språkleg og kulturelt samansette 
hovudpersonen Alma Solheimslid. Begge dei to forskingsspørsmåla viser 
at ein fiksjonslingvistisk analyse kan vere eit godt utgangspunkt for å dis- 
kutere språk- og identitetsproblematikk i denne filmen. 


Fiksjonslingvistikk 

På grunn av den fiktive naturen til språkbruk på film kan ikkje sosioling- 
vistiske teoriar direkte overførast, men dei må tilpassast. Ferguson (1998) 
brukar omgrepet «fictio-linguistics», som viser til forsking på språkbruk 
i fiksjonslitteratur der ein både undersøkjer fiktive og sosiolingvistiske 
aspekt ved språkbruken: 

By fictio-linguistics I mean the systems of language that appear in novels and 
both deviate from accepted or expected socio-linguistic patterns and indica- 
te identifiable alternative patterns congruent to other aspects of the fictional 
world. (Ferguson, 1998, s. 3) 


Ferguson (1998) er oppteken av narrative konsekvensar av til domes dia- 
lektbruk i fiksjonslitteratur, og viser korleis sprakbruk kan understreke 
tematikk som klassetilhøyrsle eller sosiale problem i viktoriansk littera- 
tur. Hodson (2014) meiner omgrepet fiksjonslingvistikk er nyttig også når 
det gjeld språkbruk på film, sidan forsking på språk i film ofte har vore 
samanlikna med språk i den verkelege verda. For Hodson er det eit poeng 
at omgrepet fiksjonslingvistikk kan brukast for å analysere språket i all 
fiksjonslitteratur: «the term fictio-linguistics can be extended to include 
the study of language varieties in all works of fiction, including narra- 
tive poetry, film and television» (Hodson, 2014, s. 14). I denne artikkelen 
vert omgrepet både knytt til sosiolingvistiske språkteoriar om språk som 
identitetshandling og språk som rolle, stilskifte og dialektbruk, og til å 
diskutere korleis språkbruken refererer til fiktive forteljingar til dømes 
frå amerikansk kultur, triviallitteratur og populærlitteratur. Fiksjons- 
lingvistikken viser til ein språkbruk som er planlagt, og som har konse- 
kvensar for forteljinga og karakterportretta. 


Språk som identitetshandling og som rolle 


Ifølgje Tabouret-Keller er språket uløyseleg knytt til identiteten til den 
som talar: «The language spoken by somebody and his or her identity 
as a speaker of this language are inseparable [...] Language acts are acts 
of identity» (Tabouret-Keller, 1997, s. 315). Språk som identitetshandling 
viser til at språk er ei sosial handling, fordi identiteten blant anna er 
forma av kven ein ynskjer å vere og kven ein identifiserer seg med. Det er 
språket som viser samanhengen mellom den individuelle identiteten og 
dei sosiale identitetane, hevdar Tabouret-Keller (1997). Vidare understre- 
kar Tabouret-Keller at alle menneske har fleire identitetar, nokre som kan 
vare heile livet, andre som varer berre deler av livet. 

I Få meg på for faen har hovudpersonen vakse opp på bygda, og heim- 
staden kan for enkelte menneske vere ein av dei identitetane som kan vare 

heile livet. Samstundes er Alma i tenara, ein fase der ein ofte utforskar 
forskjellige identitetar. Tabouret-Keller (1997) skriv at kvar person har 
mange identitetslag, og dermed ogsa ulike sprak i ulike kontekstar og 
livsfasar: 


Every person exploits different layers of identities, forming more or less intrica- 
te and encased networks, some parts of which are loose and prone to frequent 
change and replacement, others being more or less permanent throughout the 
life span and across social and cultural space. We are identified, and identify 
ourselves, within the large space of the society of our time, within the different 


groups - institutional, professional, friends [...]. (Tabouret-Keller, 1997, s. 316) 


Identitetshandlingane kan avdekke kven vi er eller ynskjer å vere, og vert 
påverka av samspel med andre. George Herbert Mead (1934) ser også på 
individdanning som ein sosial prosess, der individet først ser den signifi- 
kante andre som eit objekt, før individet oppdagar at det sjølv er eit objekt 
for den signifikante andre. Individet er sosialt konstruert, og Meads kon- 
struktivistiske oppfatning av identitet kan knytast til postmoderne teo- 
riar om den omskiftelege identiteten, til dømes hos Giddens (1996). Det 
same gjeld Meads teoriar om leik, spel, synkront rollespel og rolleveks- 
ling. Aboulafia (1991) viser korleis Meads teoriar om språkbruk handlar 
om å ikle seg roller og å veksle mellom roller: 


Human beings learn to respond not only to specific signs or behaviours to oth- 
ers, but to complex groupings of these behaviours; and in so doing, they learn 
to take roles. The child uses various roles by playing the self and the other, so to 
speak. He or she learns these roles by taking over the behaviours associated with 
these roles; for instance, father, nurse or police officer, and by also learning to 


take the roles of child, patient or bad guy. (Aboulafia, 1991, s. 4) 


Å prøve ut ei rolle er knytt til at ein brukar eit språk som ein meiner 
passar til rolla. I Få meg på for faen kan Almas språkbruk tolkast som ein 
konsekvens av ulike roller som ho gir seg sjølv i draumane sine, eller som 
ho får av andre. 

I denne artikkelen tek eg utgangspunkt i omgrepet identitetshandling, 
men vil i nokon grad også diskutere korleis språkbruken i filmen viser at 

hovudpersonen gar inn i ei rolle, og prøver ut eit språk som kan passe for 
rolla. 

Det er eit sentralt poeng at i den verkelege verda kan identitetshandlin- 
gar og rollebruk vere medvitne eller umedvitne. I ein film eller serie der- 
imot, er karakterane i filmen førestilte identitetar, identitetshandlingane 
og utprøving av roller planlagde og eit resultat av forhandlingar mellom 
filmskaparane. 

Språkbruken kan blant anna ta utgangspunkt i kva slags hovudperson 
ein ynskjer å skape, og kva slags miljø ein vil plassere hovudpersonen i. 
Språkbruken i denne filmen kan vere diskutert ut frå at ein vil få fram at 
Alma er ei bygdejente som hatar heimbygda si, at ho er eit mobbeoffer, at 
ho har mange ulike fantasiar som representerer ei røyndomsflukt, og at ho 
er forelska og ulukkeleg. Alle desse delane av personlegdomen er viktig for 
handlinga, og derfor vil truleg filmskaparane plassere Alma i situasjonar 
der ho får vist ulike identitetshandlingar og utprøving av ulike roller. 


Dialektar og stilskifte 


I film vert ofte dialekt eller sosiolekt nytta som eit verkemiddel for å for- 
telje om ein karakters bakgrunn og sosiale tilhøyrsle. Dialektar som er 
gjenkjennelege for publikum, vert ofte sett på som ein effektiv måte å 
raskt plassere karakteren i ein viss geografisk og kulturell kontekst: 


Recognizable, clichéd dialects are used on-screen to sketch ina character's past and 
cultural heritage, to locate each person in terms of his or her financial standing, 


education level, geographical background, or ethnic group. (Kozloff, 2000, s. 82) 


Studiar av sprakbruk i film kan opne for ny innsikt bade om karakte- 
rane og miljget i filmen, men ogsa om korleis ulike typar samfunn vert 
portretterte pa film. Hodson (2014) meiner at dialektbruk pa film og i 
romanar kan grunngivast ut fra bade tekstinterne og teksteksterne arsa- 
ker. Dei tekstinterne arsakene er nettopp at forhold mellom karakterar 
og mellom karakterar og miljo kan verte tematiserte gjennom bruk av 
dialekt i filmen. Dei teksteksterne arsakene kan til domes fokusere pa 
korleis dialektane kan verte tolka som representasjonar som interagerer 
med storsamfunnet: 

[...] as well as bringing existing knowledge to a new text or film, readers and 
audiences also take ideas about language varieties from that text or film. Indeed, 
in some instances their existing knowledge about a particular variety of langua- 
ge may have been acquired from other films and texts rather than from the real 
world. (Hodson, 2014, s. 10 ff.) 


Filmar som skildrar bygdemiljø, kan sjølvsagt bruke karakterar med 
andre dialektar enn bygdedialekten, men filmar der alle karakterane i 
bygda snakkar same dialekt, kan tolkast som ei understreking av at dei 
er ein del av ein heilskapleg bygdeidentitet. I Få meg på for faen snakkar 
alle dei unge skodespelarane i sentrale roller dialekt frå Sogn og Fjordane, 
og det gjer at karakterane verkar autentiske og truverdige, noko som gir 
inntrykk av språkleg homogenitet. Men mangel på innslag av andre dia- 
lektar hos hovudkarakterane kan også understreke at bygda ligg utan- 
for allfarveg, og at det sjeldan kjem nye impulsar til bygda og dei som 
bur der. 


Stilskifte 


Fleire av scenene i filmen vert uttrykt gjennom ulike stilskifte, og i ein 
analyse må ein diskutere kva filmskaparane kan ynskje å formidle gjen- 
nom stilskifta: 


[...] when a character style-shifts in a fictional film or text we need to ask qu- 
estions that focus on what the author or the filmmakers were trying to commu- 
nicate and what the reader or audience understood from the style-shift. Did the 
style-shift occur because the author wished to reveal something about the re- 
lationship between the characters? Were the filmmakers trying to show somet- 
hing about the emotional state of the character? Does the shift in the character's 
speech style signal a significant development for the character? (Hodson, 2014, 
s. 172) 


Hodson (2014) viser til tre sosiolingvistiske stilskifte som er vanlege pa 
film: emosjonelle stilskifte, interpersonelle stilskifte og transformative 
stilskifte. Det som karakteriserer emosjonelle stilskifte, er at hovudperso- 
nen vert så følelsesmessig involvert i ein situasjon, at han endrar veremate. 

Interpersonelle stilskifte viser at hovudpersonen endrar talemåte alt etter 
kven han talar om eller med. Han kan til dømes modifisere seg eller til- 
passe seg samtalepartnaren på andre måtar. I det transformative stilskif- 
tet, kan talaren vise kven eller kva gruppe han vil identifisere seg med 
(Hodson, 2014, s. 180). Alle desse stilskifta finst det døme på i Få meg på 
for faen, og dei understrekar at Alma medvite eller umedvite brukar språ- 
ket på forskjellige måtar alt etter kven ho snakkar med eller kva sinns- 
stemning ho er i. Hyppige stilskifte kan understreke at ho er i tenåra, og 
at ho er opposisjon både til dei vaksne og til mange av klassekameratane. 


Analyse av sosiolingvistiske aspekt ved 
språkbruken i filmen 


I analysen av sosiolingvistiske aspekt ved språkbruken i filmen vil eg 
først ta utgangpunkt i enkelte scener og diskutere korleis namnsetting 
av karakterane påverkar identiteten deira. Deretter vil eg eksemplifisere 
identitetshandlingar og rollebruk knytt til sosiolingvistiske stilskifte frå 
filmen, og avslutningsvis diskutere dialektbruken. 


Utnamn og kjælenamn 


Ein måte språk vert brukt på for å signalisere sosial avstand og nærleik 
i filmen, er å gi utnamn og kjælenamn. I bygda Skoddeheimen kan ein 
lett få utnamn, og utnamna skal ofte karakterisere eller parodiere ved- 
komande. Det er også uttrykk for at du får ei rolle fordi namnet du får, 
knyter deg til ein spesiell eigenskap eller episode. Utnamn får helst folk 
som utmerkar seg, gjerne på negativt vis, og kan definere og avgrense ein 
person betydeleg. Alma og Sara får begge nye namn av andre, men moti- 
vasjonen for namna er ulik. Når det gjeld utnamnet til Alma, Pikk-Alma, 
får ho namnet på grunn av ein episode med Artur utanfor ungdomshu- 
set, der Artur, svært uventa, drog fram pikken. Denne handlinga fortel 
ei oppskjørta Alma om til veninnene sine når ho kjem inn att på festen. 
Ingrid, som vert sjalu, gir henne utnamnet Pikk-Alma. Utnamnet redu- 
serer henne til eit kjønnsvesen eller ein person som berre tenkjer på sex, 
og fører til at Alma får ei rolle som lausaktig og simpel. Både romanen og 

filmen kom for metoodebatten, og utnamnet Pikk-Alma vil kunne lesast 
annleis etter denne debatten. 

Namnet Sara-Lou kan opne for ulike tolkingar og er, i motsetnad til 
Pikk-Alma, eit kjælenamn som den forelska Kjartan brukar pa kjærasten 
Sara. Det kan fortelje at Kjartan har oppfatta kven Sara vil vere, nem- 
leg ei opprørsk rock'n roll-jente, som kjempar mot sosialdemokratiet og 
samfunnet. Imaget hennar har også fellestrekk med imaget til Kjartan, 
som definerer seg som ein outsider som røykjer hasj og opponerer mot 
mainstreamsamfunnet. Namnet Sara-Lou kan til dømes gi assosiasjonar 
til Sara Lou Harris Carter (1923-2016), den første afroamerikanske jenta 
som vart brukt i reklameindustrien i USA, og som på grunn av dette vart 
ein pioner og eit førebilete for afroamerikanske kvinner (Taft, 1996, s. 85). 

Motivet for utnamna til Sara og Alma vert dermed motsette: Kjartan 
vil ynde seg inn med Sara ved å gi henne eit kjælenamn, medan utnam- 
net Pikk-Alma støyter alle frå seg. Utstøytinga vert effektivt skildra gjen- 
nom tre fasar, der Alma har forteljarstemma. Den første fasen er lappen 
som vert hivd på pulten til Alma i timen, der det står «Er det noko som 
har vore borti deg med pikken?» Elevane ser ut til å vite kva som står 
på lappen før læraren har lese den opp, noko som vitnar om at klassa i 
denne samanhengen vert ein majoritet som er samd om å ta Alma. Dette 
vert ytterlegare understreka ved at Alma ikkje vert beden i fødselsdags- 
selskap til ei av jentene i klassa. I fase to seier Alma «Eg og søppelkassen», 
og scena viser at Alma står aleine ved søppelkassene på skuleplassen. 
Dette er ei identitetshandling som viser at Alma lydig stiller seg opp 
saman med søppelet, fordi ho vert behandla som søppel. Samstundes 
er det Alma som stiller seg der sjølv, og som dermed understrekar at ho 
er lågaste kaste i skulegarden. I fase tre seier Alma «Pikk-Alma. Pro- 
sjekt utfrysing gjennomført». Scena viser at ho ser ei teikning på eitt av 
avlukka på jentedoen av karakteren Pikk-Alma som seier «Han var borti 
meg med pikken». No har Alma vorte redusert til ein person som folk ler 
av medan dei er på do. 

Etter at Alma har fått utnamnet, prøver ho å gå inn i rolla som Pikk- 
Alma. Rolla vert understreka ved at ho adapterer språk og veremåte til 
rolla, noko som kjenneteiknar rollespelet (Mead, 1934). Ho sjokkerer 
medelevane ved å gjere uventa handlingar, blant anna sit ho med ein 

joint i munnvika pa heile bussturen heim og ropar bakover i bussen: «E 
det naken som vil røyke denne med meg??? Arthur, vil du røyke den her 
med meg...? Hæ?» Alle stirar på ho, som om ho er galen. Vidare prøver 
Alma å røykje jointen bak ungdomshuset, og blæs røyken inn i jakkeforet 
for at jakka skal vere full av hasjrøyk. Desse scenene viser at Alma legg 
om åtferda si, og oppfører seg som ein utstøytt som røykjer hasj og som 
gir blaffen i dei andre. Ho prøver å verte ein person som kan passe til 
å ha utnamnet Pikk-Alma, og klassekameratane held seg framleis unna 
henne. Ho spelar rolla som outsider, samstundes understrekar rolla noko 
som blir opplevd som reelt, fordi ho er utstøytt. Alma byrjar å bruke 
utnamnet sjølv, og å ironisere over det. Det gjer ho til dømes når ho legg 
inn ny melding på telefonen: «No har du kome til Pikk-Almas servicete- 
lefon. Legg igjen ein beskjed eller dra til helvete!» 

Når Alma endeleg konfronterer Artur, som fortel at han fekk kjærast 
på den kristne korfestivalen året før, rømmer ho til førebildet sitt, Maria, 
som bur i kollektiv i Oslo. Ein av gutane i kollektivet lagar ein song til 
Alma: «Pikk-Alma, Pikk-Alma, kor blei du av? Nattens dronning, någe 
gjekk galt. Men no e du i byen og det føles så bra. Du smile så deilig, du 
e den eg vil ha, du e Pikk-Alma, Pikk-Alma!» Utnamnet vert brukt med 
humor og ironi, og dei andre i kollektivet stottar Alma. Songen viser at 
ein kan toyse med ei rolle og slik ta brodden av den. Nar Alma returnerer 
til Skoddeheimen, gjer ho det med fornya sjølvtillit og med ei viss beund- 
ring frå veninna Sara, fordi Alma har gjort det ho sjølv ville gjere; nemleg 
reise vekk og bryte ut av Skoddeheimen. 


Namngivinga av mor: Lille Rosin 

Alma kallar mor si Lille Rosin. Dette namnet veit sannsynlegvis ikkje 
mora noko om, og kan vere eit namn med ulike tydingar. Rosina er 
inntørka, men framleis søt. Rosina kan også koplast til Nepefabrikken, 
sidan det er arbeidsstaden hennar. Dersom ein samanliknar den inntørka 
rosina med grønsaken, kan ein lett tenkje at nepa er ein fornuftig grøn- 
sak, medan rosina skapar den lille, søte smaksopplevinga i gjærbaksten. 
Rosina sin plass i hushaldet er dermed nok meir knytt til kos og beløn- 
ning enn nepa. Likevel er ikkje namnet udelt positivt. 


291 


BREKKE 


Rosina kan vise til at mora er komen i overgangsalderen, og er inntorka 
og gammal i motsetnad til dottera. Namnet kan dermed vere nedlatande, 
noko som vert ytterlegare understreka ved at ho er Lille Rosin. «Lille» kan 
bety at Alma har eit behov for 4 redusere mora, og gjere henne liten. Men 
det kan ogsa vise til at Alma foler ho ma passe pa mor si, eller at ho har 
ein beskyttartrong overfor ho — sidan det berre er dei to. 

Namna i filmen vert konsekvent gitt av andre og viser korleis namn 
påverkar identiteten til karakterane (Tabouret-Keller, 1997). Samstundes 
fører namngivinga til at Alma går inn i ei rolle, og prøver ut korleis Pikk- 
Alma er (Mead, 1934). Dette viser at namngiving kan tolkast både som 
identitetshandling og som rolle, og at det i nokre tilfelle kan vere vage 
overgangar mellom desse omgrepa. Filmen viser ulike motivasjonar for 
å gi utnamn og at utnamn også kan vere gitt utan at ein sjølv veit om det 
(som i tilfellet Lille Rosin). Utnamn kan føre til at karakteren som får 
utnamnet, vert usikker, og endrar seg som Alma. Kjælenamnet til Sara 
Lou er også ei fortolking av henne, og understrekar at Sara er ei idealjente 
for Kjartan. Namngivinga viser på ulike måtar korleis hovudpersonane 
vert definerte gjennom namna dei får, og det viser også at namngivarane 
har vidt forskjellig motivasjon for å gi jentene utnamn. 


Tre stilskifte 


Dei tre typane stilskifte (jf. Hodson, 2014) får fram korleis Alma og Sara 
skiftar språkstil undervegs i filmen. Stilskifta viser at karakterane er 
påverka av ulike kulturar, og at dei varierer språkbruken sin, alt ut frå 
kven dei snakkar med eller korleis dei vil verte oppfatta av andre. Dei 
ulike stilskifta er eit effektivt verkemiddel for å få fram ulike sider av 
personlegdommane til karakterane. 


Eit emosjonelt stilskifte 

Eit døme på eit emosjonelt stilskifte er scena der Alma og Sara hiv kål- 
rot medan dei forbannar bygda, og lista deira over ting som irriterer dei, 
er lang: «Satans Skoddeheimen. Faen ta nærbutikken! Jævla telefonrek- 
ning! Faens bolleklipp av eit amerikansk rettssystem! Satans tensingkor! 

Fokk sosialdemokratiet! Fokk samfunnet! Det her meina eg! Det her star 
eg for! Faen! Ahhh!». Oppgjeret med bygda er ektefølt og emosjonelt, 
noko som vert understreka av dei mange bannorda som jentene brukar. 
Samstundes kan det emosjonelle stilskiftet også tolkast som ironisk og 
sjølvironisk. Uvanlege ordsamanstillingar som Satans tensingkor viser 
Almas irritasjon over at Artur spelar gitar i tensingkoret der den argaste 
konkurrenten hennar, Ingrid, er solist. Ingrid drikk og røykjer og vert 
seinare omtala som «tensinghore» av Alma. Nærbutikken er arbeidssta- 
den til Alma, der det skjer ingenting, og der ho fantaserer om butikk- 
sjefen Sæbjørn. Jentene tek utgangspunkt i det dei sjølve er opptekne av, 
men har til felles at dei hatar bygda dei bur i. Scena understrekar myten 
om at ungdom er sinte og opprørske, og kan gi assosiasjonar til korleis 
opposisjon vert tematisert i den nynorske litteraturen (Sørbø, 2019) som 
hos Fløgstad (Hjorthol, 2019). 


Eit interpersonelt stilskifte (eller mangelen på det) 


Eit døme på ein mangel på interpersonelt stilskifte kan vere då læraren 
påpeikar at Alma har gjort det dårleg på ei prøve, og skjenner: «Dette 
var ikkje så veldig bra Alma. No må du ta skjerpa deg litt!» Alma svarar 
ikkje slik ho trur mottakaren vil ho skal svare, noko som kjenneteiknar 
eit interpersonelt stilskifte, men utbryt heller «Fy faen, din pikk!» Læra- 
ren vert tydelegvis overraska, noko som understrekar at Alma ikkje har 
snakka til han på denne måten før, og Alma modererer seg til å kalle han 
«Snyltebesta». Snylte kan til dømes bety å snuse og kan vise til at læraren 
kjennest påtrengande eller invaderande. Kontrasten mellom først å kalle 
læraren pikk og deretter snyltebesta er stor. Medan pikk er grenseover- 
skridande og opposisjonelt overfor ein lærar, er snyltebesta langt mindre 
kvast og aggressivt og kan til dømes understreke at læraren i høve til 
Alma er gammal. 

Scena viser at mobbinga frå medelevane fører både til at Alma får dår- 
lege karakterar og at ho kjem i opposisjon. Ho justerer ikkje talemåten sin 
når ho snakkar med læraren, men angrip han verbalt. Stilskiftet under- 
strekar at Alma prøver å gå inn i rolla som karakteren Pikk-Alma, og er 
frekkare enn ho hadde vore som Alma. 

Eit transformativt stilskifte 


Eit dome pa eit transformativt stilskifte er scena i buss-skuret da jentene 
diskuterer framtidsplanane sine: 


Alma: «Kar vil du reist då, viss du kunne dra i mara?» 
Sara: «Texas selvfølgeleg. Arbeide med avskaffing av dødsstraff. Frå 
grasrota.» 


Ingrid (syrleg): «Korleis gjer ein det igjen?» 
Sara: «Gjennom daglege demonstrasjonar utanfor rettslokalet. For 


eksempel.» 


Den siste replikken til Sara viser at ho har lese seg opp på temaet, og 
dette vert underbygt i ei anna scene der vi ser at ho les om amerikanske 
fangar og korleis ein kan verte brevvenn med dei. «Synleggjering gjen- 
nom daglege demonstrasjonar utanfor rettslokalet» er ein type setning 
Sara truleg har lese seg til, og som ho hugsar sidan dette er ein av måtane 
ein kan vise engasjementet sitt på. I denne scena verkar Sara veslevaksen 
og sjølvbevisst, og ho set storesystera på plass fordi ho kan svare på den 
syrlege kommentaren hennar på ein konkret måte. Ho viser også at ho vil 
vere ein del av den gruppa som «synleggjer gjennom daglege demonstra- 
sjonar», og at ho identifiserer seg med gruppa som kjempar for fangane 
i Texas. Det transformative stilskiftet kan i denne samanhengen tolkast 
som ei identitetshandling, fordi Sara ynskjer å tilhøyre gruppa, og ho 
brukar eit språk som knyter henne til gruppa. Scena viser at Sara er opp- 
teken av urett og er ein idealist, som vil kjempe for viktige saker. 


Bruk av dialekt som identitetshandling i filmen 


Bruk av vestnorsk dialekt understrekar tilhøyrsla til det vestnorske i fil- 
men. Eitt sentralt ord, som vert gjentatt i ulike samanhengar, er ordet 
nepe, som vert brukt i mange dialektar på Vestlandet. I jentenes utblåsing 
mot bygda hiv dei neper frå ein konteinar og ut på ein parkeringsplass. 
Utblåsinga framstår som komisk og hjelpelaus. Nepe er eit ord som også 
kan verte brukt som skjellsord: Å vere ei nepe eller eit nepeskrell tyder 
at ein er ubrukeleg. Og «å vere nepen» kan i nokre dialektar tyde at ein 

er skikkeleg skuffa. Nar jentene hiv neper, gjer dei det fordi dei er skuffa 
(nepne) og kanskje også fordi dei føler at alle rundt dei er neper. I ei anna 
scene ironiserer Sara over dei manglande ambisjonane til systera Ingrid 
og assosierer hårfrisyren hennar med ei nepe: «E du verkeleg keen på å 
bli her resten av livet? Sitte i kassa på Kiwi med nepestappa di, og feste på 
ungdomshuset til du blir grå?» — Ingrid svarar: «Eg skal no ta utdanning 
etter kvert då!» Men Sara repliserer raskt: «Ka då? Master i pakking og 
bachelor i prising?» Å verte kalla neper understrekar at dei er dumme, 
grå, trauste og fantasilause dersom dei vert verande i Skoddeheimen og 
ikkje reiser så snart dei har sjansen. 

Når hovudpersonane brukar ord som «nepe» eller «skodde», kan dette 
ytterlegare understreke den vestnorske identiteten deira. Bruk av ned- 
settande ord som «Snyltebesta», som truleg er utfordrande å forstå for 
kinopublikummet, viser også at filmskaparane er opptekne av at karak- 
terane skal snakke mest mogleg naturleg og bruke uttrykk aktivt frå 
dialekten sin. Jentene i filmen skal framstå som truverdige bygdejenter, 
og dette kan vere viktigare enn at kinopublikummet forstår absolutt alle 
orda dei seier. 


Analyse av språkbruken i filmen, 
knytt til andre fiksjonstekstar 


I den andre delen av analysen vil eg sjå på språkbruk i film som framhevar 
seg sjølv som fiksjon, gjennom mytologiske førestillingar om det vestnor- 
ske, og knyter seg til skjønnlitterære tekstar og kulturelle stereotypiar. 


Fiksjonstekstar og intertekstualitet 

Få meg på for faen er ein fiksjonstekst som refererer til andre fiksjonstek- 
star, og derfor er intertekstualitet eit viktig verkemiddel i filmen. Inter- 
tekstualitet blir beskrive av Julia Kristeva som «transposition of one (or 
several) sign system(s) into another» (Kristeva, 1984, s. 59-60). Ingen 
tekst vert til i eit vakuum, men er eit resultat av ein mosaikk av andre 
tekstar. Roland Barthes (1991) samanliknar intertekstualitet med ein vev 
av tekstar: 

Dette er tekster fra fortidens kultur eller samtidens, all tekst er en ny vev av 
forgangne sitater. Gjennom teksten — og redistribuert i den — passerer biter av 
koder, formuleringer, rytmiske mønstre, fragmenter av sosiale språk osv., for 


det er alltid språk før teksten og omkring den. (Barthes 1991, s. 78) 


I filmen viser fantasiane til Alma at ho er påverka av ulike fiksjonstekstar, 
og fantasiane kan koplast til postmoderne teoriar om den fragmenterte 
identiteten, til dømes hos Giddens (1996). Alma orienterer seg i fiksjons- 
tekstar som påverkar språket hennar, og som gir henne moglegheit til å 
tre inn i ulike roller medvite eller umedvite. Filmen syner fram desse fik- 
sjonstekstane i sceniske episodar, eller draumesekvensar, og filmen spelar 
aktivt på fiksjonstekstar som ungdom kjenner til, tekstar som er knytt til 
popkultur, amerikansk kultur, pornografi eller romantisk litteratur. 

Triviallitterære innslag i skjønnlitteraturen kan ha fleire funksjonar. 
Blant anna at ein blandar den låge fiksjonskulturen med den meir presti- 
sjetunge skjønnlitteraturen, noko som vert hevda å vere eit sentralt trekk 
ved den nynorske litteraturen (t.d. Hjorthol, 2019; Rottem, 1998; Sørbø, 
2019). Sørbø hevdar at dei nynorske forfattarane vart 


opptekne av å forsvare utkantar og marginalposisjonar, og på 70-talet slår dette 
ut i ei dyrking av Bakthin og karnevalismen. Nynorsk er [...] spydigheitene 
formulert på kaia, nidvisene til Sande, ironiane til Økland. Subversjonen blir 


normal-ideologi, nynorsk identitet blir å vera i opposisjon. (Sørbø, 2019, s. 102) 


Opposisjonen knytt til å vere i ein marginalposisjon ser ein allereie i titte- 
len på filmen, og denne posisjonen kan vere avgjerande for korleis Alma 
opplever sin eigen identitet. 


Symbolske stadnamn 


Bygda Skoddeheimen vert presentert av Alma allereie i introduksjonen av 
filmen. Skoddeheimen er eit tydeleg oppdikta namn, og gjer filmsjåaren 
merksam på at handlinga går føre seg på ein fiktiv stad. Namnet er også 
ei konkretisering av ein abstrakt stad, for skoddeheim i overført tyding 
er ein «uklar, draumvoren fantasiverd», ifølgje Nynorskordboka (2020). 
Namnet Skoddeheimen kan også plassere bygda på Vestlandet og kan 

understreke vestlandsnaturen og vestlandsveret, fordi skodda ligg tett 
mellom fjordar og fjell, og namnet spelar på førestillingar om det vest- 
norske landskapet. Skoddeheimen kan dermed vere ein språkleg identi- 
tetsmarkør for det vestnorske. Dette vert ytterlegare understreka ved at 
Skoddeheimen er skildra som ein plass som kan vere kvar som helst på 
Vestlandet. Staden ligg ved høge fjell og ein fjord, og har skule, nærbutikk 
og ungdomshus. Utover desse bygga bur folk spreidd, og mykje av tida 
for ungdommen går med på å stå i buss-skuret og venta på at nokon tek 
ein med vidare. 

Å vere i Skoddeheimen kan også vise til tenåra, som ein periode der 
ein i overført tyding kan vere i Skoddeheimen, fordi ein ikkje har funne 
ut kven ein er eller vil vere endå. Å vere i Skoddeheimen kan dermed seie 
noko om ein tilstand knytt til tenåringsidentiteten og hovudkarakterane 
i filmen, som famlar seg fram så godt dei kan. 

I Nilssens forfattarskap er bygda Skoddeheimen også heimstaden til 
hovudpersonane i romanen Vi har så korte armar (2002), og vert gjennom 
å vere utgangspunkt for to romanar ein mytologisk plass i forfattarska- 
pen. Staden Skoddeheimen kan assosierast med Nilssens forfattarskap, 
og understrekar at det er ein oppdikta stad. 

Namnevalet Skoddeheimen har også ein framandgjerande og surrea- 
listisk effekt: filmsjåaren veit truleg at det ikkje finst nokon stad i Noreg 
som heiter Skoddeheimen, og han forstår dermed at miljøskildringa ikkje 
er heilt realistisk. Namnet inviterer filmpublikummet til medtolking. 
Skoddeheimen kan også forståast som ein metafor for bygdelivet, og kan 
oppfattast som ei generalisering. 

Stadnamnet viser ein vilje til språkleik og kan knytast til eit sprak- 
leg overskot som kjenneteiknar andre postmoderne nynorskforfattarar 
som Ragnar Hovland (Rottem 1998, s. 460), Kjartan Fløgstad (Hjorthol, 
2019) og Frode Grytten (Sørbø, 2018). Hos Fløgstad er både stadnamn 
og særleg personnamn uttrykk for intertekstuelle referansar og språk- 
leg kreativitet. I romanen hans Kron og mynt (1998) møter vi blant anna 
karakterane Tjerand Fonn Avsenius, som bur hos adoptivfaren Samson, 
og hushjelpa, som vert kalla Delila. Seinare i romanen les ein om karak- 
teren Gro Ruud, ei lekamgjering av arbeidarklasserørsla og arbeidarby- 
delen Grorud i Oslo. 

Nar det gjeld forfattarskapen til Hovland, relaterer han seg ikkje til det 
faktiske miljøet, men spelar på dei konvensjonelle førestillingane om det 
vestnorske (Rottem, 1998, s. 460). Eit døme på dei konvensjonelle førestil- 
lingane Rottem viser til, kan vere skildringar som denne: 


Det var ein gong spådd at slekta mi, truleg på ei tid då forfedrane mine rusla i 
strandkanten om nettene og lokka skip på grunn med heimelagde parafinlan- 
terner, plyndra vraka, slo mannskapet i hel med spader, gravla dei på stranda og 
selde vrakgodset til ein rikmann på Nordnes, at vi aldri skulle bli kjende for å 
ha eit spesielt vellukka seksualliv. (Hovland, 1988, s. 105) 


Både overdriving og underdriving er eit trekk ved miljøet som også kjen- 
neteiknar filmatiseringa av Få meg på for faen. Det vestnorske er under- 
streka og forstørra. Skodda heng tung og faretruande, vegane er smale, 
det er sjeldan fint ver, husa er få, og på nærbutikken er det stort sett ikkje 
folk. Vestlendingar lurer bak gardinene og spionerer på kvarandre, seier 
lite, men drikk seg fulle på ungdomshuset i helgene, og er ulmande i sin 
seksuelle lengt. 

Ironien er tydeleg i beskrivinga av bygda, men også i beskrivinga av 
nokre av bipersonane. Eitt døme er Ingrid, storesystera til Sara, som 
smørar lipgloss i tjukke lag før ho set planar ut i livet, anten det gjeld å 
få eldre gutar til å kjøpe øl for dei, eller å prøve seg på Artur. Lipglossen 
er ein identitetsmarkør, noko alle forbind med henne, og noko ho brukar 
som strategi i ulike kontekstar. 

Namnet Skoddeheimen er dermed eit fiksjonselement i filmen, som 
viser til andre skildringar av det vestnorske i litteraturen, både gjennom 
form (ironi, surrealisme, språkleik), men også gjennom tematikk (bygde- 
miljø, utferdstrong, opprør). 


Utnamn som litterært verkemiddel 


Å setje utnamn på kvarandre er ein praksis som vert gjort på bygda. 
Utnamna viser ein språkleg kreativitet i folkekulturen, men også ein 
hang til å drive ap med og latterleggjere personar i nærmiljøet. 

Utnamn vert ofte assosiert med baksnakking, og gir assosiasjonar 
til andre tekstar om mobbing i eit bygdemiljø, som i novella «Liket» til 

Tor Jonsson (1952). Utnamnet kan ogsa offentleggjerast og brukast i ulike 
skriftskontekstar, og den forste skriftskonteksten namnet vert brukt i, er 
som lapp til Alma i timen, og seinare pa toalettet. Ytringane pa offentlege 
doar, som skuledoar, handlar ofte om hemmelegheiter, men teikninga av 
Pikk-Alma viser noko som alle veit og fungerer som latterleggjering av 
henne. Do-skriving er ei identitetshandling som knyter seg til den store, 
men kanskje ogsa vage gruppa, folket, og som folkekultur har den same 
utgangspunkt som anonyme meldingar pa sosiale medium har i dag. 
Do-skrivinga kan til domes fungere som ei utlufting av frustrasjonar, 
eller lesast som eit forsok pa 4 kome i kontakt med meiningsfellar. Nar 
Pikk-Alma vert ein teikneseriefigur med snakkeboble pa do-veggen, vert 
forteljinga om henne fysisk og visuell, og understrekar samstundes ei 
form for mytologisering av utnamnet. 

I Almas tilfelle er latterleggjeringa av henne djupt urettferdig fordi Alma 
har inga skuld i det som skjedde. Dette er eit hovudpoeng i både boka og 
filmen, som understrekar at Alma er eit offer for bygdesladder og sjalusi. 

Utnamn på fiktive karakterar er eit uttrykk for ein språkleg leik som 
både Olaug Nilssen, Ragnar Hovland, Kjartan Fløgstad og Frode Grytten 
brukar i sine romanar, og som kan vere med på å forstørre trekk ved den 
litterære karakteren (Hjorthol, 2019; Rottem, 1998; Sørbø, 2018). Karakte- 
rane Greven av Bar Bakke, direktør Mælakollien og Aston Villa møter vi 
i Kniven på Strupen (Fløgstad, 1991), og Fittetjuven er ein av karakterane i 
Bikubesong (Grytten, 1999). Forstørringa understrekar endringa i karak- 
teren, frå å vere ein vanleg person til å verte utpeika og assosiert med 
spesielle hendingar eller spesielle eigenskapar. Når Alma får utnamnet 
Pikk-Alma, veit truleg Ingrid, som gir henne namnet, at Alma er opp- 
teken av kjærleiksforhold og sex. Namngivinga er motivert av sjalusi og 
ein følt konkurranse mellom Ingrid og Alma, og er ei vulgarisering og 
forsimpling av Alma. 


Det seksualiserte språket som litterært verkemiddel 


Hovudpersonen Alma og besteveninna Sara brukar språk som viser 
påverknaden frå ulike tekstkulturar; blant anna engelskspråklege filmar, 
triviallitteratur, pornoindustri og kioskromanar. Det trivielle får verdi, 

og far stor plass i filmfiksjonen. Det seksualiserte spraket er eit sprak 
som er henta fra massekulturens fiksjonar, men det kan ogsa kallast eit 
privat sprak. Bade Nilssen og Hovland brukar trekk fra massekulturen i 
romanane sine, og Rottem kallar dette det viktigaste trekket i Hovlands 
forfattarskap: han legg «bilder av andre landskap over bildet av det vest- 
landske — landskap som Hovland har lånt modeller til fra massekulturens 
fiksjoner, - filmer, musikk og populærkultur av ulikt slag» (Rottem, 1998, 
s. 460). 

Forteljaren Alma vert ogsa aktivert i skildringa av Almas fantasiar, 
og desse fantasiane er heilt sentrale i filmforteljinga. Fantasiane viser at 
Alma er ein historieforteljar, og dei viser kontrasten mellom det Alma 
droymer og fantaserer om, og Almas kvardag. I fantasiane til Alma er 
spraket hennar prega av triviallitteratur, som til domes erotiske fortel- 
jingar. Nar Alma fantaserer, tek ho blant anna i bruk det spraket ho har 
høyrt i sextelefonen, og brukar det i eigne fantasiar. Ho går inn i ein sjan- 
ger frå massekulturen som ho kjenner, og brukar klisjeane frå sjangeren. 
Dette kan ein også seie om Stig med den private sextelefontenesta Vester- 
ålens Våte Drømma, ein kar som gjeng inn i rolla som forførar med liv og 
lyst og skapar dertil eigna fiktive tekstar. 

Samstundes, fordi han snakkar med nordnorsk dialekt, vert dei klisjé- 
fylte historiene også ein stad for språkleg utfalding og folkeleg frivolitet. 
Historiene vert også mindre klisjéfylte, og knyter seg til ein munnleg for- 
teljartradisjon. Det same kan ein seie om Almas språk i fantasiane, for ho 
brukar ord og uttrykk frå eigen dialekt, og gjer dermed sjangeren til sin 
eigen. Det seksualiserte språket er eit fiksjonsspråk knytt til massekultu- 
rens ferdigtygde, klisjéprega forteljingar, men også språket til den enkelte 
forteljar, som krydrar forteljingane med overskot og eigen identitet. 


Almas fantasiar og koplinga til fiksjonslitteratur 


Med jamne mellomrom vert filmsjåarane introduserte for fantasiar og 
dagdraumar. Den første dagdraumen er romantisk og naiv, og handlar 
om korleis Alma og Artur vert saman: 


Artur: «Hei Alma. Blir du med ut ein tur?» 


Alma: «Ok.» 

Alma Sa spring vi mellom trea. Artur ser pa meg. Han seier 
forteljarstemme: Vi hoyrer saman, at vier like. Sa tar han handa mi og held 


den i sin. Sa er vi kjeerastar. 


Forteljarstemma gar fra direkte til indirekte tale. I scena spring Alma 
i sin nye vakre tynne sommarkjole gjennom skogen saman med Artur. 
Ein kan fa assosiasjonar til riddarlegender og kysk kjeerleik. Vi ser at dei 
legg seg pa skogsbotnen saman og kameraet viser dei duvande trea og 
himmelen over. 

I ein annan dagdraum er starten meir realistisk. Det er Alma som har 


forteljarstemma. 

Ho seier: «Den dagen tar Artur folge med meg heim fra bussen. 
Han har noko han vil seie.» 

Artur «Eg likar eigentleg ikkje døtrene til Sæbjørn. Iallfall ikkje 

(med eiga stemme): den nest eldste. Ingrid. Ho e so utruleg teit i hodet.» 

Alma: «Syns du?» 

Artur: «Ja.... Eg likar deg så godt Alma, men det er liksom så.... 
vanskeleg å få sagt kva eg føler... Fordi du e såå...» 

Alma: «...upopulær.» 

Artur: «Ja.» 


Dialogen verkar truverdig og kan lure tilskodaren til å tru at dette ver- 
keleg skjer. Men den vidare dialogen bryt ut av det realistiske når Artur 
seier riddarleg: «Men frå no av skal det alltid berre vere oss to. Eg skal 
alltid forsvare deg!» og Alma repliserer «Det er for seint. Eg skal flytte til 
New York og bli modell!» Dagdraumen flyttar seg til at Alma og Artur 
har sex heime hos henne, og at dei røykjer hasj saman. Sjølv om Alma 
startar dagdraumen med å ha forteljarstemma, vert dagdraumen meir 
realistisk fordi Artur seier replikkane sine sjølv. Dagdraumen endar like- 
vel i klisjear om modelljobb i New York. 

Overgangen mellom denne dagdraumen og verkelegheita vert ytter- 
legare markert fordi vi ser Alma gå heim åleine i scena etter, medan 
småjentene på trampolinen ropar taktfast «Pikk-Alma». Dette viser ein 
grell kontrast mellom verkelegheita og dagdraumen om modelljobb 
i USA. 

Det er ein tendens i fleire av fantasiane at Alma slar over til engelsk. 
Nar ho til domes skal konfrontere Artur pa skuleplassen, snakkar ho forst 
dialekt: «Koffor kan’kje du berre innromme det?» Artur svarar med si 
stemme: «Herregud du e jo heilt sjuk!» Alma: «Du gjorde det jo!» Artur: 
«Nei». Alma: «Jo, du gjorde det, du gjorde det! But you did it! You did it! 
And I don't know why you bother to go to school any longer!» Fantasien 
viser at ho drøymer om at han er riddarleg og forsvarar henne, men også 
at han kan innrømme kva han har gjort. Innslaget av engelsk gir asso- 
siasjonar til såpeseriar der par konfronterer kvarandre, og viser korleis 
Alma driv med rolleveksling i fantasiane (Mead, 1934). 

Alma fantaserer også om ein annan partnar, og det er Sæbjørn, far til 
Ingrid og Sara. Alma sit i kassa på butikken til Sæbjørn, og keiar seg fordi 
det er ingen kundar i butikken. Dialogen startar med at Sæbjørn ser på 
henne og spør: «Kjedelig?» Alma nikkar så vidt og bekreftar: «Litt.» Til 
no er dialogen truverdig, men Sæbjørn får eit intenst blikk og seier «Veit 
du kva vi skal gjere no? (Alma ristar på hovudet.) «Stenge butikken. Så 
skal vi gå på bakrommet og [...] Heile natta!» (Alma ser småsjenert på 
han). Kjopmannen held fram: «Du e så hot! Du ana kje» Kjøpmannen 
prøver seg på nokre Michal Jackson-moves. (Alma ser på han med eit 
skjemd smil, medan han fell teatralsk inn mot butikkreolane og stønnar.) 
Han ser på Alma og seier «Alma. You bring sexy back to Skoddeheimen.» 
Kjøpmannen i fantasien til Alma er både klumsete og sjarmerande når 
han prøver å etterlikne popikonet Michael Jackson. Alma let Sæbjørn 
både oppføre seg komisk og seie replikkar som verkar komiske, men 
samstundes er Alma med på premissane for sin eigen fantasi, og let seg 
underhalde av Sæbjørns forsøk på forføring. 

Fantasiane syner fram ulike roller som Alma ikler seg: blant anna som 
uskuldig, som konfronterande og som attråverdig objekt. Identitetshand- 
lingane og rollebruken gjer Alma til ein kompleks litterær karakter, som 
tilskodaren både kan le med, sympatisere med, verte flau over, osv. Dei 
viser fram den postmoderne identiteten, som vert påverka av eit mylder 
av tekstkulturar, og som er dynamisk og samansett (Giddens, 1996). 

Alma er i ein form for marginalposisjon fordi ho vert mobba ut av dei 
sosiale samanhengane, ho er i opposisjon, og ho får gjennom ulike identi- 
tetshandlingar og utprøving av roller mange stemmer og identitetar. Dei 

ulike identitetshandlingane og rollebruken kan sjaast pa som leik med 
ulike sjangrar og kan knytast til ein form for folkeleg kreativitet, som ein 
også ser i andre vestnorske forfattarskap, som hos Fløgstad: 


Det folkelege ved folkemålet ligg med andre ord ikkje i noko «ekte», reint og opp- 
havleg, men i ei motstandskraft som ligg nedfelt i ein folkeleg språkleg kreativitet. 
Den kan han nytte seg av — og setje dei folkelege røystene i samtale med røyster frå 
andre kulturelle sfærer i samfunnet han skildrar. (Hjorthol, 2019, s. 109) 


Stemmene treng ikkje å vise til ein manglande lojalitet til ein stilrein 
sjanger hos Nilssen, men heller i ein vilje til å kombinere dei mangfaldige 
tekstkulturane i sin litterære praksis. Det same trekket er sentralt i for- 
fattarskapen til Fløgstad, hevdar Hjorthol, fordi Fløgstads litterære prak- 
sisar er programmatisk «ureine», både med omsyn til sjanger og stilnivå 
(Hjorthol, 2019, s. 109). 


Oppsummering 


Den fiksjonslingvistiske analysen peikar på at Almas språkbruk er prega 
av identitetshandlingar, rollespel og stilskifte, og av ulike fiksjonstekstar. 
Språkbruken i filmen understrekar at Alma er søkande og prøver ut ulike 
identitetar og roller, noko som kan vere typisk for tenåringstida. Sam- 
stundes viser analysen at identitetshandlingane og rollene kan knytast til 
tekstinterne og teksteksterne kontekstar. Til dømes kan det å få utnamn 
verke endrande og avgrensande på Alma i fiksjonen, samstundes peikar 
tradisjonen for det å gi andre utnamn til ein større kulturell kontekst, til 
ein praksis i folkekulturen. 

Dei ulike stilskifta fortel at Alma justerer seg medvite eller umedvite 
alt ut frå kven ho er saman med og kva sinnsstemning ho er i, men stil- 
skifta fortel også om ulike tekstkulturar som finst i samfunnet og som 
påverkar oss. Bruk av dialekt og dialektord er ein identitetsmarkør i fik- 
sjonen, men samstundes viser dialektbruken til ein litteratur der dia- 
lekt flittig vert brukt, til dømes i heimstadlitteraturen. Den tekstinterne 
språkbruken understrekar tematikk og utfordringar for Alma i fiksjonen, 
medan den teksteksterne språkbruken kan peike mot kulturar i ein større 
kontekst, og til førestillingar og framstillingar av desse kulturane. Den 

vestnorske kulturen, folkekulturen, trivialkulturen og populærkulturen 
er døme på kulturar som vert brukt som referansar i filmen, og som fil- 
men framstiller med ei form for tvisyn. Eit døme på det er førestillinga 
om bygda, og denne førestillinga endrar seg undervegs i filmen. Innlei- 
ingsvis vert bygda skildra i negative ordelag, og Almas negative forhold 
til heimbygda held seg gjennom store deler av filmen, og kulminerer med 
at Alma rømmer frå Skoddeheimen. Men etter nokre dagar i Oslo reiser 
Alma heimatt, for bygda har nokre verdiar det er verd å ta vare på: Alma 
får eit betre forhold til mora, ho vert kjærast med Artur, og ho får til- 
bake venskapen med besteveninna Sara. Førestillinga om Skoddeheimen 
vert derfor endra undervegs, og Alma får eit meir nyansert forhold til 
bygda. Denne endringa kan også skje teksteksternt; kinogjengaren kan 
gjennom store deler av filmen forstå Almas irritasjon, men også etter 
kvart innsjå at bygda har meir å tilby, og at nokre verdiar ved bygda er 
viktige. Tvisynet er ein sentral måte å framstille karakterar og miljø på 
fordi det viser seg i mange av framstillingane i filmen. Eit døme er por- 
trettet av nabokjerringa, som vert stereotypt framstilt som påtrengande 
nysgjerrig. Etter kvart vert den negative eigenskapen gradvis meir positiv, 
fordi nabokona kan rekonstruere eit hendingsforløp og fortelje mora kvar 
Alma har teke vegen. Det er derfor mogleg å hevde at filmen viser fram 
stereotype førestillingar om bygda og fleire av karakterane, men at den 
både tekstinternt og teksteksternt utfordrar desse førestillingane. 

Likeins som at ein kan hevde at tvisynet har ein tradisjon i nynorsk 
skjønnlitteratur, til dømes hos forfattarar som Vinje, Garborg og Aasen, 
er det samansette språket, påverka av andre tekstkulturar, sentralt i den 
moderne, nynorske skjønnlitteraturen. Når forfattarar som Nilssen, 
Grytten, Hovland og Fløgstad brukar populærkulturelle referansar i tek- 
stane sine, skapar dei litteratur som er tufta på ulike stemmer og ulike 
kulturelle identitetar. Innslaga av til dømes triviallitteratur i forfattar- 
skapa er eit uttrykk for at trivialspråket har ein eigenverdi, og at det ver- 
kar språkleg fornyande og oppfriskande i det litterære språket. 

Språkbruken i Få meg på for faen kan også vise samband til det nynor- 
ske språket, og til det ein kan kalle ein nynorsk språkleg identitet. Nynor- 
sken er nettopp eit språk som har teke stemmene til dei mange opp i seg, 
fordi det er eit språk tufta på ulike norske dialektar. Almas språklege 

identitet og det nynorske spraket har derfor til felles at dei er samansette, 
og det skaper eit sprak som er variert, og som eignar seg til meir enn det 
typisk skjønnlitterære. 

Vilkår for at barn og unge skal kunne kjenne seg att i samansette tekstar, 
er at desse tekstane viser ein tematikk som ein kan relatere seg til. Deler av 
tematikken i filmen Få meg på for faen er allmennmenneskeleg og derfor 
mogleg å relatere seg til, uansett kvar ein bur i Noreg. Samstundes er iden- 
titeten til Alma uløyseleg knytt til bygda og bygdekulturen, dialektbruk og 
nynorsk litteratur, og det er svært få filmar som tematiserer dette. Filmen 
representerer derfor eit unntak, både fordi den skildrar ungdom som bur 
på bygda, men også fordi den aktivt relaterer seg til heile den skriftkultu- 
relle tradisjonen som knyter seg til den nynorske identiteten. 


Summary 


This article presents a fictiolinguistic analysis of the film Turn me on 
goddammit (2011). The term fictiolinguistics underlines that language in 
films is used in order to give the characters an identity and a social and 
cultural background. At the same time language in films also has other 
functions and refers to fictions, such as films and novels. In the first mea- 
ning, language is used to create realistic characters within the fiction, in 
the second meaning, language is used to underline its fictionality through 
its references to other fictions. 

The article discusses these two ways of understanding language in film 
through selected scenes from the film. The conclusion suggests that the 
fragmented identity of its main character Alma Solheimslid underlines 
her identity as a teenager, but also as a teenager from rural Norway and 
as a typical character in modern Nynorsk literature. 

